Mladi za več demokracije v Evropski uniji
Pogodbe
2007-03-26 - 21:00
Vse poti vodijo v Rim na vrh mladih!
Vplivnejši Parlament, možnost izobraževanja za vse in več sredstev nevladnim organizacijam je bilo sporočilo mladih voditeljem Evropske unije. Pretekli vikend se je namreč okoli 200 mladih iz 27 držav članic zbralo na vrhu mladih v Rimu, kjer so razpravljali o prihodnosti Evropske unije. Mladi so zaključke razprave poslali voditeljem EU, ki so sočasno zasedali na neuradnem srečanju v Berlinu.
Prvi vrh mladih Evropske unije je potekal v znamenju petdesete obletnice podpisa Rimske pogodbe.
"Vas, mlade Evropejce in organizacije mladih moramo vse močneje vključevati v razprave o prihodnosti Evropske unije," so bile otvoritvene besede podpredsednika Evropskega parlamenta Alejo Vidal-Quadras na forumu mladih preteklo soboto.
Foruma mladih se je udeležil tudi predsednik italijanske vlade Romano Prodi, podpredsednica Evropske komisije Margot Wallström in evropski komisar za izobraževanje, kulturo in mlade Ján Figel.
Priprave na vrh mladih v Rimu
Prvi vrh mladih sta pripravila EU in Evropski mladinski forum. Priprave na vrh so se začele na januarskem srečanju v Bruslju, kjer so določili šest tematskih sklopov: prihodnost pogodbe EU, socialno-ekonomski model EU, trajnostni razvoj, vloga EU v globaliziranem svetu, demokracija in civilna družba ter mladi in izobraževanje. Srečanju v Bruslju so sledile razprave v vseh državah EU.
Sporočila mladih
Splošno mnenje udeležencev o vrhu v Rimu je bilo zelo pozitivno.
Brendon Brown iz irskega nacionalnega sveta mladih je menila, da je forum enkratna priložnost za razpravo o vprašanjih, za katere se dejansko zanimajo mladi. Omenila pa je zlasti prijazno vzdušje na srečanju.
Sophie Tsouris iz Cipra je voditelje EU pozvala, da prisluhnejo mladim in upoštevajo njihove predloge ter ne dovolijo, da ta dogodek ostane zgolj simbolično srečanje.
Matti Vandemaele iz belgijske delegacije je menila, da bi morali organizirati tudi srečanje 27 mladih in 27 voditeljev EU, ki bi razpravljali o Evropi.
V svoji končni izjavi so se mladi med drugim osredotočali na naslednja vprašanja:
izobraževanje in dostop do izobraževanja za vse;
trajnostni razvoj v luči globalnega segrevanja;
krepitev vloge nevladnih organizacij v družbi;
reforma institucij EU;
ustava;
okrepitev vloge Evropskega parlamenta pri sprejemanju odločitev.
K zadnji točki je predsednica evropskega foruma mladih Bettina Schwarzmayr dodala, da mladi želijo močnejši Evropski parlament, ki je kot izvoljen organ EU z lastno legitimnostjo most med evropskimi državljani in Evropsko unijo.
20070323STO04509 Sporočilo tiskovne službe o forumu mladih Forum mladih Evropa bo 50! Praznujmo skupaj!
SL
1
PHOTO
20070326PHT04635.jpg
SL
3
LINK
http://www.youthforum.org/
-//EP//TEXT IM-PRESS 20070326IPR04608 0 NOT XML V0//SL
-//EP//TEXT IM-PRESS 20070314STO04232 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
