P6_TA(2006)0194
Podaljšanje veljavnosti Protokola k Sporazumu o ribolovu z Demokratično republiko São Tomé in Príncipe *
A6-0132/2006
Zakonodajna resolucija Evropskega parlamenta o predlogu Uredbe Sveta o sklenitvi Sporazuma v obliki izmenjave pisem o podaljšanju veljavnosti Protokola o možnostih ribolova in finančnem prispevku, določenih s Sporazumom med Evropsko gospodarsko skupnostjo in vlado Demokratične republike São Tomé in Príncipe o ribolovu v obalnih vodah São Toméja in Príncipa za obdobje od 1. junija 2005 do 31. maja 2006 ( KOM(2005)0630 – C6-0045/2006 – 2005/0249(CNS) )
(Postopek posvetovanja)
Evropski parlament
, –
ob upoštevanju predloga Uredbe Sveta ( KOM(2005)0630 ) Še ni objavljeno v Uradnem listu.
,
–
ob upoštevanju členov 37 in 300(2) Pogodbe ES,
–
ob upoštevanju prvega pododstavka člena 300(3) Pogodbe ES, v skladu s katerim se je Svet posvetoval s Parlamentom ( C6-0045/2006 ),
–
ob upoštevanju členov 51 in 83(7) svojega Poslovnika,
–
ob upoštevanju poročila Odbora za ribištvo in mnenj Odbora za proračun in Odbora za razvoj ( A6-0132/2006 ),
1.
odobri predlog Uredbe Sveta, kakor je bil spremenjen, in se strinja s sklenitvijo sporazuma;
2.
naroči svojemu predsedniku, naj stališče Parlamenta posreduje Svetu, Komisiji ter vladam in parlamentom držav članic in Demokratične republike São Tomé in Príncipe.
Besedilo, ki ga predlaga Komisija Spremembe Parlamenta Sprememba 1 Uvodna izjava 2 a (novo)
(2a) Finančno nadomestilo ES bi se moralo uporabiti tudi za razvoj obalnega prebivalstva, ki se preživlja z ribištvom, in odprtje majhnih industrijskih obratov za konzerviranje in predelavo rib.
Sprememba 2 Člen 1 a (novo)
Člen 1a
Evropski parlament je treba čim prej zaprositi za mnenje o podaljšanju ali sklenitvi partnerskih sporazumov o ribolovu, da se takšnih mnenj ne bi zahtevalo po preteku roka za plačilo katerega koli denarnega nadomestila.
Sprememba 3 Člen 3 a (novo)
Člen 3a
Komisija v zadnjem letu veljavnosti Protokola in pred sklenitvijo katerega koli sporazuma o njegovi obnovitvi Evropskemu parlamentu in Svetu predloži poročilo o uporabi sporazuma in o pogojih, pod katerimi je bil izvajan.
Sprememba 4 Člen 3 b (novo)
Člen 3b
Komisija Evropskemu parlamentu in Svetu poroča o rezultatih namenskih ukrepov, opisanih v členu 4 Protokola.
Sprememba 5 Člen 3 c (novo)
Člen 3c
Komisija predloži Evropskemu parlamentu izvod poročila o študiji z oceno staleža "globokomorske rakovice", predvidenega za leto 2006.
Sprememba 6 Člen 3 d (novo)
Člen 3d
Komisija pred zaključkom pogajanj glede obnovitve trenutno veljavnega sporazuma Evropskemu parlamentu predloži stališča držav članic, ki so zainteresirane za njegovo obnovitev.
