Parlamentarno zasedanje: poslanci s Komisijo tudi o prepovedi poletov
Institucije
Plenarno zasedanje
2010-04-19 - 19:40
Dnevni red plenarnega zasedanja Evropskega parlamenta je spremenjen zaradi težav, ki jih potnikom povzroča zaprt zračni prostor nad večino Evrope. Razprave ostajajo, vsa predvidena glasovanja pa so prestavljena na dvodnevno zasedanje v Bruslju 5. in 6. maja. Poslanci bodo s predsednikom Komisije Barrosom in komisarjem za promet Kallasom o posledicah prepovedi razpravljali v torek.
Predsednik Jerzy Buzek je na začetku zasedanja poslancem sporočil, da so se politične skupine dogovorile za številne spremembe dnevnega reda, saj veliko poslancev ni moglo pripotovati v Strasbourg. Napovedal je tudi torkovo razpravo:
"Poslanci se v celoti zavedajo dramatičnih posledic, ki jih povzroča oblak ognjeniškega prahu. Prizadetih je na tisoče Evropejcev, letalske družbe se soočajo s hudimi ekonomskimi težavami, ogrožena so številna delovna mesta. Parlament bo o tem razpravljal v torek zjutraj."
Spremembe dnevnega reda
Vsa glasovanja so preložena na zasedanje v Bruslju 5. in 6. maja. Nov dnevni red za torek, 20. aprila (dopoldne) :
9:00 Letalski promet v Evropi - izjavi Komisije in Sveta; sledi razprava.
11:00 - 13:00 Zakonodajni in delovni program Komisije za leto 2010
Izjava Joséja Manuela Barrosa, predsednika Evropske komisije; sledi razprava
Koordinacija humanitarne pomoči in obnove na Haitiju - Izjava Komisije; sledi razprava
Zasedanje se bo namesto v četrtek popoldne zaključilo že v sredo zvečer.
Sožalje žrtvam železniške nesreče in spominska slovesnost ob poljski tragediji
Predsednik je izrazil sožalje svojcem žrtev železniške nesreče, ki se je prejšnji teden zgodila na južnem Tirolskem in se tudi zahvalil poslancem ter uslužbencem Parlamenta, ki so minulo sredo sodelovali na slovesnosti v spomin vsem, ki so umrli v nesreči poljskega predsedniškega letala pri Smolensku.
20100416IPR72969
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
