P7_TA(2010)0416
Sporazum o partnerstvu v ribiškem sektorju med Evropsko unijo in Salomonovimi otoki ***
A7-0292/2010
Zakonodajna resolucija Evropskega parlamenta z dne 23. novembra 2010 o predlogu sklepa Sveta o sklenitvi Sporazuma o partnerstvu v ribiškem sektorju med Evropsko unijo in Salomonovimi otoki (09335/2010 – C7-0338/2010 – 2010/0094(NLE))
(Odobritev)
Evropski parlament
, –
ob upoštevanju osnutka sklepa Sveta (09335/2010),
–
ob upoštevanju osnutka Sporazuma o partnerstvu v ribiškem sektorju med Evropsko unijo in Salomonovimi otoki,
–
ob upoštevanju zahteve za odobritev, ki jo je Svet podal v skladu s členom 43(2) v povezavi s točko (a) drugega pododstavka člena 218(6) Pogodbe o delovanju Evropske unije ( C7-0338/2010 ),
–
ob upoštevanju člena 81 in člena 90(8) Poslovnika,
–
ob upoštevanju priporočila Odbora za ribištvo ter mnenj Odbora za razvoj in Odbora za proračun ( A7-0292/2010 ),
1.
odobri sklenitev sporazuma;
2.
poziva Komisijo, naj Parlamentu posreduje sklepe zasedanj in dela skupnega odbora iz člena 9 sporazuma ter večletni sektorski program iz člena 7(2) protokola in rezultate zadevnih letnih ocen; vztraja, da morajo predstavniki Odbora za ribištvo in Odbora za razvoj na zasedanjih in pri delu skupnega odbora iz člena 9 sodelovati kot opazovalci; poziva Komisijo, naj Parlamentu in Svetu v zadnjem letu veljavnosti protokola in pred začetkom pogajanj za obnovitev sporazuma predloži poročilo o izvajanju sporazuma;
3.
naroči svojemu predsedniku, naj stališče Parlamenta posreduje Svetu in Komisiji ter vladam in parlamentom držav članic in Salomonovih otokov.
