Klavzula o človekovih pravicah
Človekove pravice
2006-02-14 - 14:57
V torek je parlament obravnaval in sprejel poročilo na lastno pobudo poslanca Vittoria AGNOLETTA (GUE/NGL, IT) o klavzuli o človekovih pravicah in demokraciji v sporazumih Evropske unije, ki je vključena že v več kot 50 mednarodnih sporazumov, ki jih je sklenila EU.
Klavzula je bila uvedena pred desetimi leti, po ugotovitvah poslanca pa se še vedno ne uporablja v številnih sporazumih s področja tekstilne industrije, kmetijstva in ribištva ter ni vključena v sporazume, ki jih Unija sklepa z gospodarsko razvitimi državami. Parlament opozarja, da ne bo več dajal soglasja k novim mednarodnim sporazumom, ki ne bodo vsebovali te klavzule in poudarja, da mora biti Unija sposobna hitro in učinkovito posredovati v primeru hudih in ponavljajočih se kršitev človekovih pravic in demokratičnih načel, do tega pa večkrat ni prišlo, ne glede na objektivne ocene stanja na področju človekovih pravic in demokracije.
Poslanci se zato zavzemajo za novo, popravljeno besedilo klavzule, ki bi tako zagotovilo skladnejši, učinkovitejši in preglednejši pristop k evropski politiki na področju človekovih pravic v sporazumih s tretjimi državami. Pri tem bi morala klavzula zajemati načela spodbujanja demokracije, človekovih pravic, vključno s pravicami manjšin, pravne države ter bi veljala tako za sporazume z državami v razvoju kot z industrijskimi državami.
Glede pravne oblike pravic se morajo strani predvsem sklicevati na spoštovanje svojih mednarodnih dolžnosti in obveznosti, ki so jih že ratificirale, pri čemer mora biti jasno, da so obvezane k spoštovanju pravil, ki predstavljajo "bistveni sestavni del" sporazuma, predvsem se morajo strani zavzemati za spodbujanje temeljnih pravic, določenih v dveh konvencijah ZN o državljanskih in političnih pravicah in o gospodarskih, socialnih in kulturnih pravicah.
Ker so demokratične volitve dejanski izraz volje ljudi, parlament poudarja, da morajo biti, če naj bi bile volitve demokratične, svobodne in pravične, izpolnjeni nekateri predpogoji, ki med drugim vključujejo spoštovanje političnih in državljanskih pravic, spoštovanje svobode izražanja in informiranja, enak dostop do sredstev javnega obveščanja in spoštovanje političnega pluralizma, da bi volivcem ponudili resnično možnost izbire.
Na koncu poslanci še dodajajo, da mora parlament imeti večjo vlogo pri opredelitvi pogajalskega mandata za nove sporazume s tretjimi državami, zlasti pri pripravi njihovih političnih ciljev in spodbujanju človekovih pravic. Zato bi morala Komisija in Svet prek pristojnih parlamentarnih odborov Evropski parlament v večji meri vključiti v pripravo pogajalskih mandatov.
20060209IPR05135 Vittorio Agnoletto - Klavzula o človekovih pravicah in demokraciji v sporazumih EU
-//EP//TEXT REPORT A6-2006-0004 0 NOT XML V0//SL
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
