24.11.2009 B7-0186/2009 PREDLOG RESOLUCIJE v skladu s členom 120 poslovnika
o načinu izvrševanja pregledov na letališču v Bruslju
Cristiana Muscardini
PE432.803v01-00 B7‑0186/2009 Predlog resolucije Evropskega parlamenta o načinu izvrševanja pregledov na letališču v Bruslju
Evropski parlament ,
– ob upoštevanju člena 120 svojega poslovnika,
A. ker se na letališču v Bruslju varnostni pregledi potnikov in ročne prtljage izvršujejo na nenavaden način,
B. ker obsoja, da si potniki morajo sezuti čevlje in jih položiti v košare, skupaj z oblačili in drugimi osebnimi predmeti, kar pomeni popolno preziranje higienskih in zdravstvenih standardov,
C. ker izraža svoje nestrinjanje z dejstvom, da se čevlji dajo v košare skupaj z oblačili in drugimi osebnimi predmeti,
D. ker ugotavlja nelagodje potnikov, ki so prisiljeni bosi hoditi po golih tleh,
E. ker izvrševanje varnostnih ukrepov na drugih letališčih ne vključuje podobnih postopkov in ne povzroča podobnega nelagodja pri potnikih,
poziva Komisijo in Svet,
1. naj pristojnim organom predstavita nujnost, da se potnikom v primeru, da se od njih zahteva, da se sezujejo, dajo plastična obuvala, zato da potniki ne hodijo bosi po golih in umazanih tleh, saj po njih dnevno hodi na tisoče potnikov,
2. naj naročita, da se čevlji iz higienskih razlogov dajo v posebne košare, ki niso tiste, ki se uporabljajo za oblačila, zlasti pa da se dajo na razpolago primerne papirnate ali plastične vrečke, da se prepreči okužba zaradi umazanih podplatov. Ti ukrepi so nujni predvsem zaradi stalnega povečevanja števila nalezljivih bolezni in širitve virusov, vključno z virusom gripe A.
