Vprašanje za ustni odgovor O-0082/2010
za Komisijo
Člen 115 poslovnika
Mario Mauro
,
Bogusław Sonik
,
János Áder
,
Roberta Angelilli
,
Alfredo Antoniozzi
,
Raffaele Baldassarre
,
Paolo Bartolozzi
,
Sergio Berlato
,
Piotr Borys
,
Jan Březina
,
Milan Cabrnoch
,
Carlo Casini
,
Nessa Childers
,
Giovanni Collino
,
Lara Comi
,
Carlo Fidanza
,
Pat the Cope Gallagher
,
Elisabetta Gardini
,
Françoise Grossetête
,
Małgorzata Handzlik
,
Marian Harkin
,
Iliana Malinova Iotova
,
Sidonia Elżbieta Jędrzejewska
,
Giovanni La Via
,
Krzysztof Lisek
,
Clemente Mastella
,
Barbara Matera
,
Radvilė Morkūnaitė-Mikulėnienė
,
Cristiana Muscardini
,
Miroslav Ouzký
,
Alfredo Pallone
,
Pier Antonio Panzeri
,
Mario Pirillo
,
Gianni Pittella
,
Vittorio Prodi
,
Frédérique Ries
,
Dominique Riquet
,
Zuzana Roithová
,
Licia Ronzulli
,
Oreste Rossi
,
Potito Salatto
,
Matteo Salvini
,
Amalia Sartori
,
Giancarlo Scottà
,
Czesław Adam Siekierski
,
Sergio Paolo Frances Silvestris
,
Theodoros Skylakakis
,
Salvatore Tatarella
,
Anna Záborská
,
Iva Zanicchi
Zadeva: Težave pri izvajanju uredbe o prehranskih in zdravstvenih trditvah na živilih
Uredba o prehranskih in zdravstvenih trditvah na živilih (ES) št. 1924/2006 vsebuje izredno dobre elemente, vendar pa še vedno ostaja nekaj nerešenih vprašanj, ki lahko povzročajo težave pri njenem izvajanju. Do največjih težav prihaja zaradi premajhne jasnosti in preglednosti pri merilih za odobritev ali zavrnitev trditev. Nadalje ostaja pravna negotovost v zvezi s tem, kaj je oziroma ni dovoljeno v prehodnih obdobjih. Pri sedanji uporabi lahko pride do izkrivljanja konkurence zaradi sprejemanja trditev preveč postopoma in do nepotrebnih dodatnih stroškov, kar lahko prizadene zlasti mala in srednje velika podjetja. Uredba ne predvideva pravice do pritožbe in pravnih sredstev v primeru zavrnitve trditev iz člena 13, zaradi česar se lahko evropski industrijski sektor ob razširitvi trga malih in srednje velikih podjetij znajde v slabšem konkurenčnem položaju v primerjavi z drugimi izvajalci. Hkrati se bo prehrambeno industrijo s tem odvrnilo od naložb v raziskave in nove proizvode, kar bo vplivalo tudi na možnost izbire potrošnikov. Komisija je na vprašanje za pisni odgovor št. E-5764/09 , ki ga je postavil Mario Mauro, dejala, da v času, ko je bil predlog oblikovan (leta 2003), ni bila zahtevana nobena ocena učinka in da uredba predvideva oblikovanje poročila o njenem izvajanju v letu 2013. To poročilo očitno ne zajema ekonomskih posledic za podjetja.
Ali Komisija ni mnenja, da bi bilo treba pred sprejetjem končnega ukrepa izvesti novo vmesno oceno ekonomskih učinkov, glede na to, da imajo sklepi, ki se jih je doslej sprejemalo glede uporabe uredbe, še zlasti sprejemanje seznama trditev s prekinitvami, resne ekonomske posledice za podjetja? Kako bo Komisija ob pomanjkanju ocene učinkov na objektiven način ocenila, ali uredba malim in srednje velikim podjetjem prinaša koristi, kot je to navedla v svojem odgovoru na vprašanja drugih kolegov strokovnjakov, ge. Handzlik in g. Brezine? V uvodni izjavi 33 uredbe je zapisano, da mora Evropska agencija za varno hrano malim in sprednje velikim podjetjem nuditi ustrezne tehnične smernice in orodja. Ali Komisija meni, da so zahteve iz uredbe ustrezno izpolnjene, če upoštevamo dejstva, da niso mala in srednje velika podjetja prejela nobenih smernic v zvezi s členom 13 o trditvah, da ni bilo oblikovanega nobenega orodja, s katerim bi tem podjetjem poenostavili izvajanje uredb, ter da je prvo srečanje zainteresiranih strani, ki ga je na to temo organizirala Evropska agencija za varno hrano, potekalo 1. junija 2010 kot zadnje v nizu? Ali je Komisija prepričana, da imajo podjetja dostop do vseh potrebnih informacij od vsega začetka? Če temu ni tako, katere ukrepe namerava sprejeti, da bi nadomestila pomanjkanje smernic? Ali lahko Komisija navede, kako namerava odpraviti negativne posledice, ki jih bo sedanji pristop pri izvajanju uredbe imel na inovacije, naložbe in konkurenčnost evropskega prehrambenega sektorja, še zlasti v luči lizbonskega programa in sedanje gospodarske krize?
UL L 404, 30.12.2006, str. 9.