Estrela: Materinstvo kot družbeno koristna storitev
Zaposlovanje
2010-03-01 - 17:07
Kako je z materinskim dopustom v EU? Zakaj bi se morale ženske odločati med materinstvom in kariero? Zakaj bi morale izključno ženske prevzemati odgovornost za dobrobit otrok v zgodnji mladosti? To so vprašanja, s katerimi se je na svojem zadnjem zasedanju 23. februarja spopadel odbor Evropskega parlamenta za pravice žensk in enakost spolov, pri čemer je podprl poročilo podpredsednice odbora Edite Estrela (S&amp;D, PT), v katerem ta poziva k podaljšanju polno plačanega materinskega dopusta s 14 na 20 tednov.
Poročilo tudi predlaga uvedbo dvotedenskega polno plačanega očetovskega dopusta, kar bi po mnenju poslancev prispevalo k priznavanju dejstva, da je vključevanje žensk na trg dela pomembno za gospodarski razvoj. O poročilu, o katerem bo Evropski parlament glasoval na plenarnem zasedanju v Bruslju 24. in 25. marca, smo se pogovarjali z njegovo avtorico Edite Estrela.
Kaj so glavni cilji vašega poročila?
Po eni strani nadaljevati in izboljšati zaščito nosečih in doječih žensk na njihovih delovnih mestih, po drugi pa vključiti načelo enakosti spolov v vzpostavljanje ravnotežja med družinskim, poklicnim in zasebnim življenjem. Moje poročilo se zavzema tudi za več pravičnosti in enakosti, saj razširja doseg evropske zakonodaje tudi na hišne pomočnice in pomočnike, ki so sedaj izključeni iz evropskega prava na tem področju, prav tako pa enake pravice kot drugim staršem daje tistim, ki posvojijo otroka, mlajšega od 12 mesecev.
Ste opazili zadržanost do kakšnega izmed vaših predlogov?
Dve vrsti zadržanosti. Najprej je tu tista iz ideoloških razlogov. Evropski parlament predstavlja ljudi iz različnih kultur in iz različnih držav. Ti ljudje imajo različne ideologije in različne življenjske izkušnje, kar se nato odrazi v razpravah o teh zadevah, npr. v mnenjih, da bi morale ženske ostati doma. Nato je tukaj zadržanost iz finančnih razlogov. Slednje izpostavljajo tisti, ki jih skrbijo stroški predlogov iz poročila.
Vendar je ta direktiva stara že 18 let in spremembe v veljavo ne bodo stopile že jutri, ampak bodo imele države tri leta časa, da jo prenesejo v svoj pravni red. Bilo bi zelo slabo za države EU in Evropo, če se položaj po sprejetju direktive ne bi izboljšal.
Tudi konsistentni bi morali biti. Enkrat nas Komisija in Svet EU opozarjata na demografski primanjkljaj, ko pa pride do sprejemanja ukrepov za spodbujanje števila rojstev, pa začnemo šteti drobiž.
Mislite, da je zdaj pravi čas za sprejetje teh ukrepov, še posebej glede na težak gospodarski položaj?
Kaj bodo pa posledice nizke rodnosti? Otroci danes so davkoplačevalci jutri, odgovorni za stabilnost sistema socialne varnosti. Potrebujemo aktivno prebivalstvo, boriti se moramo proti stereotipom in poudarjati ne samo, da materinstvo ni bolezen ali breme za družbo, ampak je storitev zanjo. Ženske ne smejo biti postavljene v položaj, da se morajo odločati med materinstvom in upravljalskimi funkcijami v podjetju.
Če je posameznik v srednjem sloju, ne more ostati doma brez prihodkov dalj časa, daljša odsotnost pa pomeni, da se ne more hitro vključiti nazaj v trg dela. Podali smo uravnotežen in smiseln predlog, ki ustreza pričakovanjem ljudi, družin in žensk. Delo s skrajšanim delovnim časom morda zgleda kot dobra rešitev, ampak ko pride čas za upokojitev, so ženske zaradi tega v slabšem položaju, natanko zato, ker so ostale doma in skrbele za otroke. Obstajajo študije, ki pravijo, da je razlika med ženskimi in moškimi dohodki še večja, ko pride do upokojevanja. Ženske so bolj revne v starosti, ko ravno najbolj potrebujejo pogoje za dostojanstveno življenje.
Kaj bo prihodnost očetovstva in materinstva?
Spodbujati bi morali politike in ukrepe za delitev poklicnih in javnih odgovornosti. Očetovstvo branim zato, ker ni omenjeno v evropskem pravu, čeprav koncept obstaja v pravnih ureditvah držav članic ravno zato, ker odgovornost za otroke ni samo materina.
V nordijskih državah je moški, ki ne gre na starševski dopust, pojmovan kot slab oče. Na jugu je moški, ki izkoristi starševski dopust, pojmovan kot slab delavec. Naši predlogi bodo omogočili ženskam, da rodijo hitreje in imajo toliko otrok, kolikor jih hočejo. Sem za delitev vseh vrst odgovornosti.
20100226STO69648 EP za podaljšanje materinskega dopusta na 20 mesecev Profil Edite Estrela (S&D, PT)
SL
1
EUROPARL-TV
http://europarltv.europa.eu/swf/EmbedPlayer.swf?vid=c7fdcf7c-28a3-462b-95ac-93f211e83f22&cid=0c8dedcf-1098-46c9-9b85-6f2b0f0b120d&lang=en&bitrate=512&loop=off&autoplay=off&startVolume=medium&showTitle=on&showBottom=on
SL
3
LINK
/members/public/yourMep/view.do;jsessionid=F55C3A26FFF6D9CFC6153ECA0625D7A0.node1?language=SL&partNumber=1&name=estrela&id=28310
-//EP//TEXT IM-PRESS 20100223IPR69363 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
