Odnosi med EU in arabskim svetom: zapletenost s priložnostmi
Zunanji odnosi
2006-04-25 - 12:31
Dr. Rašid El Hudajgi z univerze v Tangerju
Pogosto zapleteni odnosi med Evropo in arabskim svetom so bili nedavno tudi tema javne obravnave v Evropskem parlamentu. Rezultat je razdrobljena podoba različnih stališč, politik in predlogov, kako okrepiti povezave med Evropsko unijo in arabskim svetom. Ena najpomembnejših ugotovitev obravnave pa je poziv Evropi, naj prepozna kompleksnost arabskega sveta.
Po mnenju tunizijske profesorice Vasile Tamzali je za začetek dialoga treba najprej premagati predsodek, da je ves arabski svet enak monolit. V dokaj čustvenem govoru je med drugim poudarila, da arabski svet "ne potrebuje dialoga med civilizacijami, temveč dialog med državljani". Različnost med Arabci je izpostavil tudi dr. Rašid El Hudajgi z univerze v Tangerju, ki je predstavil mit o združenem arabskem svetu in dodal, da je "edina ideologija, ki lahko mobilizira Arabce, verska ideologija".
Javno obravnavo je pripravil parlamentarni odbor za zunanje zadeve, njegov predsednik, nemški krščanski demokrat Elmar Brok , pa je arabski svet uvodoma predstavil kot "eno najbolj občutljivih in hkrati dinamičnih svetovnih regij".
Politična ureditev arabskega sveta je različna: od kraljevin z absolutnimi monarhi do ljudskih republik z rednimi volitvami. Glede slednjih se razpravljavci niso mogli strinjati, ali gre za volitve, ki omogočajo dejansko demokratično izbiro, ali so le prevara, ki naj bi zaslepila zahodni svet. Konservativni poslanec Ari Vatanen (sicer Finec, a izvoljen v Franciji) je izpostavil prav to vprašanje, ko je opozoril na primer Ajmana Nura, opozicijskega predsedniškega kandidata v Egiptu, ki je bil izpuščen iz zapora pred volitvami jeseni 2005, takoj zatem pa so ga oblasti spet zaprle.
Florian Kohstall , profesor v Kairu, je dejal, da so "volitve v arabskem svetu pod nadzorom vladajočih režimov, ki se navzven sicer kažejo kot pluralistični, dejansko pa ohranjajo vse vzvode oblasti v svojih rokah". Dr. El Hudajgi je vzbudil kar nekaj ironičnih nasmeškov, ko je dejal, da je "izbire sicer kolikor si je zaželite - pod pogojem, da se oblast ne spreminja".
Evropski parlament je pokazal še posebno zanimanje za evropsko-arabske odnose tudi zato, ker letos predseduje Evropsko-sredozemski parlamentarni skupščini. Forum združuje parlamentarce iz držav EU in desetih - pretežno arabskih - držav ob južni obali Sredozemlja ter je del barcelonskega procesa za politično, gospodarsko in kulturno sodelovanja, ki poteka od leta 1995.
Značilnost arabskega sveta je izredna raznolikost. Zajema več kot 20 držav, ki imajo skupno okoli 300 milijonov prebivalcev. Geografsko povezuje dve celini – Afriko in Azijo – ter se razteza od Atlantskega oceana do Perzijskega zaliva. Nekatere države so zaradi nafte zelo bogate, medtem ko v drugih vlada huda revščina. Prav premagovanje teh protislovij pa bo velik izziv za naraščajoče mlado prebivalstvo regije.
20060425STO07580 Javna razprava o evropsko-arabskih odnosih Evropsko-sredozemska parlamentarna skupščina Evropska komisija: Barcelonski proces
SL
1
PHOTO
20060424PHT07562.jpg
SL
3
LINK
/intcoop/empa/default.htm
SL
4
LINK
http://ec.europa.eu/external_relations/euromed/
-//EP//TEXT IM-PRESS 20060411IPR07236 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
