A7-0126/2010
29.4.2010
*
POROČILO
o predlogu sprejetja uredbe Sveta o spremembi Uredbe (ES) št. 1104/2008 o migraciji s schengenskega informacijskega sistema (SIS 1+) na drugo generacijo schengenskega informacijskega sistema (SIS II)
(KOM(2009)0508 – C7‑0244/2009 – 2009/0136(CNS))
Odbor za državljanske svoboščine, pravosodje in notranje zadeve
Poročevalec:
Carlos Coelho
PE 430.541v03-00
Oznake postopkov
* Postopek posvetovanja
*** Postopek odobritve
***I Redni zakonodajni postopek (prva obravnava)
***II Redni zakonodajni postopek (druga obravnava)
***III Redni zakonodajni postopek (tretja obravnava)
(Vrsta postopka je odvisna od pravne podlage, ki je predlagana v osnutku akta.)
Spremembe besedila
Pri spremembah, ki jih predlaga Parlament, je spremenjeno besedilo označeno s krepkim poševnim tiskom . Pri aktih o spremembi je besedilo, ki povzema obstoječo določbo, ki jo Parlament želi spremeniti, medtem ko v osnutku akta ni spremenjena, označeno s krepkim tiskom . Morebitni izbrisi tovrstnega besedila so označeni z [...]. Besedilo, zapisano v navadnem poševnem tisku , označuje tehničnim službam namenjeni del besedila s predlaganimi popravki, ki se upoštevajo pri pripravi končnega besedila (na primer, očitne napake ali izpustitve v zadevni jezikovni različici). O teh popravkih odločajo pristojne tehnične službe.
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................5
OBRAZLOŽITEV.....................................................................................................................15
MNENJE Odbora za proračun .....................................................................................19
IZID KONČNEGA GLASOVANJA V ODBORU...................................................................26
OSNUTEK ZAKONODAJNE RESOLUCIJE EVROPSKEGA PARLAMENTA
o predlogu sprejetja uredbe Sveta o spremembi Uredbe (ES) št. 1104/2008 o migraciji s schengenskega informacijskega sistema (SIS 1+) na drugo generacijo schengenskega informacijskega sistema (SIS II)
( KOM(2009)0508 – C7‑0244/2009 – 2009/0136(CNS) )
(Postopek posvetovanja)
Evropski parlament ,
– ob upoštevanju predloga Komisije ( KOM(2009)0508 ),
– ob upoštevanju členov 66 in 67 Pogodbe ES, v skladu s katerima se je Svet posvetoval s Parlamentom ( C7-0244/2009 ),
– ob upoštevanju sporočila Komisije Evropskemu parlamentu in Svetu z naslovom „Posledice začetka veljavnosti Lizbonske pogodbe za še nedokončane medinstitucionalne postopke odločanja“ ( KOM(2009)0665 ),
– ob upoštevanju člena 74 Pogodbe o delovanju Evropske unije (PDEU),
– ob upoštevanju člena 55 svojega poslovnika,
– ob upoštevanju poročila Odbora za državljanske svoboščine, pravosodje in notranje zadeve in mnenja Odbora za proračun ( A7-0126/2010 ),
1. odobri predlog Komisije, kakor je bil spremenjen;
2. ne glede na to, da Svet obravnava sistem SIS 1+RE kot načrt ukrepov za obvladovanje izrednih razmer v primeru neuspeha SIS II, si Evropski parlament kot sozakonodajalec pri vzpostavitvi druge generacije schengenskega informacijskega sistema (SIS II) (Uredba (ES) št. 1987/2006)
UL L 381, 28. 12. 2006, str. 4. ) ), pa tudi kot proračunski organ pridržuje pravico, da v proračunu za leto 2011 rezervira sredstva za razvoj SIS II, da se zagotovi popoln parlamentarni nadzor in pregled nad tem procesom;
3. poziva Komisijo, naj ustrezno spremeni svoj predlog v skladu s členom 293(2) Pogodbe o delovanju Evropske unije;
4. poziva Svet, naj obvesti Parlament, če namerava odstopati od besedila, ki ga je Parlament odobril;
5. poziva Svet, naj se ponovno posvetuje s Parlamentom, če namerava bistveno spremeniti predlog Komisije;
6. naroči svojemu predsedniku, naj stališče Parlamenta posreduje Svetu in Komisiji.
Predlog spremembe
1
Predlog uredbe – akt o spremembi
Uvodna izjava 3
Besedilo, ki ga predlaga Komisija
Predlog spremembe
(3) Pogoji za migracijo do 30. junija 2010 ne bodo izpolnjeni. Da bo SIS II pričel delovati, kot je določeno v Uredbi (ES) št. 1987/2006 in Sklepu 2007/533/PNZ, morata zato še naprej veljati Uredba (ES) št. 1104/2008 in Sklep 2008/839/PNZ, dokler ne bo migracija končana.
(3) Pogoji za migracijo do 30. junija 2010 ne bodo izpolnjeni. Da bo SIS II pričel delovati, kot je določeno v Uredbi (ES) št. 1987/2006 in Sklepu 2007/533/PNZ, morata zato še naprej veljati Uredba (ES) št. 1104/2008 in Sklep 2008/839/PNZ, dokler ne bo migracija končana. V primeru neuspeha sedanjega projekta SIS II po njegovem testiranju bi bilo treba najti alternativno tehnično rešitev, vse njene finančne posledice pa razkriti vsem zainteresiranim stranem.
Predlog spremembe
2
Predlog uredbe – akt o spremembi
Uvodna izjava 4
Besedilo, ki ga predlaga Komisija
Predlog spremembe
(4) Da bi ta proces uspešno zaključile, bi morale Komisija in države članice še naprej tesno sodelovati v vseh fazah migracije. Ustanoviti je treba skupino strokovnjakov, ki bo dopolnila sedanjo organizacijsko strukturo.
(4) Da bi ta proces uspešno zaključile, bi morale Komisija in države članice še naprej tesno sodelovati v vseh fazah migracije . S sklepi Sveta o SIS II s 26. in 27. februarja 2009 ter 4. in 5. junija 2009 je bilo ustanovljeno neformalno telo, sestavljeno iz strokovnjakov iz držav članic, ki se imenuje Odbor za globalno upravljanje programa, da bi spodbudili sodelovanje in zagotovili neposredno podporo držav članic centralnemu projektu SIS II.
Zato je treba s to uredbo formalno ustanoviti skupino strokovnjakov , imenovano Odbor za globalno upravljanje programa, ki bo dopolnila sedanjo organizacijsko strukturo . Da bi zagotovili uspešnost in stroškovno učinkovitost odbora, bi morali biti člani stalni, njihovo število pa omejeno.
Obrazložitev
Pravna podlaga za Odbor za globalno upravljanje programa mora biti formalno določena. Odbor bi moral imeti jasne pristojnosti in razpolagati z omejenim številom stalnih strokovnjakov, da se mu omogoči splošno in stroškovno učinkovito delovanje.
Predlog spremembe
3
Predlog uredbe – akt o spremembi
Uvodna izjava 6
Besedilo, ki ga predlaga Komisija
Predlog spremembe
(6) Predvideti je treba tehnični načrt ukrepov za obvladovanje izrednih razmer za izvrševanje funkcij SIS II. Opis tehničnih elementov arhitekture za migracijo je zato treba prilagoditi, da bo mogoča druga tehnična rešitev v zvezi z razvojem centralnega SIS II.
(6) Prilagoditi je treba pravni okvir, da se omogoči migracijo na morebitne alternativne tehnične rešitve, če testiranja pokažejo, da sistema SIS II ni mogoče uspešno izvajati. Opis tehničnih elementov arhitekture za migracijo je treba prilagoditi, da bo mogoča druga tehnična rešitev v zvezi z razvojem centralnega SIS II. Vsaka tehnična rešitev bi morala temeljiti na najboljši razpoložljivi tehnologiji, biti stroškovno učinkovita in se izvajati v skladu z natančnim časovnim razporedom . Komisija bi morala pravočasno predstaviti natančno proračunsko oceno stroškov, ki so povezani s takšno alternativno tehnično rešitvijo. Izrecno bi bilo treba navesti, da se pravni okvir, določen z Uredbo (ES) št. 1987/2006, uporablja za vsako rešitev, ne glede na njeno tehnično naravo.
Predlog spremembe
4
Predlog uredbe – akt o spremembi
Uvodna izjava 16 a (novo)
Besedilo, ki ga predlaga Komisija
Predlog spremembe
(16a) Ker je Evropski parlament kot sozakonodajalec odgovoren za vzpostavitev, delovanje in uporabo SIS II, kakor je določeno v Uredbi (ES) št. 1987/2006, in ker se migracija financira iz proračuna Unije, za katerega je Evropski parlament prav tako soodgovoren, bi moral biti vključen v postopek odločanja v zvezi z migracijo. Pred prehodom na nov schengenski informacijski sistem bi moral Evropski parlament podati pozitivno mnenje na podlagi rezultatov testov, ki jih posreduje Komisija.
Obrazložitev
Za zadeve, povezane s SIS II, se od 1. januarja 2005 uporablja postopek soodločanja. Proces migracije se financira iz proračuna Evropske unije, za katerega je odgovoren tudi Parlament. Iz tega sledi, da odločitev o migraciji ne bi smela več sprejemati samo Komisija in/ali Svet; pri odločanju bi moral – ravno nasprotno – sodelovati tudi Parlament.
Predlog spremembe
5
Predlog uredbe – akt o spremembi
Člen 1 – točka –1 (novo)
Uredba (ES) št. 1104/2008
Člen 1 – odstavek 1
Besedilo, ki ga predlaga Komisija
Predlog spremembe
(-1) Člen 1(1) se nadomesti z naslednjim:
„1. Schengenski informacijski sistem (SIS), vzpostavljen v skladu z določbami naslova IV Schengenske konvencije iz leta 1990 (SIS 1+), se nadomesti z novim sistemom, schengenskim informacijskim sistemom II (SIS II), ali drugo tehnično rešitvijo, ki temelji na najboljši razpoložljivi tehnologiji, je skladna z natančnim in razumnim časovnim razporedom izvajanja ter je stroškovno zelo učinkovita. Vzpostavitev, delovanje in uporabo novega sistema ureja Uredba (ES) št. 1987/2006.“
Obrazložitev
Če bi se rezultati testiranja sedanjega SIS II izkazali za nezadovoljive, bi bilo realistično preiti na nadomestni scenarij. To bi bilo treba upoštevati v pravnem besedilu, ki se trenutno obravnava. Glede na dosedanje izkušnje z razvojem SIS II mora biti jasno, da bodo rešitve sprejemljive le, če bodo stroškovno učinkovite in bodo sledile natančnemu časovnemu razporedu. Uredba (ES) št. 1987/2006 določa celovit okvir, zlasti v zvezi z obdelavo podatkov. Ta okvir, ki je bil sprejet s postopkom soodločanja, bi bilo treba uporabiti brez izjeme za vsako tehnično rešitev.
Predlog spremembe
6
Predlog uredbe – akt o spremembi
Člen 1 – točka -1 a (novo)
Uredba (ES) št. 1104/2008
Člen 1 – odstavek 1 a (novo)
Besedilo, ki ga predlaga Komisija
Predlog spremembe
(-1a) V členu 1 se doda naslednji odstavek:
„1a. Če bo trenutni projekt SIS II ukinjen in bo uporabljena alternativna tehnična rešitev, se sklicevanje na SIS II v tej uredbi šteje kot sklicevanje na tako alternativno tehnično rešitev.“
Obrazložitev
Sedanja revizija instrumentov za migracijo bi morala upoštevati dejstvo, da SIS II še ni bil uspešno testiran in da Svet obravnava SIS 1+RE kot načrt ukrepov za posebne razmere, ki bo ostal v veljavi, dokler ne bo opravljeno tehnično testiranje. Če ti testi ne bodo uspešni, mora biti mogoč hiter prehod na nadomestno rešitev, in sicer brez zamud, ki bi nastale zaradi nove revizije pravnega okvira. Zato je treba s tem predlogom zagotoviti zadostno prožnost pravnega besedila, da ga bo mogoče prilagoditi vsaki tehnični rešitvi, ne le SIS II.
Predlog spremembe
7
Predlog uredbe – akt o spremembi
Člen 1 – točka 3
Uredba (ES) št. 1104/2008
Člen 11 – odstavek 2
Besedilo, ki ga predlaga Komisija
Predlog spremembe
2. Države članice, ki sodelujejo v SIS 1+, z uporabo začasne strukture za migracijo in ob podpori Francije in Komisije migrirajo z N.SIS na N.SIS II.
2. Države članice, ki sodelujejo v SIS 1+, z uporabo začasne strukture za migracijo in ob podpori Francije in Komisije migrirajo z N.SIS na N.SIS II do 31. decembra 2011. Če bo uporabljena alternativna tehnična rešitev iz člena 11(5a), se datum lahko spremeni v skladu s postopkom iz člena 17(2).
Obrazložitev
V skladu z obstoječo zakonodajo bi morala biti migracija končana do 30. septembra 2009 ali – če bi se ta rok podaljšal, kar je mogoče s komitologijo – najpozneje do 30. junija 2010. Komisija se je sklicevala na to določbo in za datum določila 20. junij 2010. Klavzulo o prenehanju veljavnosti bi bilo treba upoštevati. Nov datum bi moral biti skladen s sedanjimi napovedmi, da bo SIS II lahko začel delovati pred koncem leta 2011. Komisiji bi bilo treba omogočiti prožnost, ki jo potrebuje, da bi v postopku komitologije določila poznejši datum in s tem zajela morebitno potrebo po prehodu s SIS II na alternativni scenarij, če rezultati testov ne bodo zadovoljivi.
Predlog spremembe
8
Predlog uredbe – akt o spremembi
Člen 1 – točka 3 a (novo)
Uredba (ES) št. 1104/2008
Člen 11 – odstavek 5
Besedilo, ki ga predlaga Komisija
Predlog spremembe
(3a) Člen 11(5) se nadomesti z naslednjim:
„5. Preklop, predviden v okviru procesa migracije, se izvede po potrditvi iz člena 8(7) in po tem, ko Parlament poda pozitivno mnenje na podlagi rezultatov testov, ki jih v skladu s členom 55(4) Uredbe (ES) št. 1987/2006 posreduje Komisija.“
Obrazložitev
Za zadeve, povezane s SIS II, se od 1. januarja 2005 uporablja postopek soodločanja. Proces migracije se financira iz proračuna Evropske unije, za katerega je odgovoren tudi Parlament. Iz tega sledi, da odločitev o migraciji ne bi smela več sprejemati samo Komisija in/ali Svet; pri odločanju bi moral – ravno nasprotno – sodelovati tudi Parlament.
Predlog spremembe
9
Predlog uredbe – akt o spremembi
Člen 1 – točka 3 b (novo)
Uredba (ES) št. 1104/2008
Člen 11 – odstavek 6 (novo)
Besedilo, ki ga predlaga Komisija
Predlog spremembe
(3b) V členu 11 se doda naslednji odstavek:
„6. Razvoj SIS II je mogoče doseči tudi z izvajanjem alternativne tehnične rešitve.“
Obrazložitev
Člen 11, ki določa različne faze migracije, bi moral vsebovati navedbo o morebitnem alternativnem scenariju, če se izkaže, da projekta SIS II ne bo mogoče izvesti.
Predlog spremembe
10
Predlog uredbe – akt o spremembi
Člen 1 – točka (3 c) (novo)
Uredba (ES) št. 1104/2008
Člen 14 – odstavek 6 (novo)
Besedilo, ki ga predlaga Komisija
Predlog spremembe
(3c) V členu 14 se doda naslednji odstavek:
„6. Komisija razvije in izvaja sveženj dodatnih ukrepov za preprečevanje uhajanja osebnih podatkov iz podatkovne baze in za zagotovitev varovanja osebnih podatkov ves čas testiranja in migracije s SIS I na drugo generacijo schengenskega informacijskega sistema (SIS II).“
Predlog spremembe
11
Predlog uredbe – akt o spremembi
Člen 1 – točka 4
Uredba (ES) št. 1104/2008
Člen 17 a – odstavek 1
Besedilo, ki ga predlaga Komisija
Predlog spremembe
1. Brez poseganja v odgovornosti in dejavnosti Komisije, Francije in držav članic, ki sodelujejo v SIS 1+, bo ustanovljena skupina tehničnih strokovnjakov, Odbor za globalno upravljanje programa. Odbor za globalno upravljanje programa bo deloval kot forum za usklajevanje centralnih in nacionalnih projektov SIS II.
1. Brez poseganja v odgovornosti in dejavnosti Komisije, Francije in držav članic, ki sodelujejo v SIS 1+, bo ustanovljena skupina tehničnih strokovnjakov, Odbor za globalno upravljanje programa. Odbor za globalno upravljanje programa bo deloval kot forum za pomoč pri razvoju centralnega projekta SIS II. Spodbujal bo doslednost in zagotavljal usklajevanje centralnih in nacionalnih projektov SIS II.
Obrazložitev
Odbor za globalno upravljanje programa bi moral imeti jasneje opredeljene pristojnosti, da bi lahko aktivno sodeloval pri usmerjanju razvoja druge generacije SIS II in procesa migracije.
Predlog spremembe
12
Predlog uredbe – akt o spremembi
Člen 1 – točka 4
Uredba (ES) št. 1104/2008
Člen 17 a – odstavek 2
Besedilo, ki ga predlaga Komisija
Predlog spremembe
2. V Odboru za globalno upravljanje programa bo največ 10 strokovnjakov . Države članice v okviru Sveta imenujejo največ osem strokovnjakov in enako število namestnikov. Dva strokovnjaka in namestnika imenuje generalni direktor pristojnega generalnega direktorata Komisije, in sicer izmed uradnikov Komisije. Sestankov Odbora za globalno upravljanje programa se lahko udeležujejo tudi drugi zainteresirani uradniki Komisije .
2. V Odboru za globalno upravljanje programa bo največ 10 članov, ki bodo usposobljeni za aktiven prispevek k razvoju SIS II in ki se redno srečujejo . Države članice v okviru Sveta imenujejo največ osem članov in enako število namestnikov. Največ dva člana in namestnika imenuje generalni direktor pristojnega generalnega direktorata Komisije, in sicer izmed uradnikov Komisije. Sestankov Odbora za globalno upravljanje programa se lahko udeležujejo zaniteresirani poslanci ali ustrezno osebje Evropskega parlamenta, strokovnjaki iz držav članic in uradniki Komisije , na stroške njihovih administracij ali institucij .
V poslovniku je določeno, da lahko Odbor za upravljanje globalnega programa, sicer na stroške zadevnih administracij, institucij ali podjetij, k sodelovanju na svojih sejah povabi še druge strokovnjake.
Predlog spremembe
13
Predlog uredbe – akt o spremembi
Člen 1 – točka 4
Uredba (ES) št. 1104/2008
Člen 17 a – odstavek 5
Besedilo, ki ga predlaga Komisija
Predlog spremembe
5. Odbor za globalno upravljanje programa določi svoje pristojnosti in naloge. Te začnejo veljati potem, ko generalni direktor pristojnega generalnega direktorata Komisije da pozitivno mnenje.
5. Odbor za globalno upravljanje programa določi svoje pristojnosti in naloge. Te začnejo veljati potem, ko generalni direktor pristojnega generalnega direktorata Komisije da pozitivno mnenje. Pristojnosti in naloge Odbora za globalno upravljanje programa vključujejo zahtevo po objavljanju rednih poročil in zagotavljanju, da se ta poročila predložijo Evropskemu parlamentu, da se zagotovi popoln parlamentarni nadzor in pregled.
Predlog spremembe
14
Predlog uredbe – akt o spremembi
Člen 1 – točka 4
Uredba (ES) št. 1104/2008
Člen 17 a – odstavek 6
Besedilo, ki ga predlaga Komisija
Predlog spremembe
6. Brez poseganja v člen 15(2) se upravni in potni stroški, ki nastanejo zaradi dejavnosti Odbora za globalno upravljanje programa, krijejo iz splošnega proračuna Evropske unije, če se ne krijejo iz drugih virov. Za povračilo potnih stroškov strokovnjakov v Odboru za globalno upravljanje programa, ki jih imenujejo države članice v okviru Sveta, in strokovnjakov, povabljenih v skladu z odstavkom 3 tega člena, ki nastanejo pri delu Odbora za globalno upravljanje programa, se uporabljajo ‚Predpisi o nadomestilih za zunanje strokovnjake, ki jih Komisija povabi k sodelovanju‘ Komisije.
6. Brez poseganja v člen 15(2) se upravni in potni stroški, ki nastanejo zaradi dejavnosti Odbora za globalno upravljanje programa, krijejo iz splošnega proračuna Evropske unije, če se ne krijejo iz drugih virov. Za povračilo potnih stroškov strokovnjakov v Odboru za globalno upravljanje programa, ki jih imenujejo države članice v okviru Sveta, in strokovnjakov, povabljenih v skladu z odstavkom 3 tega člena, ki nastanejo pri delu Odbora za globalno upravljanje programa, se uporabljajo ‚Predpisi o nadomestilih za zunanje strokovnjake, ki jih Komisija povabi k sodelovanju‘ Komisije. Sredstva, potrebna za kritje stroškov, nastalih zaradi sestankov Odbora za globalno upravljanje programa, se namenijo iz odobrenih proračunskih sredstev, trenutno zagotovljenih s finančnim načrtovanjem za obdobje 2010–2013 za drugo generacijo schengenskega informacijskega sistema (SIS II).
Predlog spremembe
15
Predlog uredbe – akt o spremembi
Člen 1 – točka 5
Uredba (ES) št. 1104/2008
Člen 19
Besedilo, ki ga predlaga Komisija
Predlog spremembe
Ta uredba začne veljati tretji dan po objavi v Uradnem listu Evropske unije. „Veljati preneha z dnem, ki ga določi Svet v skladu s členom 55(2) Uredbe (ES) št. 1987/2006.
Ta uredba začne veljati tretji dan po objavi v Uradnem listu Evropske unije. Veljati preneha z dnem, ki ga določi Svet v skladu s členom 55(2) Uredbe (ES) št. 1987/2006 , v vsakem primeru pa najpozneje 31. decembra 2013 .
Obrazložitev
V skladu z obstoječo zakonodajo bi morala biti migracija končana do 30. septembra 2009 ali – če bi se ta rok podaljšal, kar je mogoče s komitologijo – najpozneje do 30. junija 2010. Komisija se je sklicevala na to določbo in za datum določila 20. junij 2010. Klavzulo o prenehanju veljavnosti bi bilo treba upoštevati. Nov datum bi moral biti skladen s sedanjimi napovedmi, da bo SIS II lahko začel delovati pred koncem leta 2011. Komisiji bi bilo treba omogočiti prožnost, ki jo potrebuje, da bi v postopku komitologije določila poznejši datum in s tem zajela morebitno potrebo po prehodu s SIS II na alternativni scenarij, če rezultati testov ne bodo zadovoljivi.
OBRAZLOŽITEV
Uvod
Svet in Evropski parlament sta se o določbah o ustanovitvi, delovanju in uporabi sistema SIS II dogovorila leta 2006 v postopku soodločanja in na prvi obravnavi, da bi se izognili nadaljnjim zaostankom.
Ti pravni instrumenti se za države članice, ki sodelujejo v SIS 1+, začnejo uporabljati z dnem, ki ga v Svetu soglasno določijo člani, predstavniki vlad držav članic, ki sodelujejo v SIS 1+. Pred tem in pred začetkom delovanja sistema, ga je treba v celoti testirati, da bi preverili, ali bo SIS II lahko deloval v skladu s tehničnimi in funkcijskimi zahtevami, kot so robustnost, razpoložljivost in učinkovitost.
Le po uspešno zaključenih preizkusih sistema SIS II bo mogoče narediti naslednji korak: migracijo uporabnikov SIS 1+ na okolje SIS II, pri čemer se mora prehod opraviti istočasno v vseh državah članicah (enkratna migracija).
Prvotni načrt je vključeval migracijo petnajstih držav članic (tedanje število), postopek pa bi trajal približno 8 ur. Na žalost je zaradi zamud in skoraj dvakrat večjega števila sodelujočih držav proces migracije postal kompleksnejši in težji, za naložitev omrežja pa je potrebno več časa.
Da bi zagotovili ustrezna orodja, ki so potrebna za obvladovanje velikega tveganja motenj v delovanju sistema med skupnim prehodom, sta bila leta 2008 odobrena dva pravna instrumenta, namenjena oblikovanju pravnega okvira za upravljanje migracije, ko bosta v prehodnem obdobju soobstajala oba sistema.
Dogovorili so se, da se vzpostavi prehodna tehnična struktura, ki bo omogočala sočasno delovanje SIS 1+ in nekaterih tehničnih elementov strukture SIS II v omejenem prehodnem obdobju, hkrati pa so želeli pojasniti pogoje, postopke, odgovornosti, financiranje procesa migracije in pravni okvir, ki bo veljal med migracijo.
Uvedeno je bilo novo tehnično orodje – pretvornik –, ki omogoča uspešno pretvorbo in sinhronizacijo podatkov med SIS 1+ in SIS II.
Povezoval bo centralna sistema SIS 1 in SIS II in jima tako omogočal obdelavo istih podatkov, državam članicam, ki so že uspešno povezane v sistem SIS II, pa zagotovil, da ostanejo na enaki ravni kot tiste, ki so še vedno povezane s SIS 1+.
Dodana je bila tudi nova funkcija možnosti prehoda nazaj, da se omogoči delovanje prehodne tehnične strukture.
Operativni zagon SIS II bo pomenil konec razvojne faze in začetek uporabe pravne podlage SIS II. Po tej logiki mora biti faza migracije zadnja naloga v okviru razvojnega mandata za SIS II, kar za Komisijo pomeni, da mora do operativnega zagona SIS II zanj imeti veljavni razvojni mandat, da se zagotovi izvajanje vseh nalog, ki so v pravnih instrumentih SIS II določene kot pogoj, vključno z odpravo vseh napak, odkritih med testiranjem, in zagotovitvijo vseh potrebnih orodij, kot so testne platforme in sredstva, da bi vzpostavili brezhibno delujoč sistem.
Predlogi za migracijo
Prvi zakonodajni sveženj, na podlagi katerega je bil Komisiji zaupan razvoj druge generacije SIS, je prvotno veljal do 31. decembra 2006 in bil nato podaljšan do 31. decembra 2008. Instrumenta za dejansko migracijo, Uredba Sveta (ES) št. 1140/2008 in Sklep Sveta 2008/839/PNZ, določata, da mora biti migracija končana najpozneje do 30. septembra 2009. Komisija lahko po potrebi s postopkom komitologije ta datum podaljša do prenehanja veljavnosti instrumentov za migracijo. Klavzula o prenehanju veljavnosti določa, da ta poteče 30. junija 2010.
Komisija je v postopku komitologije izkoristila možnost preložitve datuma, do katerega bi morala biti migracija končana, na 30. junij 2010, vendar pa po sedanjih napovedih ta do sredine leta 2010 ne bo končana. Komisija zato predlaga ponovno spremembo instrumentov za migracijo pred potekom njune veljavnosti.
Po zadnjih napovedih bi lahko bila migracija zaključena do konca leta 2011. V poročilu o napredku razvoja sistema SIS II, ki ga je oktobra 2009 objavila Komisija, je navedeno, da sta za zadnje četrtletje 2009 in poletje 2010 predvidena dva preizkusa za dosego t. i. mejnikov za SIS II. V skladu s sklepi Sveta s 4. in 5. junija 2009 se izvajanje sedanjega projekta SIS II nadaljuje, vendar bo v obdobju, ki je potrebno za testiranje SIS II, za vsak slučaj ohranjen še načrt ukrepov za obvladovanje izrednih razmer (SIS 1+RE).
Iz teh razlogov je Komisija predstavila nov sveženj predlogov (KOM(2009) 508 in 509), ki spreminjata pravna instrumenta o migraciji s SIS 1+ na drugo generacijo SIS II.
Začetek veljavnosti Lizbonske pogodbe
Uveljavitev Lizbonske pogodbe 1. decembra 2010 je na ta sveženj vplivala tako: prvi del svežnja, KOM(2009) 508, je ostal v obravnavi. Uvrščen je bil na seznam v prilogi 4 omnibus sporočila Komisije o posledicah začetka veljavnosti Lizbonske pogodbe za še nedokončane medinstitucionalne postopke odločanja. Nova pravna podlaga je v skladu z Lizbonsko pogodbo člen 74 PDEU. Postopek je ostal postopek posvetovanja. Drugi del svežnja, KOM(2009)509, je z uveljavitvijo nove pogodbe odpadel. Komisija ga je nadomestila z novim predlogom, KOM(2010)15. Pravna podlaga je prav tako člen 74 PDEU, postopek pa postopek posvetovanja.
Področje uporabe
1. Črtanje klavzul o prenehanju veljavnosti
Pogoji za migracijo ne bodo izpolnjeni do 30. junija 2010. Zadnji stavek člena 19 v obeh instrumentih trenutno določa, da instrumenta prenehata veljati najpozneje 30. junija 2010. Namen predlogov je zato predvsem sprememba ustreznih klavzul, da bi preprečili prenehanje veljavnosti obeh instrumentov. Komisija predlaga popolno črtanje klavzule o prenehanju veljavnosti, kar pomeni, da datum poteka instrumentov ne bi bil več določen.
Nerazumljivo je, da Komisija ne more predlagati možnega datuma za operativni začetek SIS II, kar zbuja velike dvome o načinu upravljanja projekta.
2. Uvedba prožnosti za razvoj SIS II z nadomestno tehnično rešitvijo
V skladu s predlogom Komisije bi predlagane spremembe zajemale tudi možnost prehoda s projekta SIS II, če ta ne bi bil uspešen, na alternativni scenarij, kot je SIS1+RE.
Komisija zato predlaga spremembo členov 4 in 10(3) instrumentov ter uvedbo načela „v potrebnem obsegu“. Te spremembe bi pomenile, da se t. i. pretvornik – tehnični element, ki je povezan izključno s projektom SIS II – ne bi več upošteval kot obvezni tehnični sestavni del strukture za migracijo.
3. Uvedba Odbora za globalno upravljanje programa
Komisija poleg tega predlaga, naj se z novim členom 17a v pravna instrumenta vključi Odbor za globalno upravljanje programa. Gre za skupino desetih tehničnih strokovnjakov, in sicer osmih strokovnjakov iz držav članic in dveh uradnikov Komisije. Namen ustanovitve odbora je boljše usklajevanje dela Komisije in držav članic med procesom migracije. Svet je v svojih sklepih o prihodnji usmerjenosti SIS II s 4. in 5. junija 2009 pozval Komisijo, naj okrepi strukturo upravljanja informacijske tehnologije in Odbor za globalno upravljanje programa tesneje vključi v upravljavsko strukturo. Vključitev odbora v pravno podlago bi omogočila tudi, da bi se njegovi upravni in potni stroški financirali iz proračuna Unije.
Mnenje poročevalca
Poročevalec želi opozoriti, da je Evropski parlament že večkrat izrazil zaskrbljenost zaradi zamud pri projektu SIS II, nazadnje v resoluciji o napredku pri razvoju schengenskega informacijskega sistema II in vizumskega informacijskega sistema, ki jo je sprejel 22. oktobra 2009. Evropski parlament je globoko zaskrbljenost izrazil tudi zaradi zamud pri začetku delovanja SIS II. Poleg tega je Komisijo in Svet pozval, naj ga takoj po izvedbi preizkusa dosege prvega mejnika, ki je bil sprva predviden v decembru 2009, obvestita o rezultatih testov in prihodnjih korakih. Parlament je zahteval tudi popolno preglednost izvajanja procesa SIS II.
Medtem je bil preizkus dosege prvega mejnika prestavljen z decembra 2009 na konec januarja 2010. Preizkusi iz januarja 2010 niso bili zelo uspešni, in ocena njihovih rezultatov še vedno poteka. Morda bo treba preizkus dosege prvega mejnika ponoviti, da bi bilo mogoče priti do zaključkov.
Poročevalec predlaga naslednje:
– glede na resne zamude in prekoračitve stroškov pri projektu SIS II bi morala pravna podlaga določati, da mora vsaka tehnična rešitev temeljiti na najboljši razpoložljivi tehnologiji in biti skladna z merili jasnega časovnega načrta in stroškovno učinkovitostjo;
– klavzula o prenehanju veljavnosti bi se morala ohraniti; Komisiji bi morala biti dovoljena določena prožnost za prilagoditev datumov v postopku komitologije, da bi pravni okvir lahko prilagodila za alternativni scenarij, če projekt SIS II ne bo uspešen;
– bistvenega pomena je ohraniti parlamentarni nadzor procesa migracije: saj je Parlament sozakonodajalec za pravno podlago za SIS II, poleg tega pa ja tudi del proračunskega organa, ki nadzoruje migracijo, ki se financira iz proračuna Unije;
– iz enakih razlogov se Parlament ne bi smelo več izključevati iz postopka odločanja v zvezi z migracijo; pred prehodom na novi sistem bi moral biti Parlament v celoti obveščen o rezultatih testiranj in podati pozitivno mnenje;
– ker datum zaključka procesa migracije in tehnična rešitev še nista jasna, mora zakonodajalec zagotoviti veljavnost pravnega okvira za SIS II, ne glede na možne tehnične težave, ki bodo odločale o izbiri končne tehnične rešitve.
Ustanovitev Odbora za globalno upravljanje programa in njegova formalna vključitev v upravljavsko strukturo SIS II bi lahko bili pozitiven korak k spodbuditvi sodelovanja med državami članicami in Komisijo, poleg tega pa bi zagotavljali neposredno podporo držav članic centralnemu projektu SIS II. Omejiti je treba tudi število strokovnjakov, da bi zagotovili uspešnost in stroškovno učinkovitost.
Če projekt SIS II ne bo uspešen, si Parlament pridržuje pravico, da pozove Evropsko računsko sodišče, naj opravi podrobno revizijo o upravljanju projekta SIS II in finančnih posledicah za proračun Unije.
17.3.2010
MNENJE Odbora za proračun
za Odbor za državljanske svoboščine, pravosodje in notranje zadeve
o predlogu Uredbe Sveta o spremembi Uredbe (ES) št. 1104/2008 o migraciji s schengenskega informacijskega sistema (SIS 1+) na drugo generacijo schengenskega informacijskega sistema (SIS II)
( KOM(2009)0508 – C7‑0244/2009 – 2009/0136(NLE) )
Pripravljavec mnenja:
Alexander Alvaro
KRATKA OBRAZLOŽITEV
Parlament je večkrat obžaloval zamude pri razvoju projekta SIS II. Tako je na primer storil 22. oktobra 2009, ko je sprejel resolucijo o napredku pri razvoju schengenskega informacijskega sistema II in vizumskega informacijskega sistema.
V poročilu o napredku razvoja sistema SIS II, ki ga je Komisija objavila oktobra 2009, je navedeno, da sta v zadnjem četrtletju 2009 in poleti 2010 predvideni dve tehnični testiranji SIS II. Kot je Svet pozval v svojih sklepih s 4. in 5. junija 2009, se prednostno nadaljuje sedanji projekt SIS II, vseeno pa se v pripravljenosti ohranja načrt ukrepov za posebne razmere (SIS 1+RE): Svet poziva Komisijo, naj v primeru, da bi bilo katero od dveh testiranj neuspešno, zaustavi projekt (klavzula o prekinitvi) in preide na alternativno rešitev SIS 1+RE, razen če Svet s kvalificirano večino ne nasprotuje takšnemu ukrepanju. Na tem zasedanju Sveta je bila potrjena tehnična izvedljivost alternativnega sistema SIS 1+RE. Zato je Komisija predložila nova predloga ( KOM(2009)0508 in KOM(2010)15), ki spreminjata pravna instrumenta o migraciji s SIS 1+ na drugo generacijo SIS.
Pogoji za migracijo ne bodo izpolnjeni do 30. junija 2010 in migracija ne bo končana do 4. četrtletja 2011. Da bo sistem SIS II pričel delovati, kot je določeno v Uredbi (ES) št. 1987/2006 in Sklepu 2007/533/PNZ, in v primeru neuspeha pri testiranjih, bi bilo treba predvideti nadomestni scenarij ter vse zainteresirane strani čim prej seznaniti z vsemi finančnimi posledicami.
Stroški razvoja druge generacije schengenskega informacijskega sistema ter stroški vzpostavitve, testiranja, migracije, delovanja ter vzdrževanja centralnega sistema SIS II in komunikacijske infrastrukture se krijejo iz splošnega proračuna Evropske unije. Stroške razvoja, vzpostavitve, testiranja, migracije, delovanja ter vzdrževanja nacionalnih sistemov krijejo zadevne nacionalne države. Stroški Odbora za globalno upravljanje programa se krijejo iz sredstev, ki so že dodeljena do leta 2013.
Od leta 2002 je bilo 48,5 milijonov EUR porabljenih samo za razvoj instrumenta za migracijo, operativni stroški pa znašajo nadaljnjih 33 milijonov EUR. V tem času je izvajalec večkrat kršil pogodbene obveznosti, testiranja pa niso dokazala, da platforma deluje pravilno, zaradi česar je vprašljiva splošna tehnična izvedljivost sistema SIS II. Poleg tega je izvajalec v letu 2009 prejel 1,93 milijona EUR za testiranje sistema, medtem ko so bile globe proti konzorciju, ki so ob koncu pogodbene faze operativnega testiranja septembra 2009 znašale 390 000 EUR, izravnane z računi. Dodatnega 1,26 milijona EUR je bilo plačanih za prvo testiranje januarja 2010. Zaradi teh dodatnih stroškov, pa tudi verjetnih dodatnih potrebnih naložb, če bi bila migracija na sistem SIS II neuspešna in bi se priporočila alternativna rešitev, je nujen strožji proračunski nadzor.
Poleg tega se – glede na skrajne proračunske omejitve tako za države članice kot za Unijo, zaradi gospodarske krize, in da se konča izgubljanje dodatnega denarja – poziva k posebni strogosti pri uporabi dodeljenih proračunskih sredstev za sistem, ki doslej ni dosegel zahtevanega standarda. Poročevalec priporoča, naj Parlament uporabi svojo pravico, da zadrži dodeljena proračunska sredstva za migracijo na sistem SIS II kot rezervo, dokler ne bosta opravljena uspešno testiranje in celovita revizija, da se zagotovi in ohrani visoka raven nadzora v območju svobode, varnosti in pravice. V skladu s tem so vloženi predlogi sprememb.
PREDLOGI SPREMEMB
Odbor za proračun poziva Odbor za državljanske svoboščine, pravosodje in notranje zadeve kot pristojni odbor, da v svoje poročilo vključi naslednje predloge sprememb:
Predlog spremembe
1
Osnutek zakonodajne resolucije
Odstavek 1a (novo)
Osnutek zakonodajne resolucije
Predlog spremembe
1a. Ne glede na to, da Svet obravnava sistem SIS1+ RE kot načrt ukrepov za obvladovanje izrednih razmer v primeru neuspeha sistema SIS II, si Evropski parlament kot sozakonodajalec pri vzpostavitvi druge generacije schengenskega informacijskega sistema(SIS II) (Uredba (ES) št. 1987/2006
UL L 381, 28. 12. 2006, str. 4. ) in proračunski organ pridržuje pravico, da zadrži v rezervi vsa sredstva, ki bodo v proračunu za leto 2011 namenjena za razvoj sistema SIS II, da se zagotovi popoln parlamentarni nadzor in pregled nad tem procesom.
Predlog spremembe
2
Predlog uredbe – akt o spremembi
Uvodna izjava 3
Besedilo, ki ga predlaga Komisija
Predlog spremembe
(3) Pogoji za migracijo do 30. junija 2010 ne bodo izpolnjeni. Da bo SIS II pričel delovati, kot je določeno v Uredbi (ES) št. 1987/2006 in Sklepu 2007/533/PNZ, morata zato še naprej veljati Uredba (ES) št. 1104/2008 in Sklep 2008/839/PNZ, dokler ne bo migracija končana.
(3) Pogoji za migracijo do 30. junija 2010 ne bodo izpolnjeni. Da bo SIS II pričel delovati, kot je določeno v Uredbi (ES) št. 1987/2006 in Sklepu 2007/533/PNZ, morata zato še naprej veljati Uredba (ES) št. 1104/2008 in Sklep 2008/839/PNZ, dokler ne bo migracija končana. V primeru neuspeha testiranj sedanjega projekta SIS II bi bilo treba oblikovati alternativno tehnično rešitev, njene finančne posledice pa bi bilo treba razkriti vsem zainteresiranim stranem.
Predlog spremembe
3
Predlog uredbe – akt o spremembi
Uvodna izjava 6
Besedilo, ki ga predlaga Komisija
Predlog spremembe
(6) Predvideti je treba tehnični načrt ukrepov za obvladovanje izrednih razmer za izvrševanje funkcij SIS II. Opis tehničnih elementov arhitekture za migracijo je zato treba prilagoditi, da bo mogoča druga tehnična rešitev v zvezi z razvojem centralnega SIS II.
(6) Ta uredba bi morala dopuščati možnost migracije na morebitne alternativne tehnične rešitve, če bi se po testih izkazalo, da sedanjega projekta SIS II ni mogoče uspešno izvajati. Opis tehničnih elementov arhitekture za migracijo je zato treba prilagoditi, da bo mogoča alternativna tehnična rešitev v zvezi z razvojem centralnega SIS II. Vsaka taka alternativna tehnična rešitev bi morala biti stroškovno učinkovita, izvajati pa bi se morala v skladu z natančnim in razumnim časovnim razporedom. Komisija bi morala pravočasno predstaviti natančno proračunsko oceno stroškov, ki so povezani s takšno alternativno tehnično rešitvijo.
Obrazložitev
Sedanja revizija instrumentov za migracijo bi morala upoštevati dejstvo, da SIS II še ni bil uspešno testiran in da Svet obravnava SIS 1+RE kot načrt ukrepov za posebne razmere. Če ti testi ne bodo uspešni, mora biti mogoč hiter prehod na alternativno rešitev, ki bo dokazano stroškovno učinkovita, in sicer brez zamud, ki bi nastale zaradi nove revizije pravnega okvira.
Predlog spremembe
4
Predlog uredbe – akt o spremembi
Člen 1 – točka 4
Uredba (ES) št. 114/2008
Člen 17a – odstavek 2
Besedilo, ki ga predlaga Komisija
Predlog spremembe
2. V Odboru za globalno upravljanje programa bo največ 10 strokovnjakov. Države članice v okviru Sveta imenujejo največ osem strokovnjakov in enako število namestnikov. Dva strokovnjaka in namestnika imenuje generalni direktor pristojnega generalnega direktorata Komisije, in sicer izmed uradnikov Komisije. Sestankov Odbora za globalno upravljanje programa se lahko udeležujejo tudi drugi zainteresirani uradniki Komisije.
2. V Odboru za globalno upravljanje programa bo največ 10 strokovnjakov. Države članice v okviru Sveta imenujejo največ osem strokovnjakov in enako število namestnikov. Dva strokovnjaka in namestnika imenuje generalni direktor pristojnega generalnega direktorata Komisije, in sicer izmed uradnikov Komisije. Sestankov Odbora za globalno upravljanje programa se lahko udeležujejo tudi drugi zainteresirani uradniki Komisije. Sestankov Odbora za globalno upravljanje programa se lahko udeležijo zainteresirani poslanci Evropskega parlamenta ali uradniki ustreznih oddelkov za politiko Evropskega parlamenta.
Predlog spremembe
5
Predlog uredbe – akt o spremembi
Člen 1 – točka 4
Uredba (ES) št. 114/2008
Člen 17a – odstavek 5
Besedilo, ki ga predlaga Komisija
Predlog spremembe
5. Odbor za globalno upravljanje programa določi svoje pristojnosti in naloge. Te začnejo veljati potem, ko generalni direktor pristojnega generalnega direktorata Komisije da pozitivno mnenje.
5. Odbor za globalno upravljanje programa določi svoje pristojnosti in naloge. Te začnejo veljati potem, ko generalni direktor pristojnega generalnega direktorata Komisije da pozitivno mnenje. Pristojnosti in naloge Odbora za globalno upravljanje programa vključujejo zahtevo po objavljanju rednih poročil in zagotavljanju, da se ta poročila predložijo Evropskemu parlamentu, da se zagotovi popoln parlamentarni nadzor in pregled.
Predlog spremembe
6
Predlog uredbe – akt o spremembi
Člen 1 – točka 4
Uredba (ES) št. 114/2008
Člen 17a – odstavek 6
Besedilo, ki ga predlaga Komisija
Predlog spremembe
6. Brez poseganja v člen 15(2) se upravni in potni stroški, ki nastanejo zaradi dejavnosti Odbora za globalno upravljanje programa, krijejo iz splošnega proračuna Evropske unije, če se ne krijejo iz drugih virov. Za povračilo potnih stroškov strokovnjakov v Odboru za globalno upravljanje programa, ki jih imenujejo države članice v okviru Sveta, in strokovnjakov, povabljenih v skladu z odstavkom 3 tega člena, ki nastanejo pri delu Odbora za globalno upravljanje programa, se uporabljajo ‚Predpisi o nadomestilih za zunanje strokovnjake, ki jih Komisija povabi k sodelovanju‘ Komisije.
6. Brez poseganja v člen 15(2) se upravni in potni stroški, ki nastanejo zaradi dejavnosti Odbora za globalno upravljanje programa, krijejo iz splošnega proračuna Evropske unije, če se ne krijejo iz drugih virov. Za povračilo potnih stroškov strokovnjakov v Odboru za globalno upravljanje programa, ki jih imenujejo države članice v okviru Sveta, in strokovnjakov, povabljenih v skladu z odstavkom 3 tega člena, ki nastanejo pri delu Odbora za globalno upravljanje programa, se uporabljajo ‚Predpisi o nadomestilih za zunanje strokovnjake, ki jih Komisija povabi k sodelovanju‘ Komisije. Odobrena proračunska sredstva, potrebna za kritje stroškov, nastalih zaradi zasedanj Odbora za globalno upravljanje programa, izhajajo iz odobrenih proračunskih sredstev, trenutno predvidenih v finančnem načrtovanju za obdobje 2010–2013 za drugo generacijo schengenskega informacijskega sistema (SIS II).“
IZID KONČNEGA GLASOVANJA V ODBORU
Datum sprejetja
17.3.2010
Izid končnega glasovanja
+:
–:
0:
32
0
0
Poslanci, navzoči pri končnem glasovanju
Damien Abad, Alexander Alvaro, Francesca Balzani, Reimer Böge, Andrea Cozzolino, Jean-Luc Dehaene, Göran Färm, José Manuel Fernandes, Eider Gardiazábal Rubial, Salvador Garriga Polledo, Jens Geier, Ivars Godmanis, Ingeborg Gräßle, Carl Haglund, Jutta Haug, Anne E. Jensen, , Ivajlo Kalfin (Ivailo Kalfin), Alain Lamassoure, Vladimír Maňka, Barbara Matera, Nadežda Nejnski (Nadezhda Neynsky), Miguel Portas, Vladimír Remek, Dominique Riquet, László Surján, Daniël van der Stoep, Derek Vaughan, Angelika Werthmann, Jacek Włosowicz
Namestniki, navzoči pri končnem glasovanju
Paul Rübig, Georgios Stavrakakis
Namestniki (člen 187(2)), navzoči pri končnem glasovanju
Jan Kozłowski
IZID KONČNEGA GLASOVANJA V ODBORU
Datum sprejetja
27.4.2010
Izid končnega glasovanja
+:
–:
0:
33
0
1
Poslanci, navzoči pri končnem glasovanju
Emine Bozkurt, Simon Busuttil, Philip Claeys, Carlos Coelho, Cornelis de Jong, Agustín Díaz de Mera García Consuegra, Cornelia Ernst, Hélène Flautre, Kinga Gál, Kinga Göncz, Sylvie Guillaume, Ágnes Hankiss, Anna Hedh, Sophia in ‘t Veld, Teresa Jiménez-Becerril Barrio, Clemente Mastella, Claude Moraes, Antigoni Papadopoulou, Carmen Romero López, Judith Sargentini, Birgit Sippel, Csaba Sógor, Renate Sommer, Rui Tavares, Axel Voss, Tatjana Ždanoka
Namestniki, navzoči pri končnem glasovanju
Alexander Alvaro, Edit Bauer, Anna Maria Corazza Bildt, Ana Gomes, Nadja Hirsch, Franziska Keller, Mariya Nedelcheva, Cecilia Wikström
