Sreda na plenarnem zasedanju: Človekove pravice, opazovanje volitev, Gruzija
Institucije
2008-05-08 - 18:16
Predsednik EP Hans-Gert Pöttering izrazil sočutje z žrtvami ciklona v Burmi
Evropski parlament je plenarno zasedanje v Bruslju začel z razpravo ob deseti obletnici Ekonomske in monetarne unije in o razmerah v Gruziji. Večji del večernega zasedanja pa je bil namenjen poročilom o stanju človekovih pravic po svetu v letu 2007 in vlogi EU pri opazovanju volitev. Predsednik Hans-Gert Pöttering je ob otvoritvi v imenu EP izrazil solidarnost z žrtvami ciklona, ki je v soboto pustošil Burmo.
Človekove pravice v letu 2007
Evropski parlament je na včerajšnjem plenarnem zasedanju sprejel poročilo, v katerem opozarja na grobo kršenje človekovih pravic v številnih državah sveta ter poudarja, da mora Evropska unija igrati pomembno vlogo pri osveščanju in nadzoru. Za bolj učinkovito spoštovanje človekovih pravic pa je treba okrepiti skupno zunanjo in varnostno politiko.
Poročilo, ki ga je pripravil italijanski liberalni demokrat Marco Cappato, se osredotoča zlasti na smrtno kazen ter pravice žensk in otrok. Med razpravo so poslanci izrazili zaskrbljenost glede hudih kršitev človekovih pravic na Kitajskem, v Rusiji in Iranu. Csaba Sándor Tabajdifor je v imenu socialdemokratov poudaril, da v Rusiji in na Kitajskem sto tisoči ljudi nimajo dostopa do ustrezne socialne varnosti, pokojnine in osnovnega zdravstvenega varstva.
Poslabšanje razmer v Gruziji
Evropski poslanci so točko o razmerah v tej kavkaški državi dodatno uvrstili na dnevni red zasedanja, saj so se v zadnjih tednih razmere na območju separatistične pokrajine Abhazije še dodatno zaostrile po sestrelitvi gruzinskega brezpilotnega letala in ruski napovedi o diplomatskem navezovanju stikov z oblastmi v Abhaziji in Južni Osetiji.
Mnogi poslanci so kritično označili odločitev Ruske federacije, da okrepi vezi z oblastmi v Abhaziji in Južni Osetiji ter izrekli podporo suverenosti in ozemeljski integriteti Gruzije. Izrazili pa so tudi upanje, da bodo parlamentarne volitve 21. maja svobodne in poštene.
Evropsko opazovanje volitev
Evropski poslanci so včeraj sprejeli tudi poročilo, ki ocenjuje, da misije EU za opazovanje volitev pomembno prispevajo k nadaljnjemu razvoju demokracije. Njihova vloga je ključna v državah v razvoju, kjer je prisotnost tujih opazovalcev pomembna tudi po volitvah, v prehodnem obdobju oblikovanja novoizvoljenih organov zakonodajne ali izvršilne veje oblasti.
Deset let evra
Letos je deseta obletnica Ekonomske in monetarne unije. 1. januarja 1999 je evro postal nova uradna valuta 11 držav članic in nato v dveh fazah nadomestil stare nacionalne valute. Zdaj je skupna valuta že v 15. članicah EU, v naslednjih letih pa naj bi ga prevzele še številne druge. Ekonomska in monetarna unija pomeni tudi usklajevanje gospodarskih in fiskalnih politik ob neodvisni monetarni politiki Evropske centralne banke.
20080505STO28115 Parlament za več sankcij proti režimu v Burmi Poslabšanje razmer v Gruziji Poročilo o človekovih pravicah
SL
1
PHOTO
20080506PHT28309.jpg
SL
2
LINK
//news/expert/infopress_page/030-27565-112-04-17-903-20080423IPR27459-21-04-2008-2008-false/default_sl.htm
SL
3
LINK
//news/expert/infopress_page/030-28501-128-05-19-903-20080507IPR28481-07-05-2008-2008-false/default_sl.htm
SL
4
LINK
//oeil/file.jsp?id=5571032#
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
