Vprašanje za ustni odgovor O-000134/2011
za Komisijo
Člen 115 poslovnika
Corien Wortmann-Kool
,
Jean-Paul Gauzès
,
Werner Langen
v imenu skupine PPE Zadeva: Postopek izbire novega generalnega direktorja Mednarodnega denarnega sklada
Postopek izbire novega generalnega direktorja Mednarodnega denarnega sklada je v teku.
Obstaja več razlogov, zakaj bi morali znova izbrati kandidata iz EU. Mednarodni denarni sklad je imel od svoje ustanovitve vselej predsednika iz Evrope (Svetovna banka pa nekoga iz ZDA). To je del nepisanega dogovora, ki odraža dejstvo, da sta EU in ZDA največji plačnici prispevkov za obe instituciji. Reforme, ki so bile uvedene leta 2010, tega niso spremenile.
Pomembno je, da bo nekdanjega generalnega direktorja zamenjal nekdo iz držav članic EU, ker izzivi, ki nastajajo zaradi napetosti na trgih državnega dolga EU, zahtevajo, da vodstvo Mednarodnega denarnega sklada kar najbolje razume takšne razmere. Želimo si, da bi bil generalni direktor Mednarodnega denarnega sklada zaslužen in sposoben državljan EU.
V teh okoliščinah je zelo pomembno, da vse države članice EU podprejo kandidata EU. Vemo, da je predsednik Barroso podal izjavo v podporo edini kandidatki, ki se je uradno prijavila za to delovno mesto. V EU ni uradnega postopka za takšno imenovanje, vendar bi morala Komisija poskusiti s prizadevanjem v tej smeri.
Kako namerava Komisija zagotoviti, da bo naslednji generalni direktor Mednarodnega denarnega sklada državljan EU?
