A6-0423/2007
7.11.2007
***I
POROČILO
o predlogu direktive Evropskega parlamenta in Sveta o spremembi Direktive 2003/6/ES o trgovanju z notranjimi informacijami in tržni manipulaciji (zloraba trga), kar zadeva Komisiji podeljena izvedbena pooblastila
(KOM(2006)0913 – C6‑0016/2007 – 2006/0301(COD))
Odbor za ekonomske in monetarne zadeve
Poročevalka:
Pervenche Berès
PE 390.359v02-00
Oznake postopkov
* Postopek posvetovanja
večina oddanih glasov
**I Postopek sodelovanja (prva obravnava)
večina oddanih glasov
**II Postopek sodelovanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
*** Postopek privolitve
absolutna večina poslancev Parlamenta, razen v primerih, navedenih v členih 105, 107, 161 in 300 Pogodbe ES in členu 7 Pogodbe EU
***I Postopek soodločanja (prva obravnava)
večina oddanih glasov
***II Postopek soodločanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
***III Postopek soodločanja (tretja obravnava)
večina oddanih glasov za odobritev skupnega besedila
(Vrsta postopka je odvisna od pravne podlage, ki jo predlaga Komisija.)
Spremembe zakonodajnega besedila
Pri spremembah, ki jih predlaga Parlament, je spremenjeno besedilo označeno s krepkim poševnim tiskom . Besedilo, zapisano v navadnem poševnem tisku , označuje tehničnim službam namenjeni del zakonodajnega besedila s predlaganimi popravki, ki se upoštevajo pri pripravi končnega besedila (na primer, očitne napake ali izpustitve v zadevni jezikovni različici). O teh popravkih odločajo pristojne tehnične službe.
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA Error! Bookmark not defined.
OBRAZLOŽITEV........................................................................ Error! Bookmark not defined.
POSTOPEK................................................................................ Error! Bookmark not defined.
OSNUTEK ZAKONODAJNE RESOLUCIJE EVROPSKEGA PARLAMENTA
o predlogu direktive Evropskega parlamenta in Sveta o spremembi Direktive 2003/6/ES o trgovanju z notranjimi informacijami in tržni manipulaciji (zloraba trga), kar zadeva Komisiji podeljena izvedbena pooblastila
( KOM(2006)0913 – C6‑0016/2007 – 2006/0301(COD) )
(Postopek soodločanja: prva obravnava)
Evropski parlament ,
– ob upoštevanju predloga Komisije Evropskemu parlamentu in Svetu ( KOM(2006)0913 ),
– ob upoštevanju člena 251(2) in člena 95 Pogodbe ES, na podlagi katerih je Komisija Parlamentu podala predlog ( C6‑0016/2007 ),
– ob upoštevanju člena 51 svojega poslovnika,
– ob upoštevanju poročila Odbora za ekonomske in monetarne zadeve ( A6‑0423/2007 ),
1. odobri predlog Komisije, kakor je bil spremenjen;
2. poziva Komisijo, naj zadevo ponovno predloži Parlamentu, če namerava svoj predlog bistveno spremeniti ali nadomestiti z drugim besedilom;
3. naroči svojemu predsedniku, naj stališče Parlamenta posreduje Svetu in Komisiji.
Besedilo, ki ga predlaga Komisija
Predlogi sprememb Parlamenta
Predlog spremembe
1
UVODNA IZJAVA 5 A (novo)
(5a) Komisija v rednih intervalih oceni izvajanje določb njej podeljenih izvedbenih pooblastil, da se tako omogoči Evropskemu parlamentu in Svetu odločanje o tem, ali so obseg teh pooblastil in postopkovne zahteve, ki so naloženi Komisiji, primerni in zagotavljajo tako učinkovitost kot demokratično odgovornost.
Obrazložitev
Uvodna izjava se nanaša na vpeljavo klavzule o pregledu.
Predlog spremembe
2
ČLEN 1, TOČKA -1 (novo)
Člen 1, odstavek 1, točka 5 (Direktiva 2003/6/ES)
(-1) Točka 5 odstavka 1 člena 1 se nadomesti z naslednjim:
"5. "Sprejete tržne prakse" pomeni prakse, ki se upravičeno pričakujejo na enem ali več finančnih trgih in jih pristojni organ sprejme v skladu s smernicami, ki jih je Komisija sprejela v skladu z regulativnim postopkom s pregledom iz člena 17(2a)."
Obrazložitev
Komisija predlaga, naj se za njena pooblastila za sprejemanje smernic o sprejetih tržnih praksah, praksah, izvzetih iz enega ali več finančnih trgov, uporablja regulativni postopek. Vendar bi bile take smernice zavezujoče v smislu razlikovanja od smernic s pregledom. Predlog spremembe odpravlja to pomanjkljivost.
Predlog spremembe
3
ČLEN 1, POINT 5, TOČKA (B)
Člen 17, odstavka 3 in 4 (Direktiva 2003/6/ES)
(b) črtata se odstavka 3 in 4.
(b) odstavka 3 in 4 se nadomestita z naslednjim besedilom:
" 3. Do 31. decembra 2009, potem pa vsaj vsaka tri leta, Komisija pregleda določbe, ki zadevajo njena izvedbena pooblastila, in Evropskemu parlamentu ter Svetu predloži poročilo o izvajanju teh določb in po potrebi predlaga spremembe. Komisija mora preučiti zlasti potrebo po vseh spremembah, da se tako zagotovi primerno razmejitev njej podeljenih izvedbenih pooblastil in se v celoti upošteva vse pogoje, ki se nanašajo na izvajanje teh pooblastil. Poročilu se priloži zakonodajni predlog za spremembo teh določb. Če je v poročilu sklenjeno, da spremembe obstoječih določb niso potrebne, mora poročilo vsebovati podrobno navedbo razlogov, ki pojasnijo to odločitev."
Obrazložitev
Vpelje se klavzula o pregledu, da se tako redno oceni dobro delovanje postopka Lamfalussy.
OBRAZLOŽITEV
Po reviziji sklepa Sveta 1999/468/ES v juliju 2006 je bil uveden nov postopek komitologije – regulativni postopek s pregledom.
Postopek občutno povečuje pravice Evropskega parlamenta do nadzorovanja izvedbenih ukrepov in mu daje ne le pravico do izvajanja nadzora nad osnutkom izvedbenega ukrepa, ampak tudi širi obseg razlogov, na podlagi katerih Evropski parlament lahko nasprotuje osnutku ukrepa ali k njemu vloži predloge sprememb.
Zaradi upoštevanja predlogov sprememb k sklepu Sveta 1999/468/ES je Evropski parlament pripravil seznam prednostnih aktov, ki jih je treba uskladiti z novim regulativnim postopkom s pregledom.
Direktiva 2003/6/ES določa zakonodajni okvir za preprečevanje zlorabe trga, s tem pa ohranjanje integritete finančnih trgov in krepitev zaupanja javnosti v trge. Med drugim so bile predvidene določbe komitologije za nekatere opredelitve in tehnične podrobnosti za primerne načine razkritja informacij javnosti, za skupine oseb, za katere tako razkritje velja, za izmenjavo informacij in čezmejne inšpekcijske preglede itd. Poročevalka meni, da bi morale tudi za smernice za pristojne organe glede opredelitve "sprejetih tržnih praks" veljati nov postopek.
Poročevalka na splošno podpira uvedbo novega regulativnega postopka s pregledom za Direktivo (2004/39/ES), vendar meni, da je treba ohraniti uvodne izjave in člene, ki se sklicujejo na tako imenovano klavzulo o časovni omejitvi, ker še vedno ostaja nekaj vprašanj, ki jih je treba glede novega postopka rešiti med institucijami EU.
POSTOPEK
Naslov
Trgovanje z notranjimi informacijami in tržna manipulacija (Komisiji podeljena izvedbena pooblastila)
Referenčni dokumenti
KOM(2006)0913 - C6-0016/2007 - 2006/0301(COD)
Datum predložitve EP
22.12.2006
Pristojni odbor
Datum razglasitve na zasedanju
ECON
17.1.2007
Poročevalec/-ka
Datum imenovanja
Pervenche Berès
13.2.2007
Obravnava v odboru
10.9.2007
24.9.2007
5.11.2007
Datum sprejetja
5.11.2007
Izid končnega glasovanja
+:
–:
0:
33
0
0
Poslanci, navzoči pri končnem glasovanju
Mariela Velichkova Baeva, Zsolt László Becsey, Pervenche Berès, Slavi Binev, Sharon Bowles, Udo Bullmann, Christian Ehler, Jonathan Evans, Donata Gottardi, Benoît Hamon, Karsten Friedrich Hoppenstedt, Othmar Karas, Piia-Noora Kauppi, Wolf Klinz, Christoph Konrad, Andrea Losco, Gay Mitchell, Cristobal Montoro Romero, John Purvis, Alexander Radwan, Antolín Sánchez Presedo, Olle Schmidt, Peter Skinner, Margarita Starkevičiūtė, Ieke van den Burg, Sahra Wagenknecht
Namestniki, navzoči pri končnem glasovanju
Harald Ettl, Ján Hudacký, Werner Langen, Gianni Pittella, Margaritis Schinas
Namestniki (člen 178(2)), navzoči pri končnem glasovanju
Cornelis Visser, Jamila Madeira
