Odgovor g. Potočnika v imenu Komisije
(18. december 2008)
1. Raziskovalni projekti na področju celičnega zdravljenja z izvornimi celicami odraslega, izvornimi celicami zarodka in izvornimi celicami, pridobljenimi iz popkovnične krvi, se podpirajo v okviru sedmega okvirnega programa za raziskave in tehnološki razvoj (7OP). Trenutno, v drugem letu sedemletnega programa, so podatki za prvo leto popolni, dejavnosti za drugo leto pa še niso v celoti izvedene (glej odgovor na drugo vprašanje spodaj). Ob zaključku drugega leta se bo pripravila izčrpna zbirka informacij o raziskavah izvornih celic, ki jih podpira EU. Te informacije bodo predvidoma na voljo v prvi polovici leta 2009.
Ker se vprašanje nanaša na celično zdravljenje z izvornimi celicami, so informacije na voljo le za dejavnosti z jasno klinično uporabo, ki so navedene v Prilogi Priloga se pošlje neposredno cenjenemu članu in sekretariatu Parlamenta. . Projekti v zvezi z drugimi uporabami izvornih celic, kot je na primer farmacevtski razvoj ali usposabljanje, ali tisti, ki se osredotočajo na molekularne mehanizme, niso vključeni. Osem opredeljenih projektov predstavlja prispevek EU v višini skoraj 41 milijonov EUR. Ker se pri številnih projektih izbere primerjalen pristop glede vira izvornih celic in se uporabljajo različne vrste izvornih celic, ni mogoče zagotoviti natančnih podatkov za vsako od treh navedenih kategorij (izvorne celice odraslega, zarodka ali izvorne celice, pridobljene iz popkovnične krvi). Zato predlagamo naslednjo razčlenitev: pri treh projektih se uporabljajo izključno izvorne celice odraslega (18,0 milijona EUR); pri treh projektih se uporabljajo tako izvorne celice zarodka kot tudi izvorne celice odraslega (17,3 milijona EUR); en projekt vključuje primerjalno uporabo izvornih celic odraslega, zarodka in izvornih celic, pridobljenih iz popkovnične krvi (2,7 milijona EUR), pri enem projektu pa se uporabljajo izključno izvorne celice, pridobljene iz popkovnične krvi (3 milijoni EUR).
2. Med temi projekti Optistem Optimizacija celičnega zdravljenja z izvornimi celicami za klinične študije degenerativnih bolezni kože in mišic. čaka na pogodbo in ustrezno subvencijo, glede Projekta 1 Projekt v zvezi z izvornimi celicami odraslega za poškodovano tkivo. pa je bil dosežen sporazum in čaka na končno izbiro.
Nazadnje objavljeni pregled zakonodaje, ki velja za to področje v posameznih državah članicah, je pregled, ki ga je junija 2007 Evropska skupina za etiko v znanosti in novih tehnologijah v Mnenju št. 22 predložila Komisiji http://ec.europa.eu/european_group_ethics/activities/docs/opinion_22_final_follow_up_en.pdf . .
