P7_TA(2011)0046
Sporazum med Evropsko skupnostjo ter Republiko Islandijo, Kraljevino Norveško, Švicarsko konfederacijo in Kneževino Lihtenštajn o dopolnilnih pravilih v zvezi s Skladom za zunanje meje za obdobje 2007–2013 ***
A7-0007/2011
Zakonodajna resolucija Evropskega parlamenta z dne 15. februarja 2011 o osnutku sklepa Sveta o sklenitvi Sporazuma, v imenu Evropske unije, med Evropsko skupnostjo ter Republiko Islandijo, Kraljevino Norveško, Švicarsko konfederacijo in Kneževino Lihtenštajn o dopolnilnih pravilih v zvezi s Skladom za zunanje meje za obdobje 2007–2013 (07853/2010 – C7-0101/2010 – 2009/0148(NLE))
(Odobritev)
Evropski parlament
, –
ob upoštevanju osnutka sklepa Sveta (07853/2010),
–
ob upoštevanju osnutka sporazuma med Evropsko skupnostjo ter Republiko Islandijo, Kraljevino Norveško, Švicarsko konfederacijo in Kneževino Lihtenštajn o dopolnilnih pravilih v zvezi s Skladom za zunanje meje za obdobje 2007–2013 (15954/2009),
–
ob upoštevanju zahteve za odobritev, ki jo je Svet podal v skladu s členom 77(2)(d) in točko (v) točke (a) drugega pododstavka člena 218(6) Pogodbe o delovanju Evropske unije ( C7-0101/2010 ),
–
ob upoštevanju člena 81 in člena 90(8) Poslovnika,
–
ob upoštevanju priporočila Odbora za državljanske svoboščine, pravosodje in notranje zadeve ( A7-0007/2011 ),
1.
odobri sklenitev sporazuma;
2.
naroči svojemu predsedniku, naj stališče Parlamenta posreduje Svetu, Komisiji ter vladam in parlamentom držav članic in Republike Islandije, Kraljevine Norveške, Švicarske konfederacije in Kneževine Lihtenštajn.
