Pogled nazaj: plenarno zasedanje v 10 točkah
Institucije
2009-10-26 - 14:09
Prek reke do plenarne dvorane in pisarn. Taljenje ledu kljub mrzlemu oktobrskemu vremenu. Tiskovna konferenca predstavnikov političnih skupin. Predsednik Buzek med evropskimi zastavami. Ura vprašanj predsedniku Komisije Barrosu. V plenarni dvorani: svoboda tiska. Vstop v plenarno dvorano. Z očmi fotografa. Plenarno glasovanje. Gor in dol... Burne razprave in presenetljiva glasovanja so začinila zadnje plenarno zasedanje Evropskega parlamenta v Strasbourgu. Proračun za leto 2010, nagrada Saharova in svoboda medijev so bile le tri izmed točk na dnevnem redu. Sestavili smo seznam desetih dogodkov, ki so na zasedanju zbudili največ pozornosti.
Nagrada Saharova : Letošnji dobitnik nagrade Saharova za svobodo misli je ruska organizacija Memorial. Predsednik Evropskega parlamenta Jerzy Buzek, ki je odločitev o nagrajencih sporočil v četrtek opoldne, bo predstavnikom organizacije Olegu Orlovu, Sergeju Kovaljevu in Ljudmili Aleksejevi, ki zastopajo vse aktiviste za človekove pravice v Rusiji, podelil nagrado 16. decembra med plenarnim zasedanjem v Strasbourgu.
Proračun 2010 : Pri glasovanju o proračunu EU za prihodnje leto so evropski poslanci v četrtek zahtevali 1,5 milijarde evrov novih sredstev, ki bi jih namenili za oživitev gospodarstva in 300 milijonov za sklad pomoči mlekarski industriji.
338 za, 338 proti : Ob glasovanju o devetih predlogih resolucije o svobodi obveščanja v Italiji in drugih državah članicah EU v sredo ni nobeden od predlogov dobil večine glasov.
Klaus pred Božičkom? Evropski poslanci so razpravljali o pripravljenosti češkega predsednika Václav Klausa, da bi podpisal Lizbonsko pogodbo, če jo odobri ustavno sodišče.
Ena minuta: Evropski parlament je v torek popoldne prvič uporabil svojo novo pristojnost, čas za vprašanja predsedniku Komisije. Poslanci so imeli eno minuto časa za vprašanje, predsednik Barroso pa eno minuto časa za odgovor.
Pomoč mlekarjem : Parlament se je po hitrem postopku odločil, da bo zagotovil pomoč mlekarjem v stiski. Sklad za neposredno pomoč bo na razpolago že konec tega leta, je zagotovila komisarka Mariann Fischer Boel.
Taljenje ledu: V Strasbourgu je ob tem letnem času sicer kar mrzlo, vendar pa se je ledena skulptura, ki je bila postavljena na sredo dvorišča v Parlamentu, kljub temu talila. Poslanci so se medtem pripravljali na podnebno konferenco, ki bo decembra v Kopenhagnu.
Žerjav, ledeni slapnik, gozdna sloka in še mnoge druge divje ptice ščiti že trideset let stara direktiva, ki bo kmalu dobila novo, posodobljeno obliko.
Učinkoviti navzven, demokratični navznoter : Evropski poslanci želijo več nadzora nad novimi evropskimi zunanjimi storitvami, ki jih uvaja Lizbonska pogodba.
Parlamentarni Twitter : Prvič doslej je Evropski parlament "twital" plenarno razpravo minuto za minuto.
20091016STO62606 Flickr
SL
1
DIAPOPHOTO
20091023PHT63051.jpg
SL
2
DIAPOPHOTO
20091023PHT63061.jpg
SL
3
DIAPOPHOTO
20091023PHT63059.jpg
SL
4
DIAPOPHOTO
20091023PHT63063.jpg
SL
5
DIAPOPHOTO
20091023PHT63057.jpg
SL
6
DIAPOPHOTO
20091023PHT63055.jpg
SL
7
DIAPOPHOTO
20091023PHT63065.jpg
SL
8
DIAPOPHOTO
20091023PHT63053.jpg
SL
9
DIAPOPHOTO
20091023PHT63067.jpg
SL
10
DIAPOPHOTO
20091023PHT63049.jpg
SL
11
LINK
http://www.flickr.com/photos/european_parliament/sets/72157622501903529/show/
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
