Malcolm Harbour: Internet mora biti svoboden, vendar ne brez vsakršne omejitve
Predstavitve
Informacijska družba
2009-05-05 - 16:46
Intervju: Harbour o oblikovanju trga za telekomunikacijske storitve Telekomunikacijski sveženj ni nikoli imel ničesar opraviti z omejitvami interneta, nam je povedal Malcolm Harbour, poročevalec o novi telekomunikacijski zakonodaji. Ta naj bi evropskim potrošnikom olajšala uporabo in dostop do elektronskih komunikacijskih storitev, kakršnikoli posegi v spletni dostop posameznega uporabnika pa bi morali upoštevati njegove temeljne pravice.
Eno od nedavnih perečih vprašanj v pogovorih med evropskimi poslanci in ministri so bili ukrepi za dostop do elektronskih komunikacijskih storitev. Kako novi zakonodajni predlogi obravnavajo spletni dostop in njegovo uporabo?
"Ta zakonodajni sveženj ni nikoli obravnaval uveljavljanja avtorskih pravic. Parlament državi ne more naložiti pogojev o tem, kako naj organizira svoj pravosodni sistem. To je osnovni element načela o subsidiarnosti.
Dosegli smo popolno jasnost glede dejstva, da je pravica dostopa do interneta ena temeljnih pravic evropskih državljanov in tako bo zaščitena tudi v skladu z Evropsko konvencijo o človekovih pravicah.
O vprašanjih glede omejitev dostopa do spletnih strani odločajo nacionalne vlade. O tem ne obstaja nikakršni evropski predpis. V Franciji denimo ni mogoče dostopiti do spletnih strani, ki prodajajo nacistične spominke. Tako je namreč določila francoska vlada.
Na evropski ravni lahko zahtevamo le, da morajo biti potrošnikom zagotovljene informacije o straneh, ki so prepovedane. Vsak potrošnik ima namreč pravico vedeti, ali in zakaj ponudnik omejuje dostop do določenih strani."
Po spletu se širijo govorice, da bodo nova pravila določila pogojni spletni dostop, ponudniki bodo lahko omejili število strani, ki jih obiščemo, Skype pa bo blokiran. Je spletna svoboda resnično v nevarnosti?
"To je popolno fantaziranje. Telekomunikacijski sveženj ni nikoli imel ničesar opraviti z omejitvami interneta. Presenečen sem nad vsebino besedila, ki ga razširja organizacija Blackout Europe . V tem predlogu ni popolnoma ničesar, kar bi govorilo o tem."
Kakšne potrošnikom prijazne ukrepe pa zajema?
"Potrošniki bodo imeli bolj odprti in preglednejši dostop do informacij, lažje pa bodo tudi lahko zamenjali dobavitelja. Ta bo moral stranko še pred podpisom pogodbe obvestiti o tem, kako dolgo bo zavezana k določeni storitvi. Potrošnika ne bodo mogli vezati na svoje storitve dlje kot 24 ur.
Poleg tega bodo ljudje lahko lažje obdržali svojo telefonsko številko tudi ko bodo menjali dobavitelja storitev. To bo mogoče storiti v enem delovnem dnevu. Prav tako bo izboljšana kakovost storitev v sili. Klic osebe v stiski bo zaznamoval tudi lokacijo osebe, kar je zelo pomembno, ko gre za življenje ali smrt.
Okrepili smo tudi preglednost cen. Primerjave cen bodo na razpolago tudi na spletnih straneh, nacionalni telekomunikacijski regulativni organi pa bodo morali operaterje obvezati, da zagotovijo dostop do storitev tudi za invalidne osebe. Potrošnik se bo lahko pogajal za tarife, če bo njegova mesečna vsota visoka. Če pa bo komunikacijski ponudnik osebne podatke stranke nenamerno objavil na internetu, bo moral o tem obvestiti oškodovanca in razložiti ta pripetljaj."
Koliko nadzora potrebuje internet?
"Internet ne more biti popolnoma brez nadzora, zlasti zato, ker se uporablja tudi za nezakonite dejavnosti, kot so teroristične dejavnosti, otroška pornografija, trgovanje z otroki in podobno.
Osnovno načelo je, da mora biti internet zmeraj svoboden, vendar pa ne popolnoma brez vsakršne omejitve."
20090504STO54873 Prenovitev zakonodaje o elektronskih komunikacijah Prvi je potrošnik: telekomunikacija prihodnosti
SL
1
EUROPARL-TV
http://www.europarltv.europa.eu/swf/EmbedPlayer.swf?vid=7ed09878-9ad2-4d87-89b1-0f82428db37b&cid=0c8dedcf-1098-46c9-9b85-6f2b0f0b120d&lang=sl&bitrate=512&loop=off&autoplay=off&startVolume=medium&showTitle=on&showBottom=on
-//EP//TEXT IM-PRESS 20090421BRI54104 ITEM-001-SL NOT XML V0//SL
-//EP//TEXT IM-PRESS 20080526FCS29861 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
