Ob 8. marcu si v EP želijo več ženskih poslank
Pravice žensk/enake možnosti
2010-03-09 - 15:13
Evropske poslanke in poslanci ob Mednarodnem dnevu žensk (od leve proti desni): Corien Wortmann-Kool (EPP, NL), Martin Schulz (S&D, DE), Diana Wallis (ALDE, UK), Marije Cornelissen (Zeleni/EFA), Marina Yannakoudakis (ECR, EL), Eva-Britt Svensson (GUE, SV), Marta Andreasen (EFD, UK), Morvai Krisztina (NI, HU) Evropski parlament je svoje marčevsko zasedanje začel na 8. marec, Mednarodni dan žensk, ob čemer so evropske poslanke in poslanci opozorili na razlike v plačilu med moškimi in ženskami za enako delo. Politične skupine vseh barv so tudi kritizirale Evropsko komisijo, ki svojega petletnega načrta za vzpostavitev enakosti med spoloma ni dala v presojo nevladnim organizacijam in javnosti.
Predsednik Evropskega parlamenta Jerzy Buzek je ob tem dejal, da je Mednarodni dan žensk priložnost za razprave o enakosti med spoloma, pa tudi za podporo samskim materam in boju proti nasilju nad ženskami. "Diskriminacija v družbi ali na delu bi morala biti stvar preteklosti," je menil Buzek, ki se je hkrati zavzel za več ženskih poslank v EP.
Temu je pritrdila Diana Wallis (ALDE, UK), ki je opozorila na ocene, da bi v britanskem parlamentu ob sedanji stopnji napredka do enake zastopanosti žensk in moških v parlamentu prišlo šele v dveh stoletjih.
Pokažite denar!
Ena izmed najbolj resnih težav, s katerimi se morajo soočati ženske, je, da zaslužijo manj kot moški, pogosto tudi v primerih, ko opravljajo enako delo. Corien Wortmann-Kool (EPP, NL), je tako opozorila, da ženske predstavljajo polovico svetovnega prebivalstva, njihov zaslužek pa predstavlja le pičlo desetino svetovnega.
Martin Schulz (S&D, DE) je ob tem dejal, da v kolikor ni enakega plačila za enako delo, družba ne more reči, da spoštuje enakost pravic. Po mnenju Marte Andreasen (EFD, UK) bi morale države nehati s sprejemanje demagoških zakonov, ki tistim ženskam, ki si želijo delati, otežujejo življenje. "Sama bi bila užaljena, če bi me nekdo na delu drugače obravnaval samo zaradi kromosomov," je dejala.
Ženska listina brez NVO?
John Dalli, evropski komisar za zdravje in varstvo potrošnikov, je predstavil načrt Komisije za enakost med spoloma. V naslednjih petih letih se namerava Komisija posvetiti predvsem uresničevanju načela "enako delo, enako plačilo" ter boju proti nasilju nad ženskami.
Marije Cornelissen (Zeleni/EFA, NL) je ob tem izrazila obžalovanje, da Komisija v pripravo listine ni vključila nevladnih organizacij (NVO), Eva-Britt Svensson (GUE/NGL, SV) pa je bila zaskrbljena, ker o dokumentu ni potekala širša razprava. "Za ženske pravice se borimo vsak dan, ne le na 8. marec. To je tisto, kar moški in ženske v Evropi potrebujejo," je dejala.
20100305STO70017 Spletna stran Mednarodnega dneva žensk Ženska listina
SL
1
PHOTO
20100303PHT69909.jpg
SL
2
LINK
/parliament/public/staticDisplay.do?language=SL&refreshCache=yes&id=75
SL
3
LINK
http://ec.europa.eu/commission_2010-2014/president/news/documents/2010/03/20100305_2_en.htm#top
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
