Evropska modra karta?
Priseljevanje
2007-09-26 - 13:57
Poročevalca Moreno Sanchez in Lilli Gruber
Evropa se očitno sooča z demografsko krizo: do leta 2050 naj bi predvidoma dva delavca preživljala enega upokojenca – danes ga štirje. Franco Fratini, podpredsednik Evropske komisije, kot eno izmed rešitev iz ponuja odprtje vrat Evropske unije tujim strokovnjakom, ki naj bi jih v Evropi potrebovali okoli 20 milijonov, ter predlaga uvedbo evropske modre karte za strokovnjake iz tretjih držav. Dva evropska poslanca, ki se ukvarjata z vprašanjem priseljevanja, smo povprašali za njuno mnenje.
Demografska kriza in tuji strokovnjaki
Franco Frattini, podpredsednik Evropske komisije, je 13. septembra na konferenci o zakonitem priseljevanju v Lizboni predstavil predlog o tako imenovani evropski modri karti, ki bi strokovnjakom iz tretjih držav dovoljevala bivanje v Evropski uniji, kjer bi jim zagotavljala vrsto pravic enake obravnave. Priseljenec bi ob prihodu dobil dveletno dovoljenje za delo in bivanje v določeni državi članici z možnostjo podaljšanja in selitve v drugo članico.
Frattini je o priseljevanju dejal, da tega ne smemo razumeti kot grožnjo, temveč kot obogatitev in neizogiben pojav današnjega sveta. Za odpravo demografske krize bi Evropa namreč morala sprejeti okoli 20 milijonov tujih delavcev, privabiti pa bi morali predvsem tiste, ki bi zapolnili vrzeli v posameznih sektorjih, je še dejal Frattini.
Fratini je za zgled postavil ZDA, ki sprejmejo največ strokovnjakov na svetu, in jih primerjal z Evropsko unijo, kamor se odpravi 85 odstotkov nestrokovne in pet odstotkov strokovne delovne sile, medtem ko ZDA sprejmejo le pet odstotkov nestrokovne in 55 odstotkov strokovno usposobljene delovne sile.
Dialog z matičnimi državami
Italijanska poslanka Lilli Gruber in španski poslanec Javier Monery Sanchez, oba iz skupine Socialdemokratov, sta na plenarnem zasedanju ta teden predstavila poročili o zakonitem in nezakonitem priseljevanju. Povprašali smo ju o njunem mnenju glede sistema evropske modre karte.
To je prvi, pa čeprav še boječ in previden korak na poti v pravo smer, je dejala Gruberjeva. "Povpraševanje po strokovnjakih s posebnimi znanji nedvomno obstaja, razlikuje se od države do države, znotraj EU pa ga nikakor ne moremo pokriti. Torej je pošteno, da odpremo naša vrata," je nadaljevala poslanka.
Poslanka je obenem poudarila potrebo po dvotirnem postopku, kajti pošteno je, da ne izčrpamo rezervoarjev strokovnega znanja tretjih držav, ne da bi jim ponudili kaj v zamenjavo. Če želimo odpraviti nezakonito priseljevanje, moramo odpreti in določiti zakonite poti za vstop v EU ter hkrati povečati naša prizadevanja za spodbujanje demokracije in gospodarske rasti v teh državah, je poudarila Gruberjeva.
Beg možganov iz matičnih držav
Moreno Sanchez podpira ukrepe za zakonito priseljevanja v EU, saj so bistvenega pomena, če želimo imeti na vajetih tajno priseljevanje in boj proti mrežam trgovcev z ljudmi. Španski poslanec je poudaril pomen zunanje razsežnosti evropske priseljevalne politike, t.j. dialog z matičnimi državami priseljencev in uvedbo koherentne in učinkovite politike razvojnega sodelovanja s tretjimi državami.
To je zgolj začetni korak, ki je osredotočen na usposobljene delavce, vendar si bomo morali v prihodnje prizadevati za vzpostavitev skupnega statusa tudi za preostale delavce iz tretjih držav, ki jih potrebujemo, tako z vidika demografije kot tudi ekonomije, je dejal Sanchez.
Tudi Sanchez je omenil problem bega možganov iz matičnih držav in zahteval ukrepe za preprečitev le-tega. Trenutno sicer že obstajajo ukrepi za spodbujanje notranjih migracij, ki med drugim vključujejo usposabljanje delavcev in pomoč ob vrnitvi v matično državo, je še dodal poslanec.
Na sredinem plenarnem zasedanju bo v središču pozornosti razprava o priseljevanju, na kateri bodo v prvi vrsti razpravljali o zakonitih migracijah. Razprava bo temeljila na poročilu Lillije Gruber o načrtu politike zakonitega priseljevanja in Sanchezovem poročilu o prednostnih nalogah politike v boju proti nezakonitemu priseljevanju državljanov tretjih držav, udeležil pa se je bo tudi podpredsednik Evropske komisije Franco Frattini.
20070921STO10548 Prenos plenarnega zasedanja v živo Tiskovna služba: Zakonito priseljevanje in boj proti nezakonitim migracijam Poročilo o prednostnih nalogah politike v boju proti nezakonitemu priseljevanju državljanov tretjih držav Poročilo o prednostnih nalogah politike v boju proti nezakonitemu priseljevanju državljanov tretjih držav Odbor za državljanske svoboščine, pravosodje in notranje zadeve
SL
1
PHOTO
20070925PHT10657.jpg
SL
2
LINK
/eplive/vod/livestream/default_sl.htm
SL
6
LINK
/activities/expert/committees/presentation.do;jsessionid=89E2FEEF3C3FD5861035F0057A29FA7B.node2?committee=2362&rewritten&language=SL
-//EP//TEXT IM-PRESS 20070831BRI09932 ITEM-001-SL NOT XML V0//SL
-//EP//TEXT REPORT A6-2007-0322 0 NOT XML V0//SL
-//EP//TEXT REPORT A6-2007-0323 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
