A7-0161/2011
20. 4. 2011
***I
POROČILO
o predlogu uredbe Evropskega parlamenta in Sveta o spremembi Uredbe Sveta (ES) št. 1698/2005 o podpori za razvoj podeželja iz Evropskega kmetijskega sklada za razvoj podeželja (EKSRP)
(KOM(2010)0537 – C7‑0295/2010 – 2010/0266(COD))
Odbor za kmetijstvo in razvoj podeželja
Poročevalec: Paolo De Castro
PE 456.747v02-00
Oznake postopkov
* Postopek posvetovanja
*** Postopek odobritve
***I Redni zakonodajni postopek (prva obravnava)
***II Redni zakonodajni postopek (druga obravnava)
***III Redni zakonodajni postopek (tretja obravnava)
(Vrsta postopka je odvisna od pravne podlage, ki je predlagana v osnutku akta.)
Spremembe osnutka akta
Pri spremembah, ki jih predlaga Parlament, je spremenjeno besedilo k osnutku akta označeno s krepkim poševnim tiskom . Besedilo, zapisano v navadnem poševnem tisku , označuje tehničnim službam namenjeni del osnutka akta s predlaganimi popravki, ki se upoštevajo pri pripravi končnega besedila (na primer očitne napake ali izpustitve v zadevni jezikovni različici). O teh popravkih odločajo pristojne tehnične službe.
Glava vsakega predloga spremembe k obstoječemu aktu, ki se ga želi spremeniti z osnutkom akta, vsebuje še tretjo in četrto vrstico. Tretja vrstica navaja obstoječi akt, četrta pa zadevno določbo tega akta. Besedilo, ki povzema določbo obstoječega akta, ki jo Parlament želi spremeniti, medtem ko v osnutku akta ni bila spremenjena, je označeno s krepkim tiskom . Morebitni izbrisi tovrstnega besedila so označeni z [...] .
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................5
OBRAZLOŽITEV.....................................................................................................................13
MNENJE Odbora za regionalni razvoj ..................................................................16
POSTOPEK..............................................................................................................................21
OSNUTEK ZAKONODAJNE RESOLUCIJE EVROPSKEGA PARLAMENTA
o predlogu uredbe Evropskega parlamenta in Sveta o spremembi Uredbe Sveta (ES) št. 1698/2005 o podpori za razvoj podeželja iz Evropskega kmetijskega sklada za razvoj podeželja (EKSRP)
( KOM(2010)0537 – C7‑0295/2010 – 2010/0266(COD) )
(Redni zakonodajni postopek: prva obravnava)
Evropski parlament ,
– ob upoštevanju predloga Komisije Parlamentu in Svetu ( KOM(2010)0537 ),
– ob upoštevanju člena 294(2), člena 42 in člena 43(2) Pogodbe o delovanju Evropske unije, na podlagi katerih je Komisija Parlamentu podala predlog ( C7–0295/2010 ),
– ob upoštevanju člena 294(3) Pogodbe o delovanju Evropske unije,
– ob upoštevanju obrazloženih mnenj o uporabi načel subsidiarnosti in sorazmernosti, ki so jih v okviru Protokola št. 2 predložili litovski parlament, luksemburška poslanska zbornica ter poljska dieta in senat in v katerih trdijo, da se osnutek zakonodajnega akta ne sklada z načelom subsidiarnosti,
– ob upoštevanju mnenja Evropskega ekonomsko-socialnega odbora z dne 16. februarja 2011
UL C 107, 6.4.2011, str. 30. ,
– ob upoštevanju člena 55 svojega poslovnika,
– ob upoštevanju poročila Odbora za kmetijstvo in razvoj podeželja ter mnenja Odbora za regionalni razvoj ( A7–0161/2011 ),
1. sprejme stališče v prvi obravnavi, kakor je določeno v nadaljevanju;
2. poziva Komisijo, naj zadevo ponovno predloži Parlamentu, če namerava svoj predlog bistveno spremeniti ali nadomestiti z drugim besedilom;
3. naroči svojemu predsedniku, naj stališče Parlamenta posreduje Svetu in Komisiji.
Predlog spremembe
1
Predlog uredbe– akt o spremembi
Uvodna izjava 3
Besedilo, ki ga predlaga Komisija
Predlog spremembe
(3) Komisija bi morala imeti pooblastilo za sprejemanje delegiranih aktov v skladu s členom 290 Pogodbe , z namenom, da dopolni ali spremeni nekatere nebistvene elemente Uredbe (ES) št. 1698/2005. Treba bi bilo določiti elemente, za katere se to pooblastilo lahko uporabi, ter pogoje, ki naj za to pooblastilo veljajo.
(3) Da bi zagotovili pravilno delovanje režima, ki ga uvaja ta Uredba , bi bilo treba v skladu s členom 290 Pogodbe o delovanju Evropske unije na Komisijo prenesti pooblastilo za sprejemanje delegiranih aktov v zvezi z dopolnitvami ali spremembami nekaterih nebistvenih elementov Uredbe (ES) št. 1698/2005. Zlasti je pomembno, da se Komisija pri svojem pripravljalnem delu ustrezno posvetuje, tudi na ravni strokovnjakov. Komisija bi morala pri pripravi in oblikovanju delegiranih aktov zagotoviti hkratno, pravočasno in ustrezno posredovanje ustreznih dokumentov Evropskemu parlamentu.
Obrazložitev
Ta predlog spremembe odraža „skupno razumevanje“ praktičnih ureditev za uporabo delegiranih aktov (člen 290 PDEU), ki ga Svet in Parlament še nista uradno potrdila.
Predlog spremembe
2
Predlog uredbe– akt o spremembi
Uvodna izjava 4
Besedilo, ki ga predlaga Komisija
Predlog spremembe
(4) Da se zagotovi enotna uporaba Uredbe (ES) št. 1698/2005 v vseh državah članicah, bi bilo treba Komisijo pooblastiti za sprejemanje izvedbenih aktov v skladu s členom 291 Pogodbe . Razen kadar je izrecno določeno drugače , bi morala Komisija sprejeti navedene izvedbene akte v skladu z določbami Uredbe Evropskega parlamenta in Sveta (EU) št. XX/XXXX z dne …
(4) Da se zajamčijo enotni pogoji za izvajanje Uredbe (ES) št. 1698/2005, je treba na Komisijo prenesti izvedbena pooblastila . Ta pooblastila, razen kadar je izrecno določeno drugače, je treba izvajati v skladu z Uredbo (EU) št. 182/2011 Evropskega parlamenta in Sveta z dne 16. februarja 2011 o določitvi splošnih pravil in načel, na podlagi katerih države članice nadzirajo izvajanje izvedbenih pooblastil Komisije* .
________________________
* UL L 55, 28.2.2011, str.13.
Obrazložitev
Ta predlog spremembe upošteva uredbo o izvedbenih pooblastilih (Uredba Evropskega parlamenta in Sveta o določitvi splošnih pravil in načel, na podlagi katerih države članice nadzirajo izvajanje izvedbenih pooblastil Komisije), ki je začela veljati 1. marca 2011.
Predlog spremembe
3
Predlog uredbe
Člen 1 – točka 9
Uredba (ES) št. 1698/2005
Člen 24 – odstavek 1 – pododstavek 2
Besedilo, ki ga predlaga Komisija
Predlog spremembe
„Svetovalne storitve kmetom obsegajo najmanj eno ali več od zakonsko predpisanih zahtev po upravljanju ter načel dobrega kmetijskega in okoljskega delovanja iz členov 5 in 6 Uredbe (ES) št. 73/2009 ter prilog II in III k navedeni uredbi, po potrebi pa tudi enega ali več standardov varstva pri delu, temelječih na zakonodaji Unije.“
Svetovalne storitve (tudi določba o tehničnem svetovanju) kmetom obvezno obsegajo več zakonsko predpisanih zahtev po upravljanju ter načel dobrega kmetijskega in okoljskega delovanja iz členov 5 in 6 Uredbe (ES) št. 73/2009 ter prilog II in III k navedeni uredbi, po potrebi pa tudi enega ali več standardov varstva pri delu, temelječih na zakonodaji Unije.
Predlog spremembe
4
Predlog uredbe
Člen 1 – točka 18
Uredba (ES) št. 1698/2005
Člen 43 – odstavek 1 – pododstavek 1a
Besedilo, ki ga predlaga Komisija
Predlog spremembe
„ Za namene točke (c) prvega pododstavka izraz ,kmetje‘ pomeni osebe , ki bistven del svojega delovnega časa posvečajo kmetijskim dejavnostim in iz njih črpajo pomemben del svojega dohodka, po merilih, ki jih določi država članica.“
Pomoč iz tega člena lahko koristijo le kmetje ali njihova združenja , ki bistven del svojega delovnega časa posvečajo kmetijskim dejavnostim in iz njih črpajo pomemben del svojega dohodka, po merilih, ki jih določi država članica.
Predlog spremembe
5
Predlog uredbe– akt o spremembi
Člen 1 – točka 26 – točka b
Uredba (ES) št. 1698/2005
Člen 66 – odstavek 3 – pododstavek 3
Besedilo, ki ga predlaga Komisija
Predlog spremembe
„Komisija s pomočjo izvedbenih pravil sprejme pravila glede vzpostavitve in delovanja nacionalne mreže za podeželje.“
„Komisija s pomočjo izvedbenih aktov sprejme pravila glede vzpostavitve in delovanja nacionalne mreže za podeželje.“
Obrazložitev
Tehnična sprememba.
Predlog spremembe
6
Predlog uredbe– akt o spremembi
Člen 1 – točka 27 a (novo)
Uredba (ES) št. 1698/2005
Člen 69 – odstavek 5 d (novo)
Besedilo, ki ga predlaga Komisija
Predlog spremembe
(27a) Členu 69 se doda naslednji odstavek:
5d. Ne glede na člen 29(1) Uredbe Sveta (ES) št. 1290/2005 se lahko izračun samodejnega preklica finančnih sredstev za države članice, ki se odločijo za regionalne programe, pripravi na ravni države članice.
Predlog spremembe
7
Predlog uredbe– akt o spremembi
Člen 1 – točka 29 – točka ba (novo)
Uredba (ES) št. 1698/2005
Člen 71 – odstavek 3 – pododstavek 2 – točka a
Besedilo, ki ga predlaga Komisija
Predlog spremembe
(ba) Točka (a) v drugem pododstavku odstavka 3 se nadomesti z naslednjim besedilom:
" (a) DDV, razen nepovratni DDV, ki ga dejansko in dokončno plačajo upravičenci […] “
Predlog spremembe
8
Predlog uredbe
Člen 1 – odstavek 29 – točka (b b) (novo)
Uredba (ES) št. 1698/2005
Člen 71 – odstavek 3 – pododstavek 3 a (novo)
Besedilo, ki ga predlaga Komisija
Predlog spremembe
(bb) Za odstavkom 3 se vstavi naslednji odstavek:
„3a. Delo, ki ga koristniki v okviru ukrepov za razvoj podeželja opravijo z lastnimi delavci, materialom in opremo, je upravičeno do prispevka iz Evropskega kmetijskega sklada za razvoj podeželja; v teh primerih se znesek, za katerega je upravičen prispevek iz Evropskega kmetijskega sklada za razvoj podeželja, izračuna na osnovi cenika različnih opravljenih del.“
Predlog spremembe
9
Predlog uredbe– akt o spremembi
Člen 1 – točka 37
Uredba (ES) št. 1698/2005
Člen 91 b
Besedilo, ki ga predlaga Komisija
Predlog spremembe
1. Komisiji se pooblastila za sprejemanje delegiranih aktov iz te uredbe podelijo za nedoločen čas .
1. Pooblastilo za sprejemanje delegiranih aktov se prenese na Komisijo pod pogoji, določenimi v tem členu .
Komisija takoj po sprejetju delegiranega akta o njem sočasno obvesti Evropski parlament in Svet.
2. 2. Evropski parlament ali Svet lahko kadar koli prekliče prenos pooblastila .
2. Pooblastilo iz člena 5(2) in (6), drugega pododstavka člena 19(2), člena 20a, člena 32(1)b, člena 36a, člena 38(2), člena 51(4), členov 52a in 63a, člena 66(2), člena 70(1), člena 71(5), prvega stavka člena 74(4), člena 86(9) in člena 92(1) se prenese na Komisijo za obdobje pet let od ...*. Komisija najkasneje devet mesecev pred koncem obdobja petih let pripravi poročilo v zvezi s prenosom pooblastila. Prenos pooblastila se samodejno podaljšuje za enaka obdobja, razen če Evropski parlament ali Svet najpozneje tri mesece pred iztekom tega obdobja nasprotuje takšnemu podaljšanju.
Institucija, ki je začela notranji postopek odločanja o morebitnem preklicu pooblastila, si prizadeva o tem obvestiti drugo institucijo in Komisijo v razumnem času pred sprejetjem končne odločitve, pri čemer navede pooblastilo, ki bi lahko bilo preklicano, ter morebitne razloge za preklic.
Z odločitvijo o preklicu pooblastila preneha veljati pooblastilo, določeno v navedeni odločitvi. Odločitev začne veljati nemudoma ali na poznejši datum, določen v navedeni odločitvi. Odločitev ne vpliva na veljavnost že veljavnih delegiranih aktov. Objavi se v Uradnem listu Evropske unije.
3. Evropski parlament ali Svet lahko kadar koli prekliče prenos pooblastila. Z odločitvijo o preklicu pooblastila preneha veljati pooblastilo, navedeno v tej odločitvi. Odločitev o preklicu začne veljati dan po njeni objavi v Uradnem listu Evropske unije ali na poznejši datum, ki je v njej naveden . Odločitev ne vpliva na veljavnost že veljavnih delegiranih aktov.
3. 3. Evropski parlament ali Svet lahko vloži ugovor zoper delegirani akt v dveh mesecih od dneva uradnega obvestila. Na pobudo Evropskega parlamenta ali Sveta se to obdobje podaljša za [dva] meseca.
Če po izteku navedenega obdobja niti Evropski parlament niti Svet ne nasprotuje delegiranemu aktu, se ta objavi v Uradnem listu Evropske unije in začne veljati na dan, ki je določen v njem.
Delegirani akt se lahko objavi v Uradnem listu Evropske unije in začne veljati pred koncem navedenega obdobja, če sta Evropski parlament in Svet oba obvestila Komisijo, da ne nameravata ugovarjati.
4. Komisija takoj po sprejetju delegiranega akta o njem sočasno obvesti Evropski parlament in Svet.
Če Evropski parlament ali Svet ugovarja zoper delegirani akt, ta akt ne začne veljati. Institucija, ki ugovarja zoper delegirani akt, navede razloge za svoje ugovarjanje.
5. Delegirani akti, sprejeti v skladu s členom 4, začnejo veljati samo, če Evropski parlament ali Svet ne sporočita svojega nasprotovanja v roku dveh mesecev od uradnega sporočila o aktu Evropskemu parlamentu in Svetu, ali če pred iztekom omenjenega roka Evropski parlament in Svet seznanita Komisijo, da ne nameravata nasprotovati sprejetju aktov. Na pobudo Evropskega parlamenta ali Sveta se to obdobje podaljša za dva meseca.
*Datum začetka veljavnosti te uredbe.
Obrazložitev
Ta predlog spremembe odraža „skupno razumevanje“ praktičnih ureditev za uporabo delegiranih aktov (člen 290 PDEU), ki ga Svet in Parlament še nista uradno potrdila.
Predlog spremembe
10
Predlog uredbe– akt o spremembi
Člen 1 – točka 37
Uredba (ES) št. 1698/2005
Člen 91 c
Besedilo, ki ga predlaga Komisija
Predlog spremembe
[Se dopolni po sprejetju uredbe o pravilih in splošnih načelih za nadzorovanje, določeno v členu 291(2) PDEU, o kateri trenutno razpravljata EP in Svet.]
1. Komisiji pomaga Odbor za razvoj podeželja. Ta odbor pomeni odbor v skladu z Uredbo (EU) št. 182/2011 Evropskega parlamenta in Sveta z dne 16. februarja 2011 o določitvi pravil in splošnih načel, na podlagi katerih države članice nadzirajo izvajanje izvedbenih pooblastil Komisije * .
2. Pri sklicevanju na ta odstavek se uporablja člen 5 Uredbe (EU) št. 182/2011 * .
_____________
* UL L 55, 28.2.2011, str. 13.
Obrazložitev
Ta predlog spremembe upošteva uredbo o izvedbenih pooblastilih (Uredba Evropskega parlamenta in Sveta o določitvi splošnih pravil in načel, na podlagi katerih države članice nadzirajo izvajanje izvedbenih pooblastil Komisije), ki je začela veljati 1. marca 2011.
OBRAZLOŽITEV
Področje uporabe nove direktive
Sedanjo Uredbo (ES) 1698/2005 je treba (kot enega prvih predlogov) v skladu s Pogodbo o delovanju Evropske unije (PDEU) uskladiti na podlagi načela ločitve med ukrepi izvedbene narave in ukrepi delegirane narave, ki se uporablja za sedanja izvedbena pooblastila Komisije, sprejeta na podlagi uredb (ES) št. 1974/2006 in št. 1975/2006.
Uskladitev z določbami PDEU
V skladu s členom 290 Pogodbe (delegirani akti) lahko zakonodajalec na Komisijo prenese pooblastilo za sprejemanje nezakonodajnih aktov, ki se splošno uporabljajo in dopolnjujejo ali spreminjajo nekatere nebistvene elemente zakonodajnega akta, kadar je to ustrezno. Delegirani akt Komisije lahko zato opredeli dodatne elemente, potrebne za pravilno delovanje režima, ki ga vzpostavi zakonodajalec.
Glede obravnavane uredbe Komisija sprejme delegirane akte z namenom, da sprejme izjeme za pravilo, da se nobena podpora za razvoj podeželja ne dodeli shemam, ki pridejo v poštev za pomoč v okviru skupne tržne ureditve (člen 5(6)). Podobno zakonodajalec prenaša na Komisijo pooblastilo, da določi podrobne pogoje, ki veljajo za vse ukrepe in tehnično pomoč z namenom zagotoviti njihovo usklajeno uporabo v skladu z zahtevami politike, prednostnimi nalogami in zakonodajo EU (členi 20, 32, 36, 38, 52, 63 in 66). Poleg tega Komisija sprejme delegirane akte glede podrobnih pravil za znižanja in ukinitve plačil (člen 51(4)). Komisija tudi opredeli mejo prožnosti za vsako os (člen 70(1)) in opredeli podrobna pravila za druge oblike podpore, ki niso nepovratna neposredna pomoč (člen 71(5)). Komisija opredeli podrobna pravila glede nadzora (člen 74(4)). In nazadnje, Komisija sprejme posebne prehodne ukrepe (člen 92(1)).
V primeru člena 291 Pogodbe (izvedbeni akti) zakonodajalec pooblasti Komisijo za sprejemanje enotnih pogojev za pravno zavezujoče akte Evropske Unije.
Kar zadeva obravnavano uredbo, zakonodajalec prenaša na Komisijo izvedbena pooblastila v skladu s členom 291(2) Pogodbe glede enotnih pogojev za predstavitev programov razvoja podeželja (člen 18(3)), odobritve programov (člen 18(4)), odobritve revizije programov (člen 19(2)), določitve sprememb, ki zahtevajo odobritev z odločbo Komisije (člen 19(2)), daljših obdobij za prevzem obveznosti (členi 39(3), 40(2) in 47(1)), posebnih določb o določitvi območij (člen 50(4)), vzpostavitve in delovanja nacionalne mreže za podeželje (člen 66(3)), predstavitve posebnih letnih poročil (člen 82(4)), splošnega okvira nadzora in okvira skupnega spremljanja in vrednotenja, ki ga uvedejo države članice (člena 74(4) in 80).
Stališče poročevalca o uskladitvi
S stališča poročevalca je Komisija v svojem predlogu pravilno ločila med splošnejšimi določbami, ki določajo dodatne elemente (člen 290), ter bolj tehničnimi elementi, ki so močno povezani s pristojnostjo držav članic za izvajanje tega ukrepa (člen 291). Zato ni predlaganih sprememb predloga za razvoj podeželja (o spremembi Uredbe Sveta (ES) št. 1698/2005 o podpori za razvoj podeželja iz Evropskega kmetijskega sklada za razvoj podeželja (EKSRP)) glede razdelitve delegiranih in izvedbenih aktov.
Predlog Komisije naj bi na splošno zagotovil učinkovito in usmerjeno uporabo finančnih sredstev v povezavi z obravnavanjem upravičencev, kar je v predlogu vglavnem zajeto pod delegiranimi akti. Druge določbe v zvezi s podrobnostmi programov, ukrepov in pravil so v predlogu zajete pod izvedbenimi akti, ki jih sprejemajo države članice.
Poenostavitev
V sedanjo uredbo se uvajajo tudi nekatere poenostavitvene prvine, podpora Natura 2000 se razširi na območja iz člena 10 Direktive o habitatih (92/43/EGS) (to so pravni elementi predloga), zmanjša se število letnih poročil o napredku in zbirnih poročil v okviru razvoja podeželja, olajšan je nadzor navzkrižne skladnosti, spremenjena pa so tudi pravila za svetovalne storitve (te prvine bi morale prispevati k sprostitvi upravnega bremena za države članice). Poleg tega (pravnega) poenostavitvenega elementa je treba uvesti element spodbude za ukrepe, sprejete v skladu s členom 43 Pogodbe (sofinancirani ukrepi v okviru politike za razvoj podeželja). To pomeni, da bi bila pomoč, ki se dodeli retroaktivno na podlagi dejavnosti, ki jih je upravičenec že izvršil, ne vsebuje pa elementa spodbude, prepovedana in da bi bilo treba določiti datum začetka upravičenosti.
Stališče poročevalca o poenostavitvi
Komisija predlaga razširitev sedanjih možnosti financiranja podpore ustanavljanju in upravljanju skupin proizvajalcev na vse države članice, vendar poročevalec meni, da je izvzetje skupin proizvajalcev v sadjarskem in zelenjavnem sektorju iz takšne podpore diskriminatorno.
Da bi preprečili različne razlage Uredbe št. 1698/2005, se zdi smiselno dovoliti, da se za države članice, ki se odločijo za regionalne programe, izračun samodejnega preklica finančnih sredstev pripravi na ravni države članice (predlog spremembe 5).
Da bi uskladili Evropski kmetijski sklad za razvoj podeželja in Evropski sklad za regionalni razvoj, poročevalec predlaga, naj bo DDV za osebe, ki niso davčni zavezanci (javne ustanove), upravičen do prispevka iz EKSRP.
22. 3. 2011
MNENJE Odbora za regionalni razvoj
za Odbor za kmetijstvo in razvoj podeželja
o predlogu Uredbe Evropskega parlamenta in Sveta o spremembi Uredbe Sveta (ES) št. 1698/2005 o podpori za razvoj podeželja iz Evropskega kmetijskega sklada za razvoj podeželja (EKSRP)
( KOM(2010)0537 – C7‑0295/2010 – 2010/0266(COD) )
Pripravljavec mnenja:
Iosif Matula
KRATKA OBRAZLOŽITEV
Pogodba ločuje med pooblastili, prenesenimi na Komisijo za sprejemanje nezakonodajnih aktov, ki se splošno uporabljajo in dopolnjujejo ali spreminjajo nekatere nebistvene elemente zakonodajnega akta, ter pooblastili, prenesenimi na Komisijo za sprejemanje enotnih pogojev za izvajanje pravno zavezujočih aktov Unije.
Zakonodajalec je Komisiji naročil, naj vključi dodatne elemente, potrebne za pravilno delovanje režima, ki ga zakonodajalec predlaga. Da bi zagotovili enotno uporabo režima v državah članicah, je zakonodajalec Komisiji podelil izvedbena pooblastila.
Pripravljavec mnenja meni, da je s tem besedilom o spremembi Uredbe 1659/2005 namen ustrezno dosežen. Kljub temu pa podaja tri predloge sprememb, s katerimi poudarja potrebo po okrepitvi upravljanja na tem področju z vztrajanjem pri popolnem sodelovanju regionalnih in lokalnih predstavnikov ter zainteresiranih strani pri vseh odločitvah.
Pripravljavec mnenja zlasti meni, da je treba končno uravnati občutljivo ravnotežje med okoljskimi in gospodarskimi potrebami.
PREDLOGI SPREMEMB
Odbor za regionalni razvoj poziva Odbor za kmetijstvo in razvoj podeželja kot pristojni odbor, da v svoje poročilo vključi naslednje predloge sprememb:
Predlog spremembe
1
Predlog uredbe – akt o spremembi
Uvodna izjava 13
Besedilo, ki ga predlaga Komisija
Predlog spremembe
(13) Uporaba svetovalnih storitev bi morala pomagati kmetom oceniti učinkovitost njihovega kmetijskega gospodarstva in ugotoviti potrebna izboljšanja v zvezi z zakonskimi zahtevami glede upravljanja ter dobrega kmetijskega in okoljskega stanja v skladu z Uredbo Sveta (ES) št. 73/2009 z dne 19. januarja 2009 o skupnih pravilih za sheme neposrednih podpor za kmete v okviru skupne kmetijske politike in o uvedbi nekaterih shem podpor za kmete in standardi Skupnosti glede varnosti pri delu. Glede na to, da je podpora za uporabo svetovalnih storitev na voljo že več let, bi bilo treba omogočiti bolj individualno prikrojeno uporabo, ki bi bolje odražala individualne potrebe upravičenca.
(13) Uporaba svetovalnih storitev bi morala pomagati kmetom oceniti učinkovitost njihovega kmetijskega gospodarstva in ugotoviti potrebna izboljšanja v zvezi z zakonskimi zahtevami glede upravljanja ter dobrega kmetijskega in okoljskega stanja v skladu z Uredbo Sveta (ES) št. 73/2009 z dne 19. januarja 2009 o skupnih pravilih za sheme neposrednih podpor za kmete v okviru skupne kmetijske politike in o uvedbi nekaterih shem podpor za kmete in standardi Skupnosti glede varnosti pri delu. Glede na to, da je podpora za uporabo svetovalnih storitev na voljo že več let, bi bilo treba omogočiti bolj individualno prikrojeno uporabo, ki bi bolje odražala individualne potrebe upravičenca. Države članice bi bilo treba spodbuditi, da z uporabo širokopasovnih povezav vzpostavijo platforme e-svetovanja za kmete. Spodbujati bi bilo treba tudi uporabo vseh svetovalnih storitev, ki jih nudijo regionalni ter lokalni organi in ki kmete spodbujajo k uporabi informacijskih tehnologij.
Obrazložitev
Instrument e-svetovanja je enkratna priložnost za države članice, da komunicirajo s kmeti na odročnih območjih. Boljši dostop kmetov do internetnih storitev, kot je širokopasovni internet, je osnovni pogoj za gospodarski razvoj.
Predlog spremembe
2
Predlog uredbe – akt o spremembi
Uvodna izjava 17
Besedilo, ki ga predlaga Komisija
Predlog spremembe
(17) Člen 10 Direktive Sveta 92/43/EGS z dne 21. maja 1992 o ohranjanju naravnih habitatov ter prosto živečih živalskih in rastlinskih vrst zahteva od držav članic, da si z namenom, da okrepijo ekološko usklajenost omrežja Natura 2000, prizadevajo spodbujati ravnanje z značilnostmi krajine, ki so zaradi svoje linearnosti in neprekinjenosti ali vloge povezovanja bistvene za selitev, razširjanje in gensko izmenjavo prosto živečih vrst. Taka območja bi morala biti upravičena do plačil Natura 2000. Vendar je primerno zmanjšati njihov delež v primerjavi z območji, določenimi kot območja Natura 2000, da bi zagotovili, da bi se plačila še naprej uporabljala predvsem za območja, določena kot območja Natura 2000.
(17) Člen 10 Direktive Sveta 92/43/EGS z dne 21. maja 1992 o ohranjanju naravnih habitatov ter prosto živečih živalskih in rastlinskih vrst zahteva od držav članic, da si z namenom, da okrepijo ekološko usklajenost omrežja Natura 2000, prizadevajo spodbujati ravnanje z značilnostmi krajine, ki so zaradi svoje linearnosti in neprekinjenosti ali vloge povezovanja bistvene za selitev, razširjanje in gensko izmenjavo prosto živečih vrst. Taka območja bi morala biti upravičena do plačil Natura 2000. Vendar je primerno zmanjšati njihov delež v primerjavi z območji, določenimi kot območja Natura 2000, da bi zagotovili, da bi se plačila še naprej uporabljala predvsem za območja, določena kot območja Natura 2000. Pri tem bi morale regionalne in lokalne oblasti vzpostaviti ravnotežje med varstvom okolja in lokalnimi razvojnimi potrebami.
Obrazložitev
Da bi se izognili neskladju med okoljskimi predpisi in lokalnim razvojem, je treba doseči kompromis, ki bo razrešil vprašanja gospodarskih naložb in tudi varstva okolja.
Predlog spremembe
3
Predlog uredbe – akt o spremembi
Uvodna izjava 19
Besedilo, ki ga predlaga Komisija
Predlog spremembe
(19) Vsaka država članica mora vzpostaviti nacionalno mrežo za podeželje. Da bi bilo zagotovljeno usklajeno in enotno vzpostavljanje različnih nacionalnih mrež za podeželje, bi morala Komisija z izvedbenimi akti določiti podrobnosti glede vzpostavljanja in delovanja navedenih mrež.
(19) Vsaka država članica mora vzpostaviti nacionalno mrežo za podeželje , ki naj vključuje nacionalne, regionalne in lokalne predstavnike . Da bi bilo zagotovljeno usklajeno in enotno vzpostavljanje različnih nacionalnih mrež za podeželje, bi morala Komisija z izvedbenimi akti določiti podrobnosti glede vzpostavljanja in delovanja navedenih mrež.
Obrazložitev
Ni pomembno samo, da se vzpostavi odnos med vsako državo članico in nacionalno mrežo za podeželje, temveč tudi, da je vsaka nacionalna mreža za podeželje sestavljena iz nacionalnih, regionalnih in lokalnih oblasti, s čimer bi se zagotovila tesna povezava s potrebami državljanov.
Predlog spremembe
4
Predlog uredbe – akt o spremembi
Člen 1 – točka 1 – točka (a)
Uredba (ES) št. 1698/2005
Člen 5 – odstavek 2
Besedilo, ki ga predlaga Komisija
Predlog spremembe
2. Komisija in države članice zagotovijo, da je pomoč iz EKSRP in držav članic skladna z dejavnostmi, politikami in prednostnimi nalogami Unije. Pomoč iz EKSRP je v skladu s cilji ekonomske in socialne kohezije, še posebej pa s cilji instrumenta podpore Unije za ribištvo. Da bi zagotovili, da bi bila podpora iz EKSRP skladna tudi z drugimi instrumenti podpore Unije, lahko Komisija z delegiranimi akti določi posebne ukrepe Unije, s katerimi naj bi se zagotovila taka skladnost.“
2. Komisija in države članice zagotovijo, da je pomoč iz EKSRP in držav članic skladna z dejavnostmi, politikami in prednostnimi nalogami Unije. Pomoč iz EKSRP je v skladu s cilji ekonomske, socialne in teritorialne kohezije, še posebej pa s cilji instrumenta podpore Unije za ribištvo. Da bi zagotovili, da bi bila podpora iz EKSRP skladna tudi z drugimi instrumenti podpore Unije, lahko Komisija z delegiranimi akti določi posebne ukrepe Unije, s katerimi se zagotovi taka skladnost.
POSTOPEK
Naslov
Sprememba Uredbe Sveta (ES) št. 1698/2005 o podpori za razvoj podeželja iz Evropskega kmetijskega sklada za razvoj podeželja (EKSRP)
Referenčni dokumenti
KOM(2010)0537 – C7-0295/2010 – 2010/0266(COD)
Pristojni odbor
AGRI
Mnenje pripravil
Datum razglasitve na zasedanju
REGI
19.10.2010
Pripravljavec/-ka mnenja
Datum imenovanja
Iosif Matula
28.10.2010
Obravnava v odboru
28.2.2011
Datum sprejetja
22.3.2011
Izid končnega glasovanja
+:
–:
0:
41
3
2
Poslanci, navzoči pri končnem glasovanju
François Alfonsi, Luís Paulo Alves, Haralampos Angurakis (Charalampos Angourakis), Sophie Auconie, Victor Boştinaru, Zuzana Brzobohatá, Francesco De Angelis, Tamás Deutsch, Rosa Estaràs Ferragut, Danuta Maria Hübner, Juozas Imbrasas, María Irigoyen Pérez, Seán Kelly, Evgeni Kirilov, Constanze Angela Krehl, Petru Constantin Luhan, Ramona Nicole Mănescu, Riikka Manner, Iosif Matula, Erminia Mazzoni, Miroslav Mikolášik, Franz Obermayr, Jan Olbrycht, Markus Pieper, Tomasz Piotr Poręba, Monika Smolková, Georgios Stavrakakis, Csanád Szegedi, Nuno Teixeira, Mihailis Tremopulos (Michail Tremopoulos), Lambert van Nistelrooij, Oldřich Vlasák, Joachim Zeller, Elżbieta Katarzyna Łukacijewska
Namestniki, navzoči pri končnem glasovanju
Andrea Cozzolino, Karima Delli, Jens Geier, Ivars Godmanis, Karin Kadenbach, Marie-Thérèse Sanchez-Schmid, Vilja Savisaar-Toomast, Elisabeth Schroedter, László Surján
Namestniki (člen 187(2)), navzoči pri končnem glasovanju
Vladko Todorov Panajotov (Vladko Todorov Panayotov), Britta Reimers, Ivo Strejček
POSTOPEK
Naslov
Sprememba Uredbe Sveta (ES) št. 1698/2005 o podpori za razvoj podeželja iz Evropskega kmetijskega sklada za razvoj podeželja (EKSRP)
Referenčni dokumenti
KOM(2010)0537 – C7-0295/2010 – 2010/0266(COD)
Datum predložitve EP
30.9.2010
Pristojni odbor
Datum razglasitve na zasedanju
AGRI
19.10.2010
Odbori, zaprošeni za mnenje
Datum razglasitve na zasedanju
REGI
19.10.2010
Poročevalec/-ka
Datum imenovanja
Paolo De Castro
27.10.2010
Obravnava v odboru
30.11.2010
14.3.2011
Datum sprejetja
12.4.2011
Izid končnega glasovanja
+:
–:
0:
34
3
0
Poslanci, navzoči pri končnem glasovanju
Richard Ashworth, Liam Aylward, José Bové, Vasilica Viorica Dăncilă, Michel Dantin, Paolo De Castro, Albert Deß, Herbert Dorfmann, Lorenzo Fontana, Iratxe García Pérez, Béla Glattfelder, Sergio Gutiérrez Prieto, Martin Häusling, Peter Jahr, Elisabeth Jeggle, Jarosław Kalinowski, Elisabeth Köstinger, Agnès Le Brun, Stéphane Le Foll, George Lyon, Gabriel Mato Adrover, Mairead McGuinness, Krisztina Morvai, James Nicholson, Wojciech Michał Olejniczak, Georgios Papastamkos, Marit Paulsen, Britta Reimers, Alfreds Rubiks, Giancarlo Scottà, Czesław Adam Siekierski, Alyn Smith, Csaba Sándor Tabajdi, Marc Tarabella, Janusz Wojciechowski
Namestniki, navzoči pri končnem glasovanju
Giovanni La Via, Astrid Lulling, Christel Schaldemose
Datum predložitve
20.4.2011
