P7_TA-PROV(2011)0273
Boj proti korupciji v evropskem športu
P7_DCL(2011)0007
Izjava Evropskega parlamenta z dne 9. junija 2011 o boju proti korupciji v evropskem športu
Evropski parlament
, –
ob upoštevanju sedme alinee člena 165(2) Pogodbe o delovanju Evropske unije, kjer je navedeno, da bi morali biti ukrepi Unije usmerjeni v razvoj evropske razsežnosti v športu s spodbujanjem pravičnosti in odprtosti pri športnih tekmovanjih,
–
ob upoštevanju člena 123 Poslovnika,
Α.
ker priznava zelo pomemben socialni in finančni učinek evropskega športa na državljane in podjetja v Uniji,
Β.
ker se je treba glede na belo knjigo o športu ( KOM(2007)0391 ) na evropski ravni spopasti s težavami korupcije z evropsko razsežnostjo, Komisija pa bo še naprej spremljala izvajanje zakonodaje EU proti pranju denarja v državah članicah na področju športa,
1.
poziva Komisijo, naj skupaj z državami članicami in ob posvetovanju z vsemi zainteresiranimi stranmi uskladi obsežno študijo primerov korupcije v evropskem športu;
2.
poziva Komisijo in države članice, naj posebej izpostavijo povezave med dejavnostmi organiziranega kriminala ter zakonitimi in nezakonitimi stavami, športnimi posredniki, sodniki, uradniki klubov ter športniki, ki so namenjene vnaprejšnjemu prirejanju rezultatov evropskih športnih tekem;
3.
poziva Komisijo, naj za integriteto in trajnostni razvoj evropskega športa spletne stave regulira tako, da bodo potekale prek pooblaščenih izvajalcev, in da se bo s posebnimi ukrepi preprečilo dogovarjanje o izidih tekem ter s priznavanjem pravice organizatorjev športnih tekmovanj do stav zagotovila vrnitev k izvirnim vrednotam športa;
4.
naroči svojemu predsedniku, naj to izjavo skupaj z imeni podpisnikov Seznam podpisnikov je objavljen v Prilogi 1 k zapisniku z dne 9. junija 2011 ( P7_PV-PROV(2011)06-09(ANN1) ).
posreduje Komisiji in parlamentom držav članic.
