Evropski poslanci nadzorovali zgodovinske palestinske volitve
Delegacije
2006-01-30 - 16:38
Palestinka in evropski poslanec Edward McMillan-Scott na volišču v Betlehemu
Palestinci so se 25. januarja prvič po letu 1996 udeležili parlamentarnih volitev, ki jih je spremljalo tudi 27 poslancev Evropskega parlamenta. Obiskali so volišča v Vzhodnem Jeruzalemu, na Zahodnem bregu in v Gazi. Prve ocene poteka volitev so pretežno pozitivne, njihov izid in posledice pa bodo ta teden ena osrednjih tem plenarnega zasedanja v Bruslju, ki se ga bo udeležil tudi Javier Solana, visoki predstavnik za skupno zunanjo in varnostno politiko EU.
Predsednik Parlamenta Josep Borrell je dejal, da "pozdravlja odločnost Palestincev, ki so kljub zelo težkim razmeram odšli na volišča in izrazili svojo voljo. Demokracija je spregovorila - izide je treba spoštovati in sprejeti". Ob tem pa je tudi opozoril gibanje Hamas, da "uporaba nasilja ni združljiva s pravili demokracije".
Volilni izid je - sicer previdno - pozdravil tudi parlamentarni odbor za zunanje zadeve. Na seji odbora minuli četrtek so poslanci Bruslju pozvali Hamas, da naj se odreče nasilju in prizna državo Izrael. Prisotna je bila tudi evropska komisarka za zunanje zadeve Benita Ferrero-Waldner , ki je volitve označila za uspeh, saj so večinoma potekale mirno.
Opazovanje volitev je ena od rednih delovnih nalog Evropskega parlamenta. V letu 2005 je bilo takšnih misij 18, od Afganistana do Bolivije. Prisotnost mednarodnih opazovalcev zmanjšuje verjetnost volilnih nepravilnosti ali prevar in prispeva k večjemu zaupanju ljudi v demokratičnost volilnih postopkov v tistih državah, ki še nimajo demokratične tradicije. Palestinske volitve, ki so potekale na zasedenih ozemljih in v ozračju napetosti med različnimi političnimi skupinami, so predstavljale za opazovalce poseben izziv. Ker je parlament zavezan prizadevanjem za vzpostavitev miru na Bližnjem vzhodu, je bil to še dodaten razlog, da je bila delegacija opazovalcev številčnejša kot običajno.
Opazovalce je vodil britanski konservativec Edward McMillan-Scott , ki je tudi eden od podpredsednikov parlamenta. Kot je za takšne naloge običajno, so bili del večje, dolgoročne opazovalne misije EU, ki jo sestavljajo tudi poklicni opazovalci voltev. Razširjeno delegacijo Unije je sicer vodila evropska poslanka Veronique de Keyser , belgijska socialdemokratka. Opazovalci so priprave na volitve spremljali že dva meseca, zadnji teden pred volitvami pa so se jim pridružili še parlamentarci.
Pred volitvami se je parlamentarna delegacija srečala s predstavniki največjih političnih strank in palestinsko volilno komisijo. Imeli so tudi sestanke z ostalimi člani evropske opazovalne misije in vodji drugih mednarodnih opazovalcev, med drugim z nekdanjim predsednikom ZDA Jimmyem Carterjem.
Na dan volitev so evropski poslanci v več skupinah obiskali volišča v Vzhodnem Jeruzalemu, Nablusu, Kalkiliji, Dženinu, Ramali, Betlehemu, Jerihu in Gazi. Čeprav so mediji pred volitvami poročali o grožnjah evropskim opazovalcem, poslanci na sam dan glasovanja niso imeli nobenih težav in so lahko nemoteno opazovali tako oddajanje kot preštevanje glasov.
Ocena poslancev in ostalih opazovalcev evropske misije je, da je glasovanje potekalo brez večjih zapletov. Kljub nekaterim manjšim nepravilnostim ni razlogov za morebitno oceno, da izid ne odraža volje volilcev. Prepričljiva zmaga islamskega gibanja Hamas, ki ga tako EU kot ZDA uvrščata med teroristične organizacije, sicer postavlja resno vprašanje, kako namerava mednarodna skupnost odslej komunicirati s palestinskimi oblastmi. To bo tudi ena od tem plenarnega zasedanja parlamenta ta teden v Bruslju.
20060130STO04803 Sporočilo za javnost o ugotovitvah opazovalcev Evropskega parlamenta Opazovalna misija EU v Gazi in na Zahodnem bregu Seznam opazovalcev EP Delegacija za odnose s palestinskim zakonodajnim svetom tonski posnetek (v angleščini)
SL
1
PHOTO
20060130PHT04783.jpg
SL
3
LINK
http://www.eueomwbg.org/
SL
5
LINK
/activities/expert/delegations/presentation.do;jsessionid=C6C77EB8D2ED87F48B387256D1CE349F.node1?delegation=1270&language=SL
SL
6
MULTIMEDIA
20060126MLT04762.mp3
-//EP//TEXT IM-PRESS 20060124IPR04643 0 NOT XML V0//SL
-//EP//TEXT IM-PRESS 20060106IPR04116 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
