Volitve v Demokratični republiki Kongo: glasovnice namesto krogel
Zunanji odnosi
2006-09-05 - 16:26
Glasovnica za volitve v DR Kongo
Fotografija na desni je zgovorna sama po sebi. Na prvih volitvah v Kongu po štiridesetih letih je 26 milijonov volivcev lahko izbiralo med 33 predsedniškimi kandidati in 9600 kandidati za poslance. Glasovnice, ki so jih dobili na voliščih 30. julija, so bile zato še posebej obsežne. Po desetletju vojn in milijonih mrtvih, so volitve novo upanje za ljudi iz Konga.
Volitve uspele, a sprava še čaka
Dvanajst evropskih poslancev se je pridružilo 300 drugim opazovalcem Evropske unije in 50 tisoč prostovoljcem, ki so skupaj nadzirali potek glasovanja. Nemški krščanski demokrat Jürgen Schröder, vodja parlamentarne delegacije, je volitve označil za "velik uspeh in kot dober začetek, vendar je treba še veliko narediti za spravo".
Skupina evropskih poslancev je poročala, da so bile volitve izvedene zelo uspešno, saj dan glasovanja potekal mirno, nekaj primerov nasilja je bilo le po volitvah, pa tudi logističnih in tehničnih težav je bilo izredno malo. Ker je Kongo tako velika država (večja od celotne zahodne Evrope), je to velik uspeh. Drugi krog volitev je predviden 29. oktobra.
Člani delegacije so poudarili, da so "bile volitve možne zaradi pomoči mednarodne skupnosti, vendar so za samo izvedbo zaslužni predani organizatorji na voliščih". Nemški socialdemokrat Ulrich Stockmann in danska poslanka Margrete Auken sta poudarila, da sta bila prijetno presenečena nad zavzetostjo volivcev in visoko, 70 odstotno volilno udeležbo.
Fiona Hall, britanska liberalka, je povlekla vzporednico z Ukrajino in ugotovila, da je "oranžni logotip neodvisne volilne komisije (CEI) pomenil zmago oranžne revolucije v Kongu".
Država, ki vstaja iz vojne
V Demokratični republiki Kongo je od leta 1996 divjala najbolj krvavo vojno v Afriki. Na vrhuncu spopadov je v bilo v vojno vpletenih 9 držav in 20 oboroženih skupin, kar je povzročilo nestabilnost v celotni regiji. Do sklenitve premirja leta 2002 je v vojni po nekaterih ocenah umrlo 3,8 milijona ljudi. Desetletja zanemarjanja in še vojna so uničila infrastrukturo v državi, kjer živi v revščini štiri petine vsega prebivalstva.
Evropska unija je odločilno prispevala k poteku volitev: z njihovim financiranjem, usposabljanjem več tisoč policistov in vojaškimi silami, ki so skrbele za varnost štiri mesece, kot je trajal celoten postopek in volilna kampanja. V silah EUFOR 3000 vojakov, ki so nameščeni v prestolnici Kinšasi, sosednjem Gabonu, ter v rezervi v Evropi.
Sile EUFOPR so podpora operaciji Združenih narodov v DR Kongo, v kateri sodeluje 17 tisoč vojakov. Članice EU članice pa so kritje stroškov volitev prispevale 250 milijonov evrov pomoči.
Podpora oblikovanju demokratične kulture
Evropski parlament namerava za drugi krog volitev konec oktobra poslati v državo novo skupino opazovalcev. Novi parlament DR Kongo bo deležen politične podpore s članstvom v parlamentarni skupščini AKP-EU (parlamentarci iz držav Afrike, Karibov, Pacifika in EU). Tudi tako naj bi spodbudili trgovinske odnose in razvojno pomoč državi, oblika pomoči pa bodo tudi dvostranski obiski poslancev.
Poslanec Stockmann je poudaril pomen nadaljnjega sodelovanja: "Parlament v Kinšasi rabi našo podporo pri oblikovanju politične kulture."
Pred odhodom iz države je vodja delegacije Schröder povzel vtise z besedami, da so "ljudje siti vojn in prehodnih vlad, vendar ne bi smeli biti prehitro zadovoljni in izgubiti zanimanja ter celo nehati podpirati proces tranzicije v DR Kongo, saj bi to bila katastrofa".
20060831STO10189 Sporočilo za javnost o volitvah v DR Kongo Poslanska vprašanja Louisu Michelu, evropskemu komisarju za razvoj in humanitarno pomoč EUFOR
SL
1
PHOTO
20060829PHT10177.jpg
SL
4
LINK
http://www.consilium.europa.eu/cms3_fo/showPage.asp?lang=SL&id=1091&mode=g&name=
-//EP//TEXT IM-PRESS 20060717IPR09889 0 NOT XML V0//SL
-//EP//TEXT IM-PRESS 20060828IPR10123 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
