KONČNO
A6-0077/2005
1.4.2005
POROČILO
o prošnji Romunije za članstvo v Evropski uniji
(2005/2028(INI))
Odbor za zunanje zadeve
Poročevalec:
Pierre Moscovici
PE 355.321v02-00
VSEBINA
PREDLOG RESOLUCIJE EVROPSKEGA PARLAMENTA.....................................................3
MNENJE Odbora za kmetijstvo in razvoj podeželja .........................................9
POSTOPEK..............................................................................................................................12
PREDLOG RESOLUCIJE EVROPSKEGA PARLAMENTA
o prošnji Romunije za članstvo v Evropski uniji
( 2005/2028(INI) )
Evropski parlament ,
– ob upoštevanju prošnje Romunije za pristop k Evropski uniji z dne 22. junija 1995,
– ob upoštevanju mnenja Komisije o prošnji Romunije za pristop k Evropski uniji iz leta 1997,
– ob upoštevanju rednih poročil Komisije o napredku Romunije na poti k pristopu iz obdobja 1998-2004 in strateškega dokumenta Komisije o napredku, doseženem v procesu širitve ( KOM(2004)0657 – C6-0150/2004 )
Še neobjavljeno v UL. ,
– ob upoštevanju sklepov Evropskega sveta z dne 16. in 17. decembra 2004 v Bruslju,
– ob upoštevanju vseh prejšnjih resolucij in poročil od dneva začetka procesa širitve,
– ob upoštevanju osnutka pogodbe o pristopu Romunije k Evropski uniji,
– ob upoštevanju člena 45 svojega Poslovnika,
– ob upoštevanju poročila Odbora za zunanje zadeve in mnenj Odbora za kmetijstvo in razvoj podeželja ( A6‑0077/2005 ),
A. ker je naš skupni cilj kar najbolje pripraviti pristop Romunije k Evropski uniji,
B. ker bi morala prizadevanja za ta cilj, ob trdni podpori romunske družbe, zbližati politično voljo oblasti in družbenogospodarske akterje v Romuniji;
C. ker se je obseg izvedenih reform, povezanih s pristopom Romunije, izredno zmanjšal in bi ga bilo treba povečati na gospodarskem, družbenem in političnem področju,
D. ker izjemen trud, ki ga je Romunija pokazala med postopkom preoblikovanja, zasluži priznanje brez pridržkov; ker gre zasluga za to predvsem prebivalstvu, ki je z veliko mero potrpljenja preživelo postopek političnih in gospodarskih reform brez primere,
E. ker je vidik pristopa deloval kot katalizator sprememb, ki je večino političnih sil v državi združil v istem projektu, ki je postal strateški cilj Romunije,
F. ker je napredek Romunije omogočil zaključek pristopnih pogajanj, a ker je treba pred in po pristopu nadaljevati s prizadevanji za odpravo obstoječih pomanjkljivosti, opredeljenih v poročilu o napredku Komisije za leto 2004 in v zadnji resoluciji Evropskega parlamenta z dne 16. decembra 2004
Besedila, sprejeta tega dne, P6_TA(2004)0111 . , predvsem na področju pravosodja in notranjih zadev pri boju proti korupciji, organiziranem kriminalu in pri nadzoru meja, na področju konkurence pri državni pomoči, na področju okolja pri izvajanju zakonodaje v vseh sektorjih ter na področju usklajevanja horizontalne zakonodaje,
G. ker bo morala Romunija, če si bo to za to prizadevala, izpolniti obljube, dane v pogajanjih, in prevzeti obveznosti, izhajajoče iz pristopa, da bi lahko v predvidenem časovnem okviru postala članica Unije leta 2007,
1. pozdravlja odločitev Evropskega sveta z dne 16. in 17. decembra 2004 o zaključku pristopnih pogajanj z Romunijo, kar končuje štiri leta pogajanj in več let priprav, ki so državi omogočila začetek procesa spremembe in razvoja ter s tem bistveno spremenila družbenopolitično, gospodarsko in kulturno podobo države,
2. poudarja, da je bil vidik pristopa močna gonilna sila za reforme in, da so prizadevanja Romunije prispevala k modernizaciji in demokratizaciji države, a meni, da proces še zdaleč ni končan,
3. poudarja nepomembno vlogo, ki jo imajo od leta 1990 nevladne organizacije in drugi civilni dejavniki v Romuniji v procesu demokratizacije, boja proti korupciji, zaščiti svobode tiska in v težnji po neodvisnemu sodstvu;
4. z zadovoljstvom ugotavlja, da je proces preoblikovanja gospodarstva in njegovih struktur, ki se je začel leta 1997, zahvaljujoč pomembnim strukturnim spremembam privedel k bistveni izboljšavi učinkovitosti gospodarstva in vzpostavil delujoče tržno gospodarstvo; kljub temu meni, da je treba makrogospodarsko stabilnost še naprej krepiti, da se bo Romunija lahko soočila s pritiski konkurence in s silami notranjega trga Unije; poziva romunske oblasti, da nadaljujejo z zniževanjem proračunskega primanjkljaja, če želi država uresničiti svoje cilje glede inflacije in zniževanja primanjkljaja tekočega računa, ter spodbuja romunske oblasti k nadaljevanju procesa privatizacije in prestrukturiranja, zlasti v jeklarskem sektorju,
5. opozarja, da bo morala Romunija storiti vse potrebno za odpravo pomanjkljivosti, opredeljenih v poročilu o napredku Komisije in v resoluciji, ki jo je sprejel Evropski parlament dne 16. decembra 2004, da bo lahko izpolnila obljube, dane v pogajanjih, in s tem v predvidenem časovnem okviru postala članica Unije leta 2007,
6. v tem okvirju, poudarja zlasti:
- da je treba učinkovito izvesti upravne in sodne reforme, ki bo zagotovile medsebojno podporo osrednje vlade in sodstva ter učinkovito, pregledno in neodvisno delovanje; da je treba nadalje zmanjševati uporabo 'izjemnih postopkov',
- da je treba nadaljevati z bojem proti korupciji, zlasti tisti na visoki ravni, ki kljub novim naporom še naprej spodkopava družbenogospodarsko in politično življenje države in zmanjšuje ugled Romunije v mednarodni skupnosti,
- da je treba zagotoviti nadzorovanje prihodnjih zunanjih meja Evropske unije ter preprečiti trgovino z ljudmi in tihotapljenje,
- da je treba zagotoviti popolno neodvisnost medijev in neovirano svobodo izražanja,
- da je treba krepiti lokalno in državno vodenje, da bi na tej ravni zagotovili zadostno izvajanje pravnega reda, in spodbujati koncept ''dobre uprave'', upravne kulture in spoštovanja etičnih načel pri vodenju javne uprave,
- da je treba zagotoviti spoštovanje, priznavanje in podporo manjšinam za odpravo vseh oblik nasilja in razlikovanja v zvezi z manjšinami,
- da je treba izvajati zakonodajo za zaščito otrok, ki je začela veljati 1. januarja 2005 in nujno poiskati rešitev pri vprašanju mednarodnih posvojitev ter bistveno izboljšati položaj bolnih in invalidnih, zdravljenih v psihiatričnih bolnicah,
- da je treba pravilno in učinkovito izvajati novo zakonodajo o državni pomoči in strogi nadzor nad državno pomočjo s strani Romunskega sveta za konkurenco v skladu z določili Evropskega sporazuma in obljubami, ki jih je dala Romunija med pogajanji,
- da je treba vložiti dodaten napor v zaščito okolja, ki bo zahteval ustrezne naložbe in povečan nadzor nad nevarnostjo industrijskega onesnaževanja, in pri upravljanju odpadkov, čiščenju odpadnih voda, kemičnih snovi in genetsko spremenjenih organizmov,
7. ugotavlja tudi, da je romunska upravna zmogljivost, medtem ko je njena industrijska politika stabilna in do neke mere predvidljiva, nezadostna in ovira izvajanje primernih industrijskih ukrepov; enako nujno je treba odpraviti strukturne ovire, ki ovirajo naložbo, kot sta pretirana birokracija in nestabilno zakonodajno okolje; ob tem povzroča zagotavljanje učinkovite strategije v zvezi z malimi in srednje velikim podjetji vzpostavljanje institucij, kar je predpogoj, ki ga je treba izpolniti,
8. meni, da je nujno potrebno tudi dejavno varovanje energetskih zalog, ker razgradnja neučinkovitih sistemov za ogrevanje in obvladovanje nedejavnih premogovnikov ostajata ključna izziva, ki zahtevata socialne ukrepe za odpravo slabih delovnih razmer,
9. pozdravlja dejstvo, da je nova romunska vlada postavila večjo svobodo tiska in neodvisnost medijev za ključna cilja, in z zadovoljstvom ugotavlja, da je vlada napovedala konec selektivnemu državnemu oglaševanju, ki se je uporabljalo za izvajanje političnega nadzorovanja medijev, in uvedla pripravo zakonodaje s pomočjo medijev, ki jo nadzorujejo, da bi vzpostavila pregleden in odgovoren sistem,
10. se je seznanil z ambicioznim programom romunske vlade in pozdravlja njeno zavzetost pri spodbujanju priprav na pristop in izvajanju nadaljnjih reform s ciljem povečati blaginjo in kvaliteto življenja romunskih državljanov,
11. pozdravlja pozitivne dosežke v izobraževanju romunskih otrok, vključno z romskimi otroki, (z vidika šol, infrastrukture in zmogljivosti ) in poziva romunske organe, da še naprej dajejo prednost temu delu, predvsem z izboljševanjem kvalifikacij in nadomeščanjem učiteljev,
12. ugotavlja da, je treba kljub napredku na področju boja proti socialni izključenosti in na področju zakonodaje o socialni varnosti podvojiti prizadevanja za zmanjševanje revščine in zagotoviti gospodarsko in socialno kohezijo države, ki ostaja zelo šibka,
13. pozdravlja podpis deklaracije „Desetletje vključevanja Romov“ s strani Romunije in priznava predanost Romunije integraciji Romov s sprejetjem protidiskriminacijske zakonodaje, vendar poziva k učinkovitejšemu izvajanju ukrepov za odpravo ločevanja v šolstvu, zlorab otrok v šolah za duševno prizadete, zgodnje prekinitve šolanja, pomanjkanja dostopa do zdravstvene oskrbe, javnih in socialnih storitev, visokih stopenj brezposelnost in slabih stanovanjskih razmer ter tudi ukrepov, ki spodbujajo dejavno sodelovanje romskih skupnosti pri doseganju teh ciljev;
14. ugotavlja, da je treba kljub vsesplošnemu izboljšanju zaščite manjšin izvesti dodatne ukrepe za zagotovitev zaščite madžarske manjšine pri spoštovanju načel subsidiarnosti in samouprave,
15. podpira Komisijo pri natančnem 'nadzoru' romunskega napredka pri izvajanju obljub, danih v pogajanjih; meni, da je tak nadzor obvezno in učinkovito sredstvo, s katerim lahko določimo pomanjkljivosti in jih odpravimo v najkrajšem možnem času tako, da si polno prizadevamo na področjih človeških in tudi materialnih virov; poziva Komisijo, da zagotovi kar najbolj primerno in učinkovito pomoč, dodeljeno preko različnih finančnih instrumentov (PHARE, SAPARD, ISPA),
16. poziva romunske organe, da sprejmejo jasen in podporen pravilnik o sožitju, ki ureja namerno sproščanje vrst GSO, da bi preprečile neizpolnjevanje določb pravnega reda Skupnosti, ki veljajo za GSO, na dan priključitve,
17. poudarja, da je izvajanje nove zakonodaje Skupnosti o higieni živil zasnovano izključno za zaščito potrošnikov in zagotavljanje kakovostne prehrane ter ne sme povzročiti namernega strukturnega koncentriranja v živilskopredelovalni industriji; spodbuja romunsko vlado k uporabi sredstev iz programa SAPARD, da poveča raznolikost proizvodnje in podpre decentralizirano proizvodnjo visokokakovostne prehrane;
18. upa, da bodo tisti, ki upravljajo sektor, in tisti, ki v njem delajo, lahko pripravili vse potrebno za izvajanje skupne ribiške politike na vseh področjih, na podlagi dodelitve ustreznih človeških in finančnih virov ter, predvsem, izpolnjevanja pobud, ki jih zagotavlja program SAPARD,
19. poudarja nujnost, da Romunija in Komisija med procesom prepoznavanja prednostnih nalog znotraj strateškega okvira za predpristopno financiranje in strukturne sklade, označita finančna sredstva, ki so potrebna za izboljšanje življenjskih pogojev ter zdravljenja pacientov in oseb, ki bivajo v psihiatričnih ustanovah in bolnišnicah,
20. izraža zaskrbljenost zaradi dolgih prehodnih obdobij, določenih v pogajanjih, v zvezi z okoljem ter poziva Komisijo in romunske organe, da ukrepajo, zato da se občutno izboljšajo upravne zmogljivosti na področju okolja; nadalje ponovno poudarja zaskrbljenost zaradi načrtovanega rudnika zlata v Rosii Montani in zahteva popolno izvedbo ocen vpliva na okolje, da se ocenijo s tem povezana tveganja, predvsem v zvezi z možnim onesnaževanjem s cianidom in sanacijo rudnika po zaprtju,
21. bo še naprej natančno spremljal proces, ki bo pripeljal do pristopa Romunije k EU januarja 2007, in želi, da ga Komisija redno obvešča, v kolikšni meri romunski organi spoštujejo obveznosti, ki so jih prevzeli v skladu s pristopno pogodbo, s posebnim poudarkom na boju proti korupciji, okolju, pravosodju in notranjih zadevah ter konkurenci; poudarja, da se strinja s pristopno pogodbo, pod pogojem, da ga Svet in Komisija polno vključita v postopek sprejema odločitve v primeru uporabe zaščitnih klavzul iz pristopnega sporazuma glede pristopa Romunije,
22. opozarja, da se morebitne uvedbe zaščitnih klavzul ne sme šteti za sankcijo, pač pa kot mehanizem, ki bo Romuniji dal čas za pripravo na vstop na skupni trg, da bo le-ta za Romunijo kot tudi za politike Skupnosti minil brez pretresov, saj je dobro delovanje, ki neposredno vpliva na življenje državljanov, v skupnem interesu držav članic in kandidatk,
23. trdno verjame, da bo pristop Romunije v Unijo prispeval k resnični vrednosti kulturne in politične razsežnosti evropske integracije, s posebnim poudarkom na prizadevanju za stabilizacijo balkanske regije in nove evropske politike sosedstva,
24. ugotavlja, da je uspeh pristopa v veliki meri odvisen od podpore in zavzetosti državljanov države pristopnice; zato spodbuja romunske organe in nevladne organizacije, da začnejo z obširno, resno in objektivno kampanjo za zagotavljanje informacij o Uniji, njenih ciljih in o prednostih ter obveznostih, ki izhajajo iz pristopa, da se bodo romunski državljani zavedali svoje odločitve in da bodo kar najbolj vpleteni v tekoče priprave; prav tako poziva Komisijo, da priskrbi ustrezna finančna sredstva za informativne kampanje, s katerimi se bo javnost v večji meri seznanila s pristopom Romunije (in Bolgarije),
25. poudarja, da pristop Romunije k Uniji ne sme biti cilj sam po sebi, temveč priložnost za prispevek k procesu evropske integracije, ki želi spodbujati mir in evropske vrednote ter ustvariti področje solidarnosti in blaginje tako, da širi prednosti Unije med vse države članice in njihove prebivalstvo,
26. se strinja s tem, da se pristopna pogodbe podpiše aprila 2004 in se veseli sprejema 35-ih romunskih opazovalcev v svoje vrste,
27. naroči svojemu predsedniku, naj to resolucijo posreduje Svetu in Komisiji ter vladam in parlamentom držav članic in Romunije.
15.3.2005
MNENJE Odbora za kmetijstvo in razvoj podeželja
za Odbor za zunanje zadeve
o prošnji Republike Romunije za članstvo v Evropski uniji
( 2005/2028(INI) )
Pripravljavec mnenja:
Albert Jan Maat
POBUDE
Odbor za kmetijstvo in razvoj podeželja poziva Odbor za zunanje zadeve, da kot pristojni odbor v svoj predlog resolucije vključi naslednje pobude:
1. je seznanjen z oceno Komisije o stroških članstva Romunije na področju kmetijstva;
2. poudarja politični in gospodarski pomen pristopa Republike Romunije k Evropski uniji ter skupna prizadevanja, ki so potrebna v ta namen; vendar poudarja pa, da Evropski parlament težko glasuje o Pristopni pogodbi z Romunijo in o dogovorjenih stroških širitve, ki jih ta vsebuje, brez dogovora o tem, kako bodo ti stroški zajeti znotraj finančnega okvira 2007–2013; pri tem opozarja, da je treba v celoti upoštevati stroške financiranja izvajanja SKP v Romuniji in določiti višino sredstev v okviru finančnega načrta za obdobje 2007 do 2013;
3. pozdravlja napredek Romunije pri izvajanju ustreznega pravnega reda, vendar poudarja potrebo po nadgraditvi upravnih in izvedbenih zmožnosti; poudarja pa, da je pomembno zaključiti vse nujne priprave za izvajanje pravnega reda Skupnosti, kar terja poleg ustanovitve potrebnih agencij za nadzor in plačilnih agencij tudi zaposlitev primerno usposobljenega kadra v teh ustanovah;
4. ugotavlja, da je pri skupni zaposlenosti delež kmetijstva prekomerno visok, in poudarja potrebo po prizadevanju za strukturno reformo s pomočjo sredstev za razvoj podeželja; meni, da bo izboljšanje gospodarskih in socialnih pogojev na podeželju vodilo do ustvarjanja alternativnih virov dohodka in do upada revščine ter da bo prebivalstvo kot rezultat tega ostalo na podeželju, s čimer se bo preprečilo koncentracijo prebivalstva v mestih;
5. izraža zaskrbljenost zaradi nizke izrabe sredstev iz programa SAPARD, pri čemer so bila dodeljena sredstva za leto 2000 sicer izkoriščena, dodelitev sredstev za naslednja leta pa povzroča skrbi; meni, da to ogroža priprave države na njen neoviran sprejem v EU; poziva Komisijo in romunske predstavnike oblasti, da je treba še izboljšati obveščanje prebivalstva o projektih za razvoj podeželja in njihovo sodelovanje pri tem;
6. pozdravlja napredek pri sprejemanju pravnega okvira za plačilno agencijo in integrirani upravni in nadzorni sistem, vendar opozarja, da bo treba za popolno delovanje teh sistemov leta 2007 prizadevanja bistveno okrepiti;
7. izraža veliko zaskrbljenost glede nezanesljivih veterinarskih potrdil, nezadostnega financiranja veterinarskih služb in izredno slabe skrbi za dobro počutje živali; poudarja, da je treba veterinarske varstvene predpise in zakonodajo na področju varstva rastlin in varne hrane pravočasno in v celoti uskladiti, ker so ti dejavniki izjemno pomembni za delovanje enotnega trga, za varstvo javnega zdravstva ter za preprečitev izkrivljanja konkurence in ker vplivajo tudi na druge države članice;
8. poziva romunske oblasti, da glede uporabe gensko spremenjenih organizmov sprejmejo nedvoumne in premišljene predpise glede sobivanja, zato da ob pristopu ne bi prišlo do izogibanja ustreznim določbam Skupnosti o sproščanju GSO v okolje;
9 poziva romunske oblasti k sprejetju nadaljnjih ukrepov za dosego higienskih predpisov Skupnosti za živilsko predelovalne obrate, zlasti kar zadeva surovo mleko, klavniške odpadke in predelovalne obrate za živalske odpadke; poudarja, da so določbe Skupnosti o higieni živil namenjene zgolj varstvu potrošnikov in zagotavljanju kakovosti živil ter se jih ne sme zlorabljati kot izgovor za koncentracijo struktur v predelovalni industriji; zato poziva romunsko vlado, da uporabi predpristopno pomoč za razvoj podeželja ter s tem podpre decentralizirano proizvodnjo kakovostnih živil in njihovo regionalno trženje;
10. poudarja potrebo po okrepitvi mejnega nadzora na veterinarskem in fitosanitarnem področju.
POSTOPEK
Naslov
Prošnja Romunije za članstvo v Evropski uniji
Št. postopka
2005/2028(INI)
Pristojni odbor
AFET
Odbor(-i), zaprošeni za mnenje Datum razglasitve na zasedanju
AGRI 10.3.2005
Okrepljeno sodelovanje
-
Pripravljavec(-ka) mnenja Datum imenovanja
Albert Jan Maat 20.1.2005
Obravnava v odboru
3.2.2005
14.3.2005
Datum sprejetja pobud
14.3.2005
Izid končnega glasovanja
za:
proti:
vzdržani:
20
-
-
Poslanci, navzoči pri končnem glasovanju
Filip Adwent, Katerina Batzeli, Niels Busk, Joseph Daul, Albert Deß, Ioannis Gklavakis, Friedrich-Wilhelm Graefe zu Baringdorf , Elisabeth Jeggle, Stéphane Le Foll, Albert Jan Maat, Mairead McGuinness, Neil Parish, María Isabel Salinas García, Csaba Sándor Tabajdi, Marc Tarabella, Jeffrey Titford, Witold Tomczak, Kyösti Tapio Virrankoski
Namestniki, navzoči pri končnem glasovanju
Milan Horáček, Wiesław Stefan Kuc
Namestniki (člen 178 (2)), navzoči pri končnem glasovanju
-
POSTOPEK
Naslov
Prošnja Romunije za članstvo v Evropski uniji
Št. postopka
2005/2028(INI)
Podlaga v Poslovniku
člen 45
Pristojni odbor Datum razglasitve dovoljenja na zasedanju
AFET 10.3.2005
Odbori, zaprošeni za mnenje Datum razglasitve na zasedanju
Odbori, ki niso dali mnenja Datum sklepa
Okrepljeno sodelovanje Datum razglasitve na zasedanju
Predlog(-i) resolucije, vključen(-i) v poročilo
Poročevalec(-ka) Datum imenovanja
Pierre Moscovici 18.1.2005
Nadomeščeni(-a) poročevalec(-ka)
Obravnava v odboru
16.3.2005
29.3.2005
30.3.2005
Datum sprejetja
30.3.2005
Izid končnega glasovanja
za:
proti:
vzdržani:
58
2
11
Poslanci, navzoči pri končnem glasovanju
Vittorio Emanuele Agnoletto, Angelika Beer, Bastiaan Belder, Monika Beňová, André Brie, Elmar Brok, Philip Claeys, Simon Coveney, Ryszard Czarnecki, Véronique De Keyser, Giorgos Dimitrakopoulos, Camiel Eurlings, Maciej Marian Giertych, Klaus Hänsch, Toomas Hendrik Ilves, Georgios Karatzaferis, Ioannis Kasoulides, Bogdan Klich, Helmut Kuhne, Joost Lagendijk, Vytautas Landsbergis, Armin Laschet, Cecilia Malmström, Francisco José Millán Mon, Pierre Moscovici, Annemie Neyts-Uyttebroeck, Baroness Nicholson of Winterbourne, Raimon Obiols i Germà, Alojz Peterle, Tobias Pflüger, Mirosław Mariusz Piotrowski, Bernd Posselt, Michel Rocard, Raül Romeva i Rueda, Libor Rouček, José Ignacio Salafranca Sánchez-Neyra, Jacek Emil Saryusz-Wolski, György Schöpflin, Gitte Seeberg, Marek Maciej Siwiec, Hannes Swoboda, István Szent-Iványi, Charles Tannock, Inese Vaidere, Geoffrey Van Orden, Ari Vatanen, Jan Marinus Wiersma, Karl von Wogau, Luis Yañez-Barnuevo García, Josef Zieleniec
Namestniki, navzoči pri končnem glasovanju
Laima Liucija Andrikienė, Carlos Carnero González, Alexandra Dobolyi, Árpád Duka-Zólyomi, Michl Ebner, Hélène Flautre, Michael Gahler, Georg Jarzembowski, Jaromír Kohlíček, Miguel Angel Martínez Martínez, Pasqualina Napoletano, Doris Pack, Athanasios Pafilis, Mechtild Rothe, Aloyzas Sakalas, Anders Samuelsen, Pierre Schapira, Inger Segelström, Csaba Sándor Tabajdi
Namestniki (člen 178(2)), navzoči pri končnem glasovanju
Christofer Fjellner, Bronisław Geremek
Datum predložitve – A[6]
1.4.2005
A6‑0077/2005
Pripombe
...
