Pregled dogodkov plenarnega zasedanja: Brown, Topolánek, avtomobilska industrija, kozmetika
Institucije
2009-03-27 - 15:39
Gordon Brown in Hans-Gert Pöttering, 24. marec. Zmeraj je več kot zgolj en pogled na Evropo. Evropski parlament, Strasbourg. Predsednik Evropske komisije José Manuel Barroso med govorom o ekonomski krizi 25. marca. Gordon Brown: "Danes pred vami stojim ponosen, da sem Britanec in Evropejec." Ptiček! Ste v Strasbourgu! Palestinski zdravnik Izzeldin Abulaish je izgubil tri hčere, ko so izraelske sile med nedavnim sporom v Gazi bombardirale njegovo hišo. V Strasbourgu se je sestal z evropskimi poslanci. Brez tolmačev bi bile besede v Evropskem parlamentu izgubljene. Skoraj okrogla miza: voditelji vseh sedmih političnih skupin EP so se udeležili programa Evropa 2009. Sreda, 25. marec. Pod pritiskom v Pragi in Strasbourgu: češki premier in predsednik EU Mirek Topolanek je nagovoril evropske poslance, vendar je sprožil polemike, saj je Obamovo administracijo imenoval "cesta v pekel." Luca Tommasini o svoji fotografski razstavi "Sprehod blizu morja Gaze", 25. marec. Osrednji razpravi drugega marčnega zasedanja Evropskega parlamenta sta bili
namenjeni zaključkom vrha voditeljev članic EU in pripravam na aprilsko srečanje držav članic G-20. Poslanci so obravnavali tudi sveženj poročil o koheziji in zakonodajo o skupnem nadzoru zračnega prometa. Na dnevnem redu pa so bili med drugim razprava o prihodnosti avtomobilske industrije, čezatlantski odnosi ter poročilo o jezikovni raznolikosti Evrope.
Ponedeljek: 60. obletnica sovjetskih deportacij, kozmetični izdelki
Predsednik Evropskega parlamenta Hans-Gert Pöttering je ob začetku drugega marčnega zasedanja v Strasbourgu kolege spomnil na 60. obletnico sovjetskih deportacij več deset tisoč ljudi iz baltiških držav v Sibirijo in obsodil zločine proti človeštvu, ki jih je zagrešil sovjetski totalitarni komunistični režim.
Evropski poslanci so v ponedeljek razpravljali in v torek glasovali o zakonodaji o kozmetičnih izdelkih, ki naj bi zagotovila večjo varnost potrošnikov. Po ocenah Komisije iz leta 2006 so v približno 5 odstotkih kozmetičnih izdelkov na evropskem trgu prisotni nanomateriali. Nova zakonodaja predvideva izdelavo varnostnih ocen za vse izdelke, ki vsebujejo te materiale, kar bi lahko posledično pomenilo prepoved prodaje tistih, ki bi se izkazali za zdravju nevarne.
Uredba bo od proizvajalcev med drugim zahtevala, da bodo pri oglaševanju in označevanju lahko uporabljali le izjave o tistih značilnosti, ki jih kozmetični izdelek dejansko ima.
Torek dopoldne: tobačni izdelki, kohezijska politika
Evropski poslanci so v torek zjutraj glasovali o spremembah trošarin za tobak, ki naj bi do leta 2012 povsod v EU znašale 1,28 evra na škatlico cigaret, od leta 2014 pa 1,50 evrov. Trenutno se stopnje trošarin v EU gibljejo od 75 centov na škatlico v Litvi do 5 evro v Veliki Britaniji.
Torkovo dopoldne je bilo namenjeno razpravi in glasovanju o petih poročilih o skupni kohezijski politiki. Poslanci želijo jasnejšo razdelitev pristojnosti med Unijo in regijami. S priporočili med drugim spodbujajo mesta, naj prevzamejo več odgovornosti za porabo sredstev, hkrati pa bi bilo treba na podeželju bolje uskladiti pomoč iz kmetijskih in kohezijskih skladov.
Torek popoldne: Gordon Brown, avtomobilska industrija
V torek popoldne sta evropskim poslancem pred vrhom držav G-20, ki bo 2. aprila, spregovorila gostitelj vrha, britanski premier Gordon Brown in predsednik Evropske komisije José Manuel Barroso. Brown se je zavzel, da mora Evropa s svojimi predlogi postaviti temelje za nov globalni finančni sistem, pri tem pa ga je večina voditeljev političnih skupin odločno podprla.
Zavzel se je za "nov svetovni konsenz", ki bo nadomestil sedanjega iz obdobja takoj po koncu 2. svetovne vojne. Zavrnil je protekcionizem, saj je ta simbol politike strahu in umikanja, ki na koncu ne zaščiti več nikogar. Po njegovem bi moral ves svet spremeniti svoj bančni sistem in skupaj pripraviti nova skupna pravila za nadzor nad finančnimi trgi, ki morajo biti transparentna.
"Trg mora služiti ljudem, ne pa ljudje trgu," je dejal britanski premier in odločno napovedal tudi ukrepe proti davčnim oazam ter korake v smeri oblikovanja nizkoogljičnega gospodarstva. Ob tem je še obljubil pomoč vzhodno evropskim državam članicam, ki jih je finančna kriza najbolj prizadela.
Poslanci so v torek razpravljali o več pomoči avtomobilski industriji v EU, ki je med večjimi žrtvami gospodarske krize. Gre za enega ključnih industrijskih sektorjev, saj je s proizvodnjo avtomobilov v Evropi posredno ali neposredno povezanih 12 milijonov delovnih mest oziroma 6 odstotkov vseh zaposlenih. V sredo pa so sprejeli skupno resolucijo na to temo.
Sreda: Mirek Topolánek, Enotno evropsko nebo, biometrični potni listi
V sredo dopoldne je Evropski parlament s češkim premierjem Mirekom Topolánekom in predsednikom Komisije Joséjem Manuelom Barrosom razpravljal o zaključkih vrha evropskih voditeljev, ki so se med drugim dogovorili o pomoči za premagovanje gospodarske krize z naložbami v infrastrukturo, oskrbo z energijo in ukrepe proti podnebnim spremembam.
Mirek Topolánek je že na začetku svojega nastopa zavrnil očitke, da EU v boju proti gospodarski krizi ni storila dovolj, saj je 400 milijard evrov ukrepov, od tega 75 milijard za Mednarodni denarni sklad, o čemer so se evropski voditelji dogovorili na vrhu, po njegovem eden največjih uspeh tega srečanja.
V sredo so evropski poslanci sprejeli dve uredbi iz pobude Enotno evropsko nebo II, ki imata za cilj oblikovati še varnejši in učinkovitejši skupni sistem za nadzor zračnega prometa.
V evropskem zračnem prostoru naj bi najpozneje do konca leta 2011 vzpostaviti operativne funkcionalne bloke za učinkovitejši in varnejši nadzor zračnega prometa. Razprava o spremembah zakonodaje bo na dnevnem redu v torek zvečer.
Z junijem bodo morale vse države članice EU izdajati samo še biometrične potne liste, z začetkom delovanja skupnega vizumskega informacijskega sistema (VIS) pa bodo morali biti biometrični podatki zapisani tudi na vizumih za državljane tretjih držav. Poslanci so ta zakonodajni predlog v sredo potrdili z veliko večino.
Četrtek: čezatlantsko partnerstvo
V četrtek so poslanci razpravljali o poročilu odbora za zunanje zadeve glede možnosti za poglobitev čezatlantskega partnerstva med Brusljem in Washingtonom.
Evropski parlament vidi ob po izvolitvi novega ameriškega predsednika dobre možnosti za poglobitev čezatlantskega partnerstva med Brusljem in Washingtonom. Tesnejše ameriško-evropsko sodelovanje bi lahko zaživelo predvsem na področjih, kot so boj proti podnebnim spremembam, gospodarstvo in oblikovanje globalnih političnih odločitev.
20090320STO52243 Tiskovna služba EP Posnetki zadnjega zasedanja Europarltv Europarltv: Gordon Brown Europarltv: Nova češka vlada Europarltv: EU bo razvijala mikro-kreditne sisteme Preoblikovanje globalnih institucij za boj proti globalni krizi
SL
1
DIAPOPHOTO
20090326PHT52692.jpg
SL
2
DIAPOPHOTO
20090326PHT52690.jpg
SL
3
DIAPOPHOTO
20090326PHT52682.jpg
SL
4
DIAPOPHOTO
20090326PHT52694.jpg
SL
5
DIAPOPHOTO
20090326PHT52688.jpg
SL
6
DIAPOPHOTO
20090326PHT52696.jpg
SL
7
DIAPOPHOTO
20090326PHT52686.jpg
SL
8
DIAPOPHOTO
20090326PHT52698.jpg
SL
9
DIAPOPHOTO
20090326PHT52684.jpg
SL
10
DIAPOPHOTO
20090326PHT52680.jpg
SL
11
LINK
/news/expert/default_sl.htm
SL
12
LINK
/wps-europarl-internet/frd/vod/player-final?session=last&language=sl&currentSei=SEI1
SL
13
LINK
http://www.europarltv.europa.eu/StartPage.aspx
SL
14
LINK
http://www.europarltv.europa.eu/parliamentLive.aspx?action=viewVideo&packageId=379f8406-9b4d-42b8-86a0-74ecbb90a522
SL
15
LINK
http://www.europarltv.europa.eu/yourParliament.aspx?action=viewVideo&packageId=9f78584b-1f8e-4a24-9f27-223554cbecc7
SL
16
LINK
http://www.europarltv.europa.eu/yourParliament.aspx?action=viewVideo&packageId=4996b0d2-8804-4ec3-b567-8485e21b3643
SL
17
LINK
http://www.europarltv.europa.eu/yourParliament.aspx?action=viewVideo&packageId=eb4ba002-564a-4aad-8f97-9edf0c5f8c85
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
