Vprašanje za ustni odgovor O-000057/2011
za Svet
Člen 115 poslovnika
Jutta Steinruck
,
Stephen Hughes
,
Alejandro Cercas
v imenu skupine S&D Zadeva: Spodbujanje socialnega dialoga v EU
Člen 152 Pogodbe o delovanju Evropske unije priznava in spodbuja vlogo socialnih partnerjev v EU. Socialni dialog je pomembnejši kot kdaj koli prej, da bi omilili napetosti, nastale zaradi finančne, gospodarske in socialne krize, oblikovali predloge rešitev, ki jih bodo sprejeli delodajalci in delojemalci, ter zagotovili socialni mir v Evropi.
Katere konkretne dejavnosti in ukrepe je izvedel Svet za spodbujanje in krepitev socialnega dialoga in partnerstva na ravni EU in na nacionalni ravni?
Kako namerava Svet podpreti vlogo socialnih partnerjev pri sprejemanju odločitev, da bi bila rast v prihodnje vključujoča?
Ali bo ukrepal na tak način, da bodo v makroekonomski dialog, ki je v središču novega evropskega upravljanja, vključeni tudi socialni partnerji? Ali bo posebej poskrbel za to, da bodo socialni partnerji lahko podali svoje mnenje pri opredelitvi makroekonomskih neravnovesij, oblikovanju letnih pregledov rasti in pripravah programov nacionalnih reform v držav članicah?
