Predsednik Pöttering je pozdravil izpustitev bolgarskih medicinskih delavcev
Institucije
2007-07-24 - 15:47
Večletne muke so končno minile
Hans-Gert Pöttering, predsednik Evropskega parlamenta je pozdravil odločitev libijskih oblasti o izpustitvi petih bolgarskih medicinskih sester in zdravnika. V imenu Evropskega parlamenta se je zahvalil vsem, ki so si prizadevali za njihovo osvoboditev. Bolgarski medicinski delavci so v libijskem zaporu preživeli več kot osem let in bili obsojeni na smrtno kazen, ki jo je libijski vrhovni pravosodni svet nedavno spremenil v dosmrtno zaporno kazen.
Predsednik Pöttering je izjavil: "Evropski parlament pozdravlja izpustitev šestih priprtih Bolgarov, ki so se danes svobodni vrnili v Evropo in v svojo domovino. Predvsem smo zadovoljni, da se je našla rešitev za obsojene in njihove družine. Za pet bolgarskih medicinskih sester in palestinskega zdravnika, ki je nedavno dobil bolgarsko državljanstvo, se je danes končal skoraj devetletni zapor.
Odločitev libijskih oblasti razumemo kot pozitivni signal. Evropski parlament se zahvaljuje vsem, zlasti evropski komisarki za zunanje zadeve Beniti Ferrero-Waldner, ki so si neutrudno in uspešno prizadevali za izpustitev šestih Bolgarov ter za skrb okuženih otrok."
Evropski parlament je večkrat pozval libijske oblasti, da izpustijo bolgarske medicinske sestre in zdravnika. Predsednik Evropskega parlamenta se je aprila tega leta sestal s sorodniki medicinskih sester, Parlament pa je prav tako zaprosil Evropsko komisijo in države članice, da politično in diplomatsko podprejo osvoboditev teh Evropejcev. Njihova zgodba se je končno srečno končala.
20070724STO09687 Spletna stran predsednika Evropskega parlamenta
SL
1
PHOTO
20070724PHT09695.jpg
SL
2
LINK
/president/defaulten.htm?home
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
