Več varnosti in boljša infrastruktura v Afganistanu
Delegacije
2008-05-06 - 18:40
Obnova infrastrukture v Afganistanu
Mednarodna skupnost se mora v Afganistanu osredotočiti na izboljšanje varnosti in izgradnjo nove infrastrukture, so poudarili člani delegacije EP, ki so se nedavno vrnili z obiska v tej državi. V Kabulu so se sestali z afganistanskim predsednikom Hamidom Karzajem in člani parlamenta ter si ogledali, kako napredujejo tamkajšnji projekti EU. V času njihovega obiska se je zgodil tudi poskus umora predsednika Karzaja, kar priča o tem, da Talibanov ne smemo podcenjevati.
Po mnenju Philippa Morillona, francoskega liberalnega demokrata in predsednika devetčlanske delegacije Evropskega parlamenta, so želeli z obiskom izraziti predvsem solidarnost Evropske unije z afganistanskim prebivalstvom. Država nujno potrebuje boljše in številčnejše projekte za izgradnjo infrastrukture, ki bo prispevala h gospodarski rasti in omogočila boljše trgovske povezave s Kabulom, je med drugim povzel dejal Morillon.
V Kabulu več trgovin in vsakodnevno streljanje
Nickolay Mladenov, bolgarski poslanec (EPP-ED) in član delegacije, je pojasnil, da so se življenjske razmere v Afganistanu od leta 2006 izboljšale – je več trgovin, ceste so čiste, vendar pa v ozračju ni čutiti istega optimizma kot pred dvema letoma. Po njegovem mnenju država potrebuje predvsem močno politično vodstvo, ki bi začelo s procesom sprave in obnove.
Nemška poslanka Véronique Mathieu (EPP-ED), ki je prav tako sodelovala v delegaciji, pa se je zgrozila nad dejstvom, da je streljanje v Kabulu nekaj vsakdanjega.
Nestabilnih razmer ni mogoče odpraviti zgolj z vojaškimi sredstvi, je poudarila še ena članica delegacije, estonska socialdemokrata Katrin Saks. Večjo pozornost je treba nameniti civilni pomoči in projektom, ki prispevajo k zadovoljitvi osnovnih potreb prebivalstva in k vzpostavitvi institucij, je še dodala.
Naslednji koraki
V Parizu bo 12. junija potekala donatorska konferenca o prihodnosti Afganistana, na kateri bodo udeleženci razpravljali o strategijah za pomoč tej državi. Evropski poslanci bodo poleg tega še pred poletjem glasovali tudi o poročilu o stabilizaciji Afganistana.
Od leta 2007 so v Afganistanu prisotne policijske sile EU, ki svetujejo in izobražujejo pripadnike afganistanske policije in notranjega ministrstva.
20080505STO28108 Osnutek poročila o stabilizaciji Afganistana Delegacija EP za Afganistan Policijska misija v Afganistanu
SL
1
PHOTO
20080506PHT28253.jpg
-//EP//TEXT COMPARL PE-400.634 01 NOT XML V0//SL
-//EP//TEXT COMPARL PE-400.634 01 NOT XML V0//SL
-//EP//TEXT COMPARL PE-400.634 01 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
