Sreda na plenarnem zasedanju: češko predsedovanje, Gaza, plin
Institucije
2009-01-15 - 17:41
Češki premier Mirek Topolánek Ekonomija, energija in Evropska unija v svetu so tri prednostne naloge češkega šestmesečnega predsedovanja Uniji. Naše vodilo je Evropa brez ovir, pa tudi Evropa pravil, je med prestavitvijo programa predsedovanja dejal češki premier Mirek Topolánek. Poslanci so v nadaljevanju dneva razpravljali o razmerah v Gazi in o sporu zaradi plina med Rusijo in Ukrajino.
Predstavitev programa češkega predsedovanja Uniji
V sredo dopoldne je češki premier Mirek Topolánek pred Evropskim parlamentom predstavil prednostne naloge in delovni program šestmesečnega predsedovanja Češke Svetu EU. Osrednje točke so "3 E": ekonomija, energetika in EU v svetu, veliko pozornosti je bilo namenjene tudi Gazi in (ne)dobavam ruskega plina ter ratifikaciji Lizbonske pogodbe.
Francoski poslanec Joseph Daul je med razpravo, ki je sledila govoru Topoláneka, dejal, da se je češko predsedstvo že takoj na začetku moralo soočiti s tremi velikih krizami: gospodarsko recesijo, sporom med Rusijo in Ukrajino ter novo vojno na Bližnjem vzhodu. Edini pravi odziv je solidarnost, usklajenost in odločnost.
Če želi Unija še naprej igrati svetovno vlogo za zagotavljanje varnosti tudi glede konflikta v Gazi, se ne sme razstaviti - rabimo močan blok, je opozoril nemški socialdemokrat Martin Schulz.
Britanski liberalni demokrat Graham Watson (ALDE) pa je potrdil, da je sicer treba uresničiti zastavljene skupne cilje, toda postavljeni cilji ne smejo biti meja naših prizadevanj, ampak odskočna deska za še bolj "zelene višave", za prehod s fosilnih na obnovljive vire energije in zmanjšanje naše odvisnosti od zunanjih dobaviteljev.
Poslanci za takojšnjo prekinitev spopadov v Gazi
Evropski parlament je v četrtek skorajda soglasno sprejel resolucijo, s katero poziva k takojšnji in trajni prekinitvi ognja, ki naj vključuje tudi prenehanje raketnih napadov Hamasa na Izrael in konec izraelskih vojaških dejavnosti, ki potekajo v Gazi. Parlamentarci protestirajo zaradi nevzdržnih humanitarnih razmer na območju in se zavzemajo za obnovitev pogajanj, ki naj bi pripeljala do trajnega miru na Bližnjem vzhodu.
Razprava o prekinitvi dobav ruskega plina
V sredo popoldne je bila na dnevnem redu razprava o prekinitvi dobav ruskega plina odjemalcem v EU prek Ukrajine. Predstavnika Sveta in Komisije sta podala izjavi o razmerah in predlogih rešitve spora.
Če Rusija in Ukrajina ne bosta uresničili sporazuma, je José Manuel Barroso, predsednik Evropske komisije napovedal, da bo evropskim podjetjem svetoval, naj zadoščenje poiščejo na sodišču, članice Unije pa pozval k usklajeni akciji za prehod na druge vire dobave in tranzita energentov.
Dan spomina na žrtve poboja v Srebrenici
Parlament je 11. julij razglasili za dan spomina na genocid v Srebrenici. Na ta dan leta 1995 so namreč pripadniki vojske bosanskih Srbov pod poveljstvom generala Ratka Mladića zavzele to mesto na vzhodu Bosne in odpeljale ter v okolici kraja pobile več kot 8000 muslimanskih moških.
20090108STO45618 Razprava o programu češkega predsedovanja Evropski uniji Poslanci za takojšnjo prekinitev spopadov v Gazi Češko predsedovanje EU Dan spomina na žrtve poboja v Srebrenici
SL
1
PHOTO
20090113PHT46089.jpg
SL
4
LINK
http://www.eu2009.cz/
-//EP//TEXT IM-PRESS 20090113IPR46091 0 NOT XML V0//SL
-//EP//TEXT IM-PRESS 20090113IPR46099 0 NOT XML V0//SL
-//EP//TEXT IM-PRESS 20090114IPR46209 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
