Razrešnica 2009: preložitev odločitve o policijski akademiji, agenciji za zdravila in Svetu
Nadzor proračuna
Plenarno zasedanje
2011-05-10 - 17:52
V torek so poslanci potrdili večji delež izdatkov evropskega proračuna za leto 2009, medtem ko so odločanje o zaključnih računih Sveta, Evropske agencije za zdravila in Evropske policijske akademije preložili.
Ostalim institucijam je Parlament v skladu s priporočili odbora za proračunski nadzor podelili razrešnice. Poslanci so glasovali o skupaj 39 poročilih o razrešnici.
Evropski parlament je pristojni organ za potrjevanje zaključnih računov proračuna EU. Potem, ko so letni računovodski izkazi revidirani in zaključeni, poslanci glasujejo o priporočilu Sveta za podelitev razrešnic porabe Komisije in ostalih evropskih organov. Razrešnica pomeni tudi formalni konec izvajanja proračuna za določeno leto.
Evropska komisija
Parlament je Evropski komisiji podelil razrešnico za leto 2009. V razpravah pred plenarnim glasovanjem pa so poslanci poudarili, da želijo boljše upravljanje in nadzorne sisteme za sredstva, ki jih v okviru sistema deljenega upravljanja porabijo nacionalni organi v državah članicah. Ta način porabe sicer predstavlja do 80 odstotkov izdatkov EU. Prav tako hočejo, da nacionalni politiki s podpisom izjav o upravljanju prevzamejo politično odgovornost za porabo evropskega denarja v svojih državah.
Algirdas Šemeta, komisar za obdavčenje, carinsko unijo, revizije in boj proti goljufijam, se je strinjal z zahtevami Parlamenta in napovedal, da bo poskušal najti politično podporo držav članic za potrditev predlogov. Komisar se je pozitivno odzval tudi na ostale predloge poslancev, vključno s pozivi za sistematično uporabo instrumenta odloga izplačil iz evropskega proračuna, kadar se izkaže, da imajo države slab nadzor nad upravljanjem sredstev. Parlamentarci se zavzemajo še za boljšo izterjavo nepravilno porabljenih sredstev in poenostavitev pravil.
Sklep o podelitvi razrešnice je bil sprejet s 506 glasovi za, 132 proti in 20 vzdržanimi glasovi, spremljajoča resolucija s priporočili pa s 570 glasovi za, 75 proti in 13 vzdržanimi glasovi.
Evropska policijska akademija
Dodelitev razrešnice direktorju Evropske policijske akademije (CEPOL), ki ima sedež v britanskem Bramshillu je bila preložena zaradi "vztrajnih kršitev finančne uredbe". CEPOL je edina agencija, kateri je bila razrešnica zavrnjena že za leto 2008. Sklep je bil sprejet s 569 glasovi za, 9 proti in brez vzdržanih glasov.
Evropska agencija za zdravila
Parlament je odložil tudi podelitev razrešnice londonski Evropski agenciji za zdravila (EMEA). Poslanci menijo, da ni ustreznih zagotovil o neodvisnosti zunanjih strokovnjakov, ki jih agencija najema za znanstvene ocene zdravil za humano uporabo. Gre predvsem za zaplete v primeru Mediator, ki zadeva pozen umik sporne shujševalne tablete s tržišča, kjer naj bi bili nekateri ocenjevalci v konfliktu interesov. Poročilo tudi kritizira slabo izvajanje postopkov javnih naročil in pomanjkanje meril pri zaposlovanju osebja.
Odločitev o preložitvi razrešnice je bila sprejeta s 626 glasovi za, 23 proti in enim vzdržanim glasom, resolucija s priporočili pa s 620 glasovi za, 7 proti in 12 vzdržanimi glasovi.
Svet
Evropski poslanci so preložili razrešnico za Svet ministrov do jeseni, saj menijo, da ta institucija ni dovolj sodelovala pri zagotavljanju podatkov Parlamentu. Odločitev so sprejeli s 631 glasovi za, 9 proti in7 vzdržanimi glasovi, spremljajočo resolucijo pa s 637 glasovi za, 4 proti in 13 vzdržanimi glasovi.
Parlament
Glede lastnega proračuna želi Evropski parlament dati zgled pri zmanjševanju stroškov. Med varčevalnimi ukrepi so poslanci podprli pobudo, da bi bilo tolmačenje na sejah delovnih skupin vedno zagotovljeno le v šestih jezikih (francoskem, nemškem, angleškem, poljskem, španskem in italijanskem), v ostale pa le na zahtevo poslancev.
Parlamentarci zahtevajo tudi omejitve razdalj za vožnje s službenimi vozili in strožje preprečevanje zaposlovanja sorodnikov kot asistentov. Sklep o podelitvi razrešnice je bil sprejet s 518 glasovi za, 107 proti in 34 vzdržanimi glasovi, spremljajoča resolucija pa s 534 glasovi za, 91 proti in 25 vzdržanimi glasovi.
20110510IPR18991 Sporočilo za javnost razrešnice Evropski komisiji (v angleščini) Profil poročevalec Komisiji razrešnico, Jorgo Chatzimarkakis Sporočilo za javnost glasovanja v Odboru za opravljanje drugih institucij (v angleščini) Profil poročevalec drugih institucij, Crescenzio Rivellini Profil poročevalec za razrešnice EP, Ville Itälä Sporočilo za javnost Odbor Glasovanje Razrešnica evropske agencije (v angleščini) Profil poročevalec agencij, Georgios Stavrakakis
SL
2
LINK
/members/public/yourMep/view.do;jsessionid=E78B7A7FB7C797B32082B3A3190E86A2.node1?language=SL&partNumber=1&name=chatzima*&id=28243
SL
4
LINK
/members/public/yourMep/view.do;jsessionid=54BF6B685F34B7249CFA655BF115D3A4.node2?language=SL&partNumber=1&name=rivel*&id=97199
SL
5
LINK
/members/public/yourMep/view.do;jsessionid=9F071C4D53F09FD6173E5DBA734C5B46.node2?language=SL&partNumber=1&name=itala&id=28313
SL
7
LINK
/members/public/yourMep/view.do;jsessionid=D3D93FC2000745BBAC6D179E2785E10A.node1?language=SL&partNumber=1&name=stavra*&id=97008
-//EP//TEXT IM-PRESS 20110328IPR16524 0 NOT XML V0//SL
-//EP//TEXT IM-PRESS 20110318IPR15866 0 NOT XML V0//SL
-//EP//TEXT IM-PRESS 20110411IPR17414 0 NOT XML V0//SL
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
