VPRAŠANJE ZA USTNI ODGOVOR Z RAZPRAVO O-0052/10
v skladu s členom 115 Poslovnika
predložila
Joseph Daul
, v imenu skupine PPE ,
Martin Schulz
, v imenu skupine S&D ,
Guy Verhofstadt
, v imenu skupine ALDE
za Svet
Zadeva: Kakšen je politični pomen strategije EU 2020 v sedanji finančni in gospodarski krizi?
Kakšna je po mnenju Sveta vloga strategije EU 2020 pri premagovanju sedanje finančne in gospodarske krize? Ali strategija EU 2020 dovolj upošteva soodvisnost makroekonomske politike in strukturnih sprememb? Ali je Svet pripravljen podpreti ambiciozen predlog Evropske komisije, da bi okrepili pakt stabilnosti in rasti? Ali se Svet strinja, da so ambiciozni cilji strategije odvisni od hitre obnove rasti evropskega gospodarstva in da bi učinkovitejše usklajevanje makroekonomskih politik močno povečalo obete za okrepljeno rast? Ali bo Svet podprl ukrepe, s katerimi bi Unija pridobila sposobnost izvajanja usklajenih politik za rast, naložbe in konkurenčnost? Ali so sedanji predlogi po mnenju Sveta dovolj ambiciozni, da bi z njimi evropsko gospodarstvo leta 2020 prevzelo vodilno vlogo v svetovnem gospodarstvu ? Kako bo Svet zagotovil, da bodo proračunski načrti Unije in držav članic odražali prednostne naloge strategije EU 2020 in da bodo financiranje in reforme na evropski in nacionalni ravni skladni s političnimi cilji, ki jih podprl je Evropski svet ? Ali je Svet pripravljen sprejeti in predložiti sekundarno zakonodajo, s katero bi vzpostavili bolj zavezujoč okvir EU 2020 za države članice? Kako lahko strategija EU 2020 pripomore k izvedbi potrebnih strukturnih reform? Kakšna naj bi bila po mnenju Sveta vloga Komisije in Parlamenta v delovni skupini, ki jo je Evropski svet ustanovil marca 2010 za izboljšanje gospodarskega upravljanja v Uniji?
