Varnost na letališčih: So pravila upravičena ali prestroga?
Promet
2008-09-11 - 18:08
Poslanca Philip Bradbourn in Ignasi Guardans Evropska komisija je avgusta končno objavila pravila za varnost letalstva, ki sicer veljajo že od leta 2003, vendar so bila doslej tajna. Vključujejo seznam predmetov, ki jih potniki ne smejo vzeti seboj na letalo – vse od tekočin nad 100 mililitri do palic za golf in škarjic – varnostnemu osebju pa dovoljujejo, da lahko preišče potnike in od njih zahteva, da slečejo tudi oblačila. Ali so ti ukrepi upravičeni ali prestrogi? O tem smo se pogovarjali s Philipom Bradbournom in Ignasijem Guardansom.
Menite, da so osnovni standardi za varnost letalstva, ki jih je določila Evropska komisija, primerni ali prestrogi?
Philip Bradbourn (EPP-ED, Velika Britanija, podpredsednik Odbora EP za državljanske svoboščine): "Problem je v načinu izvajanja pravil. Novi predlog o letalski varnosti določa pravila, ki bodo povsod po Evropi enaka. Ljudje se tako ne bodo več počutili, da jih neupravičeno nadlegujejo. To pa je seveda odvisno o celotne letalske industrije EU. Ta mora obstoječa pravila uporabljati dobesedno in varno."
Ignasi Guardans (ALDE, Španija): "Prestrogi in hkrati premalo strogi. Nikoli ne moremo govoriti o stoodstotni varnosti. Nekateri predpisi temeljijo na nepreverjenih dejstvih. Celotno vprašanje glede prepovedi tekočin na letalu je zgolj način, da se ustvari vtis varnosti, ki pa nima nikakršnih prepričljivih dokazov. Tako bi denimo lahko prepovedali tudi avtomobile v bližini letališča, da bi preprečili morebitno avtomobilsko bombo. Ampak to ne bi pomenilo, da bi ravnali ustrezno in inteligentno."
Ali ste kdaj imeli neprijetne izkušnje na letališču? Se vam je kdaj zgodilo, da je letališko osebje ravnalo neustrezno, na primer gospodovalno?
Bradbourn : "Varnost sama po sebi ni gospodovalna, saj jo vendarle potrebujemo. Pomembno je, kako se izvaja. Tu pa ne gre le za osebje, temveč tudi za ustrezno opremo, takšno, ki deluje tudi ob velikih gnečah. Ljudje se ne smejo počutiti nadlegovane. Jaz takšnih izkušenj nimam. Zame je najpomembnejše, da se v zraku počutim varnega."
Guardans : "Slabo izkušnjo sem doživel v Španiji, ki jo sedaj obravnava sodišče. Šlo je za zlorabo oblasti, kar pa je temeljilo na dejstvu, da so bila pravila do pred nedavnim tajna. Tako je lahko praktično vsak policist v Evropi sam odločil, kdaj te bo pregledal. Nekateri so uporabljali pravila, ki sploh niso imela pravne podlage. Kot denimo kontrola čevljev: v evropskem pravu ni pravne podlage, ki bi prisilila potnike, da sezujejo čevlje, preden stopijo skozi detektor kovin.
Na evropskih letališčih so ljudje prisiljeni, da sprejmejo stvari, s katerimi se v drugih situacijah ne bi nikoli strinjali. Predstavljajte si, da policist zahteva, da zaplešete na trgu Tragalgar, češ da bo preveril, ali ste pijani. Nihče tega ne bi sprejel, kajti to ni način, kako se tem stvarem streže. Vendar pa je na letališčih, pod pretvezo varnosti in s tajnimi pravili, policist lahko zahteval, kar je želel. Evropska komisija nosi ogromno odgovornost za tajna pravila in za uvedbo neracionalnih in nepraktičnih pravil."
20080904STO36281 Philip Bradbourn Ignasi Guardans Cambo Ukrepi za izvajanje skupnih osnovnih standardov za varnost letalstva Resolucija o vnašanju tekočin na letala
SL
1
PHOTO
20080911PHT36967.jpg
SL
2
LINK
/members/public/yourMep/view.do?name=bradbourn&partNumber=1&id=4540&language=SL
SL
3
LINK
/members/public/geoSearch/view.do?country=ES&partNumber=1&id=28411&language=SL
SL
4
LINK
http://eur-lex.europa.eu/Notice.do?mode=dbl&lang=en&lng1=en.sl&lng2=bg.cs.da.de.el.en.es.et.fi.fr.hu.it.lt.lv.mt.nl.pl.pt.ro.sk.sl.sv.&val=477283:cs&page=1&hwords=8+August+2008%7E
-//EP//TEXT IM-PRESS 20070823IPR09766 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
