17.3.2010 B7-0227/2010 PREDLOG RESOLUCIJE v skladu s členom 88(4)(b) poslovnika
o osnutku odločbe Sveta o dopolnitvi Zakonika o schengenskih mejah glede varovanja zunanjih meja na morju v okviru operativnega sodelovanja, ki ga usklajuje Evropska agencija za upravljanje in operativno sodelovanje na zunanjih mejah,
ki jo vlaga Juan Fernando López Aguilar v imenu
Odbora za državljanske svoboščine, pravosodje in notranje zadeve
PE439.726v01-00 B7‑0227/2010 Resolucija Evropskega parlamenta o osnutku odločbe Sveta o dopolnitvi Zakonika o schengenskih mejah glede varovanja zunanjih meja na morju v okviru operativnega sodelovanja, ki ga usklajuje Evropska agencija za upravljanje in operativno sodelovanje na zunanjih mejah,
Evropski parlament ,
– ob upoštevanju Uredbe (ES) št. 562/2006 Evropskega parlamenta in Sveta o Zakoniku Skupnosti o pravilih, ki urejajo gibanje oseb prek meja (Zakonik o schengenskih mejah) UL L 105, 13.4.2006, str. 1, kakor je bil spremenjen.
, zlasti člena 12(5),
– ob upoštevanju osnutka odločbe Sveta o dopolnitvi Zakonika o schengenskih mejah glede varovanja zunanjih meja na morju v okviru operativnega sodelovanja, ki ga usklajuje Evropska agencija za upravljanje in operativno sodelovanje na zunanjih mejah,
– ob upoštevanju člena 5a(4)(b) Sklepa Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil UL L 184, 17.7.1999, str. 23, kakor je bil spremenjen.
,
– ob upoštevanju člena 88(4)(b) svojega poslovnika,
A. ker je Komisija predložila osnutek odločbe Komisije o dopolnitvi Zakonika o schengenskih mejah glede varovanja zunanjih meja na morju v okviru operativnega sodelovanja, ki ga usklajuje Evropska agencija za upravljanje in operativno sodelovanje na zunanjih mejah COM-AC DRC(2009)D00349/03.
, odboru za zakonik o schengenskih mejah, ki je 19. oktobra 2009 glasoval, vendar se o osnutku ni zedinil in zato ni dal formalnega mnenja,
B. ker je Komisija v skladu s členom 5a(4)(a) sklepa Sveta 1999/468/ES (sklep o komitologiji) Svetu in Evropskemu parlamentu 7. decembra 2009 predložila spremenjeno besedilo v obliki predloga odločbe Sveta o dopolnitvi Zakonika o schengenskih mejah glede varovanja zunanjih meja na morju v okviru operativnega sodelovanja, ki ga usklajuje Evropska agencija za upravljanje in operativno sodelovanje na zunanjih mejah KOM(2009) 658 konč.
,
C. ker je Svet 25. januarja 2010 s kvalificirano večino odobril osnutek odločbe s predlogi sprememb, vključno z razdelitvijo priloge osnutka na dva dela: del I: Pravila za operacije na mejah na morju, ki jih usklajuje agencija, in del II: Smernice za iskanje in reševanje ter izkrcanje v okviru operacij na mejah na morju, ki jih usklajuje agencija CSL 5323/1/10.
,
D. ker je Svet 29. januarja 2010 z dopisom Parlamentu poslal osnutek odločbe z izjavo, da bo Svet osnutek ukrepa sprejel, če mu Parlament do 7. aprila 2010 ne bo nasprotoval,
E. ker je pravna služba Parlamenta 4. marca 2010 v svojem mnenju sklenila, da:
a) predlagani ukrepi presegajo domet člena 12(5) Zakonika o schengenskih mejah, saj kot celota niso „dodatni ukrepi o varovanju“ v splošnem, temveč posebne določbe o krepitvi nadzora na mejah in/ali o zavrnitvi vstopa na zunanjih mejah na morju, sprejetje takih določb pa je v skladu s členom 18 Zakonika o schengenskih mejah omejeno na zakonodajo, enak sklep pa smiselno enako velja za osnutke ukrepov za iskanje, reševanje ter izkrcanje;
b) cilji, predstavljeni v predlogu Komisije, bodo zakonito doseženi le s pomočjo zakonodajnega instrumenta, bodisi s spremembo Zakonika o schengenskih mejah ali njegovih prilog ali s sprejetjem drugega zakonodajnega instrumenta,
1. nasprotuje sprejetju osnutka odločbe Sveta o dopolnitvi Zakonika o schengenskih mejah glede varovanja zunanjih meja na morju v okviru operativnega sodelovanja, ki ga usklajuje Evropska agencija za upravljanje in operativno sodelovanje na zunanjih mejah COM(2009)658 končno in CSL 5323/1/10.
,
2. meni, da osnutek odločbe Sveta presega izvedbena pooblastila iz zgornje uredbe;
3. poziva Komisijo, naj Parlamentu in Svetu na podlagi Pogodbe nemudoma predloži zakonodajni predlog v skladu s členom 5a(4)(f) odločbe Sveta 1999/468/ES;
4. poziva Komisijo, naj Parlament in Svet obvesti, ali bi cilji osnutka odločbe lahko bili doseženi s spremembo predloga uredbe Evropskega parlamenta in Sveta o spremembi Uredbe Sveta (ES) št. 2007/2004 o ustanovitvi Evropske agencije za upravljanje in operativno sodelovanje na zunanjih mejah držav članic Evropske unije (FRONTEX) (KOM(2010)61), o kateri je že stekel zakonodajni postopek, z novim predlogom, ki bi spreminjal Zakonik o schengenskih mejah, ali s pomočjo drugega zakonodajnega predloga;
5. poziva Svet, naj popolnoma in proaktivno sodeluje s Komisijo in Parlamentom pri prihodnjem zakonodajnem predlogu, glede na to, da je nujno treba izboljšati položaj migrantov in olajšati skupne operacije na odprtem morju, ki jih usklajuje FRONTEX;
6. naroči svojemu predsedniku, naj to resolucijo posreduje Svetu in Komisiji ter vladam in parlamentom držav članic.
