A6-0001/2008
7.1.2008
***I
POROČILO
o predlogu Uredbe Evropskega parlamenta in Sveta o predložitvi statističnih podatkov držav članic o ribogojstvu
(KOM(2006)0864 – C6‑0005/2006 – 2006/0286(COD))
Odbor za ribištvo
Poročevalec:
Philippe Morillon
PE 384.418v02-00
Oznake postopkov
* Postopek posvetovanja
večina oddanih glasov
**I Postopek sodelovanja (prva obravnava)
večina oddanih glasov
**II Postopek sodelovanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
*** Postopek privolitve
absolutna večina poslancev Parlamenta, razen v primerih, navedenih v členih 105, 107, 161 in 300 Pogodbe ES in členu 7 Pogodbe EU
***I Postopek soodločanja (prva obravnava)
večina oddanih glasov
***II Postopek soodločanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
***III Postopek soodločanja (tretja obravnava)
večina oddanih glasov za odobritev skupnega besedila
(Vrsta postopka je odvisna od pravne podlage, ki jo predlaga Komisija.)
Spremembe zakonodajnega besedila
Pri spremembah, ki jih predlaga Parlament, je spremenjeno besedilo označeno s krepkim poševnim tiskom . Besedilo, zapisano v navadnem poševnem tisku , označuje tehničnim službam namenjeni del zakonodajnega besedila s predlaganimi popravki, ki se upoštevajo pri pripravi končnega besedila (na primer, očitne napake ali izpustitve v zadevni jezikovni različici). O teh popravkih odločajo pristojne tehnične službe.
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................5
OBRAZLOŽITEV.....................................................................................................................31
POSTOPEK..............................................................................................................................34
OSNUTEK ZAKONODAJNE RESOLUCIJE EVROPSKEGA PARLAMENTA
o predlogu Uredbe Evropskega parlamenta in Sveta o predložitvi statističnih podatkov držav članic o ribogojstvu
( KOM(2006)0864 – C6‑0005/2006 – 2006/0286(COD) )
(Postopek soodločanja: prva obravnava)
Evropski parlament ,
– ob upoštevanju predloga Komisije Evropskemu parlamentu in Svetu ( KOM(2006)0864 ),
– ob upoštevanju člena 251(2) in člena 285(1) Pogodbe o ES, v skladu s katerima je Komisija Parlamentu predstavila predlog ( C6­0005/2006 ),
– ob upoštevanju člena 51 svojega poslovnika,
– ob upoštevanju poročila Odbora za ribištvo ( A6–0001/2008 ),
1. odobri spremenjeni predlog Komisije;
2. poziva Komisijo, naj se ponovno posvetuje s Parlamentom, če namerava predlog bistveno spremeniti ali ga nadomestiti z drugim besedilom;
3. naroči svojemu predsedniku, naj stališče Parlamenta posreduje Svetu in Komisiji.
Besedilo, ki ga predlaga Komisija
Predlogi sprememb Parlamenta
Predlog spremembe
1
Uvodna izjava 2 a (novo)
(2a) Čedalje večji pomen vališč in vzgajališč za ribogojstvo zahteva natančne podatke zaradi pravilnega spremljanja in upravljanja sektorja v okviru skupne ribiške polike.
Obrazložitev
Dodatek je potreben, ker je treba zbrati podatke o vališčih in vzgajališčih.
Predlog spremembe
2
Uvodna izjava 5 a (novo)
(5a) Da bi zagotovili nemoten prehod z režima iz Uredbe (ES) 788/96, bi morala ta uredba omogočati, da se državam članicam odobri prehodno obdobje do treh let v primerih, ko bi prehod na nacionalne statistične sisteme zahteval velike prilagoditve in bi lahko povzročil velike praktične probleme.
Predlog spremembe
3
Uvodna izjava 7 a (novo)
(7) Zbiranje in posredovanje statističnih podatkov je nujno potrebno za dobro vodenje skupne ribiške politike.
Obrazložitev
Dodatek je potreben, ker je treba utemeljiti izbiro postopka komitologije, ki temelji na upravljalnem odboru in ne na regulativnem odboru.
Predlog spremembe
4
Uvodna izjava 8
(8) Ukrepe, potrebne za izvajanje te uredbe, je treba sprejeti v skladu s Sklepom Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil.
(Ne zadeva slovenske različice.)
Predlog spremembe
5
Uvodna izjava 9
(9) Zlasti je treba Komisiji podeliti pooblastila za prilagoditev prilog k tej uredbi. Te ukrepe splošnega obsega, oblikovane za spremembo nebistvenih sestavin ali dopolnitev te uredbe z dodatkom novih nebistvenih sestavin, je treba sprejeti v skladu z regulativnim postopkom s pregledom iz člena 5a Sklepa Sveta 1999/468/ES.
(9) Zlasti je treba Komisiji podeliti pooblastila za sprejetje tehničnih sprememb k tej uredbi. Ker so to ukrepi splošnega obsega, oblikovani za spremembo nebistvenih sestavin te uredbe , vključno z dopolnitvijo uredbe z dodatkom novih nebistvenih sestavin, jih je treba sprejeti v skladu z regulativnim postopkom s pregledom , kot je predvideno v členu 5a Sklepa Sveta 1999/468/ES.
Obrazložitev
S tem predlogom spremembe se očitno želi omejiti pristojnosti Komisije samo na sprejetje tehničnih sprememb prilog.
Predlog spremembe
6
Člen 1
Države članice Komisiji predložijo letne statistične podatke o vseh ribogojnih dejavnostih na svojem ozemlju, v celinskih ali morskih vodah.
Države članice Komisiji predložijo statistične podatke o vseh ribogojnih dejavnostih v sladkih in slanih vodah na svojem ozemlju.
Predlog spremembe
7
Člen 2, točka -1 (novo)
-1. Izraz "statistični podatki Skupnosti" ima enak pomen kot v členu 2 Uredbe (ES) št. 322/97.
Obrazložitev
Namen tega predloga spremembe je opozoriti na obstoječo zakonsko opredelitev "statističnih podatkov Skupnosti" iz uredbe (ES) št. 322/97 z dne 17. februarja 1997 o statističnih podatkih Skupnosti. Pomembno je to opredelitev navesti v uredbi, ki obravnava statistične podatke Skupnosti na posebnem področju, glede na to, da zakonska opredelitev že obstaja.
Predlog spremembe
8
Člen 2, točka 1
1. "Ribogojstvo": gojitev ali vzreja vodnih organizmov z uporabo tehnik za povečanje proizvodnje zadevnih organizmov čez zmogljivosti okolja; organizmi ostanejo med vzrejo, vključno z obdobjem izkoriščanja, last fizične ali pravne osebe;
1. Izraz "ribogojstvo" ima enak pomen kot v členu 3, točka (d) Uredbe (ES) št. 1198/2006 .
Predlog spremembe
9
Člen 2, točka 2
2. "Ribogojstvo na podlagi ujetja" pomeni prakso zbiranja matičnega materiala, od zgodnjih življenjskih faz do odraslih organizmov, iz naravnega okolja za nadaljnjo gojitev do velikosti, primerne za trženje, z uporabo ribogojnih tehnik.
2. "Ribogojstvo na podlagi ujetja" pomeni prakso zbiranja vzorcev v naravnem okolju in njihova nadaljnja uporaba v ribogojstvu.
Obrazložitev
Predlog spremembe je namenjen izboljšanju skladnosti besedila in večji jasnosti z uporabo ustreznejših izrazov.
Predlog spremembe
10
Člen 2, točka 3
3. "Proizvodnja" pomeni proizvodnjo osnovnih proizvodov iz sektorja ribogojstva. Vključuje lahko intenzivne ali ekstenzivne postopke ter proizvodnjo za industrijske namene.
3. "Proizvodnja" pomeni proizvodnjo iz ribogojstva ob prvi prodaji, vključno s proizvodnjo iz vališč in vzgajališč, ponujeno v prodajo.
Obrazložitev
Izpuščena je opredelitev izraza "proizvodnja". Besedilo je nejasno, v francoščini neustrezno oblikovano, in ne prispeva ničesar k smislu besedila.
Predlog spremembe
11
Člen 2, točka 4
4. "Količina" pomeni:
črtano
(a) za ribe, rake in mehkužce ter druge vodne organizme (razen rastlin), ekvivalent žive teže proizvoda (v tonah). Za mehkužce vključuje težo lupine.
(b) za vodne rastline svežo težo proizvoda (v tonah).
Predlog spremembe
12
Člen 2, točka 5
5. "Vrednost enote" pomeni skupno vrednost proizvodnje (brez zaračunanega davka na dodano vrednost) ob prvi prodaji, izraženo v nacionalni valuti, ki se uporablja v ustrezni državi, deljeno s skupno količino proizvodnje.
črtano
Obrazložitev
Ti dve opredelitvi sta bili prestavljeni v prilogo I, ker nimata večjega pomena. Poleg tega sta bili tudi izboljšani.
Predlog spremembe
13
Člen 2, alinea 1 a (novo)
Vse druge opredelitve, uporabljene v tej uredbi, so navedene v prilogi I.
Obrazložitev
Ta predlog spremembe se nanaša na druge opredelitve, ki so bile iz priloge V prestavljene v prilogo I.
Predlog spremembe
14
Člen 3, odstavek 1
1. Država članica lahko uporabi vzorčne raziskave ali druge ustrezne vire za pripravo podatkov , ki zajemajo najmanj 90 % proizvodne količine: podatki, ki zajemajo preostali del proizvodnje, se lahko ocenijo .
1. Države članice uporabijo vzorčne raziskave ali druge statistično potrjene metode , ki zajemajo najmanj 90 % celotne proizvodne količine ali upoštevajo število iz proizvodnje vališč in vzgajališč, brez poseganja v odstavek 4. Preostali del proizvodnje se lahko oceni . Če naj bi ocenili več kot 10 % celotne proizvodnje, se lahko vloži zahtevek za odstopanje v skladu s pogoji iz člena 8.
Predlog spremembe
15
Člen 3, odstavek 2
2. Uporaba drugih virov, razen raziskav, je odvisna od naknadne ocene statistične kakovosti takih virov.
(Ne zadeva slovenske različice).
Predlog spremembe
16
Člen 3, odstavek 3
3. Država članica, ki letno proizvede manj kot 500 ton , lahko predloži zbirne podatke z oceno skupne proizvodnje.
3. Država članica, ki letno proizvede manj kot 1000 ton , lahko predloži zbirne podatke z oceno skupne proizvodnje.
Predlog spremembe
17
Člen 3, odstavek 3 a (novo)
Države članice ugotovijo proizvodnjo po posameznih vrstah. Vendar pa se lahko proizvodnja teh vrst, ki posamično ne presegajo 500 ton in ne predstavljajo več kot 5 % mase v proizvodni količini v državi članici, oceni in združi. Proizvodnja vališč in vzgajališč za te vrste se lahko številčno oceni.
Predlog spremembe
18
Člen 4
Statistika se nanaša na referenčno koledarsko leto in navaja:
Podatki se nanašajo na referenčno koledarsko leto in vsebujejo :
– proizvodnjo (količino in vrednost enote) ribogojstva za vsako vrsto glede na okolje (sladka ali slana voda) in glede na tehnologijo,
1) letno proizvodnjo (količino in vrednost enote) ribogojstva;
– vložek (količino in vrednost enote) v ribogojstvo na podlagi ujetja,
2) letni vložek (količino in vrednost enote) v ribogojstvo na podlagi ujetja,
– proizvodnjo vališč, ki dobavljajo material (npr. ikre ali mlade ribe) za izpust v nadzorovano ali naravno okolje,
3) letno proizvodnjo vališč in vzgajališč;
– informacije o strukturi sektorja ribogojstva.
4) strukturo sektorja ribogojstva
Obrazložitev
Ta predlog spremembe je namenjen izboljšanju in večji jasnosti besedila.
Predlog spremembe
19
Člen 5, naslov
Predložitev statističnih podatkov
Prenos podatkov
Predlog spremembe
20
Člen 5, alinea 1
Države članice Komisiji predložijo statistične podatke iz prilog I, II in III v devetih mesecih po koncu referenčnega koledarskega leta. Prvo referenčno leto je leto 2007.
Države članice Komisiji (Eurostatu) predložijo podatke iz prilog I, II in III v dvanajstih mesecih po koncu referenčnega koledarskega leta. Prvo referenčno leto je leto 2008.
Predlog spremembe
21
Člen 5, alinea 2
Statistični podatki o strukturah iz Priloge IV se predložijo v devetih mesecih po koncu referenčnega koledarskega leta, prvič za leto 2007 , nato pa v triletnih intervalih.
Podatki o strukturah iz Priloge IV se predložijo Komisiji (Eurostatu) v dvanajstih mesecih po koncu referenčnega koledarskega leta, prvič za leto 2008 , nato pa v triletnih intervalih.
Predlog spremembe
22
Člen 5, alinea 3
Spremenljivke, za katere se predložijo statistični podatki, in oblika njihove predložitve so navedene v prilogah I, II, III in IV.
črtano
Predlog spremembe
23
Člen 5, alinea 4
Opredelitve, ki se uporabijo za spremenljivke, so navedene v Prilogi V.
črtano
Predlog spremembe
24
Člen 6, naslov
Metodološko poročilo
Ocena kakovosti
Predlog spremembe
25
Člen 6, odstavek 1
1. Države članice ob prvi predložitvi podatkov Komisiji predložijo podrobno metodološko poročilo z opisom zbiranja in urejanja podatkov. To poročilo zajema podrobnosti vseh tehnik vzorčenja in vseh uporabljenih virov, ki niso raziskave, ter ovrednotenje kakovosti pripravljenih ocen. Predlagana oblika metodološkega poročila je navedena v Prilogi VI.
1. 1. Države članice Komisiji (Eurostatu) predložijo letno poročilo o kakovosti prenesenih podatkov. Države članice ob prvi predložitvi podatkov Komisiji predložijo podrobno metodološko poročilo z opisom zbiranja in urejanja podatkov. V poročilu o kakovosti države članice opišejo, kako so bili podatki zbrani in urejeni. To poročilo mora zajemati podrobnosti o vseh tehnikah vzorčenja, metodah ocenjevanja in o vseh uporabljenih virih, ki niso raziskave, ter ovrednotenje kakovosti pripravljenih ocen. Predlagana oblika metodološkega poročila je navedena v Prilogi VI.
Predlog spremembe
26
Člen 6, odstavek 3
3. Države članice Komisijo obvestijo o kakršni koli spremembi informacij iz odstavka 1 v treh mesecih od predložitve.
črtano
Predlog spremembe
27
Člen 7
V skladu s postopkom iz člena 10(2) se lahko državam članicam dodelijo prehodna obdobja za izvajanje te uredbe, ki trajajo največ tri leta od datuma začetka veljavnosti te uredbe.
1. Če ta prenos na njihove nacionalne statistične sisteme zahteva večje prilagajanje in bi lahko povzročil velike praktične težave, se lahko v skladu s postopkom iz člena 10(2) državam članicam dodelijo prehodna obdobja (celo koledarsko leto) za izvajanje te uredbe, ki trajajo največ tri leta od datuma začetka izvajanja te uredbe.
2. V ta namen mora država članica pred 31. decembrom 2008 na Komisijo nasloviti vlogo z ustrezno utemeljitvijo.
Predlog spremembe
28
Člen 8, odstavek 1
1. V primerih, ko bi vključitev statističnih podatkov določenega sektorja ribogojnih dejavnosti nacionalnim organom povzročila težave, ki bi bile nesorazmerne s pomembnostjo omenjenega sektorja, se lahko odobri odstopanje v skladu s postopkom iz člena 10(2), ki omenjeni državi članici omogoča, da iz predloženih nacionalnih podatkov izključi podatke, ki zajemajo navedeni sektor, ali uporabi tehnike vzorčenja za zbiranje podatkov za navedeni sektor.
1. 1. V primerih, ko bi vključitev statističnih podatkov določenega sektorja ribogojnih dejavnosti nacionalnim organom povzročila težave, ki bi bile nesorazmerne s pomembnostjo omenjenega sektorja, se lahko odobri odstopanje v skladu s postopkom iz člena 10(2), ki omenjeni državi članici omogoča, da iz predloženih nacionalnih podatkov izključi podatke, ki zajemajo navedeni sektor, ali uporabi metode ocenjevanja, ki se uporabljajo za zagotavljanje podatkov za več kot 10 % celotne proizvodnje.
Predlog spremembe
29
Člen 9
Posodobitev prilog
Tehnične določbe
Tehnične spremembe prilog se izvedejo po postopku iz člena 10(3).
1. Sprejmejo se tehnične spremembe prilog v skladu z regulativnim postopkom s pregledom iz člena 10(3).
2. Način prenašanja statističnih podatkov se sprejme v skladu z upravljalnim postopkom iz člena 10(2).
Obrazložitev
Besedilo je izboljšano, jasno je naveden postopek komitilogije, ki ga je treba uporabiti. Med drugim je naveden način, ki ga sprejme Komisija za prenos v skladu z upravljalnim postopkom.
Predlog spremembe
30
Člen 10, odstavek 2
2. Pri sklicevanju na ta odstavek se uporabljata člena 4 in 7 Sklepa 1999/468/ES ob upoštevanju člena 8 Sklepa. Obdobje iz člena 4(3) navedenega sklepa znaša tri mesece.
2. Pri sklicevanju na ta odstavek se uporabljata člena 4 in 7 Sklepa 1999/468/ES ob upoštevanju določb člena 8 Sklepa. Obdobje iz člena 4(3) navedenega sklepa znaša tri mesece.
Obrazložitev
Predlog spremembe, katerega namen je jasnejše in bolje oblikovano besedilo.
Predlog spremembe
31
Člen 11, alinea 1
Komisija v treh letih po datumu začetka veljavnosti te uredbe in nato vsaka tri leta Evropskemu parlamentu in Svetu predloži poročilo o statističnih podatkih, pripravljenih v skladu s to uredbo, in zlasti o njihovi pomembnosti in kakovosti.
V roku treh let po začetku veljavnosti te uredbe in nato na vsaka tri leta Komisija predloži Evropskemu parlamentu in Svetu poročilo o vrednotenju statističnih podatkov, opredeljenih v skladu s to uredbo, zlasti njihove primernosti in kakovosti.
Obrazložitev
Predlog spremembe, katerega namen je bolje oblikovano besedilo, poudarja potrebo po rednem poročanju Komisije in korist, ki jo imajo države članice od tovrstnega zbiranja statističnih podatkov.
Predlog spremembe
32
Člen 11, alinea 2
Poročilo vsebuje tudi analizo stroškovne učinkovitosti sistema, uporabljenega za zbiranje in obdelavo statističnih podatkov, ter navaja najboljše prakse za zmanjšanje delovne obremenitve za države članice in povečanje koristnosti in kakovosti podatkov.
Takšno poročilo opravi tudi analizo razmerja stroški-učinkovitost sistema, vzpostavljenega za zbiranje in obdelavo statističnih podatkov , ter navaja najboljše prakse za zmanjšanje delovne obremenitve držav članic in povečanje uporabnosti in kakovosti podatkov.
Obrazložitev
Predlog spremembe, katerega namen je bolje oblikovano besedilo, poudarja potrebo po rednem poročanju Komisije in korist, ki jo imajo od tovrstnega zbiranja statističnih podatkov države članice.
Predlog spremembe
33
Člen 12
Uredba (ES) št. 788/96 se razveljavi.
1. Uredba (ES) št. 788/96 se razveljavi, kar ne posega v odstavek 3.
Sklicevanja na razveljavljeno uredbo se štejejo za sklicevanja na to uredbo.
2. Sklicevanja na razveljavljeno uredbo se štejejo za sklicevanja na to uredbo.
3. Z odstopanjem od člena 13(2) država članica, ki je izkoristila izjemo iz člena 7, nadaljuje z izvajanjem določb Uredbe (ES) št. 788/96 za prehodno obdobje, ki ji je bilo odobreno.
Obrazložitev
Ta predlog spremembe se nanaša na države članice, ki zahtevajo možnost, da še nadalje upoštevajo določbe razveljavljene uredbe.
Predlog spremembe
34
Člen 13
Ta uredba začne veljati dvajseti dan po objavi v Uradnem listu Evropske unije.
1. Ta uredba začne veljati dvajseti dan po objavi v Uradnem listu Evropske unije.
2. Ta uredba se začne izvajati 1. januarja 2009.
Predlog spremembe
35
Priloga -I (novo)
PRILOGA -I
Opredelitve, ki se uporabijo pri predložitvi ribogojnih podatkov
"Sladka voda" pomeni vodo s stalno zanemarljivo stopnjo slanosti.
"Slana voda" pomeni vodo z visoko stopnjo slanosti. To je lahko voda s stalno visoko slanostjo (morska voda) ali voda s precejšnjo slanostjo, ki pa ni stalno enako visoka (rahlo slana voda): slanost se lahko občasno spreminja zaradi dotoka sladke ali morske vode.
"Vrste" pomenijo vrste vodnih organizmov, določenih z uporabo mednarodne 3-črkovne kode, ki jo je določila FAO (seznam vrst ASFIS za statistične potrebe ribolova).
"Velika področja FAO" pomenijo geografska področja, določena z uporabo mednarodne 2-črkovne kode, ki jo je določila FAO (priročnik o statističnih ribolovnih standardih delovne skupine za usklajevanje statističnih podatkov s področja ribištva (CWP) področje H: ribolovna področja za statistične namene).
Koda Področje
01 Celinske vode (Afrika)
05 Celinske vode (Evropa)
27 Severovzhodni Atlantik
34 Srednjevzhodni Atlantik
37 Sredozemsko in Črno morje
… Druga področja (navedi)
"Ribniki"pomenijo razmeroma plitve in ponavadi majhne površine stoječe vode ali vode z nizko stopnjo osveževanja, ponavadi ustvarjene umetno. Te značilnosti se lahko nanašajo tudi na naravne vodne površine, majhna jezera, bajerje in druge majhne vodne površine.
"Vališča in vzgajališča" pomenijo prostore za umetno vzrejo, valjenje in gojitev vodnih živali v zgodnjih življenjskih fazah. Za statistične namene so vališča namenjena le za proizvodnjo iker. Zgodnje življenjske faze vodnih živali naj bi se odvijale v vzgajališčih.
"Ograjeni prostori in gojišča" pomenijo vodna področja, omejena z mrežami ali drugimi sredstvi, ki omogočajo prost pretok vode. Posebnost teh ograjenih prostorov je ta, da zavzemajo celotni vodni steber od dna do površja, kar običajno pomeni veliko količino vode.
"Kletke" pomenijo zaprte strukture, pri katerih je zgornji del odprt ali zaprt. Njihove stene so mreže ali kateri koli drugi prepustni material, ki dopušča zunanji vodi, da se prosto pretaka. Te strukture lahko lebdijo, so obešene ali pritrjene na substrat, tako da dopuščajo prosti pretok vode.
"Zbiralniki in kanali" pomenijo umetne enote, zgrajene nad ali pod zemeljsko površino, kjer se voda lahko pogosto izmenjuje, kjer je okolje zelo nadzorovano, vendar voda ni reciklirana.
"Sistemi reciklaže" pomenijo sisteme, v katerih se voda po posebni obdelavi ponovno uporabi (na primer filtriranje).
"Prenos v nadzorovano okolje" pomeni namenski izpust za nadaljnjo ribogojno proizvodnjo.
"Izpust v naravno okolje" pomeni namenski izpust za obnovitev staleža v rekah, jezerih in drugih vodah, vendar ne v ribogojstvu. Namen izpusta je lahko tudi ulov v ribolovnem času.
"Količina" pomeni:
(a) za ribe, rake in mehkužce ter druge vodne živali ekvivalent žive teže proizvoda (v tonah). Pri mehkužcih vključuje težo lupine.
(b) za vodne rastline težo svežega proizvoda.
"Vrednost enote" pomeni skupno vrednost (brez zaračunanega davka na dodano vrednost) proizvodnje (v nacionalni valuti), deljeno s skupno količino proizvodnje v ekvivalentu žive teže.
(To besedilo je rahlo spremenjena Priloga V KOM(2006)0864 .)
Predlog spremembe
36
Priloga I
Besedilo, ki ga predlaga Komisija
Proizvodnja v ribogojstvu
Država: Leto:
Vrsta
Sladkovodna kultura
Slanovodna kultura
Skupaj
3-črkovna koda
Nacionalno ime
Znanstveno ime
Veliko področje FAO
Količina (metrične tone)
Vrednost enote (nacionalna valuta)
Količina (metrične tone)
Vrednost enote (nacionalna valuta)
Količina (metrične tone)
Vrednost enote (nacionalna valuta)
RIBE (živa teža)
Ribniki
Zbiralniki
Ograjeni prostori in gojišča
Kletke
Kanali
Sistemi reciklaže
Druge metode
Vrsta
Sladkovodna kultura
Slanovodna kultura
Skupaj
3-črkovna koda
Nacionalno ime
Znanstveno ime
Veliko področje FAO
Količina (metrične tone)
Vrednost enote (nacionalna valuta)
Količina (metrične tone)
Vrednost enote (nacionalna valuta)
Količina (metrične tone)
Vrednost enote (nacionalna valuta)
RAKI (živa teža)
Ribniki
Zbiralniki
Ograjeni prostori in gojišča
Druge metode
MEHKUŽCI (živa teža)
Na dnu
Na vrveh
Druge metode
ALGE (mokra teža)
DRUGI VODNI ORGANIZMI (živa teža)
Predlogi sprememb Parlamenta
Proizvodnja v ribogojstvu , razen v vališčih in vzgajališčih a)
Država: Leto:
Vrsta
Sladka voda
Slana voda
Skupaj
3-črkovna koda
Obče ime
Znanstveno ime
Veliko področje FAO
Količina (metrične tone)
Vrednost enote (nacionalna valuta)
Količina (metrične tone)
Vrednost enote (nacionalna valuta)
Količina (metrične tone)
Vrednost enote (nacionalna valuta)
RIBE (živa teža)
Ribniki
Zbiralniki in kanali
Ograjeni prostori in gojišča
Kletke
Sistemi reciklaže
RAKI (živa teža)
Ribniki
Zbiralniki in kanali
Ograjeni prostori in gojišča
Kletke
Sistemi reciklaže
MEHKUŽCI (živa teža)
Na dnu
Na vrveh
Druge metode
ALGE (mokra teža)
Ikre (za človeško porabo) b)
DRUGI VODNI ORGANIZMI (živa teža)
a) Razen vrst za akvarije in okrasnih vrst.
b) Ikre iz te točke se nanašajo le na ikre, pridobljene za porabo ob prvi prodaji.
Predlog spremembe
37
Priloga II
Besedilo, ki ga predlaga Komisija
Oskrba ribogojstva na podlagi ujetja
Država: Leto:
Vrsta
Enota (podrobno opredeliti) a)
Vrednost (nacionalna valuta)
3-črkovna koda
Nacionalno ime
Znanstveno ime
a) število ali tone
Predlogi sprememb Parlamenta
Dostava materiala v ribogojstvo na podlagi ujetja a)
Država: Leto:
Vrsta
Enota (podrobno opredeliti) b)
Vrednost (nacionalna valuta)
3-črkovna koda
Obče ime
Znanstveno ime
RIBE
RAKI
MEHKUŽCI
a) Razen vrst in okrasnih rastlin za gojenje v akvariju.
b) Teža ali število; če je navedeno število, mora biti dodan faktor za pretvarjanje v težo.
Predlog spremembe
38
Priloga III
Besedilo, ki ga predlaga Komisija
Proizvodnja v vališčih
Država: Leto:
Vrsta
Faza življenjskega cikla
Število (v milijonih)
3-črkovna koda
Nacionalno ime
Znanstveno ime
Ikre a)
Mlade ribe
Prenos v nadzorovano okolje (za nadaljnjo gojitev)
Izpust v naravno okolje b)
Za predelavo (npr. kaviar)
Namembni kraj neznan
Skupaj
a) Vnesti "X" v ustrezno polje
b) Neobvezno
Predlogi sprememb Parlamenta
Proizvodnja v vališčih in vzgajališčih a)
Država: Leto:
Vrsta
Faza življenjskega cikla
Število (v milijonih)
3-črkovna koda
Obče ime
Znanstveno ime
Ikre (v milijonih)
Mlade ribe (v milijonih)
Prenos v nadzorovano okolje (za nadaljnjo gojitev) b) (v milijonih)
Izpust v naravno okolje b)
(v milijonih)
Ikre
Mlade ribe
Ikre
Mlade ribe
a) Razen vrst za akvarije in okrasnih vrst.
b) Neobvezno
Predlog spremembe
39
Priloga IV
Besedilo, ki ga predlaga Komisija
Podatki o strukturi sektorja ribogojstva
Država: Leto:
Metoda kulture
Veliko področje FAO
Sladkovodna kultura a)
Slanovodna kultura a)
Skupaj a)
V tisočih m3
Hektari
V tisočih m3
Hektari
V tisočih m3
Hektari
RIBE
Ribniki
Zbiralniki
Ograjeni prostori in gojišča
Kletke
Kanali
Sistemi reciklaže
Druge metode
a) Vnesti velikost objekta v ustrezno polje (v tisočih m3 ali hektarih)
Metoda kulture
Veliko področje FAO
Sladkovodna kultura a)
Slanovodna kultura a)
Skupaj a)
V tisočih m3
Hektari
V tisočih m3
Hektari
V tisočih m3
Hektari
RAKI
Ribniki
Zbiralniki
Ograjeni prostori in gojišča
Druge metode
MEHKUŽCI
Na dnu
Na vrveh
Druge metode
ALGE
DRUGI VODNI ORGANIZMI
a) Vnesti velikost objekta v ustrezno polje (v tisočih m3 ali hektarih)
Predlogi sprememb Parlamenta
Podatki o strukturi sektorja ribogojstva a)
Država: Leto:
Sladka voda
Slana voda
Skupaj
Veliko področje FAO
Velikost objektov c)
Velikost objektov c)
Velikost objektov c)
V tisočih m3
Hektari
V tisočih m3
Hektari
V tisočih m3
Hektari
RIBE
Ribniki
Zbiralniki in kanali
Ograjeni prostori in gojišča
Kletke
Sistemi reciklaže
Druge metode
RAKI
Ribniki
Zbiralniki in kanali
Ograjeni prostori in gojišča
Druge metode
MEHKUŽCI
Na dnu
Na vrveh a)
Druge metode b)
ALGE
a) Razen vrst za akvarije in okrasnih vrst.
b) Če so raki gojeni na vrveh, se lahko navede enota za dolžino.
c) Treba bi bilo upoštevati potencialno zmogljivost.
Predlog spremembe
40
Priloga V
Ta priloga se črta.
Predlog spremembe
41
Priloga VI, točka 2, alinea 2
Opisati metode, uporabljene za zbiranje podatkov (na primer: vprašalniki, poslani po pošti, osebni pogovori, popis ali vzorčenje, pogostost raziskav) za vsak del sektorja ribogojstva.
Opisati metode, uporabljene za zbiranje podatkov (na primer: vprašalniki, poslani po pošti, osebni pogovori, popis ali vzorčenje, pogostost raziskav , metode ocenjevanja ) za vsak del sektorja ribogojstva.
Predlog spremembe
42
Priloga VI, točka 3, uvod
Zanesljivost in reprezentativnost podatkov
Kakovostni vidiki v skladu s Kodeksom ravnanja evropske statistike 1
__________
1 ( KOM(2005)0217 ).
Predlog spremembe
43
Priloga VI, točka 3, alinea 1
Če se za nekatere elemente podatkov uporabljajo tehnike vzorčenja , opisati uporabljene metode in oceniti stopnjo uporabe in zanesljivosti takih metod.
Če se za nekatere elemente podatkov uporabljajo tehnike ocenjevanja , opisati uporabljene metode in oceniti stopnjo uporabe in zanesljivosti takih metod.
Predlog spremembe
44
Priloga VI, točka 3, alinea 1
Če se za nekatere elemente podatkov uporabljajo tehnike vzorčenja , opisati uporabljene metode in oceniti stopnjo uporabe in zanesljivosti takih metod.
Če se za nekatere elemente podatkov uporabljajo tehnike ocenjevanja , opisati uporabljene metode in oceniti stopnjo uporabe in zanesljivosti takih metod.
OBRAZLOŽITEV
Razlogi za predlog
Namen predloga Komisije je zamenjava veljavne zakonodaje Skupnosti, ki temelji na Uredbi Sveta (EGS) št. 788/96 o predložitvi statističnih podatkov držav članic o ribogojni proizvodnji.
Zadevna zakonodaja Skupnosti je v veljavi že več kot deset let. Določa, da države članice Komisiji predložijo letne podatke o količini ribogojne proizvodnje. Sektor ima že leta korist od razpoložljivosti tako zbranih podatkov.
Vendar pa je od časa, ko je bilo sprejeto to besedilo, ribogojstvo doživelo velik razvoj. Sedanji položaj v sektorju ima v več evropskih regijah pomembno socialno in gospodarsko vlogo, saj jim omogoča razvoj obetavne predelovalne industrije.
Potreba po širšem naboru podatkov je torej nujnost, če naj bi v okviru skupne ribiške politike vzpostavili razumen razvoj in upravljanje.
Splošni okvir in cilji predloga Komisije
V svetu, kjer postajajo ribolovni viri vse skromnejši, svetovno povpraševanje po ribah in morskih sadežih pa nenehno narašča, pomen ribogojstva čedalje bolj narašča.
Organizacija združenih narodov za kmetijstvo in prehrano (FAO) celo predvideva, da bi v prihodnosti ribogojstvo lahko pokrilo večino povpraševanja na tem področju.
Evropsko ribogojstvo bi od tega lahko imelo korist: precej velik trg, dolga tradicija gojenja lupinarjev in rib v sladkih vodah in morju, dinamične vrhunske raziskave, sodobna tehnologija, usposobljeni in izkušeni podjetniki in ribogojci, ugodni podnebni pogoji in gojišča na mestih, ki ustrezajo gojenim vrstam.
Sektor ribogojstva Evropske unije prispeva 1,3 milijona ton ribiških proizvodov na leto, kar pomeni okoli 3 milijarde EUR. To ustreza približno eni tretjini celotne vrednosti proizvodnje ribiškega sektorja EU in približno eni petini njene količine. V nekaterih državah članicah je vrednost proizvodov iz ribogojstva višja kot od ulovljenih, v drugih pa ribogojstvo predstavlja pomemben delež celotne proizvodnje.
Poleg dejstva, da gre za pomembne vire proizvodov, namenjenih evropskim potrošnikom, sektor ribogojstva daje velike možnosti za zaposlovanje v regijah, odvisnih od ribolova.
V Evropi zagotavlja ribogojstvo več kot 80.000 delovnih mest s polnim ali skrajšanim delovnim časom, kar je enako 57.000 delovnim mestom s polnim delovnim časom.
To pa ne pomeni, da se evropski ribogojni sektor ne sooča s težavami, ki pestijo proizvodnjo, na primer z razpoložljivostjo prostora, kakovostjo vode ali ukrepi za zaščito javnega zdravja in okolja.
Ribogojstvo se je razvilo po vsej Evropski uniji in to pogosto na podeželskih ali obrobnih območjih, ki so odvisna od ribolova in kjer drugih zaposlitev od vedno primanjkuje.
V Grčiji, na primer, 100.000 od 200.000 ton rib izhaja iz ribogojstva.
Nekatere države Evropske unije imajo daljšo tradicijo ribogojstva kot druge; od tu raznolikost obstoječih struktur od malih podjetij do industrijskih multinacionalk.
Obsežno zbiranje statističnih podatkov o ribogojstvu je potrebno zato, ker je pomembno imeti natančen in celovit pregled nad ribogojnimi podjetji, njihovimi tehnikami gojenja in različnimi okolji, v katerih to poteka.
Statistične informacije je treba uskladiti na ravni Skupnosti, za zbiranje in infrastrukturo, potrebno za izboljšanje in preverjanje verodostojnosti takšnih informacij, pa so odgovorne predvsem države članice.
Pripombe poročevalca in predlogi sprememb
Ta predlog je na splošno pozitiven, saj lahko prispeva k izboljšanju in poenostavitvi veljavne zakonodaje in manjši upravni obremenitvi držav članic.
Sedanja organiziranost statističnega sistema se lahko od ene do druge države članice občutno razlikuje, zato ta predlog ne sme nacionalnim upravam povzročati dodatnih stroškov.
V tem smislu je Evropska Komisija državam članicam večkrat omogočila večjo prožnost pri izvajanju uredbe, zlasti členov 7 in 8, ki se nanašajo na obdobje predložitve in na odstopanja.
Dodatne tehnične razprave so potekale s predstavniki Komisije, generalnega direktorata za ribištvo in Eurostata, da bi razjasnili več točk sedanjega predloga.
Poročevalec meni, da uvedene spremembe omogočajo boljši prenos letnih podatkov o količini ribogojne proizvodnje, in da bodo te spremembe olajšale dostopnost potrebnih informacij.
Namen predlogov sprememb je izboljšati jasnost in usklajenost besedila, upoštevati težave nekaterih držav članic in omogočiti Parlamentu in Svetu, da sta redno informirana in da spremljata izvajanje uredbe.
Radi bi poudarili, da bo treba v francoski jezikovni različici ohraniti izraz "statistike".
Ugotovili smo, da sta v angleški različici dokumentov delovne skupine Eurostat izraza "statistika" in "podatki" medsebojno zamenljiva.
Vendar se izrazi v francoskem jeziku razlikujejo, saj na primer "statistike" pomeni obdelane podatke, končni izdelek, medtem ko so "podatki" gole informacije.
Tako je predvideno, da bo v roku treh let po začetku veljavnosti te uredbe in nato vsaka tri leta Komisija Evropskemu parlamentu in Svetu predložila poročilo z oceno prikazanih statističnih podatkov, zlasti njihove primernosti in kakovosti.
Poročilo bo vsebovalo tudi analizo razmerja stroški-učinkovitost sistema za zbiranje in urejanje statističnih podatkov ter bo prikazalo najboljše prakse za zmanjšanje delovne obremenitve držav članic in povečanje uporabnosti in kakovosti podatkov.
Poročevalec podpira predlog Komisije pod pogojem, da se upoštevajo predlogi sprememb.
POSTOPEK
Naslov
Statistični podatki o ribogojstvu
Referenčni dokumenti
KOM(2006)0864 - C6-0005/2007 - 2006/0286(COD)
Datum predložitve EP
22.12.2006
Pristojni odbor
Datum razglasitve na zasedanju
PECH
17.1.2007
Poročevalec/-ka
Datum imenovanja
Philippe Morillon
25.1.2007
Obravnava v odboru
10.4.2007
Datum sprejetja
19.12.2007
Izid končnega glasovanja
+:
–:
0:
18
1
0
Poslanci, navzoči pri končnem glasovanju
Elspeth Attwooll, Iles Braghetto, Niels Busk, Luis Manuel Capoulas Santos, Paulo Casaca, Avril Doyle, Carmen Fraga Estévez, Ioannis Gklavakis, Pedro Guerreiro, Heinz Kindermann, Rosa Miguélez Ramos, Philippe Morillon, Seán Ó Neachtain, Willi Piecyk, Struan Stevenson, Catherine Stihler
Namestniki, navzoči pri končnem glasovanju
Ole Christensen, Constantin Dumitriu, Thomas Wise
Datum predložitve
7.1.2008
