Ali Evropa potrebuje tesnejše partnerstvo z Natom?
Varnost in obramba
2009-02-17 - 18:57
Ali EU s krepitvijo evropske skupne obrambne in varnostne politike še potrebuje Nato? Varnostna tveganja v sodobnem svetu, kot denimo mednarodni terorizem in naravne nesreče, zahtevajo še tesnejše partnerstvo med EU in Natom, navaja poročilo Parlamentarnega odbora za zunanje zadeve, o katerem bodo poslanci razpravljali v sredo 18. februarja. Vendar pa so nekateri poslanci kritični.
Nezavezujoče poročilo, ki ga je pripravil Finec Ari Vatanen, v EP izvoljen kot francoski poslanec (EPP-ED), navaja, da "bi se EU in Nato lahko medsebojno krepila z izogibanjem tekmovanju in razvijanjem tesnejšega sodelovanja pri operacijah kriznega upravljanja, ki temelji na praktični delitvi dela."
Nato ni le hrbtenica evropske varnosti – 94 odstotkov Evropejcev je državljanov držav članic Nata, je poudaril Vatanen, tudi nekdanji svetovni prvak v rallyju. " Raison d'être EU je vzpostavitev miru in njena sestava, ki je podobna mozaiku, nudi enkratno možnost za posredovanje v različnih delih sveta, da se tako zmanjša trpljenje ljudi. Vendar pa lahko Unija svoj potencial popolnoma uresniči le z razvojem močne transatlantske vezi in s komplementarnim odnosom z Natom," je nadaljeval Vatanen.
"Nato vodi do militarizacije zunanje politike EU"
Nemški poslanec Tobias Pflüger (GUE/NGL), od leta 1980 aktivist za mir in protijedrsko politiko, pa meni, da so vojaške zveze kot je Nato po naravi izključujoče organizacije in zato vzpostavljajo frontne črte med članicami in nečlanicami
Pflüger je skupaj s sedmimi člani podpisal manjšinsko mnenje o poročilu o vlogi Nata v varnostnem ustroju EU. "Vsaki poskus okrepitve Nata preko tesnejšega sodelovanja z Evropsko unijo poveča možnost za mednarodne spore, vodi do nadaljnje militarizacije zunanje politike EU in krepi težnje po uporabi vojaški sil za rešitev sporov," je razložil nemški poslanec.
"Zavzemam se za Evropsko unijo, ki svoj denar uporabi v državljanske in socialne namene in ne za vojaška sredstva. Le tako smo lahko tudi kos dejanskemu izvoru sporov, namreč revščini," je zaključil Pflüger.
Prenos razprave v živo iz EP
Evropski parlament bo v sredo 18. februarja ob 16. uri razpravljal o dveh poročilih, ki obravnavata evropsko varnostno in obrambno politiko. Razprave se bo udeležil tudi visoki predstavnik za zunanjo in varnostno politiko Javier Solana. Prenos razprave v živo lahko spremljate na naši spletni strani (spodnja povezava).
20090213STO49398 Prenos razprav v živo Poročilo o vlogi Nata v varnostnem ustroju EU Zunanja, varnostna in obrambna politika Dnevni red plenarnega zasedanja Sodelovanje EU-Nato
SL
1
PHOTO
20090216PHT49547.jpg
SL
2
LINK
/wps-europarl-internet/frd/live/live-video?language=sl
SL
6
LINK
http://www.consilium.europa.eu/showPage.aspx?id=282&lang=sl
-//EP//TEXT REPORT A6-2009-0033 0 NOT XML V0//SL
-//EP//TEXT IM-PRESS 20090210BRI49051 ITEM-003-SL NOT XML V0//SL
-//EP//TEXT AGENDA 20090218 SIT NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
