Evropski parlament o odnosih med Ukrajino in EU
Zunanji odnosi
2010-02-10 - 15:57
Podporniki predsedniškega kandidata Viktorja Janukoviča slavijo. ©BELGA_EPA_SERGEI CHIRIKOV Evropski poslanci se bodo v sredo, 10. februarja, seznanili s potekom predsedniških volitev v Ukrajini, o prihodnjih odnosih Evropske unije s to državo pa bodo razpravljali z evropskim komisarjem za širitev Štefanom Fülejem. Kijev je eden izmed pomembnejših partnerjev EU, predvsem v energetskih vprašanjih, saj preko ozemlja Ukrajine potekajo plinovodi, pomembni za varno oskrbo držav članic EU s plinom.
Predsedniške volitve v Ukrajini, ki so potekale v nedeljo, 7. februarja, so po mnenju mednarodnih opazovalcev, tudi delegacije Evropskega parlamenta, ustrezale mednarodnim standardom. Zmagovalec volitev je po podatkih ukrajinske volilne komisije Viktor Janukovič. EP bo o poročilu o Ukrajini glasoval v četrtek, 11. februarja.
O prihodnosti odnosov med Ukrajino in EU smo govorili s Pawlom Kowalom (ECR, PL) , predsednikom delegacije Evropskega parlamenta za Ukrajino.
Kaj pomeni izid ukrajinskih volitev za EU?
Rečemo lahko, da ima zdaj EU na vzhodu partnerja, državo, kjer potekajo redne volitve in kjer se oblast menja. Volilna udeležba je bila 70-odstotna, kljub temu, da je bilo vreme slabo. To je več kot v mnogih članicah EU. Slednja mora zdaj priznati to dejstvo, se odpreti proti Ukrajini.
Kaj pomeni to za varno oskrbo z energijo v EU?
Pesimističen scenarij bi bil, da Viktor Janukovič ne spremeni mnenj, ki jih je zagovarjal pred volitvami. Želel si je obdržati ruskega posrednika v trgovini s plinom med Gazpromom in Ukrajino in posledično tudi z EU. Omenil je tudi, da bi se lahko Ukrajina povezala s plinovodom Nordstream, čeprav ni jasno kako, saj Ukrajina ne leži na njegovi trasi. V vsakem primeru je želela Rusija z Nordstreamom obiti Ukrajino. Obstaja tudi grožnja, da bi lahko Rusija uporabila podobno politiko kot v Belorusiji in poceni plin zamenjala za politični vpliv. Po drugi strani bi se lahko novi predsednik odločil za resno sodelovanje z EU na področju energije, tako da bi se Ukrajina postopoma vključila v varnostni sistem EU. Bomo videli.
Kako se bo razvijal odnos med EU in Ukrajino? Kaj bo z ukrajinskimi evropskimi ambicijami?
Najpomembnejše vprašanje je vprašanje priprave in podpisa pridružitvenega sporazuma z EU, posebej v zvezi s prosto trgovino, kakor tudi v zvezi z morebitno ukinitvijo vizumov za Ukrajince. Večina slednjih podpira vstop države v EU. To bo pa mogoče le potem, ko bodo v Ukrajini sprejete mnoge spremembe zakonov.
Močno me skrbi, da če ne rečemo jasno, da so vrata EU za Ukrajino odprta, da bomo potem izgubili priložnost za spremembo. Splošna varnost vzhodnih članic EU se bo poslabšala. Če želite velike spremembe v Ukrajini, potem morate Ukrajincem reči, da ne bodo zmeraj v evropski čakalnici.
O katerih pomembnih temah bo EP še razpravljal na plenarnem zasedanju?
O nedvoumni izjavi, da so vrata EU odprta, seveda. Pri tem je treba vedeti, da to ne bo lahko in se ne bo zgodilo jutri. Od te izjave je odvisnih veliko konkretnih sprememb, projektov in zaupanja Ukrajincev.
V nasprotnem primeru bi Ukrajinci lahko presodili, da je ruska ponudba bolj zanimiva. Krepitev ruskega vpliva v Ukrajini bo le še opogumila imperialne ambicije Kremlja, kar bo nato poslabšalo odnose Moskve z EU. Druge poti ni, ravnati moramo v duhu očetov EU.
Mislite, da bo Timošenkova skušala razveljaviti rezultate volitev? Kaj pričakujete v tem primeru?
Julija Timošenko je na volitvah dosegla dober rezultat. Med njo in Viktorjem Janukovičem je drobna razlika, zato je razumljivo, da bo skušala vse dvome v zvezi z volitvami razčistiti pred sodiščem. Podobni postopki so na voljo tako v EU kot ZDA in kandidati jih lahko uporabijo. Ni pričakovati, da bi nepravilnosti, ki jih lahko najdemo v volitvah po vsem svetu, bile dovolj velike, da bi se spremenil rezultat volitev. Najbolje za Ukrajino bi bilo, da novi predsednik v skladu s pravili prevzame oblast. Potem ko bodo izčrpane vse pravne poti in razčiščeni vsi dvomi, bodo morali vsi kandidati v imenu Ukrajine sprejeti izid volitev. V nasprotnem primeru bodo Ukrajinci na volitve začeli gledati zgolj kot na igro, ki ne more spremeniti razmerij moči. Visoka volilna udeležba pomeni veliko odgovornost za ukrajinske politike.
20100205STO68541 Oglejte si razpravo EP o Ukrajini v živo Poslanci v Ukrajini: Volitve ustrezajo večini mednarodnih zavez EP: Ukrajina in Rusija izgubili verodostojnost kot dobaviteljici energije Ukrajinska premierka Julija Timošenko: "Vi ste naši najboljši partnerji" Delegacija Evropskega parlamenta v odboru za parlamentarno sodelovanje EU-Ukrajina Paweł Robert KOWAL (ECR, PL)
SL
1
PHOTO
20100209PHT68722.jpg
SL
2
LINK
/wps-europarl-internet/frd/live/live-video?language=sl
SL
6
LINK
/activities/delegations/homeDel.do;jsessionid=EC5B5713ED5D6A2110E625197BE1B6AE.node2?language=SL&body=D-UA
SL
7
LINK
/members/expert/committees/view.do?language=SL&id=96793
-//EP//TEXT IM-PRESS 20100208IPR68593 0 NOT XML V0//SL
-//EP//TEXT IM-PRESS 20100208IPR68593 0 NOT XML V0//SL
-//EP//TEXT IM-PRESS 20080125STO19640 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
