Trichet v Evropskem parlamentu: "Zaupanje si moramo znova pridobiti"
Gospodarske in denarne zadeve
2007-09-12 - 17:33
Jean-Claude Trichet
Predsednik Evropske centralne banke (ECB) Jean-Claude Trichet, ki je te dni zaradi turbulenc na svetovnih finančnih trgih zelo zaposlen, je včeraj obiskal Evropski parlament in v odboru za ekonomske in monetarne zadeve poročal o nedavnih dogodkih in obetih za prihodnost. Svoja stališča pa sta predstavila tudi komisarja Charlie McCreevy in Joaquín Almunia. Poslanci so odziv ECB na nemire na finančnih trgih podprli in pozvali k ustreznemu nadzoru finančnih storitev in trgov.
Evropski komisar za gospodarske in monetarne zadeve Joaquín Almunia je potrdil, da so nemiri na finančnih trgih vplivali na splošno finančno situacijo, saj je ocenjen rahel padec gospodarske rasti, ter hkrati zagotovil, da obstajajo dobri razlogi za zaupanje v evropsko ekonomijo, kajti ta ima trdno finančno podlago. Finančnih turbulenc ni bilo mogoče predvideti in trenutno je še prezgodaj za kakršne koli zaključke, saj potrebujemo še obrazložitve finančnih institucij in organov, ki so morebiti odgovorni za nastalo situacijo, je še dejal komisar.
Charlie McCreevy, evropski komisar za notranji trg, pa je pred razpravo komentiral, da moramo biti v prihodnosti bolj pazljivi in se iz teh dogodkov čim več naučiti.
"Iz teh dogodkov se moramo čim več naučiti"
Kljub nedavnim dogodkom pa so napovedi ECB glede gospodarske rasti na evro območju še zmeraj pozitivne. Glede vloge bonitetnih agencij so nekateri poslanci, med drugimi Pervenche Berès (PSE/FR), Alexander Radwan (EPP-ED/D) in José Manuel Garcia Margallo y Marfil (EPP-ED/ES) pozvali k večji preglednosti, saj moramo ponovno pridobi zaupanje potrošnikov. Trichet in McCrevy sta omenila tudi morebitne interesne konflikte bonitetnih agencij, Trichet pa je predlagal primerjalno analizo najboljših praks, ki bi prispevala k izboljšanju delovanja agencij.
Nizozemski socialdemokrat Ieke van den Burg je poudaril, da se moramo iz teh dogodkov čim več naučiti in Trichetu predlagal, da naj ECB tesneje sodeluje pri nadzoru finančnih trgov v EU. Trichet je na predlog odgovoril, da je nadzor nad bančnim sistemom v EU decentraliziran, ter poudaril, da potrebujemo boljšo timsko sodelovanje nacionalnih centralnih bank, ter pozval k razumnosti in realizmu. Ponovno moramo pridobiti zaupanje potrošnikov, tudi z izboljšanjem preglednosti, je še dejal predsednik in kot primer navedel ECB, ki je edina centralna banka, ki v realnem času obrazloži, kako je delovala in zakaj je tako delovala.
Ali pomeni tržna ekonomija tveganje?
Na vprašanje poslanke Berès, kako v prihodnosti zmanjšati podobne turbulence, je Trichet, ki je nedavne dogodke opisal kot potrebne za "korekcijo" trga, odgovoril, da živimo v tržni ekonomiji, ki deloma temelji na tveganjih. Vendar se moramo zavedati, da bomo pri velikih tveganjih zmeraj ali kaznovani ali nagrajeni. Zato je kot recept za zdravo ekonomijo predlagal zmanjšanje tveganj.
O situaciji na finančnih trgih bo 9. oktobra razpravljali tudi finančni ministri EU, Evropska komisija pa v začetku oktobra predvideva objavo napovedi rasti za leto 2008.
20070906STO10164 Več preglednosti na svetovnem finančnem trgu Razprava na plenarnem zasedanju Tiskovna služba o nemirih na finančnih trgih Parlamentarni odbor za ekonomske in monetarne zadeve Evropska centralna banka
SL
1
PHOTO
20070912PHT10311.jpg
SL
5
LINK
/activities/expert/committees/presentation.do?committee=2351&language=SL
SL
6
LINK
http://www.ecb.eu/home/html/index.en.html
-//EP//TEXT IM-PRESS 20070823STO09819 0 NOT XML V0//SL
-//EP//TEXT IM-PRESS 20070830STO09911 0 NOT XML V0//SL
-//EP//TEXT IM-PRESS 20070910IPR10214 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
