25. 3. 2009
PREDLOG RESOLUCIJE
v skladu s členom 113 poslovnika,
ki ga predlaga Cristiana Muscardini
o iskanju izginulih mladoletnikov
Predlog resolucije Evropskega parlamenta o iskanju izginulih mladoletnikov
Evropski parlament ,
–
ob upoštevanju člena 113 svojega poslovnika,
A.
ker v državah Evropske unije vsako leto izgine nekaj tisoč mladoletnikov,
B . ker je bilo v Italiji 5. januarja 2009 pogrešanih 1330 mladoletnikov Podatki Centralne direkcije kriminalistične policije – medresorskega sistema. ,
C.
ker med kriminalna dejanja, ki so povezana s tem pojavom, sodijo tudi pedofilija, trgovina z organi in prostitucija,
D.
ker pogostost tega pojava ne upada kljub nastanku nacionalnih zvez, ki sodelujejo s policijo, in ustanovitvi informacijskih mrež, ki povezujejo te raziskovalne centre,
E.
ker je Interpol izrazil zaskrbljenost, da se ta pojav širi,
1.
poziva Komisijo in Svet, naj spodbujata pobude za podporo številnih nacionalnih raziskovalnih centrov pri njihovem povezovanju z evropsko zbirko podatkov, ki bi jo uporabljale tudi službe Europola;
2.
poziva Komisijo in Svet, naj državam članicam predlagata, naj izvajajo poseben in neopazen nadzor meja vsakič, ko jih prečka mladoletnik v družbi odraslega, in naj se preveri, ali je vpisan v potni list spremljevalca in ali ima lasten osebni dokument, saj bi bilo v primeru, da ne bi bilo nobenega osebnega dokumenta, jasno, da se mladoletnik ne zaveda, da je v tujini.
