VPRAŠANJE ZA USTNI ODGOVOR Z RAZPRAVO O-0029/05
v skladu s členom 108 Poslovnika
predložitev
Urszula Krupa
, v imenu skupine IND/DEM
za Komisijo
Zadeva: Vloga in delovanje javnega zdravstva v državah članicah EU
V veliko državah članicah EU trenutno obstaja politična kriza glede razpoložljivosti splošnih in dostopnih zdravstvenih storitev. Zato bi se morala odviti razprava o nujnosti zagotavljanja obstoja javnega zdravstva in nujno potrebnih oblikah zdravstvene pomoči. Zagotavljanje zdravstvene oskrbe je primarna vloga države, ki bi morala biti obvezana, da skrbi za javno zdravstvo in da zagotavlja zanj potrebna finančna sredstva. Zdravje ljudi je ena najpomembnejših vrednot, dostop do zdravstvenih storitev pa je osebna pravica vseh državljanov, ki temelji na njihovi udeležbi pri razvoju sistema, temelječega na socialni solidarnosti. Liberalen pristop, privatizacija in odprtje storitev trgu, ki so jih spodbudili številni pravni akti, sprejeti s strani EU, nezadostno ščitijo področja kot so preventivna medicina, varstvo matere in otroka ter zdravljenje civilizacijskih in geriatričnih bolezni, ki niso dobičkonosne, vendar pa so zelo pomembne z vidika zdravja Skupnosti.
Zakaj EU kljub pomanjkanju pristojnosti za organizacijo in izvajanje zdravstvenih storitev spodbuja sprejemanje pravnih aktov, ki ogrožajo zdravje njenih državljanov?
