A6-0448/2008
14.11.2008
*
POROČILO
o predlogu Direktive Sveta o spremembi Direktive Sveta 2006/112/ES o skupnem sistemu davka na dodano vrednost za boj proti davčnim goljufijam, povezanim s transakcijami znotraj Skupnosti
(KOM(2008)0147 – C6‑0154/2008 – 2008/0058(CNS))
Odbor za ekonomske in monetarne zadeve
Poročevalec:
José Manuel García-Margallo y Marfil
PE 411.932v02-00
Oznake postopkov
* Postopek posvetovanja
večina oddanih glasov
**I Postopek sodelovanja (prva obravnava)
večina oddanih glasov
**II Postopek sodelovanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
*** Postopek privolitve
absolutna večina poslancev Parlamenta, razen v primerih, navedenih v členih 105, 107, 161 in 300 Pogodbe ES in členu 7 Pogodbe EU
***I Postopek soodločanja (prva obravnava)
večina oddanih glasov
***II Postopek soodločanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
***III Postopek soodločanja (tretja obravnava)
večina oddanih glasov za odobritev skupnega besedila
(Vrsta postopka je odvisna od pravne podlage, ki jo predlaga Komisija.)
Spremembe zakonodajnega besedila
Pri spremembah, ki jih predlaga Parlament, je spremenjeno besedilo označeno s krepkim poševnim tiskom . Pri aktih o spremembi je besedilo, ki povzema obstoječo določbo, ki jo Parlament želi spremeniti, medtem ko je Komisija ni spremenila, označeno s krepkim tiskom . Morebitni izbrisi tovrstnega besedila so označeni z [...]. Besedilo, zapisano v navadnem poševnem tisku , označuje tehničnim službam namenjeni del zakonodajnega besedila s predlaganimi popravki, ki se upoštevajo pri pripravi končnega besedila (na primer, očitne napake ali izpustitve v zadevni jezikovni različici). O teh popravkih odločajo pristojne tehnične službe.
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................5
OBRAZLOŽITEV.....................................................................................................................10
MNENJE Odbora za pravne zadeve ...........................................................................13
POSTOPEK..............................................................................................................................16
OSNUTEK ZAKONODAJNE RESOLUCIJE EVROPSKEGA PARLAMENTA
o predlogu Direktive Sveta o spremembi Direktive Sveta 2006/112/ES o skupnem sistemu davka na dodano vrednost za boj proti davčnim goljufijam, povezanim s transakcijami znotraj Skupnosti
( KOM(2008)0147 – C6‑0154/2008 – 2008/0058(CNS) )
(Postopek posvetovanja)
Evropski parlament ,
– ob upoštevanju predloga Komisije Svetu ( KOM(2008)0147 ),
– ob upoštevanju člena 93 Pogodbe ES, v skladu s katerim se je Svet posvetoval s Parlamentom ( C6‑0154/2008 ),
– ob upoštevanju člena 51 svojega poslovnika,
– ob upoštevanju poročila Odbora za ekonomske in monetarne zadeve (A6‑0000/2008),
1. odobri predlog Komisije, kakor je bil spremenjen;
2. poziva Komisijo, naj ustrezno spremeni svoj predlog na podlagi člena 250(2) Pogodbe ES;
3. poziva Svet, naj obvesti Parlament, če namerava odstopati od besedila, ki ga je Parlament odobril;
4. poziva Svet, naj se ponovno posvetuje s Parlamentom, če namerava bistveno spremeniti predlog Komisije;
5. naroči svojemu predsedniku, naj stališče Parlamenta posreduje Svetu in Komisiji.
Predlog spremembe
1
Predlog direktive – akt o spremembi
Uvodna izjava 1
Besedilo, ki ga predlaga Komisija
Predlog spremembe
(1) Goljufije na področju davka na dodano vrednost (DDV) zelo vplivajo na davčne prihodke držav članic ter motijo gospodarsko dejavnost na notranjem trgu, s tem ko ustvarjajo neutemeljene blagovne tokove in dajejo na trg blago po neobičajno nizkih cenah.
(1) Goljufije na področju davka na dodano vrednost (DDV) zelo vplivajo na davčne prihodke držav članic ter motijo gospodarsko dejavnost na notranjem trgu, s tem ko ustvarjajo neutemeljene blagovne tokove in dajejo na trg blago po neobičajno nizkih cenah. Ne vplivajo le na financiranje proračunov držav članic, temveč tudi na splošno ravnotežje lastnih sredstev Evropske unije, saj je treba primanjkljaj pri lastnih sredstvih iz naslova DDV poravnati s povečanjem lastnih sredstev v bruto nacionalnem dohodku.
Obrazložitev
Predlagani dodatek pojasnjuje, da goljufije na področju DDV ne vplivajo le na proračune držav članic, temveč tudi na sistem lastnih sredstev EU. To je še dodaten razlog za bolj proti goljufijam z DDV na ravni EU.
Predlog spremembe
2
Predlog direktive – akt o spremembi
Uvodna izjava 4 a (novo)
Besedilo, ki ga predlaga Komisija
Predlog spremembe
(4a) (4a) Da bi izboljšali in povečali učinkovitost izvajanja direktive 2006/112/ES, bi morala Komisija davčne uprave v državah članicah spodbuditi, naj razvijejo upravne zmogljivosti, da bi čim več kategorij davčnih zavezancev prejemalo poročila v elektronski obliki.
Obrazložitev
Namen predloga je razbremeniti davčne zavezance (in zmanjšati njihove stroške), zlasti glede na to, da bodo morali poročila oddajati pogosteje.
Predlog spremembe
3
Predlog direktive – akt o spremembi
Uvodna izjava 6
Besedilo, ki ga predlaga Komisija
Predlog spremembe
(6) Zaradi razvoja okolja in delovnih orodij gospodarskih subjektov je treba zagotoviti, da imajo možnost izpolniti svoje obveznosti glede deklaracij s preprostimi elektronskimi postopki z namenom čim večjega zmanjšanja njihovega administrativnega bremena.
(6) Ta direktiva nikakor ne bi smela vplivati na ukrepe na ravni Skupnosti, katerih namen je zmanjšanje upravnega bremena podjetij za 25 % do leta 2012. Zlasti zaradi razvoja okolja in delovnih orodij gospodarskih subjektov bi bilo zaželeno, da imajo možnost izpolniti svoje obveznosti glede deklaracij s preprostimi elektronskimi postopki z namenom čim večjega zmanjšanja njihovega upravnega bremena.
Obrazložitev
Predlog spremembe pojasnjuje, da posledice novega pristopa za podjetja ne bi smele ovirati doseganja splošnega cilja – izraženega ob različnih priložnostih na ravni EU – namreč zmanjšanja upravnega bremena podjetij za 25 % do leta 2012.
Predlog spremembe
4
Predlog direktive – akt o spremembi
Uvodna izjava 6 a (novo)
Besedilo, ki ga predlaga Komisija
Predlog spremembe
(6a) (6a) za boljši pregled učinka novih uradnih obveznosti, zlasti širše obveznosti informiranja v povezavi s ponudbo storitev, mora Komisija pripraviti poročilo o oceni učinka teh obveznosti, še posebej na upravne stroške za zadevne posameznike in uprave ter na učinkovitost teh uradnih obveznosti v boju proti davčnim goljufijam. Komisija mora po potrebi predložiti zakonodajni predlog, ki spreminja vsebino teh uradnih obveznosti.
Predlog spremembe
5
Predlog direktive – akt o spremembi
Uvodna izjava 7 a (novo)
Besedilo, ki ga predlaga Komisija
Predlog spremembe
(7a) (7a) Komisija bi morala preučiti možnost oblikovanja podatkovne zbirke na ravni Evropske unije s podatki za identifikacijo fizičnih oseb, ki so ustanovile, upravljale ali vodile družbe, vpletene v goljufive transakcije znotraj Skupnosti v povezavi z DDV. Pred ustanovitvijo novega podjetja bi moral ustrezni nacionalni organ pri nacionalni davčni upravi zaprositi za davčno evidenco EU, ki bi jo ta izdala po vpogledu v omenjeno podatkovno zbirko, s katero bi bila povezana.
Obrazložitev
Ker se goljufive transakcije znotraj Skupnosti izvajajo prek posredniških navideznih podjetij, ki prenehajo poslovati po eni sami transakciji, bi bilo treba fizičnim osebam, ki so takšna podjetja ustanovile, upravljale ali vodile, na evropski ravni preprečiti ustanavljanje novih podjetij.
Predlog spremembe
6
Predlog direktive – akt o spremembi
Člen 1 – točka 7
Direktiva 2006/112/ES
Člen 263 – odstavek 2 – pododstavek 2
Besedilo, ki ga predlaga Komisija
Predlog spremembe
Vendar lahko države članice za nekatere kategorije davčnih zavezancev dovolijo predložitev rekapitulacijskih poročil z drugimi sredstvi.
Vendar lahko države članice za nekatere kategorije davčnih zavezancev dovolijo predložitev rekapitulacijskih poročil z drugimi sredstvi do ... .*.
*UL prosimo vstavite datum: 1. januar leta po začetku veljavnosti direktive .../.../EO (sprememba direktive).
Obrazložitev
Uporaba drugih sredstev za posredovanje podatkov bi občutno upočasnila obdelavo in izmenjavo podatkov. Ker imajo vsi registrirani zavezanci za DDV dostop do računalnika in interneta, elektronski prenos podatkov ne bi pomenil večjega upravnega bremena zanje. Podatki se že tako ali tako zbirajo, razlika bi bila samo v tem, da bi jih pogosteje posredovali, kar ne bi pomenilo večjega upravnega bremena, temveč bi pospešilo prenos podatkov med državami članicami in olajšalo boj proti goljufijam.
Predlog spremembe
7
Predlog direktive – akt o spremembi
Člen 2 a (novo)
Besedilo, ki ga predlaga Komisija
Predlog spremembe
Člen 2a
Poročilo Komisije
Komisija do ...* pripravi poročilo o oceni učinka te direktive. V tem poročilu bo posebna pozornost namenjena upravnim stroškom, ki jih bodo davkoplačevalcem povzročile nove uradne obveznosti, in učinkovitosti teh uradnih obveznosti v boju proti davčnim goljufijam. Komisija po potrebi predloži zakonodajni predlog, ki spreminja vsebino teh uradnih obveznosti.
*UL prosimo vstavite datum: dve leti po začetku veljavnosti te direktive.
Obrazložitev
1) Da bo boj proti davčnim utajam v povezavi s transakcijami v Skupnosti uspešen, morajo biti ukrepi prilagodljivi in učinkoviti.
2) V naslednjem mandatu Komisije se pričakuje obsežna reforma sistema DDV.
OBRAZLOŽITEV
Uvod
Evropska komisija je 17. marca 2008 sprejela dva zakonodajna predloga glede strategije za boj proti davčnim goljufijam: enega za spremembo Direktive Sveta 2006/112/ES o skupnem sistemu davka na dodano vrednost (»direktiva o DDV-ju«) in drugega za spremembo Uredbe (ES) št. 1798/2003 za boj proti davčnim goljufijam, povezanim s transakcijami znotraj Skupnosti.
Kot se člani odbora zavedajo, boj proti goljufijam (čeprav v veliki meri spada pod pristojnost držav članic) ni težava, ki bi se lahko rešila le na nacionalni ravni. Boj proti davčnim goljufijam bi moral biti prednostna naloga EU in vključevati tesnejše sodelovanje med upravnimi organi držav članic in Komisijo. V povezavi s tem je Komisija na podlagi smernic, ki jih določa Svet od leta 2007, pripravila dvojno strategijo:
§ 1) na eni strani razmislek o pomembni reformi DDV-ja, ki bi zajemala uvedbo mehanizma obrnjene davčne obveznosti ali obdavčitve transakcij znotraj Skupnosti, vključno s klirinško hišo;
§ 2) na drugi strani pa sklop konvencionalnih ukrepov, in sicer spreminjanje pravil o DDV-ju, ki ne bi zahtevalo temeljnih sprememb v veljavnem sistemu, in je namenjeno uvedbi tehničnih izboljšav pri upravljanju davkov.
Potek obravnav v Svetu ECOFIN ne napoveduje večje reforme DDV-ja, vsaj ne v bližnji prihodnosti. To je potrdil tudi komisar Kovács 24. junija 2008 v svojem govoru v Odboru za ekonomske in monetarne zadeve. Med prednostnimi nalogami francoskega predsedstva pa prav tako ni korenite reforme DDV-ja. Zato preostanejo konvencionalni ukrepi.
V svojih zaključkih z dne 5. junija 2007 je Svet ECOFIN opredelil kot prednostne naloge naslednje konvencionalne ukrepe:
§ uvedba sprememb pri obračunu prodaje znotraj Skupnosti z namenom skrajšanja rokov;
§ zagotoviti, da si bodo davčni organi držav članic hitreje izmenjavali informacije iz obračunov;
§ obravnava uvedbe deljene odgovornosti, v primeru ko izvajalec dejavnosti ni zagotovil zahtevanih informacij ali ko jih je zagotovil na nepravilen način, kar je povzročilo izgubo DDV-ja med kasnejšo fazo postopka pobiranja davkov;
§ zagotoviti boljše razpoložljive informacije o izvajalcih, identificiranih za namene DDV-ja, ne da bi to imelo negativne posledice za analize tveganja, ki jih izvajajo države članice.
Predlogi direktive in uredbe, ki sestavljajo ta paket, le deloma zajemajo nekatere vidike, ki jih je ECOFIN označil kot prednostne. Komisar Kovács je v svojem govoru 25. junija potrdil, da bo Komisija v naslednjih mesecih predložila predloge za izvedbo predlogov Sveta ECOFIN z junija 2007, in sicer:
§ predlog za zakonodajno spremembo za uvedbo deljene odgovornosti v primerih, ko izvajalec ne zagotovi zahtevanih informacij ali jih zagotovi nepravilno (predvideno za oktober 2008);
§ zakonodajni predlog za zagotovitev avtomatičnega dostopa držav članic do svojih podatkovnih baz na področju identitete in dejavnosti davkoplačevalcev (predvideno za november 2008);
§ reforma sistema izmenjave informacij o DDV-ju (VIES), ki bo vzpostavila minimalne standarde za prijavo in odjavo davkoplačevalcev (predvideno za november 2008).
Treba je omeniti tudi Posebno poročilo št. 8 Računskega sodišča, ki vsebuje ostro kritiko glede držav članic, saj jim očita, da si niso zadosti prizadevale na področju upravnega sodelovanja v povezavi z DDV-jem. V svojem poročilu Računsko poročilo predlaga naslednje:
- izrazito skrajšanje roka za pridobitev in zbiranje podatkov;
- zagotovitev, da se nepravilni podatki popravijo čim hitreje;
- boljše delovanje preverjanja veljavnosti številk za DDV;
- okrepitev možnosti za navzkrižno preverjanje, na primer z vključitvijo podatkov o transakcijah znotraj Skupnosti;
- omogočanje širšega neposrednega dostopa do podatkov, da bodo zagotovljena večstranska posvetovanja.
Obseg ukrepov
Ukrepi, omenjeni v tem poročilu, spadajo pod ta okvir. Komisija predlaga hitrejše zbiranje in izmenjavo informacij o transakcijah znotraj Skupnosti. Trenutne določbe, za katere Komisija predlaga reforme, vključujejo zbiranje podatkov podjetij (povzetki z informacijami o dobavi blaga znotraj Skupnosti), ki se sedaj zbirajo na tri mesece. S tem ukrepom predlaga Komisija:
§ uskladiti in skrajšati na en mesec čas za obračun dejavnosti znotraj Skupnosti v povzetkih iz direktive o DDV-ju;
§ skrajšati rok za pošiljanje teh informacij med državami članicami s treh na en mesec.
Da bi bile na voljo informacije, potrebne za boj proti davčnim goljufijam, je bilo predlagano tudi mesečno zbiranje informacij o transakcijah blaga in storitev znotraj Skupnosti pri izvajalcu s sedežem v drugi državi članici, za katere je prejemnik dolžan plačati davek. Zato bodo pridobitelji ali prejemniki, ki izvajajo take transakcije v vrednosti nad 200.000 EUR na koledarsko leto, dolžni mesečno predložiti svoje obračune DDV-ja. Komisija je razložila, da je bil ta prag določen, da se ne naložijo dodatne obveznosti podjetjem, ki transakcije znotraj Skupnosti izvajajo občasno ali za majhne vrednosti, hkrati pa se upoštevajo zneski, ki so na področju goljufije obravnavani kot veliki. Poleg tega je v predlogu predvideno, da bodo zneski v zvezi z navedenimi transakcijami v obračunu navedeni ločeno za namene navzkrižnega preverjanja. Predlog vsebuje določbe za uskladitev pravil obveznosti obračuna davka od storitev za zagotovitev, da prodajalec in kupec prijavita transakcije v istem obdobju. Ta določba bo omogočila učinkovito navzkrižno preverjanje predloženih informacij.
Poleg tega predlog vsebuje ukrep za večjo poenostavitev za podjetja, saj države članice obvezuje, da sprejmejo predložitev povzetkov in obračunov DDV-ja z elektronskim prenosom datoteke.
Pri obrazložitvi predloga je Komisija navedla, da je večina podjetij priznalo, da prehod na mesečne predložitve obračunov zanje ni predstavljalo prevelikega bremena. Predstavniki malih in srednjih podjetij so potrdili, da ukrep za večino teh podjetij ne bo imel posledic.
Po navedbah Komisije je ukrep namenjen omejenemu številu podjetij, in sicer za tiste, ki izvajajo transakcije znotraj Skupnosti (4 % podjetij, prijavljenih za DDV v Skupnosti). Vendar je upravičeno zastaviti vprašanje, do katere mere je bilo pri pripravi tega vpliva upoštevano dejstvo, da podjetja, ki ponujajo storitve, niso bila vključena v te formalnosti. Za ta podjetja bo zakonodajna reforma pomenila nove dodatne obveznosti.
Mnenje poročevalca
Poročevalec ima mnenje o predlogu Komisije, čeprav poudarja, da so predlagani zakonodajni ukrepi le del prizadevanj, ki jih je treba opraviti. Priporočljivo bi bilo, da bi Komisija v prihodnosti predložila svoje predloge v obliki celostnega zakonodajnega paketa, kar bi nedvomno izboljšalo kakovost zakonodaje. Ker Komisija še ni podrobno ocenila vpliva novih uradnih obveznosti na ponujanje storitev, poročevalec predlaga predlog spremembe, ki bi omogočil pripravo poročila o oceni učinkov novih uradnih obveznosti, predvsem v povezavi z upravnimi stroški za davkoplačevalce in uprave, in tudi v povezavi z učinkovitostjo pri boju proti davčnim goljufijam. Poleg tega zaradi upravičenih kritik Računskega sodišča, saj pri boju proti davčnim goljufijam na področju DDV-ja ni učinkovitega upravnega sodelovanja, poročevalec predlaga predlog spremembe za okrepitev vloge Komisije pri pripravi analiz in izmenjavi dobrih praks.
5.11.2008
MNENJE Odbora za pravne zadeve
za Odbor za ekonomske in monetarne zadeve
Predlog direktive Sveta o spremembi Direktive Sveta 2006/112/ES o skupnem sistemu davka na dodano vrednost za boj proti davčnim goljufijam, povezanim s transakcijami znotraj Skupnosti
( KOM(2008)0147 – C6‑0154/2008 – 2008/0058(CNS) )
Pripravljavka mnenja:
Lidia Joanna Geringer de Oedenberg
PREDLOGI SPREMEMB
Odbor za pravne zadeve poziva Odbor za ekonomske in monetarne zadeve kot pristojni odbor, da v svoje poročilo vključi naslednje predloge sprememb:
Predlog spremembe
1
Predlog direktive – akt o spremembi
Uvodna izjava 1
Besedilo, ki ga predlaga Komisija
Predlog spremembe
(1) Goljufije na področju davka na dodano vrednost (DDV) zelo vplivajo na davčne prihodke držav članic ter motijo gospodarsko dejavnost na notranjem trgu, s tem ko ustvarjajo neutemeljene blagovne tokove in dajejo na trg blago po neobičajno nizkih cenah.
(1) Goljufije na področju davka na dodano vrednost (DDV) zelo vplivajo na davčne prihodke držav članic ter motijo gospodarsko dejavnost na notranjem trgu, s tem ko ustvarjajo neutemeljene blagovne tokove in dajejo na trg blago po neobičajno nizkih cenah. Ne vplivajo le na financiranje proračunov držav članic, temveč tudi na sistem lastnih sredstev EU, saj je treba primanjkljaj pri lastnih sredstvih iz naslova DDV poravnati z lastnimi sredstvi iz naslova bruto nacionalnega dohodka, torej odstopanja zaradi goljufij na področju DDV povzročajo neravnovesje v sistemu lastnih sredstev.
Obrazložitev
Predlagani dodatek pojasnjuje, da goljufije na področju DDV ne vplivajo le na proračune držav članic, temveč tudi na sistem lastnih sredstev EU. To je še dodaten razlog za bolj proti goljufijam z DDV na ravni EU.
Predlog spremembe
2
Predlog direktive – akt o spremembi
Uvodna izjava 6
Besedilo, ki ga predlaga Komisija
Predlog spremembe
(6) Zaradi razvoja okolja in delovnih orodij gospodarskih subjektov je treba zagotoviti , da imajo možnost izpolniti svoje obveznosti glede deklaracij s preprostimi elektronskimi postopki z namenom čim večjega zmanjšanja njihovega administrativnega bremena.
(6) Ta direktiva nikakor ne bi smela vplivati na ukrepe na ravni EU, katerih namen je zmanjšanje upravnega bremena podjetij za 25 % do leta 2012. Zlasti zaradi razvoja okolja in delovnih orodij gospodarskih subjektov bi bilo zaželeno , da imajo možnost izpolniti svoje obveznosti glede deklaracij s preprostimi elektronskimi postopki z namenom čim večjega zmanjšanja njihovega upravnega bremena.
Obrazložitev
Predlog spremembe pojasnjuje, da posledice novega pristopa za podjetja ne bi smele ovirati doseganja splošnega cilja – izraženega ob različnih priložnostih na ravni EU – namreč zmanjšanja upravnega bremena podjetij za 25 % do leta 2012.
POSTOPEK
Naslov
Boj proti davčnim goljufijam, povezanim s transakcijami znotraj Skupnosti (skupni sistem DDV)
Referenčni dokumenti
KOM(2008)0147 – C6-0154/2008 – 2008/0058(CNS)
Pristojni odbor
ECON
Mnenje pripravil
Datum razglasitve na zasedanju
JURI
10.4.2008
Pripravljavec/-ka mnenja
Datum imenovanja
Lidia Joanna Geringer de Oedenberg
25.6.2008
Obravnava v odboru
7.10.2008
Datum sprejetja
4.11.2008
Izid končnega glasovanja
+:
–:
0:
25
0
0
Poslanci, navzoči pri končnem glasovanju
Carlo Casini, Titus Corlăţean, Bert Doorn, Monica Frassoni, Giuseppe Gargani, Lidia Joanna Geringer de Oedenberg, Neena Gill, Othmar Karas, Klaus-Heiner Lehne, Katalin Lévai, Antonio López-Istúriz White, Antonio Masip Hidalgo, Hans-Peter Mayer, Manuel Medina Ortega, Aloyzas Sakalas, Francesco Enrico Speroni, Diana Wallis, Jaroslav Zvěřina, Tadeusz Zwiefka
Namestniki, navzoči pri končnem glasovanju
Sharon Bowles, Eva Lichtenberger, Rareş-Lucian Niculescu, Georgios Papastamkos, Gabriele Stauner, József Szájer, Jacques Toubon, Renate Weber
POSTOPEK
Naslov
Boj proti davčnim goljufijam, povezanim s transakcijami znotraj Skupnosti (skupni sistem DDV)
Referenčni dokumenti
KOM(2008)0147 – C6-0154/2008 – 2008/0058(CNS)
Pristojni odbor
ECON
10.4.2008
Mnenje pripravil
Datum razglasitve na zasedanju
CONT
10.4.2008
IMCO
10.4.2008
JURI
10.4.2008
Odbori, ki niso dali mnenja
Datum sklepa
CONT
6.5.2008
IMCO
6.5.2008
Pripravljavec/-ka mnenja
Datum imenovanja
José Manuel García-Margallo y Marfil
22.4.2008
Obravnava v odboru
30.6.2008
9.9.2008
4.11.2008
Datum sprejetja
5.11.2008
Izid končnega glasovanja
+:
–:
0:
38
0
0
Poslanci, navzoči pri končnem glasovanju
Paolo Bartolozzi, Zsolt László Becsey, Slavi Binev, Sebastian Valentin Bodu, Sharon Bowles, Udo Bullmann, Christian Ehler, Elisa Ferreira, José Manuel García-Margallo y Marfil, Jean-Paul Gauzès, Donata Gottardi, Benoît Hamon, Gunnar Hökmark, Karsten Friedrich Hoppenstedt, Wolf Klinz, Kurt Joachim Lauk, Andrea Losco, Astrid Lulling, Sirpa Pietikäinen, John Purvis, Alexander Radwan, Bernhard Rapkay, Antolín Sánchez Presedo, Salvador Domingo Sanz Palacio, Olle Schmidt, Margarita Starkevičiūtė, Ivo Strejček, Ieke van den Burg, Cornelis Visser, Sahra Wagenknecht
Namestniki, navzoči pri končnem glasovanju
Mia De Vits, Harald Ettl, Ján Hudacký, Werner Langen, Klaus-Heiner Lehne, Vladimír Maňka, Gianni Pittella
Namestniki (člen 178(2)), navzoči pri končnem glasovanju
Wolfgang Bulfon
