Poslanci v Tuniziji: vprašanji priseljencev in beguncev v središču pozornosti
Zunanji odnosi
Delegacije
2011-07-19 - 17:07
Odnosi med Tunizijo in EU so v tem trenutku zaznamovani predvsem z valom beguncev in priseljencev, ki želi iz te države priti v EU. ©BELGA/BELPRESS Šest evropskih poslancev, članov odbora Evropskega parlamenta za državljanske svoboščine, je 13. julija začelo štiridnevni obisk v Tuniziji, državi, v kateri se je začela arabska demokratična pomlad. Zaradi kaotičnih razmer v severnoafriški regiji se je morala Evropska unija soočiti s povečanim številom priseljencev na svojih mejah. Vojaški napad na Libijo je položaj še poslabšal, saj je z njim skokovito naraslo tudi število beguncev, ki so nastanjeni v tunizijskih begunskih taboriščih.
Delegacija Parlamenta je 14. julija obiskala begunska taborišča v Tuniziji, beseda pa je tekla tudi o tem, kako se soočiti z valom priseljencev, ki prihajajo tudi v Evropo.
Pod vodstvom malteškega poslanca Simona Busuttila (EPP), so se pogovorov s tunizijskimi oblastmi udeležili še Claude Morales (S&D, Velika Britanija), Judith Sargentini (Zeleni, Nizozemska), Agustin Diaz Consuegra (EPP, Španija), Nathale Griesbeck (ALDE, Francija) in Sylvie Guillaume (S&D, Francija).
Program obiska delegacije
13. julij: prihod v Tunizijo in pogovori s predstavniki urada Združenih narodov za begunce (UNCHR) in evropskega urada za humanitarno pomoč (ECHO)
14. julij: obisk begunskega taborišča UNCHR v Chouchi in begunskega taborišča Rdečega križa / Rdečega polmeseca v Ras Jdirju na meji z Libijo
15. julij: srečanja s tunizijskim premierjem Bedžijem Kaidom El Sebsijem, zunanjim ministrom Mohamedom Mouldijem Kefijem, notranjim ministrom Habibom Essidem, ministrom za socialne zadeve Mohamedom Ennaceurjem in vodji diplomatskih predstavništev EU in ZDA
16. julij: vrnitev v Evropo
Obisk delegacije lahko spremljate na tej spletni strani, prvič pa tudi preko Twitterja (Europarl_FR, #eptunisia).
20110708FCS23672
Naselitev beguncev iz Tunizije v EU: O tem naj razpravljajo notranji ministri
Poslanci v begunskem taborišču, s katerim upravljajo Združeni arabski emirati in v katerem biva 740 ljudi. Otroci se v begunskem taborišču udeležujejo šolskih predavanj. Nizozemska poslanka Judith Sargentini (Zeleni) v pogovoru z eno izmed mladih begunk. Begunsko taborišče v Šuši trenutno gosti 3700 ljudi, predvsem iz podsaharske Afrike. Upravlja ga urad Združenih narodov za begunce (UNCHR). Vodja delegacije Parlamenta, malteški poslanec Simon Busuttil (EPP) v pogovoru s tunizijskim zunanjim ministrom Mohamedom Mouldijem Kefijem. Vodja delegacije Parlamenta, malteški poslanec Simon Busuttil (EPP) se je srečal tudi s tunizijskim premierjem Bedžijem Kaidom El Sebsijem. Štiri dni je trajal obisk šestih poslancev Parlamenta v Tuniziji, državi, v kateri se je začela arabska demokratična pomlad. Se pa Tunizijci od začetka oboroženih spopadov v Libiji soočajo z veliko težavo: naraščajočim številom beguncev, ki v težkih razmerah živijo v begunskih taboriščih v tunizijski puščavi. Poslanci predlagajo, naj nekaj tisoč beguncev sprejme Evropska unija ter pozivajo k zasedanju notranjih ministrov EU na to temo.
Breme begunske krize je treba deliti
"Zelo visoke temperature, peščeni viharji, omejen dostop do čiste vode in ustreznih higienskih pripomočkov težave povzročajo predvsem otrokom in nosečim ženskam," so v izjavi po prihodu v Evropo zapisali poslanci, ki niso skoparili s pohvalami na račun tunizijske gostoljubnosti. "Tunizija je šla skozi revolucijo in se sooča z velikimi gospodarskimi in družbenimi izzivi. Priseljevanje je še eden izmed takih izzivov, njegovo breme pa bi bilo treba porazdeliti," so še prepričani poslanci.
EU si ne sme zatiskati oči
"Razočarani smo nad šibkim odzivom držav EU v primerjavi s tistim, ki so ga bile zmožne Norveška, ZDA in Kanada," so bili kritični poslanci, poudarjajoč, da si EU pred begunsko krizo ne more več zatiskati oči. Ob tem so pozvali notranje ministre EU, ki se bodo 18. in 19. julija sestali na neformalnem vrhu na Poljskem, naj na dnevni red uvrstijo tudi vprašanje naselitve beguncev iz Tunizije v EU. Skupna izjava poslancev po vrnitvi iz Tunizije Galerija fotografij z obiska poslancev v Tuniziji Video prispevek iz obiska begunskega taborišča Video prispevek o srečanju poslancev s tunizijskimi ministri
Busuttil po vrnitvi iz Tunizije: Solidarnost pomeni naselitev beguncev v EU
Poslanec Simon Busuttil v Tuniziji. Malteški poslanec Simon Busuttil (EPP) se je ravnokar vrnil iz Tunizije, kjer se je kot vodja delegacije Parlamenta še s petimi svojimi kolegi seznanil s težavami, s katerimi se tunizijske oblasti soočajo pri obvladovanju velikega števila beguncev iz Libije. "Gesta dobre volje bi bila, da bi nekaj izmed teh ljudi sprejeli v 27 članicah Evropske unije. S tem bi pokazali, da cenimo to, kar so Tunizijci storili za ljudi, ki prihajajo iz Libije," je v pogovoru menil Busuttil.
Kakšni so vaši vtisi po obisku begunskih taborišč?
To izkušnjo si bom zapomnil. Na televiziji je bilo mnogo govora o Libiji in ljudeh, ki so bežali v Tunizijo. Odločili smo se, da gremo kot predstavniki Parlamenta v Libijo in se na lastne oči prepričamo, skozi kaj so šli ti ljudje.
V svojih pogovorih ste vedno poudarjali, da ste v Tuniziji zato, da slišite, kaj vam imajo tam povedati. Kaj vse ste slišali?
Pogovarjali smo se z begunci, nevladnimi in mednarodnimi organizacijami, tunizijskimi oblastmi. Danes lahko rečem, da ne samo, da poslušamo, ampak tudi razumemo. To je ključno za nas, ki smo v Evropskem parlamentu vključeni v oblikovanje politik in procese odločanja. Namen misij, kot je bila naša, je, da ljudem, ki odločajo, omogočijo, da se odločajo na podlagi izkušenj iz prve roke. Vrnemo se lahko domov in sprejemamo odločitve, ampak te odločitve bodo boljše, če smo tudi sami izkusili težave.
Menite, da se lahko EU dovolj hitro odzove na nujne primere?
EU lahko reagira izjemno hitro, če gre za finančno pomoč. Je najboljša donatorica na svetu in najhitrejša pri pošiljanju denarne pomoči. Evropski komisiji bomo predlagali, naj s tem nadaljuje, izrazili bomo tudi zadovoljstvo v zvezi s tem, kar je že bilo narejenega. Samo predstavljajte si: od 100 milijonov, ki so bili namenjeni Tuniziji za humanitarne potrebe, jih je bilo 70 že porabljenih.
Ko pa gre za stvari, ki presegajo denarno pomoč, pa so evropski mehanizmi žal počasnejši. Občutljive zadeve, kot so preselitev ljudi in njihova nastanitev v EU, pa so popolnoma blokirane. Vendar pa je prišel čas, ko se je treba premakniti dlje od finančne solidarnosti. Če 3000 ali 4000 ljudi ne more iz begunskega taborišča v Šuši, pri čemer se soočajo z peščenimi nevihtami in temperaturami do 43 stopinj Celzija, potem moramo svojo solidarnost pokazati z naselitvijo teh ljudi v EU.
V Tunizijo je iz Libije pribežalo več kot pol milijona ljudi. Od teh jih je le nekaj tisoč takšnih, ki nimajo kam. Zato so tudi ostali v taboriščih, medtem ko so druge poslali domov. Prevzeti moramo odgovornost. Gesta dobre volje bi bila, da bi nekaj izmed teh ljudi sprejeli v 27 članicah Evropske unije. S tem bi pokazali, da cenimo to, kar so Tunizijci storili za ljudi, ki prihajajo iz Libije. Skupna izjava poslancev po vrnitvi iz Tunizije Video prispevek iz obiska begunskega taborišča Galerija fotografij z obiska poslancev v Tuniziji
15. julij: Težke razmere v tunizijskih begunskih taboriščih pretresle poslance
Razmere v begunskih taboriščih v Tuniziji so težke, vendar se humanitarne organizacije trudijo, da bi beguncem olajšale življenje. "Ni dobre hrane, ni dobre vode, ni dobrih zdravil. Sem v tretjem mesecu nosečnosti in ne zdržim več," je šestim poslancem Evropskega parlamenta, ki se mudijo na štiridnevnem obisku v Tuniziji, v četrtek razlagala ena izmed 500,000 begunk in beguncev, ki so od začetka februarja pred vojno v Libiji pribežali v sosednjo državo.
Poslanci so se tako 14. julija odpravili v Ras Aždir, mejni prehod, ki povezuje Tunizijo z Libijo, obiskali pa so tudi dva begunska taborišča v tunizijski puščavi. Izredno visoke temperature in peščeni viharji otežujejo delo humanitarnim delavcem, medtem pa 5000 beguncev še vedno čaka na postavitev šotorov.
"Težava je v tem, da ni upanja. Tukaj ni nobenega upanja. Zato ljudje bežijo, npr. v Italijo," je položaj poslancem opisal eden izmed beguncev. Poslanci sicer niso govorili samo z begunci, ampak tudi s tunizijsko vojsko, ki v taboriščih skrbi za varnost, in predstavniki človekoljubnih organizacij na terenu, kot so Rdeči križ / Rdeči polmesec, urad Združenih narodov za begunce (UNHCR) in Unicef.
Ta obisk je bil ganljivo in pretresljivo soočenje z realnostjo, je dejala francoska poslanka Sylvie Guillaume (ALDE). "Običajno se ukvarjamo z zadevami, kot so azilni postopki, tukaj pa vidimo, da ljudem manjka predvsem upanja," je dejala in dodala, da je treba poskrbeti zato, da bo azil pravica.
Nizozemska poslanka Judith Sargentini (Zeleni) pa je opozorila, da so ljudje na terenu poudarjali predvsem potrebo po nastanitvi beguncev v tretjih državah. "3000 ali 4000 ljudi ni tako veliko," je dejala poslanka in dodala, da bo moral Parlament pozvati države EU, naj bodo bolj velikodušne. "Te ljudi bomo morali sprejeti v vsakem primeru, ali na Lampedusi ali preko nastanitve. In želela bi si, da bi ostali živi," je razložila Sargentinijeva.
Poslanci se bodo sicer danes srečali z najvišjimi predstavniki tunizijske vlade, tudi premierjem Bedžijem Kaidom El Sebsijem. Spremljajte obisk delegacije v živo preko Twitterja Poslanci v Tuniziji (video)
14. julij: Delegacija Parlamenta v Tuniziji obiskala begunska taborišča
Poslanci so se srečali s predstavniki humanitarnih organizacij v Tuniziji, ki skrbijo za begunska taborišča. Šest poslancev Evropskega parlamenta je danes v okviru svojega obiska v Tuniziji obiskalo begunsko taborišče na jugu države, kamor je v zadnjih nekaj tednih zaradi spopadov v Libiji pribežalo na tisoče ljudi. Dan prej pa so se poslanci mudili v Džerbi, nekdaj živahnem letoviškem mestu, ki pa se danes sooča z 50-odstotnim upadom števila turistov.
Poslanci so se tako v sredo, 13. julija, srečali s predstavniki urada Združenih narodov za begunce (UNHCR), ki skrbijo za begunsko taborišče Šuša, v katerem trenutno biva 3768 beguncev iz 22 držav. V Šuši je bilo v nekem trenutku hkrati celo 20,000 ljudi, kljub manjšemu številu beguncev pa tudi danes prihaja do napetosti med njimi. Nasilje je tako konec maja zahtevalo štiri človeška življenja, tri četrtine taborišča pa so bile požgane.
Vodja delegacije Parlamenta, malteški poslanec Simon Busuttil (EPP) se je humanitarnim delavcem zahvalil za njihovo požrtvovalno delo, njegova francoska kolegica Nathalie Griesbeck (ALDE) pa je dejala: "Zbežati od vojne je pravica, izreči dobrodošlico pa obveza."
Poslanci se danes sicer mudijo v dveh begunskih taboriščih na jugu Tunizije. Vtisi iz prvega dne obiska delegacije Parlamenta v Tuniziji. Spremljajte obisk delegacije v živo preko Twitterja UNHCR
Tunizija je ključna za obvladovanje priseljenskih tokov in begunske krize
Begunka iz Libije v tunizijskem begunskem taborišču pri Ras Jdirju. ©BELGA/AFP/DOMINIQUE FAGET Demokratične revolucije v arabskem svetu so politiko priseljevanja in azila držav članic Evropske unije postavile pred preizkušnjo. Tunizija v tem okviru zavzema osrednjo vlogo: je država, ki mora ponovno izgraditi delujoč politični in upravni sistem, je zelo blizu italijanskemu otoku Lampedusa in Malti, na svojem ozemlju pa se mora soočati z velikim številom beguncev zaradi vojaškega napada na Libijo. Poslanci bodo zato obiskali tudi begunska taborišča v državi.
"Šli bomo do meje z Libijo, da iz prve roke izvemo, v kakšnem položaju so begunci. Boj za demokracijo v Libiji ima stranske učinke, kot je beg velikega števila ljudi iz države," pravi malteški poslanec Simon Busuttil (EPP), vodja delegacije šestih poslancev, ki bodo odpotovali v Tunizijo. To predstavlja težavo tudi za Tunizijo, ki te ljudi sprejema, opozarja Busuttil.
Ob tem se po besedah Busuttila Tunizija sooča še z drugimi težavami: sprejemanje nove ustave je bilo preloženo, iz prehodne vlade je v zadnjih nekaj mesecih odšlo nekaj ministrov, ponovno so se razvneli tudi protesti proti oblastem.
Kako naj se odzove EU?
"Evropa se mora soočiti z izzivi, ki jih zanjo predstavlja ta položaj, osredotočiti se je treba na ravnanje z begunci, humanitarno pomoč in posledice, ki jih ima povečano število priseljencev za EU," razlaga Busuttil, poudarjajoč, da je namen obiska poslancev v Tuniziji ravno boljše razumevanje položaja. "Pogovarjali se bomo z begunci, organizacijami, ki vodijo begunska taborišča in tunizijskimi oblastmi," pravi poslanec.
EU je sicer že aktivirala svoj sklad za nujne primere, v katerem je 25 milijonov evrov. Tri milijone so države EU že namenile egiptovskim in tunizijskim oblastem, da bi se lažje soočile z valom beguncev iz Libije.
Evropski parlament je z državami EU dosegel tudi dogovor o okrepitvi pristojnosti evropske agencije za zaščito zunanjih meja Frontex, medtem ko je že v teku operacija Hermes, katere cilj je preprečiti, da bi begunci preplavili italijanski otok Lampeduso. Ta je sicer odskočna deska za Evropo, podobno kot Malta, kjer je junija začel delovati evropski urad za azilno politiko (EASO).
Tunizija
17. december: ulični prodajalec Mohamed Bouazizi se protestno zažge, ker mu policija zapleni njegovo blago
december 2010-januar 2011: režim grobo zatre proteste, kjer ljudje zahtevajo demokracijo
v Evropi je zaznati povečano število priseljencev iz Tunizije
14. januar: tunizijski predsednik Ben Ali zbeži iz države, oblikovana je prehodna vlada
marec-junij: vojna v Libiji požene ljudi čez mejo v Tunizijo, kar predstavlja tako humanitarni kot varnostni problem
23. oktober: predviden datum za oblikovanje nove tunizijske ustave
Tiskovno sporočilo o obisku poslancev v Tuniziji V živo iz Tunizije preko Twitterja Sprememba pravil o delovanju Frontexa Frontex
SL
1
PHOTO
20110701PHT23173.jpg
SL
2
DIAPOPHOTO
20110715PHT24211.jpg
SL
3
DIAPOPHOTO
20110715PHT24223.jpg
SL
4
DIAPOPHOTO
20110715PHT24209.jpg
SL
5
DIAPOPHOTO
20110715PHT24225.jpg
SL
6
DIAPOPHOTO
20110715PHT24227.jpg
SL
7
DIAPOPHOTO
20110718PHT24475.jpg
SL
8
LINK
/sl/pressroom/content/20110711IPR23757/html/Refugees-on-Tunisian-Libyan-border-EP-delegation-calls-for-rapid-action
SL
9
LINK
http://audiovisual.europarl.europa.eu/Search.aspx?like=019fddbc-11d6-47da-bf75-a60d04ab76d6
SL
10
LINK
http://ec.europa.eu/avservices/player/streaming.cfm?type=ebsvod&sid=183651
SL
11
LINK
http://audiovisual.europarl.europa.eu/MediaPlayer.aspx?g=af609c4a-05f7-47db-bd14-f9f3d427eaf4
SL
12
PHOTO
20110715PHT24215.jpg
SL
13
LINK
/sl/pressroom/content/20110711IPR23757/html/Refugees-on-Tunisian-Libyan-border-EP-delegation-calls-for-rapid-action
SL
14
LINK
http://ec.europa.eu/avservices/player/streaming.cfm?type=ebsvod&sid=183651
SL
15
LINK
http://www.flickr.com/photos/european_parliament/sets/72157627067282263/
SL
16
PHOTO
20110714PHT24134.jpg
SL
17
LINK
http://www.twitter.com/Europarl_FR
SL
18
LINK
http://audiovisual.europarl.europa.eu/AssetDetail.aspx?g=1cba69a5-4eb2-433d-bca6-109b5d2f4658
SL
19
PHOTO
20110713PHT23959.jpg
SL
20
PHOTO
20110713PHT23961.jpg
SL
21
LINK
http://twitter.com/Europarl_FR
SL
22
LINK
http://www.unhcr.org/cgi-bin/texis/vtx/home
SL
23
PHOTO
20110628PHT22759.jpg
SL
24
LINK
/sl/pressroom/content/20110711IPR23771/html/Delegation-to-visit-refugee-camps-on-Tunisian-Libyan-border
SL
25
LINK
http://twitter.com/Europarl_SL
SL
26
LINK
/sl/pressroom/content/20110622IPR22352/html/Frontex-border-guard-teams-and-fundamental-rights
SL
27
LINK
http://www.frontex.europa.eu/
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
