KONČNO
A6-0360/2006
16.10.2006
*
POROČILO
o predlogu Odločbe Sveta o posebnem programu „Človeški viri“, s katerim se bo izvajal sedmi okvirni program (2007 do 2013) Evropske skupnosti za raziskave, tehnološki razvoj in predstavitvene dejavnosti
(KOM(2005)0442 – C6‑0383/2005 – 2005/0187(CNS))
Odbor za industrijo, raziskave in energetiko
Poročevalec:
Umberto Pirilli
PE 368.076v02-00
Oznake postopkov
* Postopek posvetovanja večina oddanih glasov
**I Postopek sodelovanja (prva obravnava) večina oddanih glasov
**II Postopek sodelovanja (druga obravnava) večina oddanih glasov za odobritev skupnega stališča absolutna večina poslancev Parlamenta za zavrnitev ali spremembo skupnega stališča
*** Postopek privolitve absolutna večina poslancev Parlamenta, razen v primerih, navedenih v členih 105, 107, 161 in 300 Pogodbe ES in členu 7 Pogodbe EU
***I Postopek soodločanja (prva obravnava) večina oddanih glasov
***II Postopek soodločanja (druga obravnava) večina oddanih glasov za odobritev skupnega stališča absolutna večina poslancev Parlamenta za zavrnitev ali spremembo skupnega stališča
***III Postopek soodločanja (tretja obravnava) večina oddanih glasov za odobritev skupnega besedila
(Vrsta postopka temelji na pravni podlagi, ki jo predlaga Komisija.)
Spremembe zakonodajnega besedila
Pri spremembah, ki jih predlaga Parlament, je spremenjeno besedilo označeno s krepkim poševnim tiskom. Besedilo, zapisano v navadnem poševnem tisku, označuje tehničnim službam namenjeni del zakonodajnega besedila s predlaganimi popravki, ki se upoštevajo pri pripravi končnega besedila (na primer očitne napake ali izpustitve v zadevni jezikovni različici). O teh popravkih odločajo pristojne tehnične službe.
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................4
OBRAZLOŽITEV.....................................................................................................................27
MNENJE Odbora za proračun .....................................................................................31
MNENJE Odbora za zaposlovanje in socialne zadeve ..................................36
MNENJE Odbora za kulturo in izobraževanje ..................................................49
MNENJE Odbora za pravice žensk in enakost spolov ...................................58
POSTOPEK..............................................................................................................................73
OSNUTEK ZAKONODAJNE RESOLUCIJE EVROPSKEGA PARLAMENTA
o predlogu Odločbe Sveta o posebnem programu „Človeški viri“, s katerim se bo izvajal sedmi okvirni program (2007–2013) Evropske skupnosti za raziskave, tehnološki razvoj in predstavitvene dejavnosti
( KOM(2005)0442 – C6‑0383/2005 – 2005/0187(CNS) )
(Postopek posvetovanja)
Evropski parlament ,
– ob upoštevanju predloga Komisije Svetu ( KOM(2005)0442 )
Še neobjavljeno v UL. ,
– ob upoštevanju člena 166 pogodbe ES, na podlagi katere se je Svet posvetoval s Parlamentom (C6 0383/2005),
– ob upoštevanju člena 51 Poslovnika,
– ob upoštevanju poročila Odbora za industrijo, raziskave in energetiko in mnenj Odbora za proračun, Odbora za za zaposlovanje in socialne zadeve, Odbora za kulturo in izobraževanje in Odbora za pravice žensk in enakost spolov (A6 0360/2006),
1. odobri spremenjeni predlog Komisije;
2. meni, da mora biti okvirni referenčni znesek, naveden v zakonodajnem predlogu, usklajen z zgornjo mejo razdelka 1a novega večletnega finančnega okvira, in poudarja, da bo letni znesek določen v letnem proračunskem postopku v skladu z določbami točke 38 medinstitucionalnega sporazuma z dne 17. maja 2006;
3. poziva Komisijo, naj svoj predlog ustrezno spremeni, v skladu s členom 250(2) Pogodbe ES;
4. poziva Svet, naj obvesti Parlament, če namerava odstopati od besedila, ki ga je Parlament odobril;
5. poziva Svet, da se ponovno posvetuje s Parlamentom, če namerava bistveno spremeniti predlog Komisije;
6. naroči svojemu predsedniku, naj stališče Parlamenta posreduje Svetu in Komisiji.
Besedilo, ki ga predlaga Komisija
Predlogi sprememb Parlamenta
Predlog spremembe
1
Uvodna izjava 4
(4) Okvirni program dopolnjuje dejavnosti, ki se izvajajo v državah članicah ter tudi druge ukrepe Skupnosti, ki so nujno potrebni pri celotnih strateških prizadevanjih za uresničevanje lizbonskih ciljev, zlasti ukrepe na področju strukturnih skladov, kmetijstva, izobraževanja, usposabljanja, konkurenčnosti in inovacij, industrije, zdravja, varstva potrošnikov, zaposlovanja, energetike, prometa in okolja.
(4) Okvirni program dopolnjuje dejavnosti, ki se izvajajo v državah članicah ter tudi druge ukrepe Skupnosti, ki so nujno potrebni pri celotnih strateških prizadevanjih za uresničevanje lizbonskih ciljev, zlasti ukrepe na področju strukturnih skladov, kmetijstva, izobraževanja, vseživljenjskega usposabljanja, konkurenčnosti in inovacij, zaposlovanja, enakih možnosti in enake obravnave, ustreznih delovnih pogojev , industrije, zdravja, varstva potrošnikov, zaposlovanja, energetike, prometa in okolja.
Obrazložitev
Vseživljenjsko usposabljanje je bistveno, zlasti na področju raziskav, kjer se ugotavlja povečana težnja po odhajanju raziskovalcev na sredini poklicne poti zaradi postopkov predčasnega ali obveznega upokojevanja (glej KOM(2003)0436 ).
Zagotavljanje ustreznih delovnih mest in vse, kar je s tem povezano, je eden najpomembnejših predpogojev za spodbujanje raziskav.
Enake možnosti in enaka obravnava na področju zaposlovanja sta osnovni družbeni načeli, ki ju je treba izvajati, če želimo uresničiti lizbonske cilje, h katerim mora prispevati tudi okvirni program.
Predlog spremembe
2
Uvodna izjava 7
(7) Mednarodna razsežnost je temeljna sestavina človeških virov na področju raziskav in razvoja v Evropi. Kakor predvideva člen 170 Pogodbe, lahko v tem posebnem programu sodelujejo države, ki so v ta namen sklenile potrebne sporazume, na ravni projekta in na podlagi vzajemnih koristi pa lahko v njem sodelujejo tudi subjekti iz tretjih držav in mednarodne organizacije za znanstveno sodelovanje. Poleg tega lahko pri vseh ukrepih kot tudi posebnih ukrepih v okviru tega posebnega programa sodelujejo posamezni raziskovalci iz tretjih držav.
(7) Mednarodno sodelovanje in mednarodne izkušnje raziskovalcev so izjemno pomembne za raziskave in razvoj v Evropi. Kakor predvideva člen 170 Pogodbe, lahko v tem posebnem programu sodelujejo države, ki so v ta namen sklenile potrebne sporazume, na ravni projekta in na podlagi vzajemnih koristi pa lahko v njem sodelujejo tudi subjekti iz tretjih držav in mednarodne organizacije za znanstveno sodelovanje. Razen tega lahko pri vseh ukrepih kot tudi posebnih ukrepih tega posebnega programa brez kakršne koli oblike diskriminacije sodelujejo posamezni raziskovalci iz tretjih držav in evropski raziskovalci, ki živijo v tujini. Za to si je treba prizadevati za pospeševanje vzajemnega priznavanja poklicnih kvalifikacij, pridobljenih v tretjih državah. Sprejetje politike za zagotavljanje spodbud ne sme biti osredotočeno le na plačila raziskovalcem, ampak tudi na njihove delovne pogoje.
Obrazložitev
Pomembno je pritegniti „evropske možgane“, ki so se izselili iz Evrope zaradi specializacije in so zaradi raziskovanja ostali v državah, ki so jih sprejele med univerzitetnim usposabljanjem.
Udeležba pri programu mora biti zagotovljena brez diskriminacije. Če želimo pritegniti tuje raziskovalce, je treba pospešiti medsebojno priznavanje dokazil o poklicnih kvalifikacijah, pridobljenih v tretjih državah, in na ta način izkoristiti človeški potencial na področju raziskav in tehnologije v Evropi ter ohraniti neoviran prost pretok raziskovalcev na območju Skupnosti.
Dosedanje izkušnje kažejo, da so se zlasti raziskovalci pripravljeni preseliti šele takrat, ko imajo zagotovljene osnovne pogoje, kot sta kakovostno življenje in kakovostno delovno mesto.
Predlog spremembe
3
Uvodna izjava 8
(8) Raziskovalne dejavnosti, izvedene v okviru tega programa, spoštujejo temeljna etična načela, vključno s tistimi iz Listine Evropske unije o temeljnih človekovih pravicah.
(8) Raziskovalne dejavnosti, izvedene v okviru tega programa, spoštujejo temeljna etična načela, vključno s tistimi iz Listine Evropske unije o temeljnih človekovih pravicah, na primer človekovo nedotakljivosti, enakost žensk in moških ali možnost usklajevanja družinskega in poklicnega življenja, ter poudarjati državljanski in humanistični pomen raziskav, ob upoštevanju etične in kulturne raznolikosti.
Obrazložitev
Na področju raziskav bolj kot kdajkoli vlada napetost – včasih plodna, včasih rušilna – med osupljivimi uspehi in družbo ter njeno gospodarsko, politično in kulturno zgradbo. Pozornost je treba posvetiti vprašanjem, ki se postavljajo na osnovi etike in raznolikih kulturnih pogledov na svet raziskav.
Predlog spremembe
4
Uvodna izjava 9
(9) Okvirni program mora prispevati k spodbujanju trajnostnega razvoja.
(Ne zadeva slovenske različice.)
Predlog spremembe
5
Uvodna izjava 9 a (novo)
9a) Okvirni program naj bi ljudi spodbujal, da se odločijo za študij na znanstvenih fakultetah, zlasti s prepričevanjem žensk, naj se odločajo za znanstvene in tehnološke smeri študija.
Obrazložitev
Predlog spremembe
6
Uvodna izjava 10 a (novo)
14 (a) Za poenostavitev in zmanjšanje stroškov razpisa bi morala Komisija vzpostaviti podatkovno zbirko kot predpogoj za obveščanje udeležencev razpisa.
Obrazložitev
Poenostavitev dostopa do programa za evropske raziskovalne ustanove in lažji dostop do razpisov za vse zainteresirane.
Predlog spremembe
7
Uvodna izjava 11
(11) Sprejeti je treba tudi ustrezne ukrepe za preprečevanje nepravilnosti in goljufij, prav tako pa je treba storiti vse potrebno za povračilo izgubljenih, nepravilno izplačanih ali nepravilno porabljenih sredstev v skladu z Uredbo Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti, Uredbo Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje finančne uredbe in vsemi prihodnjimi spremembami, Uredbo Sveta (ES, Euratom) št. 2988/95 z dne 18. decembra 1995 o zaščiti finančnih interesov Evropskih skupnosti, Uredbo Sveta (ES, Euratom) št. 2185/96 z dne 11. novembra 1996 o pregledih in inšpekcijah na kraju samem, ki jih opravlja Komisija za zaščito finančnih interesov Evropskih skupnosti pred goljufijami in drugimi nepravilnostmi, in Uredbo (ES) št. 1074/1999 Evropskega parlamenta in Sveta o preiskavah, ki jih izvaja Evropski urad za boj proti goljufijam (OLAF).
(11) Sprejeti je treba tudi ustrezne ukrepe za spremljanje na prvem mestu učinkovitosti dodeljenih subvencij in nato učinkovitosti uporabe teh sredstev, za preprečevanje nepravilnosti in goljufij, prav tako pa je treba storiti vse potrebno za povračilo izgubljenih, nepravilno izplačanih ali nepravilno porabljenih sredstev v skladu z Uredbo Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti, Uredbo Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje finančne uredbe in vsemi prihodnjimi spremembami, Uredbo Sveta (ES, Euratom) št. 2988/95 z dne 18. decembra 1995 o zaščiti finančnih interesov Evropskih skupnosti, Uredbo Sveta (ES, Euratom) št. 2185/96 z dne 11. novembra 1996 o pregledih in inšpekcijah na kraju samem, ki jih opravlja Komisija za zaščito finančnih interesov Evropskih skupnosti pred goljufijami in drugimi nepravilnostmi, in Uredbo (ES) št. 1074/1999 Evropskega parlamenta in Sveta o preiskavah, ki jih izvaja Evropski urad za boj proti goljufijam (OLAF).
Obrazložitev
Od trenutka ko so javna sredstva dodeljena, je treba spremljati, če jih prejemniki uporabljajo ustrezno ali ne.
Predlog spremembe
8
Uvodna izjava 13
(13) Pri izvajanju tega programa je treba primerno pozornost posvetiti integraciji načela enakosti spolov ter med drugim tudi delovnim pogojem, preglednosti postopkov zaposlovanja in poklicnemu razvoju v zvezi z raziskovalci, zaposlenimi pri projektih in programih, ki se financirajo v okviru ukrepov tega programa, za katere nudi referenčni okvir Priporočilo Komisije z dne 11. marca 2005 o Evropski listini za raziskovalce ter o Kodeksu ravnanja pri zaposlovanju raziskovalcev.
(13) Pri izvajanju tega programa je treba primerno pozornost posvetiti integraciji načela enakosti spolov ter med drugim tudi delovnim pogojem, ukrepom, ugodnim za usklajevanje poklicnega in družinskega življenja , kot je na primer skrajšani delovni čas, preglednosti postopkov zaposlovanja in poklicnemu razvoju v zvezi z raziskovalci, zaposlenimi pri projektih in programih, ki se financirajo v okviru ukrepov tega programa, za katere nudi referenčni okvir Priporočilo Komisije z dne 11. marca 2005 o Evropski listini za raziskovalce ter o Kodeksu ravnanja pri zaposlovanju raziskovalcev.
Predlog spremembe
9
Uvodna izjava 14
(14) Ta program je v skladu s prihodnjim razvojem in izvajanjem celostne strategije o človeških virih na področju raziskav in razvoja v Evropi ter jo podpira na osnovi „Strategije mobilnosti raziskovalcev ERP“ ter sporočila Komisije „Raziskovalci v ERP: en poklic, več poklicnih poti“. ter upošteva sklepe Sveta o človeških virih na področju raziskav in razvoja z dne 18. aprila 2005
Ta program je v skladu z resničnim evropskim raziskovalnim prostorom in ga poskuša vzpostaviti, kot je bil predviden v okviru celostne strategije o človeških virih na področju raziskav in razvoja v Evropi „Strategije mobilnosti raziskovalcev ERP“ in dokument z naslovom „Raziskovalci v ERP: en poklic, več poklicnih poti“. ter upošteva sklepe Sveta o človeških virih na področju raziskav in razvoja z dne 18. aprila 2005
Da bi vzpostavili pravi evropski raziskovalni prostor, se države članice poziva k uporabi evropske listine za raziskovalce in kodeksa ravnanja pri zaposlovanju raziskovalcev.
Predlog spremembe
10
Uvodna izjava 14 a (novo)
(14a) Program „Človeški viri“ si prizadeva kakovostno in količinsko razviti človeški potencial na področju raziskav in razvoja v Evropi, deloma tudi s priznavanjem „poklica“ raziskovalca. To bi bilo ugodno za vzdrževanje stopnje odličnosti temeljnih raziskav in sistematičen razvoj tehnoloških raziskav ter bi v veliki meri spodbujalo mobilnost raziskovalcev v Evropi in zunaj nje. Poleg tega bi pripomoglo k vzpostavitvi ustreznih pogojev, ki bi najboljše tuje raziskovalce spodbudili, da bi svoje raziskovalno delo izvajali v Evropi.
Predlog spremembe
11
Člen 2, odstavek 1
Posebni program spodbuja dejavnosti v zvezi s „Človeškimi viri“ s količinsko in kakovostno krepitvijo človeških potencialov na področju raziskav in tehnologije v Evropi. Dejavnosti v podporo usposabljanju in poklicnemu razvoju raziskovalcev, imenovane „aktivnosti Marie Curie“, bodo okrepljene in bolj osredotočene na ključne vidike razvoja spretnosti in znanja ter poklicnega razvoja in na okrepljene povezave z nacionalnimi sistemi.
Posebni program spodbuja dejavnosti v zvezi s „Človeškimi viri“ s spodbujanjem opravljanja raziskovalnega poklica in s količinsko in kakovostno krepitvijo človeških potencialov, zlasti ženskih , na področju raziskav in tehnologije v Evropi ter s spodbujanjem enakega dostopa do področja tako žensk kot moških, pri čemer še posebej upošteva potrebe invalidnih raziskovalk in raziskovalcev. Dejavnosti v podporo usposabljanju in poklicnemu razvoju raziskovalcev, imenovane „aktivnosti Marie Curie“, bodo okrepljene in bolj osredotočene na ključne vidike razvoja spretnosti in znanja ter poklicnega razvoja in na okrepljene povezave z nacionalnimi sistemi.
Predlog spremembe
12
Člen 3, odstavki 1 a, 1 b ter 1 c (novo)
Komisija stori vse potrebno, da preveri, ali so bili financirani ukrepi izvedeni učinkovito in v skladu z določbami Uredbe (ES) št. 1605/2002.
Skupni administrativni stroški programa, vključno z notranjimi stroški in stroški upravljanja izvajalske agencije, morajo biti sorazmerni s predvidenimi nalogami iz zadevnega programa, in o njih odločata proračunski in zakonodajni organ.
Odobrena proračunska sredstva se uporabijo v skladu z načeli dobrega finančnega poslovodenja, torej v skladu z načeli gospodarnosti, učinkovitosti in uspešnosti ter sorazmernosti.
Obrazložitev
Odobrena sredstva, dodeljena izvajalski agenciji, morajo ustrezati določbam Pravil o ustanovitvi izvajalske agencije in Uredbe Sveta št. 58/2003 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti. S tem se zagotovi ustrezno financiranje ukrepov programa.
Predlog spremembe
13
Člen 4, odstavek 1
1. Vse raziskovalne dejavnosti, ki se izvajajo v okviru posebnega programa, se izvedejo v skladu s temeljnimi etičnimi načeli.
1. Vse raziskovalne dejavnosti, ki se izvajajo v okviru posebnega programa, se izvedejo v skladu s temeljnimi etičnimi načeli in Listino Evropske unije o temeljnih pravicah .
Obrazložitev
Predlog spremembe želi natančno opredeliti, da je treba upoštevati Listino Evropske unije o temeljnih človekovih pravicah.
Predlog spremembe
14
Člen 4, odstavek 3
3. V okviru tega programa se ne financirajo:
3. Naslednja področja raziskovanja se ne financirajo v okviru tega programa:
– raziskovalne dejavnosti, ki so prepovedane v vseh državah članicah ,
– raziskovalna dejavnost s ciljem kloniranja človeških zarodkov ;
– raziskovalne dejavnosti, ki naj bi se izvajale v državi članici, kjer so takšne raziskovalne dejavnosti prepovedane.
– raziskovalna dejavnost z namenom spreminjanja genske dediščine človeka, s katero bi takšne spremembe postale dedne ;
– raziskovalna dejavnost z namenom ustvarjanja človeških zarodkov izključno za namene raziskovanja ali za namen pridobivanja izvornih celic in raziskovalna dejavnost, pri kateri se uporablja celice teh zarodkov.
Obrazložitev
Ta predlog spremembe je z istim besedilom vključen v okvirni program. To vprašanje bi bilo treba rešiti znotraj okvirnega programa, vendar je zaradi skladnosti predstavljeno tudi za posebne programe.
Predlog spremembe
15
Člen 5 a (novo)
Člen 5a
Komisija predhodno obvesti proračunski organ, kadar namerava odstopati od razčlenitve odhodkov, navedene v opombah in prilogi letnega poračuna.
Obrazložitev
Ta postopek je bil uveden na podlagi sporazuma med Odborom za proračun in Komisijo oktobra 1999. Pripravljavka mnenja meni, da ga je treba ohraniti, saj bo olajšal spremljanje porabe sredstev v posebnih programih sedmega okvirnega programa.
Predlog spremembe
16
Člen 6, odstavek 1
1. Komisija sestavi delovni program za izvedbo posebnega programa, v katerem podrobno navede cilje ter prednostne naloge na področju znanosti in tehnologije, določene v Prilogi, shemo financiranja, ki se bo uporabila za temo, za katero se lahko predloži predloge, ter časovni razpored izvajanja.
1. Komisija sestavi delovni program za izvedbo posebnega programa, v katerem podrobno navede cilje ter prednostne naloge na področju znanosti in tehnologije, določene v Prilogi, shemo financiranja, ki se bo uporabila za temo, za katero se lahko predloži predloge, ter časovni razpored izvajanja. V tem delovnem programu si je treba prav tako prizadevati za poenostavitev postopkov za dostop do sedmega okvirnega programa in spodbujati širjenje informacij o dejavnostih okvirnega programa.
Predlog spremembe
17
Člen 6, odstavek 2
2. Delovni program upošteva ustrezne raziskovalne dejavnosti, ki jih izvajajo države članice, pridružene države ter evropske in mednarodne organizacije. Po potrebi se program posodablja.
2. Delovni program upošteva ustrezne raziskovalne dejavnosti, usposabljanje raziskovalcev, dejavnosti za razvoj poklicne poti , ki jih izvajajo države članice, pridružene države ter evropske in mednarodne organizacije, skupaj s prispevkom v smislu evropske dodane vrednosti, pričakovanim vplivom na konkurenčnost industrije in povezanostjo programa z drugimi politikami Skupnosti. Po potrebi se program posodablja.
Obrazložitev
Namen tega predloga spremembe je poudariti pomembnost usposabljanja in poklicne poti raziskovalcev. Poleg tega opozarja na medsebojne vplive politik Skupnosti.
Predlog spremembe
18
Člen 6, odstavek 3
3. V delovnem programu se določijo merila, v skladu s katerimi se ocenjujejo predlogi za posredne ukrepe v okviru shem financiranja in izbirajo projekti. Merila bodo tista, ki ocenjujejo kakovostne vidike predlagateljev (raziskovalci/organizacije) in njihov potencial za nadaljnji napredek, po potrebi vključno z njihovo zmogljivostjo izvajanja, kakovostjo predlagane dejavnosti v zvezi z znanstvenim usposabljanjem in/ali prenosom znanja, dodano vrednostjo Skupnosti in strukturnimi vplivi predlagane dejavnosti v zvezi s prispevkom k ciljem posebnega programa in delovnega programa. Ta merila ter vsi morebitni ponderji in mejne vrednosti se lahko nadalje opredelijo ali dopolnijo v delovnem programu.
3. Pri ocenjevanju in izbiri predlogov za posredne ukrepe v okviru shem financiranja se upoštevajo naslednja načela:
- znanstvene in/ali tehnološke odličnosti;
- povezanost s cilji posebnega programa;
- strokovnost in sposobnost izvajanja predlagateljev (raziskovalcev/organizacij) in njihov potencial za nadaljnji napredek;
- uresničevanje načela enake obravnave in enakih možnosti za ženske in moške;
– kakovost predlagane dejavnosti glede na cilje strokovnega usposabljanja in/ali prenosa znanja.
V okviru tega se v delovnem programu podrobneje opredeli merila za ocenjevanje in izbiro, ki se jim lahko doda nadaljnje zahteve, ponderje in mejne vrednosti.
Obrazložitev
Natančnejša opredelitev izbirnih meril.
Predlog spremembe
19
Člen 7, odstavek 2
2. Postopek iz člena 8(2) se uporablja za sprejetje delovnega programa iz člena 6(1).
2. Upravljalni postopek iz člena 8(2) se uporablja za sprejetje delovnega programa iz člena 6(1).
Obrazložitev
Pogoji, ki urejajo upravljalni postopek, so navedeni v členu8. Vsaka morebitna nejasnost glede tega bi lahko imela za posledico nesporazume o postopkih programa.
Predlog spremembe
20
Člen 8, odstavek 4
4. Obdobje, določeno v členu 4(3) Sklepa 1999/468/ES, je dva meseca.
4. Obdobje, določeno v členih 4(3) in 5(6) Sklepa 1999/468/ES, je dva meseca.
Predlog spremembe
21
Člen 8, odstavek 5
5. Komisija odbor redno obvešča o splošnem napredku izvajanja posebnega programa in mu predloži podatke o vseh ukrepih RTR, ki se financirajo v okviru tega programa.
5. Komisija odbor in pristojni odbor Evropskega parlamenta redno obvešča o splošnem napredku izvajanja posebnega programa in jima mu predloži podatke o vseh ukrepih za raziskave in tehnološki razvoj, ki se financirajo v okviru tega programa.
Obrazložitev
Glede na pomembnost posebnega programa v okvirnem programu, za katerega velja za postopek soodločanja, je treba Evropski parlament obvestiti o rezultatih, doseženih z ukrepi tega programa.
Predlog spremembe
22
Člen 8, odstavek 5 a (novo)
5a. Komisija pripravi poročilo o oceni, ki vsebuje presojo o pravilnosti finančnega poslovodenja ter oceno o učinkovitosti in pravilnosti proračunskega in gospodarskega upravljanja programa.
Predlog spremembe
23
Člen 8 a (novo)
Člen 8a
Komisija pravočasno predloži to odločbo in poročilo o izvajanju posebnega programa pristojnim organom v pregled, tako da se postopek o spremembi odločbe lahko zaključi pred koncem leta 2010.
Obrazložitev
S tem, ko se preveri odločbo med predvidenim obdobjem veljavnosti (vmesni pregled), je možno, da se med postopkom ocenitve in morebitnega popravka odzove na ovire pri izvajanju ali na siceršnji razvoj dogodkov. Ker se v praksi izvaja uvajalna faza programa, se preverjanje izvede leto dni po preteku prve polovice programa. Namen predloga spremembe je zagotoviti zanesljivejše ocenjevanje.
Predlog spremembe
24
Člen 8 b (novo)
Člen 8b
Komisija zagotovi neodvisno spremljanje, oceno in pregled, določene v členu 7 Odločbe o vzpostavitvi okvirnega programa (2007-2013), kar zadeva dejavnosti, ki jih pokriva obstoječi posebni program.
Obrazložitev
Nov člen, ki določa, da je Komisija zadolžena za spremljanje in presojo.
Predlog spremembe
25
Priloga, Uvod, odstavek 1
Količina in kakovost človeških virov sta glavna konkurenčna prednost na področju znanosti in tehnologije. Splošni strateški cilj tega programa, kot predpogoj za povečano zmogljivost in učinkovitost Evrope na področju raziskav in tehnološkega razvoja ter za uskladitev in nadaljnji razvoj Evropskega raziskovalnega prostora, je narediti Evropo privlačnejšo za raziskovalce. To se bo uresničilo z dosego znatnega strukturnega vpliva v vsej Evropi na organizacijo, zmogljivost in kakovost usposabljanja na področju raziskav, na dejavni poklicni razvoj raziskovalcev, izmenjavo znanja med raziskovalci iz različnih sektorjev in raziskovalnimi organizacijami ter na močno udeležbo žensk na področju raziskav in razvoja.
Človeški viri so pomembni za konkurenčnost in za razvoj, ki na področju znanosti in tehnologije vedno bolj temeljita na znanju. Veliko raziskovalcev in dobri raziskovalci pomenijo konkurenčno prednost za Evropo. Splošni strateški cilj tega programa, kot predpogoj za povečano zmogljivost in učinkovitost Evrope na področju raziskav in tehnološkega razvoja ter za uskladitev in nadaljnji razvoj Evropskega raziskovalnega prostora, je , med drugim, trajno spodbujati univerzitetna raziskovalna središča ter tako narediti Evropo privlačnejšo za raziskovalce. To se bo uresničilo z dosego znatnega strukturnega vpliva v vsej Evropi na organizacijo, zmogljivost in kakovost usposabljanja na področju raziskav, na aktivni poklicni razvoj raziskovalcev, izmenjavo znanja med raziskovalci iz različnih sektorjev in raziskovalnimi organizacijami, s spodbujanjem dvosmernega pretoka med akademskim svetom in industrijo , ter z aktivnim poklicnim razvojem raziskovalcev, s posebnim ozirom na močno udeležbo žensk in mladih raziskovalcev na področju raziskav in razvoja, ob usklajevanju poklicnega in družinskega življenja.
Predlog spremembe
26
Priloga, Uvod, odstavek 2
Program se bo izvajal s sistematičnimi naložbami v človeške vire, zlasti s skladnim nizom „dejavnosti Marie Curie“, ki so namenjene raziskovalcem v zvezi z razvojem njihovih sposobnosti in znanja ter zmogljivosti na vseh stopnjah njihove poklicne poti, od začetnih usposabljanj raziskovalcev do poklicnega razvoja in vseživljenjskega učenja. Nadnacionalna in medsektorska mobilnost, priznavanje izkušenj, pridobljenih v različnih sektorjih in državah, ter primerni delovni pogoji so ključni elementi vseh „aktivnosti Marie Curie“.
Priporočila, navedena v evropski listini za raziskovalce in v kodeksu ravnanja pri zaposlovanju raziskovalcev, je treba upoštevati v programu , ki se bo izvajal s sistematičnimi naložbami v človeške vire, zlasti s skladnim nizom „dejavnosti Marie Curie“, s posebnim ozirom na evropsko dodano vrednost , ki jo bodo ustvarili zaradi svojega strukturnega učinka na evropski raziskovalni prostor. Ti ukrepi so namenjeni raziskovalcem v zvezi z razvojem njihovih sposobnosti in znanja ter zmogljivosti na vseh stopnjah njihove poklicne poti, od začetnih usposabljanj raziskovalcev do poklicnega razvoja in vseživljenjskega učenja v javnem in zasebnem sektorju. Nadnacionalna in medsektorska mobilnost, ki je bistvena za ta program , priznavanje izkušenj, pridobljenih v različnih sektorjih in državah, ter primerni delovni pogoji so ključni elementi vseh „aktivnosti Marie Curie“, v smislu neodvisnosti raziskave in uskladitve plač z najboljšimi mednarodnimi standardi ter večja skrb za socialno in zdravstveno varstvo.
Za spodbujanje mobilnosti raziskovalcev v Evropski uniji, je treba začeti z ukrepi za uskladitev davčne ureditve za raziskovalce.
Predlog spremembe
27
Priloga, Uvod, odstavek 3 a (novo)
Podporo se lahko dodeli tudi za podoktorska mesta za raziskovalce iz novih držav članic, da bi sodelovali v obstoječih raziskovalnih skupinah v drugih državah članicah.
Obrazložitev
Ukrepe za vključevanje, ki spodbujajo polno sodelovanje novih držav članic v vseh sektorjih Unije, je treba vsekakor razširiti tudi na področje raziskav.
Predlog spremembe
28
Priloga, Uvod, odstavek 4
Močna udeležba podjetij, vključno z MSP, se šteje za ključno dodano vrednost tega programa. Krepitev sodelovanja med podjetji in univerzami v zvezi z raziskovalnim usposabljanjem, poklicnim razvojem in širjenjem znanja se spodbuja v vseh „aktivnostih Marie Curie“, medtem ko je posebna aktivnost namenjena mostovom in partnerstvom med podjetji in univerzami.
Udeležba podjetij, vključno z MSP, se šteje za ključno dodano vrednost tega programa. Krepitev sodelovanja med podjetji in univerzami v zvezi z raziskovalnim usposabljanjem, poklicnim razvojem in širjenjem znanja se spodbuja v vseh „aktivnostih Marie Curie“, medtem ko je posebna aktivnost namenjena mostovom in partnerstvom med podjetji in univerzami. V okviru sodelovanja med podjetji in univerzami je treba ohraniti akademsko svobodo raziskovalcev.
Obrazložitev
V partnerstva med akademskim okoljem in podjetji se ne smejo vpletati politični in finančni pritiski.
Predlog spremembe
29
Priloga, Uvod, odstavek 4 a (novo)
V okviru ukrepov Marie Curie je treba posebno pozornost nameniti varstvu in delitvi pravic intelektualne lastnine z ustreznimi pogodbenimi klavzulami, ki si prizadevajo posameznega raziskovalca zaščititi, kadar na osnovi intelektualnih dosežkov nastane patent za proizvodnjo dobrin, danih na trg.
Obrazložitev
Bistveno je, da okvirni program ščiti rezultate, dosežene v okviru raziskave, tudi z ustreznimi pogodbenimi klavzulami, da se zagotovi pravni položaj posameznika raziskovalca, zaposlenega v programih, v katerih so bili doseženi rezultati, na osnovi katerih nastanejo pobude za proizvodnjo in trženje proizvodov, ki jih je možno uresničiti zahvaljujoč odločilnemu prispevku intelektualnega dela enega ali več raziskovalcev.
Predlog spremembe
30
Priloga, Uvod, odstavek 5
Mednarodna razsežnost kot temeljna sestavina človeških virov na področju raziskav in razvoja v Evropi se bo obravnavala v zvezi s poklicnim razvojem kot tudi krepitvijo in bogatenjem mednarodnega sodelovanja s pomočjo raziskovalcev ter privabljanjem nadarjenih raziskovalcev v Evropo. Mednarodna razsežnost bo vključena v vse „aktivnosti Marie Curie“, poleg tega pa bo tudi predmet neodvisnih aktivnosti.
Mednarodna razsežnost kot temeljna sestavina človeških virov na področju raziskav in razvoja v Evropi se bo obravnavala v zvezi s poklicnim razvojem, tako moških kot žensk , kot tudi krepitvijo in bogatenjem mednarodnega sodelovanja s pomočjo raziskovalcev ter privabljanjem nadarjenih raziskovalcev v Evropo s spodbudami, ki ustrezajo temu namenu . Mednarodna razsežnost bo vključena v vse „aktivnosti Marie Curie“, poleg tega pa bo tudi predmet neodvisnih aktivnosti.
Obrazložitev
Dosedanje izkušnje kažejo, da so se zlasti raziskovalci pripravljeni preseliti šele takrat, ko imajo zagotovljene osnovne pogoje, kot sta kakovostno življenje in kakovostno delovno mesto.
Predlog spremembe
31
Priloga, Uvod, odstavek 6
Upoštevati bo treba načela trajnostnega razvoja in enakosti spolov. Cilj programa je zagotoviti integracijo načela enakosti spolov s spodbujanjem enakih možnosti v vseh „aktivnostih Marie Curie“ in primerjavo udeležbe glede na spol (cilj najmanj 40-odstotne udeležbe žensk). Poleg tega bodo aktivnosti zasnovane tako, da bodo raziskovalcem omogočile doseči primerno ravnotežje med delom in zasebnim življenjem ter raziskovalcem, ki začenjajo poklicno pot po premoru, olajšale ponovno vključitev na delovno mesto. Nadalje se bo v okviru tega posebnega programa po potrebi obravnavalo upoštevanje etičnih, družbenih, pravnih in širših kulturnih vidikov raziskav, ki se bodo izvajale, in njihovih možnih uporab, kakor tudi socialno-ekonomskih učinkov znanstvenega in tehnološkega razvoja ter predvidevanja.
Upoštevati bo treba načela trajnostnega razvoja in enakosti spolov. Cilj programa je zagotoviti integracijo načela enakosti spolov s spodbujanjem enakih možnosti v vseh „aktivnostih Marie Curie“ in primerjavo udeležbe glede na spol (cilj najmanj 40-odstotne udeležbe žensk). Poleg tega bodo aktivnosti zasnovane tako, da bodo odpravljale ovire, ki zavirajo mobilnost in da bodo raziskovalcem z zagotavljanjem ustreznih spodbud za pomoč njihovim družinam omogočile doseči primerno ravnotežje med delom in zasebnim življenjem ter jim pomagale najti stalno zaposlitev ali se ponovno vključiti v poklicno pot po premoru. Nadalje se bo v okviru tega posebnega programa po potrebi obravnavalo upoštevanje etičnih, družbenih, pravnih in širših kulturnih vidikov raziskav, ki se bodo izvajale, in njihovih možnih uporab, kakor tudi socialno-ekonomskih učinkov znanstvenega in tehnološkega razvoja ter predvidevanja.
Predlog spremembe
32
Priloga, Uvod, odstavek 7
Da bi v celoti izkoristili potencial Evrope in jo tako naredili privlačnejšo za raziskovalce, bodo „aktivnosti Marie Curie“ ustvarile dejanske sinergije z drugimi aktivnostmi v okviru raziskovalne politike Skupnosti kot tudi v okviru aktivnosti drugih politik Skupnosti, npr. o izobraževanju, koheziji in zaposlovanju. Takšne sinergije se bodo iskale tudi z aktivnostmi na nacionalni in mednarodni ravni.
Da bi v celoti izkoristili potencial Evrope in jo tako naredili privlačnejšo za raziskovalce, bodo „aktivnosti Marie Curie“ ustvarile dejanske sinergije z aktivnostmi v okviru raziskovalne politike Skupnosti kot tudi v okviru aktivnosti drugih politik Skupnosti, ter obenem zagotovile vključevanje vidika spola na področja, kot so izobraževanje, kohezija in zaposlovanje. Takšne sinergije se bodo iskale tudi z aktivnostmi na regionalni , nacionalni in mednarodni ravni, ter zlasti z regionalnim povezovanjem ob upoštevanju nujnosti pridobivanja raziskovalcev za najmanj razvite regije, da bi te lahko razvile lastne srednjeročne in dolgoročne razvojne strategije.
Obrazložitev
Glede na to, da namerava predlog Komisije posebej obravnavati integracijo načela enakosti spolov, je treba po potrebi pojasniti, da bodo dejavnosti zadevale tako ženske kot moške.
Predlog spremembe
33
Priloga, Uvod, odstavek 7 a (novo)
Ključnega pomena bo okrepiti vezi med raziskavami in procesom reforme in konvergence univerze (bolonjski proces), da se spodbudi mobilnost raziskovalcev in zagotovi, da ta proces ne bo vodil do sistema, katerega edini namen bo zagotavljati hiter zaključek univerzitetnega študija na račun izkušenj, pridobljenih na tujem.
Predlog spremembe
34
Priloga, Dejavnosti , Začetno usposabljanje raziskovalcev, odstavek 1
Ta aktivnost podpira začetno usposabljanje raziskovalcev, usmerjeno predvsem na prva štiri leta poklicne poti raziskovalcev ter po potrebi še eno dodatno leto za zaključitev začetnega usposabljanja. S pomočjo nadnacionalnega mehanizma za povezovanje v mreže, ki je namenjen oblikovanju znatnega deleža visoko kakovostne zmogljivosti začetnega usposabljanja na področju raziskav v vseh državah članicah ter pridruženih državah v javnem in zasebnem sektorju, je cilj aktivnosti izboljšanje poklicnih perspektiv raziskovalcev v obeh sektorjih, s tem pa tudi večje privabljanje mlajših raziskovalcev v raziskovalne vode.
Ta aktivnost podpira začetno usposabljanje raziskovalcev, ki načeloma traja štiri leta (ekvivalent polnega delovnega časa) poklicne poti raziskovalcev ter po potrebi še eno dodatno leto za zaključitev začetnega usposabljanja. S pomočjo nadnacionalnega mehanizma za povezovanje v mreže, ki je namenjen oblikovanju znatnega deleža visoko kakovostne zmogljivosti začetnega usposabljanja na področju raziskav v vseh državah članicah ter pridruženih državah v javnem in zasebnem sektorju, je cilj aktivnosti izboljšanje poklicnih perspektiv raziskovalcev v obeh sektorjih, s tem pa tudi večje privabljanje mlajših raziskovalcev v raziskovalne vode.
Obrazložitev
Z dodatkom pojma „ekvivalent polne zaposlitve“ si predlog spremembe prizadeva preprečiti vsako diskriminacijo, ki bi bila v nasprotju s politiko usklajevanja poklicnega in družinskega življenja. Cilj ukrepa Marie Curie „Začetno usposabljanje raziskovalcev“ je olajšati in vzbujati zanimanja mlajših raziskovalcev za znanstveno-raziskovalno delo. Zato je namenjen mlajšim raziskovalcem, ki imajo smisel za raziskovanje.
Predlog spremembe
35
Priloga, Dejavnosti , Začetno usposabljanje raziskovalcev, odstavek 3
Skupni program usposabljanja na področju raziskav mora biti skladen glede standardov kakovosti, ob upoštevanju določb v zvezi z nadzorom in mentorstvom. Skupni program usposabljanja izkorišča dodatne sposobnosti udeležencev v mreži, vključno s podjetji in drugimi sinergijami. Zahteva vzajemno priznavanje kakovosti usposabljanja in po možnosti podeljenih diplom ter drugih spričeval.
Skupni program usposabljanja na področju raziskav mora biti skladen glede standardov kakovosti, ob upoštevanju določb v zvezi z nadzorom in mentorstvom. Skupni program usposabljanja izkorišča dodatne sposobnosti udeležencev v mreži, vključno s podjetji in drugimi sinergijami. Zahteva vzajemno priznavanje kakovosti usposabljanja in po možnosti podeljenih diplom ter drugih spričeval. Posebna pozornost bo namenjena problematiki dolgoročnega vključevanja raziskovalcev v trg delovne sile.
Obrazložitev
Usposabljanje raziskovalca zahteva porabo znatnih sredstev, ki jih ne kaže zapravljati. Zato je treba pripraviti vrsto ukrepov za vključevanje najbolj nadarjenih v evropski raziskovalni trg.
Predlog spremembe
36
Priloga, Dejavnosti , Začetno usposabljanje raziskovalcev, odstavek 5, zaporedna točka 2 a (novo)
· možnost ustvarjanja delovnih mest za določen čas na univerzah za raziskovalce, ki delajo v podjetjih, z namenom krepitve sodelovanja med akademskim svetom in gospodarstvom in prenosa znanja;
Obrazložitev
S tem bi se povečala mobilnost raziskovalcev med podjetji in univerzami in tudi prenos znanja med akademskim in industrijskim raziskovanjem.
Predlog spremembe
37
Priloga, Dejavnosti , Začetno usposabljanje raziskovalcev, odstavek 5, zaporedni točki 3 a in 3 b (novo)
·
·
·
·
·
·
· uresničevanje ukrepov sodelovanja s tretjimi državami, da bi raziskovalce usposobili na začetku poklicne poti;
· podporo raziskovalcem pri objavi publikacij, študij in knjig s ciljem razširjati znanje in podpirati teoretično in strokovno izobraževanje raziskovalcev.
Obrazložitev
Pomembno je spodbujati sodelovanje s tretjimi državami, če to lahko prispeva k dodani vrednosti usposabljanja evropskih raziskovalcev na začetku poklicne poti.
Objava teoretično-znanstvenih idej raziskovalcev, zlasti mladih, mora imeti posebno podporo, ker ne spodbuja le novih idej, ampak ustvarja tudi ustrezne pogoje za ustvarjalno znanstveno tekmovalnost.
Predlog spremembe
38
Priloga, Dejavnosti, Vseživljenjsko učenje in razvoj poklicne poti, odstavek 2
Raziskovalci, obravnavani v okviru te aktivnosti, morajo imeti najmanj štiri leta delovnih izkušenj s polnim delovnim časom na področju raziskav; glede na to, da je aktivnost usmerjena v vseživljenjsko učenje in poklicni razvoj, se pričakuje, da bodo imeli raziskovalci visok položaj in veliko izkušenj.
Raziskovalci, obravnavani v okviru te aktivnosti, morajo imeti najmanj štiri leta delovnih izkušenj s polnim delovnim časom na področju raziskav ali temu enakovredne izkušnje ali doktorat, glede na to, da je aktivnost usmerjena v vseživljenjsko učenje in poklicni razvoj, se pričakuje, da bodo imeli raziskovalci visok položaj in veliko izkušenj.
Obrazložitev
Z dodatkom izraza „enakovreden“ (ki omogoča ponovno vključitev po prekinitvi poklicne poti) si predlog spremembe prizadeva preprečiti vsako diskriminacijo, ki bi bila v nasprotju s politiko usklajevanja poklicnega in družinskega življenja.
Predlog spremembe
39
Priloga, Dejavnosti, Vseživljenjsko učenje in razvoj poklicne poti, odstavek 4, zaporedna točka 2
· drugi javni ali zasebni organi, vključno z velikimi raziskovalnimi organizacijami, ki financirajo in upravljajo programe dodeljevanja štipendij na podlagi uradnega mandata ali so priznane s strani javnih organov, npr. agencije, ki so jih ustanovile vlade v okviru zasebnega prava in ki opravljajo javne storitve, dobrodelne ustanove itd.;
· drugi javni ali zasebni organi, vključno z velikimi raziskovalnimi organizacijami, univerzami ali drugimi organizacijami , ki financirajo in upravljajo programe dodeljevanja štipendij na podlagi uradnega mandata ali so priznane s strani javnih organov, npr. agencije, ki so jih ustanovile vlade v okviru zasebnega prava in ki opravljajo javne storitve, dobrodelne ustanove, podjetja, ki sodelujejo z organi z javnimi pooblastili itd
Obrazložitev
Med raziskovalne organizacije, upravičene do sofinanciranja, je treba izrecno vključiti univerze, ker imajo odločilno vlogo pri oblikovanju in usposabljanju človeških virov v sektorju raziskav.
Podjetja s sredstvi, ki želijo sodelovati pri takih shemah sofinanciranja, ne smejo biti izključena, vendar ne smejo imeti odločilnega vpliva na sam program.
Predlog spremembe
40
Priloga, Dejavnosti, Vseživljenjsko učenje in razvoj poklicne poti, odstavek 6
Na začetku bosta oba načina izvajanja potekala vzporedno. V teku okvirnega programa bo presoja vpliva obeh načinov določila način izvajanja za preostali čas trajanja programa.
Na začetku bosta oba načina izvajanja potekala vzporedno, prek mehanizma sofinanciranja in z zagotovitvijo ustrezne začetne faze, ki bo omogočila njuno uresničitev. V teku okvirnega programa bo presoja vpliva obeh načinov določila način izvajanja za preostali čas trajanja programa.
Obrazložitev
Vse države/vse regije ne razpolagajo s programi mobilnosti, kar bi lahko povzročilo različno obravnavanje, ki bi ga lahko odpravili s pilotno fazo.
Predlog spremembe
41
Priloga, Dejavnosti, Mostovi in partnerstva med podjetji in univerzami, odstavek 1
Ta aktivnost skuša odpreti in utrditi mostove med javnimi raziskovalnimi organizacijami in zasebnimi komercialnimi podjetji, vključno z MSP, ki temeljijo na programih dolgoročnega sodelovanja z velikim potencialom za povečanje širjenja znanja in vzajemnega razumevanja različnih kulturnih ozadij ter zahtev po znanju in spretnostih obeh sektorjev.
Ta aktivnost skuša odpreti in utrditi mostove med javnimi raziskovalnimi organizacijami in zasebnimi komercialnimi podjetji, vključno z MSP, ki temeljijo na programih dolgoročnega sodelovanja z velikim potencialom za povečanje širjenja znanja in vzajemnega razumevanja različnih kulturnih ozadij ter zahtev po znanju in spretnostih obeh sektorjev. Aktivnost bo zastavljena tako, da ne bo zmanjševala mobilnosti udeleženih raziskovalcev z omejitvami glede objav rezultatov raziskav ali izvajanja dela za določene organizacije.
Obrazložitev
Vprašanja intelektualne lastnine je treba pri povečevanju sodelovanja med podjetji in univerzami rešiti predhodno. Sredstva EU je treba porabiti tako, da se Unija krepi kot celota; zato mora biti jasno določeno, da sporazumi o sodelovanju ne smejo omejevati mobilnosti, na primer s "karantenami", ali v zvezi s kasnejšim nastopanjem delovnih mest ali objavljanjem rezultatov raziskav.
Predlog spremembe
42
Priloga, Dejavnosti, Mostovi in partnerstva med podjetji in univerzami, odstavek 2, uvod
Ta aktivnost se bo izvajala na prožen način s programi sodelovanja med organizacijami obeh sektorjev iz najmanj dveh različnih držav članic ali pridruženih držav s podporo interakcijam človeških virov znotraj tega okvira. Podpora Skupnosti bo imela eno ali več od naslednjih oblik:
Ta aktivnost se bo izvajala na prožen način, izhajajoč iz izkušenj, pridobljenih iz obstoječih partnerstev med podjetji in univerzami po vsej Evropski uniji, s programi sodelovanja med organizacijami obeh sektorjev iz najmanj dveh različnih držav članic ali pridruženih držav s podporo interakcijam človeških virov znotraj tega okvira. Podpora Skupnosti bo imela eno ali več od naslednjih oblik: Podpora Skupnosti bo imela eno ali več od naslednjih oblik:
Obrazložitev
Večina univerz že ima dobro razvita partnerstva z industrijskim sektorjem in s podjetji. Zaradi potrebe po določenih pristojnostih in predpisih o pravicah intelektualne lastnine bi morale te izkušnje služiti kot osnova za nadaljnje aktivnosti.
Predlog spremembe
43
Priloga, Dejavnosti, Mostovi in partnerstva med podjetji in univerzami, odstavek 2, zaporedna točka 3 a (novo)
· aktivnosti za krepitev razvoja raziskovalno usmerjenih regionalnih skupin;
Obrazložitev
Zavestno prizadevanje v regijah, kjer so regionalne skupine v bližini univerz, je pomemben ukrep za krepitev R&R ter malih in srednje velikih podjetij. Pogosto je strategija, ki se osredotoči na skupine uspešnejša od tradicionalnega pristopa, ki temelji na posameznih malih podjetjih.
Predlog spremembe
44
Priloga, Dejavnosti, Mednarodna razsežnost, odstavek 1
Glede na to, da se mednarodna razsežnost priznava kot temeljna sestavina človeških virov na področju raziskav in razvoja v Evropi, bo tej razsežnosti namenjena posebna aktivnost v zvezi s poklicnim razvojem evropskih raziskovalcev in krepitvijo mednarodnega sodelovanja z raziskovalci.
Glede na to, da se mednarodna razsežnost priznava kot temeljna sestavina človeških virov na področju raziskav in razvoja v Evropi, bo tej razsežnosti namenjena posebna aktivnost v zvezi s poklicnim razvojem evropskih raziskovalcev in krepitvijo mednarodnega sodelovanja z raziskovalci na nacionalni ali regionalni ravni.
Obrazložitev
Predlog za sofinanciranje programov za mobilnost bi bil lahko zelo učinkovit, saj bi tako lahko upoštevali različne potrebe raziskovalcev na začetku poklicne poti in tistih z več izkušnjami. Regije imajo pomembno vlogo pri mobilnosti raziskovalcev. Zato jih je v zvezi s tem treba navesti.
Predlog spremembe
45
Priloga, Dejavnosti, Mednarodna razsežnost, odstavek 2, točka (i)
i) z izhodnimi mednarodnimi štipendijami (z obveznim povratkom) za izkušene raziskovalce v okviru vseživljenjskega učenja in raznolikosti sposobnosti, da bi pridobili nove spretnosti in znanje ;
i) z ustrezno financiranimi izhodnimi mednarodnimi štipendijami (z obveznim povratkom v Evropsko unijo ) za izkušene raziskovalce v okviru vseživljenjskega učenja in raznolikosti sposobnosti ter za raziskovalce na začetku poklicne poti , da bi jim omogočili pridobivanje novih spretnosti in znanja ;
Obrazložitev
Nezadostno financiranje v obliki štipendij za raziskovalce oziroma podpore za vrnitev ali ponovno vključitev pogosto ovira mobilnost raziskovalcev, zlasti tistih na sredini ali koncu poklicne poti. Pogoji za podeljevanje štipendij morajo biti enaki za raziskovalce na začetku poklicne poti, da se lahko izpopolnjujejo in se vrnejo kot visoko usposobljeni raziskovalci.
Pomembno je, da se raziskovalcu ni nujno treba vrniti v svojo izvorno državo in nikamor drugam, ampak da lahko pridobi nove izkušnje pred povratkom v katero drugo državo, ki je članica Evropske unije.
Predlog spremembe
46
Priloga, Dejavnosti, Mednarodna razsežnost, odstavek 2, točka (ii)
ii) s podporo za vrnitev in z mednarodno podporo za ponovno vključitev za izkušene raziskovalce po obdobju izkušenj na mednarodni ravni. V okviru te aktivnosti se bo povezovanje raziskovalcev iz držav članic in pridruženih držav, ki so zaposleni v tujini, v mreže podpiralo tudi zato, da bi se jih redno obveščalo o razvoju Evropskega raziskovalnega prostora in da bi pri tem razvoju stalno sodelovali.
ii) z ustreznim financiranjem podpore za vrnitev in mednarodno podpore za ponovno vključitev za izkušene raziskovalce ali raziskovalce na začetku poklicne poti po obdobju izkušenj na mednarodni ravni. V okviru te aktivnosti se bo povezovanje raziskovalcev iz držav članic in pridruženih držav, ki so zaposleni v tujini, v mreže podpiralo tudi zato, da bi se jih redno obveščalo o razvoju Evropskega raziskovalnega prostora in da bi pri tem razvoju stalno sodelovali , spodbujala pa se bo tudi vrnitev evropskih raziskovalcev, delujočih zunaj Evrope .
Obrazložitev
Nezadostno financiranje, v obliki štipendij za raziskovalce oziroma podpore za vrnitev ali ponovno vključitev, pogosto ovira mobilnost raziskovalcev, zlasti tistih na sredini ali koncu poklicne poti. Pogoji za podeljevanje štipendij morajo biti enaki za raziskovalce na začetku poklicne poti, da se lahko izpopolnjujejo in se vrnejo kot visoko usposobljeni raziskovalci. Izseljene evropske raziskovalce je treba spodbujati k vrnitvi v Evropo.
Predlog spremembe
47
Priloga, Dejavnosti, Mednarodna razsežnost, odstavek 3, točka (i)
i) z mednarodnimi vhodnimi štipendijami, da bi pritegnili visoko usposobljene raziskovalce iz tretjih držav v države članice in pridružene države za krepitev znanja in vzpostavitev povezav na visoki ravni. Raziskovalci iz držav v razvoju ali držav z nastajajočimi gospodarstvi lahko dobijo podporo za povratek. Povezovanje raziskovalcev iz tretjih držav, ki so zaposleni v državah članicah in pridruženih državah, v mreže se bo podpiralo tudi zato, da bi navezali in poglabljali stike z njihovimi matičnimi regijami;
i) z mednarodnimi vhodnimi štipendijami, da bi pritegnili visoko usposobljene raziskovalce iz tretjih držav v države članice in pridružene države za krepitev znanja in vzpostavitev povezav na visoki ravni. Raziskovalci iz držav v razvoju ali držav z nastajajočimi gospodarstvi lahko dobijo podporo za povratek. Povezovanje raziskovalcev iz tretjih držav, ki so zaposleni v državah članicah in pridruženih državah, v mreže se bo podpiralo tudi zato, da bi navezali in poglabljali stike z njihovimi matičnimi regijami , dobrim raziskovalcem iz vsega sveta pa se bo zagotovila spodbuda, da ostanejo v Evropi ;
Obrazložitev
Na splošno je treba zagotoviti spodbude raziskovalcem, bodisi ker ostanejo v Evropi ali ker se vanjo vrnejo.
Predlog spremembe
48
Priloga, Dejavnosti, Posebni ukrepi
V podporo oblikovanju resničnega evropskega trga dela za raziskovalce se bo izvajal skladen niz spremljevalnih ukrepov z odstranjevanjem ovir, ki preprečujejo mobilnost, in z izboljšanjem možnosti glede poklicne poti, ki jo imajo evropski raziskovalci. Cilj teh ukrepov bo zlasti povečati ozaveščenost zainteresiranih strani in splošne javnosti, tudi s podeljevanjem nagrad „Marie Curie“, spodbujati in podpirati ukrepe na ravni držav članic ter dopolnjevati ukrepe Skupnosti.
V podporo oblikovanju resničnega evropskega trga dela za raziskovalce se bo izvajal skladen niz spremljevalnih ukrepov z odstranjevanjem ovir, ki preprečujejo poklicno mobilnost, zlasti na področju socialne varnosti in obdavčevanja, ki raziskovalce pogosto odvrneta od področja raziskovanja , in z izboljšanjem možnosti glede poklicne poti, ki jo imajo evropski raziskovalci, tako, da se jim olajša usklajevanje dela in družinskega življenja, zlasti pa omogoči uživanje ugodnosti, ki izhajajo iz primernih finančnih in plačnih pogojev ter ureditve socialne varnosti. Cilj teh ukrepov bo zlasti povečati ozaveščenost zainteresiranih strani in splošne javnosti, tudi s podeljevanjem nagrad „Marie Curie“, spodbujati in podpirati ukrepe na ravni držav članic ter dopolnjevati ukrepe Skupnosti. Predvidene so tudi pobude za olajšanje mobilnosti raziskovalcev in njihovih družin ter njihove vključitve v države gostiteljice. Vse aktivnosti „Marie Curie“ morajo zagotavljati enake možnosti in odpraviti vse ovire za invalidne raziskovalce.
Obrazložitev
Pomembno je podpirati evropsko mrežo centrov mobilnosti za lažje vključevanje raziskovalcev in njihovih družin v države gostiteljice ter javnosti z oglaševalskimi kampanjami in seminarji predstaviti funkcijo raziskovalcev in aktivnosti Marie Curie.
Razlike med sistemi socialne varnosti in obdavčevanja v državah članicah lahko ovirajo mobilnost, zato je treba nujno začeti izvajati usklajene ukrepe. Plača je eden najvidnejših vidikov priznavanja poklicne usposobljenosti, zato je pomembno zagotoviti primerne in privlačne dohodke, da bi izzvali zanimanje za poklicno pot na področju raziskovanja.
OBRAZLOŽITEV
Uvod
Evropa si je v Lizboni postavila cilj postati ključen dejavnik na svetu.
Zato se je odločila, da bo do leta 2010 vzpostavila družbo znanja ter spodbujala predvsem raziskave in inovacije.
Vendar je pet let po srečanju v Lizboni in pet let pred 2010 potreben premislek, ker je razlika, ki nas loči od drugih gonil razvoja v svetu, še vedno ni izginila. Prav nasprotno.
Združene države so imajo prednost, ker vlagajo znaten del sredstev v raziskave ter hkrati agresivno izvajajo poskusne raziskave, katerih rezultati so nato uspešno uporabljeni (internet, GPS itd.) na svetovnem trgu; azijske države, ki se uveljavljajo kot svetovni gospodarski dejavnik, združujejo poceni stroške dela z rastočim tehnološkim napredkom, ki je tudi poceni, pri čemer se ne obremenjujejo z dragimi ukrepi za varstvo okolja, dela in zdravja.
Ti razlogi skupaj postopoma povzročajo manjšanje konkurenčnosti stare celine; EU se zaveda, da so pospešitev lizbonskega procesa in naložbe v raziskave, tehnologijo, izobrazbo, inovacije nujne za nadomestitev zamude v zvezi s konkurenčnostjo ter zagotovitev krepitve rasti in zaposlovanja.
V tem smislu predstavljajo raziskave gonilo novega veljavnega sistema v Evropski uniji, raziskovalci pa so ključni dejavnik za boljše znanje, ki je temeljni pogoj za večjo konkurenčnost.
Prenovljena lizbonska strategija šteje posameznika za glavni vir rasti in zaposlovanja.
Pokazalo se je, da je ponovna uvedba dejavnosti Marie Curie uporabna, pri čemer že zdaj kaže, do katere točke je treba spodbujati mobilnost raziskovalcev, ki je nujna za vsako koristno izmenjavo znanja in idej. Kljub temu ta ukrep, glede na tako velik izziv, sam ne bo vzpostavil ravnovesja.
Menimo, da je treba ustvariti pravi evropski raziskovalni prostor, stalno in neomejeno količino idej, ki bodo podlaga za evropsko listino o raziskovalcih in kodeks ravnanja. To so ideje, ki so prisotne v vseh državah članicah in ki vključujejo te države v proces. Potreben je evropski trg raziskav, na katerem bi lahko najinteligentnejši prosto tekmovali in na katerem bi jih cenili in priznavali, zlasti zaradi njihovih prizadevanj in perspektive zakonitih poklicnih poti. Če želimo raziskovalce pritegniti in pripraviti, da se posvetijo raziskavam, pridejo ali se vrnejo v Evropo, jih moramo motivirati za velike projekte ter jim omogočiti instrumente in perspektivo za njihovo realizacijo. Raziskovalci morajo o prihodnosti razmišljati optimistično, ne pa živeti v strahu, da bodo morali zapustiti svoje družine, ker nimajo zadostnih sredstev, da bi jih pripeljali s seboj.
Poklic raziskovalca
Predlog Evropske komisije o posebnem programu, imenovanem „Človeški viri“, upošteva pozitivne izkušnje, pridobljene med akcijami Marie Curie, ki so zelo spodbudile povečanje števila raziskav na najvišji ravni; v nekaterih primerih so se pokazale za prave laboratorije možgan.
Glede na tako pozitivno izkušnjo je bilo pametno in pravično ponovno predlagati osnovno strukturo, ki bi vsebovala predlagane spremembe, ki temeljijo na pridobljenih izkušnjah.
Zato so cilji posebnega programa „Človeški viri“ bolj ambiciozni in želijo s kvalitativnega in kvantitativnega vidika okrepiti človeški potencial raziskav in tehnologije v Evropi.
Program bo moral spodbujati najbolj nadarjene elemente, da začnejo z znanstveno poklicno potjo, in poskrbeti, da evropski raziskovalci ostanejo v Evropi; razen tega namerava pritegniti raziskovalce iz vsega sveta.
Vendar mora v tem primeru znanstvena poklicna pot postati poklic , ki mora biti spoštovan in primerno plačan.
Razen tega je plačilo raziskovalcem ključni dejavnik, ki lahko pripomore k večji privlačnosti te poklicne poti.
Raziskovalcem je treba zato ponuditi plačilne pogoje, ki upoštevajo najboljše mednarodne norme in posvečati več pozornosti kritju socialnega zavarovanja. To bo omogočilo zlasti neodvisnost raziskav.
Da so raziskave zanesljive, morajo biti čim bolj neodvisne in imeti strukturni vpliv na evropski raziskovalni prostor , v katerem se morajo raziskovalci gibati povsem svobodno ter razvijati svoje zmogljivosti in krepiti svoje pristojnosti; imeti morajo možnost samoocenjevanja in pridobivanja novega znanja, ovrednotenja svoje pristojnosti in sodelovanja z družbo, ki jih vabi na seminarje, konference in posebna srečanja, s katerimi želi razkriti rezultate njihovih raziskav in postati laboratorijski elementi raziskav.
Vse to bo mogoče realizirati zlasti zaradi posebne mreže , ki jo financirajo akcije Marie Curie.
Mreža bo morala olajšati razvoj poklicne poti raziskovalcev in njihovo poklicno vključevanje na trg delovne sile po njihovem usposabljanju.
Cilj programa „Človeški viri“ mora biti olajšanje znanstvene poklicne poti . Raziskovalcem je treba dejansko pomagati na vseh stopnjah njihove poklicne poti, z začetkom v zgodnji fazi usposabljanja, ter kriti njihove stroške in jih vzdrževati, dokler tega niso sposobni sami.
Ob tem pa ne smemo pozabiti vloge raziskovalk in posebnih akcij za zaščito njihovih znanstvenih poklicnih poti, ki se morajo razvijati, pri čemer ne smejo biti prikrajšane njihove družine. Zato je treba predvideti ustrezne ukrepe za uskladitev družinskega in poklicnega življenja ter omogočiti ponovno vključitev raziskovalk, zlasti po prekinitvi poklicne poti.
Vključitev raziskovalcev in njihovih družin v države gostiteljice je mehanizem, ki je zelo povezan z izboljšavo evropskega raziskovalnega trga. Zato je ključno podpirati evropsko mrežo centrov mobilnosti, katerih naloga je izboljšati življenjske pogoje raziskovalcev v državah gostiteljicah ter hkrati javnosti predstaviti funkcijo raziskovalcev in vlogo dejavnosti Marie Curie.
Sofinanciranje
Sistem sofinanciranja zahteva posebno poglavje. Z njimi je še zdaj povezanih veliko vprašanj, njegova naloga pa je usklajevanje ciljev raziskav, če so ti izraz javnih struktur ali zasebnih organizacij.
Prispevki s strani nacionalnih programov in zasebne naložbe bodo morali zato omogočiti delovanje človeškega kapitala in posvetiti posebno pozornost ravni odličnosti, dodani vrednosti strukturnega učinka evropskega raziskovalnega prostora.
Zato je potrebna trdna povezava med programom „Človeški viri“, nacionalnimi programi, strukturno politiko ter izobraževalno politiko Skupnosti in politiko usposabljanja za optimizacijo prizadevanj in njihovo orientacijo v isto smer, in sicer motiviranje raziskovalcev z namenom spodbujanja raziskovalnega dela.
Spodbujanje raziskovalnega dela pomeni tudi njegovo zavarovanje s pomočjo dobro uveljavljenih zakonodajnih instrumentov; ob upoštevanju pomanjkanja enotnih standardov v zvezi z intelektualno lastnino v okviru dejavnosti Marie Curie je treba posebno pozornost posvetiti varstvu in delitvi pravic intelektualne lastnine , z varnostnimi klavzulami, ki ščitijo rezultate raziskav in posamezne raziskovalce.
Vendar ker vsi raziskovalci ne morejo izkoristiti kompleksnega sistema, kot je sofinanciranje programov mobilnosti, je treba določiti tudi pilotno fazo , ki bo preprečila vse razlike pri obravnavi raziskovalcev, ki izhajajo iz držav ali regij, ki nimajo programov mobilnosti.
Raziskave morajo biti odprte za vse teme, ki odgovarjajo zahtevanim pogojem. Zato je nujno, da je dostop do programa izbire človeškega kapitala za raziskave enostaven. Zato bi morala Evropska komisija med pripravo programa dela in v skladu s pravili o sodelovanju pri predložitvi mnenja, predvideti sistem poenostavitve birokratskih postopkov , da se preprečijo ovire postopka, ki bi lahko ovirale pomembne znanstvene iniciative.
Evropski parlament mora biti stalno obveščen o rezultatih, pridobljenih z akcijami posebnega programa „Človeški viri“, ki se lahko izboljša in popravi, če bodo prve izkušnje, ki izhajajo iz njegovega novega izvajanja, to zahtevale.
Proračun
Doseganje ambicioznih ciljev programa „Človeški viri“ zahteva znaten proračun.
Države članice so se zavezale, da bodo vložile 3 % svojega BDP v raziskovalni sektor; EU bo morala ta tok naložb usmeriti v prihodnost, pri čemer bo morala paziti, da pomanjkanje finančnih sredstev iz proračuna ne bo ogrozilo razvojne strategije kot celote.
Dejansko bi lahko nastal protisloven položaj, če bi države članice povečale naložbe v raziskave, EU pa bi se odločila, da jih zniža, kar bi povzročilo izginitev tekočega programa ali postopkov sofinanciranja.
Vlaganje v znanje pomeni predvsem vlagati v mlade, jih usposabljati, narediti konkurenčne na svetovnem trgu ter jim omogočiti obvladovanje izzivov prihodnosti, ko bodo raziskave imele osrednjo vlogo.
(CNS)
23.6.2006
MNENJE Odbora za proračun
za Odbor za industrijo, raziskave in energetiko
o predlogu Odločbe Sveta o posebnem programu „Človeški viri“, s katerim se bo izvajal sedmi okvirni program (2007 do 2013) Evropske skupnosti za raziskave, tehnološki razvoj in predstavitvene dejavnosti
( KOM(2005)0442 – C6‑0383/2005 – 2005/0187(CNS) )
Pripravljavka mnenja:
Marilisa Xenogiannakopoulou
am
KRATKA OBRAZLOŽITEV
1. Glavni elementi predloga
Predlog posebnih programov temelji na naslovu XVIII Pogodbe, na členih 163 do 173 in zlasti členu 166(3) o izvajanju okvirnega programa s posebnimi programi.
Komisija namerava ustanoviti izvajalsko agencijo, ki bo odgovorna za nekatere naloge pri izvajanju posebnih programov “Sodelovanje”, “Človeški viri” in “Zmogljivosti”, podoben pa bo tudi pristop k programu “Zamisli”.
Posebni program „Človeški viri“ bo spodbudil ljudi, da stopijo na poklicno pot raziskovalca in ji sledijo, spodbujal bo raziskovalce, da ostanejo v Evropi in privabil najsposobnejše ume v Evropo.
Dejavnosti temeljijo na dolgih in uspešnih izkušnjah aktivnosti Marie Curie pri odzivu na potrebe raziskovalcev po usposabljanju, mobilnosti in poklicnem razvoju. Čeprav je kontinuiteta tu zelo pomembna, pa je še močnejši poudarek na naslednjih vidikih:
· Povečan strukturni vpliv, na primer z uvedbo sofinanciranja regionalnih, nacionalnih in mednarodnih programov za vrsto ukrepov na področju „vseživljenjskega učenja in razvoja poklicne poti“.
· Udeležba industrije: medtem ko se bo značaj „od spodaj navzgor“ aktivnosti Marie Curie ohranil, bo pozornost močneje usmerjena v usposabljanje in poklicni razvoj za različne sektorje in v njih, zlasti za zasebni sektor. To se bo okrepilo s spodbujanjem medsektorskih izkušenj preko aktivne udeležbe industrije pri vseh ukrepih in z vzpostavitvijo sheme, namenjene širjenju znanja v okviru partnerstev med javnim in zasebnim sektorjem, vključno in zlasti z MSP.
· Okrepila se bo mednarodna razsežnost. Poleg izhodnih štipendij z obveznim povratkom, katerih namen je prispevati k vseživljenjskemu učenju in poklicnemu razvoju raziskovalcev iz EU, se bo z raziskovalci iz tretjih držav nadalje razširilo mednarodno sodelovanje.
2. Priporočila pripravljavke mnenja
Zaradi skladnosti pripravljavka za vseh 7 posebnih raziskovalnih programov predlaga enak predlog spremembe.
Enotni predlog spremembe se nanaša na večletni finančni okvir in potrebo, da se upošteva zgornja meja razdelka 1 a.
Predlogi sprememb v nadaljevanju naj bi prispevali k dobremu finančnemu poslovodenju in učinkovitemu izvajanju ukrepov, ki se financirajo v posebnih programih.
Pripravljavka mnenja meni, da mora Komisija za boljši finančni nadzor raziskovalnih dejavnosti, ki jih financira Skupnost, redno obveščati proračunski organ o izvajanju posebnih programov in mu zagotoviti predhodne informacije, kadar namerava odstopati od razčlenitve odhodkov, navedene v splošnem proračunu.
PREDLOGI SPREMEMB
Odbor za proračun poziva Odbor za industrijo, raziskave in energetiko kot pristojni odbor, da v svoje poročilo vključi naslednje predloge sprememb:
Osnutek zakonodajne resolucije
Predlog spremembe
1
Odstavek 1 a (novo)
1a. meni, da mora biti okvirni referenčni znesek, naveden v zakonodajnem predlogu, usklajen z zgornjo mejo razdelka 1a novega večletnega finančnega okvira, in poudarja, da bo letni znesek določen v letnem proračunskem postopku v skladu z določbami točke 38 medinstitucionalnega sporazuma z dne 17. maja 2006;
Obrazložitev
Enotni predlog spremembe.
Predlog odločbe
Besedilo, ki ga predlaga Komisija
UL C 49, 28.2.2006, str. 37.
Predlogi sprememb Parlamenta
Predlog spremembe
2
Člen 3, odstavek 1 a (novo)
Komisija stori vse potrebno, da preveri, ali so bili financirani ukrepi izvedeni učinkovito in v skladu z določbami finančne uredbe.
Predlog spremembe
3
Člen 3, odstavek 1 b (novo)
Skupni administrativni stroški programa, vključno z notranjimi stroški in stroški upravljanja izvajalske agencije, morajo biti sorazmerni s predvidenimi nalogami iz zadevnega programa, in o njih odločata proračunski in zakonodajni organ.
Obrazložitev
Odobrena sredstva, dodeljena izvajalski agenciji, morajo ustrezati določbam Pravil o ustanovitvi izvajalske agencije in Uredbe Sveta št. 58/2003 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti. S tem se zagotovi ustrezno financiranje ukrepov programa.
Predlog spremembe
4
Člen 3, odstavek 1 c (novo)
Odobrena proračunska sredstva se uporabijo v skladu z načeli dobrega finančnega poslovodenja, torej v skladu z načeli gospodarnosti, učinkovitosti in uspešnosti ter sorazmernosti.
Predlog spremembe
5
Člen 5 a (novo)
Člen 5a
Komisija predhodno obvesti proračunski organ, kadar namerava odstopati od razčlenitve odhodkov, navedene v opombah in prilogi letnega poračuna.
Obrazložitev
Ta postopek je bil uveden na podlagi sporazuma med Odborom za proračun in Komisijo oktobra 1999. Pripravljavka mnenja meni, da ga je treba ohraniti, saj bo olajšal spremljanje porabe sredstev v posebnih programih sedmega okvirnega programa.
Predlog spremembe
6
Člen 8, odstavek 5 a (novo)
5a. Poročilo o oceni vsebuje oceno pravilnosti finančnega poslovodenja. Vsebuje tudi oceno učinkovitosti in pravilnosti upravljanja proračuna in gospodarskega poslovodenja programa.
POSTOPEK
Naslov
Predlog Odločbe Sveta o posebnem programu „Človeški viri“, s katerim se bo izvajal sedmi okvirni program (2007 do 2013) Evropske skupnosti za raziskave, tehnološki razvoj in predstavitvene dejavnosti
Referenčni dokumenti
KOM(2005)0442 – C6-0383/2005 – 2005/0187(CNS)
Pristojni odbor
ITRE
Mnenje pripravil
Datum razglasitve na zasedanju
BUDG 17.11.2005
Okrepljeno sodelovanje - datum razglasitve na zasedanju
0.0.0000
Pripravljavec(-ka) mnenja Datum imenovanja:
Marilisa Xenogiannakopoulou 20.9.2004
Prejšnji(-na) pripravljavec(-ka) mnenja
Obravnava v odboru
22.6.2006
Datum sprejetja
22.6.2006
Izid končnega glasovanja
+:
–:
0:
16
0
0
Poslanci, navzoči pri končnem glasovanju
Herbert Bösch, Simon Busuttil, Bárbara Dührkop Dührkop, Markus Ferber, Ingeborg Gräßle, Nathalie Griesbeck, Anne E. Jensen, Wiesław Stefan Kuc, Janusz Lewandowski, Vladimír Maňka, Antonis Samaras, Esko Seppänen, Nina Škottová, Helga Trüpel, Yannick Vaugrenard, Ralf Walter
Namestniki, navzoči pri končnem glasovanju
Namestniki, navzoči pri končnem glasovanju v skladu s členom 178(2)
Pripombe (podatki so na voljo samo v enem jeziku)
...
25.4.2006
MNENJE Odbora za zaposlovanje in socialne zadeve
za Odbor za industrijo, raziskave in energetiko
o predlogu Odločbe Sveta o posebnem programu „Človeški viri“, s katerim se bo izvajal sedmi okvirni program (2007 do 2013) Evropske skupnosti za raziskave, tehnološki razvoj in predstavitvene dejavnosti
( KOM(2005)0442 – C6‑0383/2005 – 2005/0187(CNS) )
Pripravljavka mnenja:
Jamila Madeira
KRATKA OBRAZLOŽITEV
Uvod
Marca 2002 si je Evropski svet v Barceloni določil cilj zvišati skupno raven sredstev za inovacije in raziskave ter razvoj na 3 % BDP do leta 2010. Da bi okvirni program dosegel ta cilj, ki je bil izbran tudi kot glavni izziv, je treba evropskemu raziskovanju nameniti zlasti dovolj človeških virov. Glede na ocene potrebuje EU za dosego cilja 3 % do leta 2010 v grobem več kot 600 000 raziskovalcev.
Da bi sprejeli takšen izziv, ki zadeva javno in zasebno raziskovanje, je treba združiti različne cilje:
- povečati število diplomantov in delež diplom na znanstvenih področjih;
- zbrati ves človeški potencial na področju raziskav, zlasti med ženskami, na mednarodni ravni;
- si prizadevati omejiti število znanstvenikov, ki zapuščajo področje raziskav zaradi drugih dejavnosti;
- spodbujati znanstvenike, da ostanejo v EU.
Program
„Človeški viri“ je eden od petih predlogov za posebne programe, ki sledijo predlogu Komisije v zvezi s sedmim okvirnim programom (2007 do 2013). Predstavljena struktura je razdeljena na štirih glavne posebne programe – Sodelovanje, Zamisli, Človeški viri in Zmogljivosti , od katerih vsak ustreza enemu od glavnih ciljev evropske raziskovalne politike; razen tega je predviden peti posebni program za neposredne ukrepe Skupnega raziskovalnega središča . Program Človeški viri temelji na uspešnih izkušnjah aktivnosti Marie Curie z odzivanjem na potrebe raziskovalcev po usposabljanju, mobilnosti in poklicnem razvoju.
Čeprav ima kontinuiteta tukaj znatno vlogo, je še močnejši poudarek na naslednjih vidikih:
povečan strukturni vpliv , na primer z uvedbo sofinanciranja regionalnih, nacionalnih in mednarodnih programov za vrsto ukrepov na področju vseživljenjskega učenja in razvoja poklicne poti;
udeležba industrije : ob ohranjanju spodbude, ki je posledica aktivnosti Marie Curie , bo program bolj usmerjen v poklicni razvoj za različne sektorje in v njih, še zlasti v zasebnem sektorju;
okrepiti je treba mednarodno razsežnost : poleg štipendij z obveznim povratkom, katerih namen je prispevati k vseživljenjskemu učenju in poklicnemu razvoju raziskovalcev, je treba razširiti mednarodno sodelovanje z raziskovalci iz tretjih držav.
Odbor za zaposlovanje in socialne zadeve pozdravlja ne le predlog Komisije glede sedmega okvirnega programa za raziskave, ampak tudi posebni program „ Človeški viri “. Naložba v človeški kapital je bistvena za dosego na znanju temelječega gospodarstva in družbe.
Kriza pri pridobivanju človeških virov za področje znanosti, inženiringa in tehnologije je dosegla zaskrbljujoče razsežnosti
„Evropa potrebuje več znanstvenikov – Povečati število človeških virov na področju znanosti in tehnologije v Evropi“. Poročilo skupine na visoki ravni o človeških virih za področje znanosti in tehnologije v Evropi, ki ji predseduje prof. José Mariano Gago. Evropska komisija, 2004. . Zato je treba podvojiti prizadevanja za odpravo vzrokov te krize, tako da bo delo v sektorju raziskav v EU zanimivo, spodbudno, finančno privlačno in izpolnjujoče.
Odbor za zaposlovanje in socialne zadeve z zadovoljstvom sprejema predloge za širitev aktivnosti Marie Curie in povečanje njihovega strukturnega vpliva. Upa, da bo to tudi povod za bolj velikodušno javno financiranje, ker je „raven javnega financiranja na raziskovalca v Evropi veliko nižja od ravni v Združenih državah in zato ni presenetljivo, da glede na število zaposlenih evropskih raziskovalcev, zlasti v javnem sektorju, delovni pogoji in rezultati niso primerljivi. Znanstveniki, zlasti mlajši, potrebujejo boljše plače.“
Odbor za zaposlovanje in socialne zadeve meni, da je mobilnost raziskovalcev bistvena za uspešno znanost. Da bi spremljale nova odkritja, se morajo skupine raziskovalcev iz cele Evrope srečevati, da bi si izmenjale zamisli in sodelovale. Razen tega je treba za zanimivejšo in produktivnejšo poklicno pot raziskovalcev v Evropi na eni strani izboljšati pravni, ureditveni in upravni okvir v zvezi z mobilnostjo, zlasti vstopne pogoje in bivanje raziskovalcev iz tretjih držav, in na drugi strani bolje uskladiti sisteme socialne varnosti ter odstraniti druge ovire, ki so povezane z mobilnostjo, zlasti v zvezi s področjem davkov in priznavanjem diplom ter usposobljenosti.
Končno Odbor za zaposlovanje in socialne zadeve poudarja, da je Evropska komisija odgovorna za izvajanje posebnega programa ob pomoči odbora. Komisijo poziva k načrtovanju ustreznega sodelovanja Evropskega parlamenta, kot je predlagano v spodnjih predlogih sprememb.
PREDLOGI SPREMEMB
Odbor za zaposlovanje in socialne zadeve poziva Odbor za industrijo, raziskave in energetiko kot pristojni odbor, da v svoje poročilo vključi naslednje spremembe:
Besedilo, ki ga predlaga Komisija
Še neobjavljeno v UL.
Predlogi sprememb Parlamenta
Predlog spremembe
1
Uvodna izjava 4
(4) Okvirni program dopolnjuje dejavnosti, ki se izvajajo v državah članicah ter tudi druge ukrepe Skupnosti, ki so nujno potrebni pri celotnih strateških prizadevanjih za uresničevanje lizbonskih ciljev, zlasti ukrepe na področju strukturnih skladov, kmetijstva, izobraževanja, usposabljanja, konkurenčnosti in inovacij, industrije, zdravja, varstva potrošnikov, zaposlovanja, energetike, prometa in okolja.
(4) Okvirni program dopolnjuje dejavnosti, ki se izvajajo v državah članicah ter tudi druge ukrepe Skupnosti, ki so nujno potrebni pri celotnih strateških prizadevanjih za uresničevanje lizbonskih ciljev, zlasti ukrepe na področju strukturnih skladov, kmetijstva, izobraževanja, vseživljenjskega usposabljanja, konkurenčnosti in inovacij, zaposlovanja, enakih možnosti in enake obravnave, ustreznih delovnih pogojev , industrije, zdravja, varstva potrošnikov, zaposlovanja, energetike, prometa in okolja.
Obrazložitev
Vseživljenjsko usposabljanje je bistveno, zlasti na področju raziskav, kjer se ugotavlja povečana težnja po odhajanju raziskovalcev na sredini poklicne poti zaradi postopkov predčasnega ali obveznega upokojevanja (glej KOM(2003)0436 ).
Zagotavljanje ustreznih delovnih pogojev in vse, kar je s tem povezano, je eden najpomembnejših predpogojev za spodbujanje raziskav.
Enake možnosti in enaka obravnava na področju zaposlovanja sta osnovni družbeni načeli, ki ju je treba izvajati, če želimo uresničiti lizbonske cilje, h katerim mora prispevati tudi okvirni program.
Predlog spremembe
2
Uvodna izjava 7
(7) Mednarodna razsežnost je temeljna sestavina človeških virov na področju raziskav in razvoja v Evropi. Kakor predvideva člen 170 Pogodbe, lahko v tem posebnem programu sodelujejo države, ki so v ta namen sklenile potrebne sporazume, na ravni projekta in na podlagi vzajemnih koristi pa lahko v njem sodelujejo tudi subjekti iz tretjih držav in mednarodne organizacije za znanstveno sodelovanje. Poleg tega lahko pri vseh ukrepih kot tudi posebnih ukrepih v okviru tega posebnega programa sodelujejo posamezni raziskovalci iz tretjih držav.
(7) Mednarodno sodelovanje in mednarodne izkušnje raziskovalcev so temeljnega pomena za raziskave in razvoj v Evropi. Kakor predvideva člen 170 Pogodbe, lahko v tem posebnem programu sodelujejo države, ki so v ta namen sklenile potrebne sporazume, na ravni projekta in na podlagi vzajemnih koristi pa lahko v njem sodelujejo tudi subjekti iz tretjih držav in mednarodne organizacije za znanstveno sodelovanje. Poleg tega lahko pri vseh ukrepih kot tudi posebnih ukrepih tega posebnega programa brez kakršne koli oblike diskriminacije sodelujejo posamezni raziskovalci iz tretjih držav in evropski raziskovalci, ki živijo v tretjih državah . Sprejetje politike za zagotavljanje spodbud ne sme biti osredotočeno le na osebni prejemek raziskovalcev, ampak tudi na njihove delovne pogoje. Prizadevati si je treba za čim hitrejše medsebojno priznavanje dokazil o poklicnih kvalifikacijah, pridobljenih v tretjih državah.
Obrazložitev
Pomembno je pritegniti „evropske možgane“, ki so se izselili iz Evrope zaradi specializacije in so zaradi raziskovanja ostali v državah, ki so jih sprejele med univerzitetnim usposabljanjem.
Udeležba pri programu mora biti zagotovljena brez diskriminacije. Če želimo pritegniti tuje raziskovalce, je treba pospešiti medsebojno priznavanje dokazil o poklicnih kvalifikacijah, pridobljenih v tretjih državah, in na ta način izkoristiti človeški potencial na področju raziskav in tehnologije v Evropi ter ohraniti neoviran prost pretok raziskovalcev na območju Skupnosti.
Dosedanje izkušnje kažejo, da so se zlasti raziskovalci pripravljeni preseliti šele takrat, ko imajo zagotovljene osnovne pogoje, kot sta kakovostno življenje in kakovostno delovno mesto.
Predlog spremembe
3
Uvodna izjava 9
(9) Okvirni program mora prispevati k spodbujanju trajnostnega razvoja.
(9) Okvirni program mora prispevati k spodbujanju trajnostnega razvoja in zmanjšanju brezposelnosti .
Obrazložitev
Pomembno je, da se okrepi pomen zaposlitvenih ciljev.
Predlog spremembe
4
Uvodna izjava 13
(13) Pri izvajanju tega programa je treba primerno pozornost posvetiti integraciji načela enakosti spolov ter med drugim tudi delovnim pogojem, preglednosti postopkov zaposlovanja in poklicnemu razvoju v zvezi z raziskovalci, zaposlenimi pri projektih in programih, ki se financirajo v okviru ukrepov tega programa, za katere nudi referenčni okvir Priporočilo Komisije z dne 11. marca 2005 o Evropski listini za raziskovalce ter o Kodeksu ravnanja pri zaposlovanju raziskovalcev.
(13) Pri izvajanju tega programa je treba primerno pozornost posvetiti integraciji načela enakosti spolov ter med drugim tudi delovnim pogojem, socialni varnosti , preglednosti postopkov zaposlovanja in poklicnemu razvoju v zvezi z raziskovalci, zaposlenimi pri projektih in programih, ki se financirajo v okviru ukrepov tega programa, za katere nudi referenčni okvir Priporočilo Komisije z dne 11. marca 2005 o Evropski listini za raziskovalce ter o Kodeksu ravnanja pri zaposlovanju raziskovalcev.
Obrazložitev
Pomembno je, da se okrepi pomen socialne varnosti za družine raziskovalcev, ki se pogosto srečujejo s praktičnimi težavami, kot so zdravstveno varstvo ali prisotnost otrok v šoli (jaslih, otroških vrtcih itd.).
Predlog spremembe
5
Člen 2
Posebni program spodbuja dejavnosti v zvezi s „Človeškimi viri“ s količinsko in kakovostno krepitvijo človeških potencialov na področju raziskav in tehnologije v Evropi. Dejavnosti v podporo usposabljanju in poklicnemu razvoju raziskovalcev, imenovane „aktivnosti Marie Curie“, bodo okrepljene in bolj osredotočene na ključne vidike razvoja spretnosti in znanja ter poklicnega razvoja in na okrepljene povezave z nacionalnimi sistemi.
Posebni program spodbuja dejavnosti v zvezi s „Človeškimi viri“ s količinsko in kakovostno krepitvijo človeških potencialov na področju raziskav in tehnologije ter razširja znanje in inovacije v Evropi. Dejavnosti v podporo usposabljanju in poklicnemu razvoju raziskovalcev, imenovane „aktivnosti Marie Curie“, bodo okrepljene in bolj osredotočene na ključne vidike razvoja spretnosti in znanja ter poklicnega razvoja in na okrepljene povezave z nacionalnimi sistemi.
Cilji in splošne smernice navedenih dejavnosti so določeni v Prilogi.
Cilji in splošne smernice navedenih dejavnosti so določeni v Prilogi.
Obrazložitev
Treba se je jasno sklicevati na rezultat, ki je potreben z vidika kvantitativne in kvalitativne krepitve človeškega potenciala. V tem primeru je najpomembnejši rezultat spodbujanje znanstvenih dognanj in inovacij, ki vodi k stalnemu izboljševanju človekovih spretnosti.
Predlog spremembe
6
Člen 4, odstavek 1
1. Vse raziskovalne dejavnosti, ki se izvajajo v okviru posebnega programa, se izvedejo v skladu s temeljnimi etičnimi načeli.
1. Vse raziskovalne dejavnosti, ki se izvajajo v okviru posebnega programa, se izvedejo v skladu s temeljnimi etičnimi načeli in Listino Evropske unije o temeljnih človekovih pravicah .
Obrazložitev
Predlog spremembe želi podrobneje obrazložiti, da je treba upoštevati Listino Evropske unije o temeljnih človekovih pravicah.
Predlog spremembe
7
Člen 8
1. Komisiji pomaga odbor.
1. Komisiji pomaga odbor.
2. Pri sklicevanju na ta odstavek se uporablja upravljalni postopek, določen v členu 4 Sklepa 1999/468/ES, v skladu s členom 7(3) Sklepa .
2. Pri sklicevanju na ta odstavek se uporabljata člena 3 in 7 Sklepa 1999/468/ES.
3. Pri sklicevanju na ta odstavek se uporabljata člena 5 in 7 Sklepa 1999/468/ES.
3. Pri sklicevanju na ta odstavek se uporabljata člena 5 in 7 Sklepa 1999/468/ES.
4. Obdobje, določeno v členu 4(3) Sklepa 1999/468/ES, je dva meseca.
4. Obdobje, določeno v členu 4(3) Sklepa 1999/468/ES, je dva meseca.
5. Komisija odbor redno obvešča o splošnem napredku izvajanja posebnega programa in mu predloži podatke o vseh ukrepih RTR, ki se financirajo v okviru tega programa.
5. Komisija odbor in Evropski parlament redno obvešča o splošnem napredku izvajanja posebnega programa in jima predloži podatke o skladu za financiranje na osnovi delitve tveganja in vseh ukrepih RTR, ki se financirajo v okviru tega programa.
Obrazložitev
Posvetovalni postopek iz Sklepa Sveta 1999/468/ES ima prednost, ker Evropska komisija obdrži izvedbena pooblastila, ki so ji podeljena na podlagi pogodb. Če Evropski parlament kot ena od vej zakonodajne oblasti ne more vplivati na postopek komitologije, bi moralo isto veljati za Svet ali uradne organe držav članic. Omejitev iz člena 7 je neupravičena.
Razen tega mora biti Evropski parlament obveščen o vseh dejavnostih na področju raziskav in tehnološkega razvoja, ki se financirajo v okviru programa.
Sklad za financiranje na osnovi delitve tveganja je pomembna nova možnost, ki jo ponuja okvirni program, zato jo je treba omeniti.
Predlog spremembe
8
Priloga, Uvod, odstavek 1
Količina in kakovost človeških virov predstavljata glavno konkurenčno prednost na področju znanosti in tehnologije. Splošni strateški cilj tega programa, kot predpogoj za povečano zmogljivost in učinkovitost Evrope na področju raziskav in tehnološkega razvoja ter za uskladitev in nadaljnji razvoj Evropskega raziskovalnega prostora, je narediti Evropo privlačnejšo za raziskovalce. To se bo uresničilo z dosego znatnega strukturnega vpliva v vsej Evropi na organizacijo, zmogljivost in kakovost usposabljanja na področju raziskav, na aktivni poklicni razvoj raziskovalcev, izmenjavo znanja med raziskovalci iz različnih sektorjev in raziskovalnimi organizacijami ter na močno udeležbo žensk na področju raziskav in razvoja.
Prisotnost velikega števila pomembnih znanstvenikov pomeni konkurenčno prednost za Evropo. Splošni strateški cilj tega programa, kot predpogoj za povečano zmogljivost in učinkovitost Evrope na področju raziskav in tehnološkega razvoja ter za uskladitev in nadaljnji razvoj Evropskega raziskovalnega prostora, je , med drugim, trajno izboljšati univerzitetna raziskovalna središča ter tako narediti Evropo privlačnejšo za raziskovalce. To se bo uresničilo z dosego znatnega strukturnega vpliva v vsej Evropi na organizacijo, zmogljivost in kakovost usposabljanja na področju raziskav, na aktivni poklicni razvoj raziskovalcev, izmenjavo znanja med raziskovalci iz različnih sektorjev in raziskovalnimi organizacijami, s spodbujanjem dvosmernega pretoka med akademskim svetom in industrijo , ter na močno udeležbo žensk in mladih raziskovalcev na področju raziskav in razvoja.
Obrazložitev
Znanstveniki so ljudje in ne „človeški viri“, ki naj bi idealno dosegli največjo možno mero „količine in kakovosti“. To mora izražati tudi besedilo.
Na številnih področjih imajo raziskovalni projekti v poslovnem okolju še vedno manj pomemben status, tako da akademski raziskovalci, ki delajo v podjetju, pogosto ne veljajo za resne kandidate za akademsko napredovanje.
Univerzitetna raziskovalna središča so lahko in morajo biti najpomembnejši urejevalni mehanizem za pridobivanje in širjenje sodobnega znanja. Med najbolj značilnimi prednostmi univerzitetnih raziskovalnih središč je možnost pridobivanja finančnih sredstev od države in zasebnih organizacij, ki se odločijo za izvajanje študij. Pridobljeno znanje se lahko nato posreduje naprej v univerzitetnem okolju in prenese na sodelujoče zasebne organizacije.
Na številnih področjih imajo raziskovalni projekti v poslovnem svetu še vedno manj pomemben status, tako da univerzitetni raziskovalci, ki delajo v podjetjih, navadno ne veljajo za resne kandidate za akademsko napredovanje.
Predlog spremembe
9
Priloga, Uvod, odstavek 2
Program se bo izvajal s sistematičnimi naložbami v človeške vire, predvsem s skladnim nizom „aktivnosti Marie Curie“, ki so namenjene raziskovalcem v zvezi z razvojem njihovih sposobnosti in znanja ter zmogljivosti na vseh stopnjah njihove poklicne poti, od začetnih usposabljanj raziskovalcev do poklicnega razvoja in vseživljenjskega učenja. Nadnacionalna in medsektorska mobilnost, priznavanje izkušenj, pridobljenih v različnih sektorjih in državah, ter primerni delovni pogoji so ključni elementi vseh „aktivnosti Marie Curie“.
Program se bo izvajal s sistematičnimi naložbami v človeške vire, predvsem s skladnim nizom „aktivnosti Marie Curie“, ki so namenjene raziskovalcem v zvezi z razvojem njihovih sposobnosti in znanja ter zmogljivosti na vseh stopnjah njihove poklicne poti, od začetnih usposabljanj raziskovalcev do poklicnega razvoja in vseživljenjskega učenja. Nadnacionalna in medsektorska mobilnost, priznavanje izkušenj in poklicnih kvalifikacij , pridobljenih v različnih sektorjih in državah, ter primerni delovni pogoji so ključni elementi vseh „aktivnosti Marie Curie“.
Obrazložitev
Če želimo vključiti raziskovalce in raziskovalke iz tretjih držav, je treba nujno sprejeti ukrepe za priznavanje poklicnih kvalifikacij, pridobljenih v teh državah. Nadalje morajo „aktivnosti Marie Curie“ spodbuditi ustvarjanje delovnih pogojev, ki ne upoštevajo le enakosti med spoloma, ampak tudi potrebo po združljivosti poklicnega in družinskega življenja.
Predlog spremembe
10
Priloga, Uvod, odstavek 5
Mednarodna razsežnost kot temeljna sestavina človeških virov na področju raziskav in razvoja v Evropi se bo obravnavala v zvezi s poklicnim razvojem kot tudi krepitvijo in bogatenjem mednarodnega sodelovanja s pomočjo raziskovalcev ter privabljanjem nadarjenih raziskovalcev v Evropo. Mednarodna razsežnost bo vključena v vse „aktivnosti Marie Curie“, poleg tega pa bo tudi predmet neodvisnih aktivnosti.
Mednarodna razsežnost kot temeljna sestavina človeških virov na področju raziskav in razvoja v Evropi se bo obravnavala v zvezi s poklicnim razvojem kot tudi krepitvijo in bogatenjem mednarodnega sodelovanja s pomočjo raziskovalcev ter privabljanjem nadarjenih raziskovalcev v Evropo tako, da se bodo v ta namen ustvarile ustrezne spodbude . Mednarodna razsežnost bo vključena v vse „aktivnosti Marie Curie“, poleg tega pa bo tudi predmet neodvisnih aktivnosti.
Obrazložitev
Dosedanje izkušnje kažejo, da so se zlasti raziskovalci pripravljeni preseliti šele takrat, ko imajo zagotovljene osnovne pogoje, kot sta kakovostno življenje in kakovostno delovno mesto.
Predlog spremembe
11
Priloga, Uvod, odstavek 6
Upoštevati bo treba načela trajnostnega razvoja in enakosti spolov. Cilj programa je zagotoviti integracijo načela enakosti spolov s spodbujanjem enakih možnosti v vseh „aktivnostih Marie Curie“ in primerjavo udeležbe glede na spol (cilj najmanj 40-odstotne udeležbe žensk). Poleg tega bodo aktivnosti zasnovane tako, da bodo raziskovalcem omogočile doseči primerno ravnotežje med delom in zasebnim življenjem ter raziskovalcem, ki začenjajo poklicno pot po premoru, olajšale ponovno vključitev na delovno mesto. Nadalje se bo v okviru tega posebnega programa po potrebi obravnavalo upoštevanje etičnih, družbenih, pravnih in širših kulturnih vidikov raziskav, ki se bodo izvajale, in njihovih možnih uporab, kakor tudi socialno-ekonomskih učinkov znanstvenega in tehnološkega razvoja ter predvidevanja.
Upoštevati bo treba načela trajnostnega razvoja in enakosti spolov. Cilj programa je zagotoviti integracijo načela enakosti spolov s spodbujanjem enakih možnosti v vseh „aktivnostih Marie Curie“ in primerjavo udeležbe glede na spol (cilj najmanj 40-odstotne udeležbe žensk). Poleg tega bodo aktivnosti zasnovane tako, da bodo odpravile ovire, ki preprečujejo mobilnost, da bi raziskovalcem omogočile doseči primerno ravnotežje med delom in zasebnim življenjem z zagotavljanjem podpore njihovim družinam ter raziskovalcem, ki začenjajo poklicno pot po premoru, olajšale ponovno vključitev na delovno mesto. Nadalje se bo v okviru tega posebnega programa po potrebi obravnavalo upoštevanje etičnih, družbenih, pravnih in širših kulturnih vidikov raziskav, ki se bodo izvajale, in njihovih možnih uporab, kakor tudi socialno-ekonomskih učinkov znanstvenega in tehnološkega razvoja ter predvidevanja.
Obrazložitev
Pomembno je, da se okrepi pomen socialne varnosti za družine raziskovalcev, ki se pogosto srečujejo s praktičnimi težavami, kot so zdravstveno varstvo ali prisotnost otrok v šoli (jaslih, otroških vrtcih itd.).
Z aktivnostmi „Marie Curie“ mora biti mogoče odpraviti vse težave, ki ovirajo in otežujejo raziskovalno delo raziskovalcev v okviru njihovega bivanja v tujini.
Predlog spremembe
12
Priloga, Uvod, odstavek 7
Da bi v celoti izkoristili potencial Evrope in jo tako naredili privlačnejšo za raziskovalce, bodo „aktivnosti Marie Curie“ ustvarile dejanske sinergije z drugimi aktivnostmi v okviru raziskovalne politike Skupnosti kot tudi v okviru aktivnosti drugih politik Skupnosti, npr. o izobraževanju, koheziji in zaposlovanju. Takšne sinergije se bodo iskale tudi z aktivnostmi na nacionalni in mednarodni ravni.
Da bi v celoti izkoristili potencial Evrope in jo tako naredili privlačnejšo za raziskovalce, bodo „aktivnosti Marie Curie“ ustvarile dejanske sinergije z drugimi aktivnostmi v okviru raziskovalne politike Skupnosti kot tudi v okviru aktivnosti drugih politik Skupnosti, npr. o izobraževanju, koheziji in zaposlovanju. Takšne sinergije se bodo iskale tudi z aktivnostmi na regionalni, nacionalni in mednarodni ravni, ter zlasti z regionalnim povezovanjem ob upoštevanju nujnosti pridobivanja raziskovalcev za najmanj razvite regije, da bi te lahko razvile lastne srednjeročne in dolgoročne razvojne strategije .
Obrazložitev
Treba je zagotoviti, da povečano povpraševanje po visoko usposobljenih raziskovalcih ne bo škodilo najmanj razvitim regijam.
Predlog spremembe
13
Priloga, Dejavnosti, Začetno usposabljanje raziskovalcev, odstavek 5, vrstična oznaka 3 a in 3 b (novo)
· uresničevanje ukrepov sodelovanja s tretjimi državami, da bi usposobili raziskovalce, ki so na začetku poklicne poti.
· podporo raziskovalcem pri objavi publikacij, študij in knjig s ciljem razširiti znanje in spodbuditi teoretični in strokovni razvoj raziskovalcev.
Obrazložitev
Pomembno je spodbujati sodelovanje s tretjimi državami, če to lahko prispeva k dodani vrednosti usposabljanja evropskih raziskovalcev na začetku poklicne poti.
Objava teoretičnih in strokovnih mnenj raziskovalcev, zlasti mladih, mora imeti posebno podporo, ker ne spodbuja le novih idej, ampak ustvarja tudi ustrezne pogoje za ustvarjalno, strokovno tekmovalnost.
Predlog spremembe
14
Priloga, Dejavnosti, Vseživljenjsko učenje in razvoj poklicne poti, odstavek 2
Raziskovalci, obravnavani v okviru te aktivnosti, morajo imeti najmanj štiri leta delovnih izkušenj s polnim delovnim časom na področju raziskav; glede na to, da je aktivnost usmerjena v vseživljenjsko učenje in poklicni razvoj, se pričakuje, da bodo imeli raziskovalci visok položaj in veliko izkušenj.
Raziskovalci, obravnavani v okviru te aktivnosti, morajo imeti najmanj štiri leta delovnih izkušenj na področju raziskav; glede na to, da je aktivnost usmerjena v vseživljenjsko učenje in poklicni razvoj, se pričakuje, da bodo imeli raziskovalci visok položaj in veliko izkušenj.
Obrazložitev
Štiri leta delovnih izkušenj s polnim delovnim časom se lahko izkažejo za prestrog pogoj v primeru raziskovalca, ki se aktivno ukvarja z akademskimi raziskavami in hkrati razvija poklicno pot na drugem področju.
Predlog spremembe
15
Priloga, Dejavnosti, Mednarodna razsežnost, odstavek 2, točka (i)
i) z izhodnimi mednarodnimi štipendijami (z obveznim povratkom) za izkušene raziskovalce v okviru vseživljenjskega učenja in raznolikosti sposobnosti, da bi pridobili nove spretnosti in znanje;
i) z ustrezno financiranimi izhodnimi mednarodnimi štipendijami (z obveznim povratkom v Evropsko unijo ) za izkušene raziskovalce v okviru vseživljenjskega učenja in raznolikosti sposobnosti ter za raziskovalce na začetku poklicne poti , da bi jim omogočili pridobivanje novih spretnosti in znanja;
Obrazložitev
Nezadostno financiranje, v obliki štipendij za raziskovalce oziroma podpore za vrnitev ali ponovno vključitev, pogosto ovira mobilnost raziskovalcev, zlasti tistih na sredini ali koncu poklicne poti. Pogoji za podeljevanje štipendij morajo biti enaki za raziskovalce na začetku poklicne poti, da se lahko izpopolnjujejo in se vrnejo kot visoko usposobljeni raziskovalci.
Pomembno je, da se raziskovalcu ni nujno treba vrniti v svojo izvorno državo in nikamor drugam, ampak lahko pridobi nove izkušnje pred povratkom v katero drugo državo, ki je članica Evropske unije.
Predlog spremembe
16
Priloga, Dejavnosti, Mednarodna razsežnost, odstavek 2, točka (ii)
ii) s podporo za vrnitev in z mednarodno podporo za ponovno vključitev za izkušene raziskovalce po obdobju izkušenj na mednarodni ravni. V okviru te aktivnosti se bo povezovanje raziskovalcev iz držav članic in pridruženih držav, ki so zaposleni v tujini, v mreže podpiralo tudi zato, da bi se jih redno obveščalo o razvoju Evropskega raziskovalnega prostora in da bi pri tem razvoju stalno sodelovali.
ii) z ustrezno financiranima podporo za vrnitev in mednarodno podporo za ponovno vključitev za izkušene raziskovalce ali raziskovalce na začetku poklicne poti po obdobju izkušenj na mednarodni ravni. V okviru te aktivnosti se bo povezovanje raziskovalcev iz držav članic in pridruženih držav, ki so zaposleni v tujini, v mreže podpiralo tudi zato, da bi se jih redno obveščalo o razvoju Evropskega raziskovalnega prostora in da bi pri tem razvoju stalno sodelovali , spodbujala pa se bo tudi vrnitev evropskih raziskovalcev, delujočih zunaj Evrope .
Obrazložitev
Nezadostno financiranje, v obliki štipendij za raziskovalce oziroma podpore za vrnitev ali ponovno vključitev, pogosto ovira mobilnost raziskovalcev, zlasti tistih na sredini ali koncu poklicne poti. Pogoji za podeljevanje štipendij morajo biti enaki za raziskovalce na začetku poklicne poti, da se lahko izpopolnjujejo in se vrnejo kot visoko usposobljeni raziskovalci. Izseljene evropske raziskovalce je treba spodbujati k vrnitvi v Evropo.
Predlog spremembe
17
Priloga, Dejavnosti, Mednarodna razsežnost, odstavek 3, točka (i)
i) z mednarodnimi vhodnimi štipendijami, da bi pritegnili visoko usposobljene raziskovalce iz tretjih držav v države članice in pridružene države za krepitev znanja in vzpostavitev povezav na visoki ravni. Raziskovalci iz držav v razvoju ali držav z nastajajočimi gospodarstvi lahko dobijo podporo za povratek. Povezovanje raziskovalcev iz tretjih držav, ki so zaposleni v državah članicah in pridruženih državah, v mreže se bo podpiralo tudi zato, da bi navezali in poglabljali stike z njihovimi matičnimi regijami;
i) z mednarodnimi vhodnimi štipendijami, da bi pritegnili visoko usposobljene raziskovalce iz tretjih držav v države članice in pridružene države za krepitev znanja in vzpostavitev povezav na visoki ravni. Raziskovalci iz držav v razvoju ali držav z nastajajočimi gospodarstvi lahko dobijo podporo za povratek. Povezovanje raziskovalcev iz tretjih držav, ki so zaposleni v državah članicah in pridruženih državah, v mreže se bo podpiralo tudi zato, da bi navezali in poglabljali stike z njihovimi matičnimi regijami , dobrim raziskovalcem iz vsega sveta pa se bo zagotovila spodbuda, da se naselijo v Evropi ;
Obrazložitev
Na splošno je treba zagotoviti spodbude raziskovalcem, da se naselijo v Evropi ali se vanjo vrnejo.
Predlog spremembe
18
Priloga, Dejavnosti, Mednarodna razsežnost, odstavek 3, točka (ii), vrstična oznaka -1 a (novo)
· državah kandidatkah;
Obrazložitev
Predlog spremembe želi poudariti poseben položaj držav kandidatk v zvezi s partnerstvi.
Predlog spremembe
19
Priloga, Dejavnosti, Posebni ukrepi
V podporo oblikovanju resničnega evropskega trga dela za raziskovalce se bo izvajal skladen niz spremljevalnih ukrepov z odstranjevanjem ovir, ki preprečujejo mobilnost, in z izboljšanjem možnosti glede poklicne poti, ki jo imajo evropski raziskovalci. Cilj teh ukrepov bo zlasti povečati ozaveščenost zainteresiranih strani in splošne javnosti, tudi s podeljevanjem nagrad „Marie Curie“, spodbujati in podpirati ukrepe na ravni držav članic ter dopolnjevati ukrepe Skupnosti.
V podporo oblikovanju resničnega evropskega trga dela za raziskovalce se bo izvajal skladen niz spremljevalnih ukrepov z odstranjevanjem ovir, ki preprečujejo poklicno mobilnost, zlasti na področju socialne varnosti in obdavčevanja, ki raziskovalce pogosto odvrneta od področja raziskovanja , in z izboljšanjem možnosti glede poklicne poti, ki jo imajo evropski raziskovalci , ter zlasti z zagotavljanjem ustreznih finančnih in plačnih pogojev ter ureditve socialne varnosti . Cilj teh ukrepov bo zlasti povečati ozaveščenost zainteresiranih strani in splošne javnosti, tudi s podeljevanjem nagrad „Marie Curie“, spodbujati in podpirati ukrepe na ravni držav članic ter dopolnjevati ukrepe Skupnosti.
Obrazložitev
Razlike med sistemi socialne varnosti in obdavčevanja v državah članicah lahko ovirajo mobilnost, zato je treba nujno začeti izvajati usklajene ukrepe. Plača je eden najvidnejših vidikov priznavanja poklicne usposobljenosti, zato je pomembno zagotoviti primerne in privlačne dohodke, da bi izzvali zanimanje za poklicno pot na področju raziskovanja.
POSTOPEK
Naslov
Predlog Odločbe Sveta o posebnem programu „Človeški viri“, s katerim se bo izvajal sedmi okvirni program (2007 do 2013) Evropske skupnosti za raziskave, tehnološki razvoj in predstavitvene dejavnosti
Referenčni dokumenti
KOM(2005)0442 - C6-0383/2005 - 2005/0187(CNS)
Pristojni odbor
ITRE
Mnenje pripravil Datum razglasitve na zasedanju
EMPL 17.11.2005
Okrepljeno sodelovanje – datum razglasitve na zasedanju
Pripravljavec/-ka mnenja Datum imenovanja
Jamila Madeira 12.1.2006
Nadomeščeni/-a pripravljavec/-ka mnenja
Obravnava v odboru
21.3.2006
19.4.2006
Datum sprejetja
20.4.2006
Izid končnega glasovanja
+:
-:
0:
[38]
[0]
[0]
Poslanci, navzoči pri končnem glasovanju
Jan Andersson, Roselyne Bachelot-Narquin, Jean-Luc Bennahmias, Milan Cabrnoch, Alejandro Cercas, Ole Christensen, Derek Roland Clark, Jean Louis Cottigny, Proinsias De Rossa, Harald Ettl, Carlo Fatuzzo, Joel Hasse Ferreira, Stephen Hughes, Karin Jöns, Jan Jerzy Kułakowski, Sepp Kusstatscher, Bernard Lehideux, Elizabeth Lynne, Thomas Mann, Mario Mantovani, Jan Tadeusz Masiel, Ana Mato Adrover, Maria Matsouka, Marie Panayotopoulos-Cassiotou, Pier Antonio Panzeri, Jacek Protasiewicz, José Albino Silva Peneda, Kathy Sinnott, Jean Spautz
Namestniki, navzoči pri končnem glasovanju
Edit Bauer, Mihael Brejc, Françoise Castex, Marian Harkin, Anne E. Jensen, Jamila Madeira, Leopold Józef Rutowicz, Elisabeth Schroedter, Evangelia Tzampazi, Yannick Vaugrenard, Anja Weisgerber
Namestniki (člen 178(2)), navzoči pri končnem glasovanju
Pripombe (na voljo samo v enem jeziku)
27.3.2006
MNENJE Odbora za kulturo in izobraževanje
za Odbor za industrijo, raziskave in energetiko
o predlogu odločbe Sveta o posebnem programu „Človeški viri“, s katerim se bo izvajal sedmi okvirni program (2007 do 2013) Evropske skupnosti za raziskave, tehnološki razvoj in predstavitvene dejavnosti
( KOM(2005)0442 – C6‑0383/2005 – 2005/0187(CNS) )
Pripravljavec mnenja:
Giovanni Berlinguer
KRATKA OBRAZLOŽITEV
Odbor za kulturo in izobraževanje želi opozoriti na naslednje:
- v celoti odobrava predlog Komisije o posebnem programu „ Človeški viri “, s katerim se bo izvajal sedmi okvirni program (2007 do 2013), saj predstavlja nadaljevanje ukrepov iz šestega okvirnega programa, ki se trenutno izvaja. Program „Človeški viri“ ima za cilj, da preko dejavnosti „Marie Curie“, ki so bile najbolj oprijemljiv in učinkovit instrument za razvoj človeških virov v znanstvenem sektorju, spodbuja mlade raziskovalce v znanstvenih poklicih;
- soglaša s ciljem programa, vendar poziva k posebnim ukrepom da se v prihodnje prepreči pomanjkanje raziskovalcev, razpršitev ali prekrivanje raziskovalnih dejavnosti, ter da bi se izognili osamitvi raziskovalnih skupin, zlasti v tistih regijah Skupnosti, ki so odročne oziroma imajo omejene možnosti. Da bi se prispevalo k razvoju tega potenciala znanja in še zlasti spodbudilo usposabljanje in mobilnost raziskovalcev; je treba izboljšati dostopnost raziskovalne infrastrukture.
- poudarja spoštovanje enakih možnosti za ženske in moške na področju raziskovanja;
- poudarja potrebo po zagotavljanju vključevanja načela enakosti spolov, tako s spodbujanjem enakih možnosti v vseh „aktivnostih Marie Curie“, kot z izvedbo komparativne analize udeležbe glede na spol. Raziskovalke se namreč dejavno odzovejo, če se jih spodbuja h kandidiranju za zadevne programe . Ravnotežje je bilo ponovno vzpostavljeno po letu 1999, torej odkar se je Evropska komisija odločila začeti z ukrepi osveščanja za enakopravno udeležbo obeh spolov v okviru štipendij „Marie Curie“;
- meni, da mora biti na mobilnosti raziskovalcev temelječe partnerstvo med akademskimi in industrijskimi sektorji, nepogrešljiv dejavnik pri pridobivanju in prenosu znanja;
- poudarja potrebo, da se podprejo posebne pobude za pospeševanje razvoja nove generacije raziskovalcev, ki bodo morali biti izobraženi in usposobljeni tako na področju teoretske kot uporabne znanosti;
- ponovno opozarja, da je treba ustvariti pogoje, ki bodo omogočali vračanje raziskovalcev v izvorne države, tako da se izboljšajo pogoji njihovega zaposlovanja in se jim zagotovi primerna socialna varnost;
- poudarja, da mobilnosti ne smemo obravnavati kot beg, ampak kot izbiro in priložnost za delo v tujini, s katerim lahko pridobimo in prenašamo znanje in izkušnje. Na ravni držav in na evropski ravni je treba bolje izkoristiti možnosti, ki jih ponuja mobilnost kot instrument prenosa znanja in tehnologij;
- meni, da je kakovost njenih raziskovalcev in inženirjev, kot posameznikov in kot kolektiva, ena od prednosti Skupnosti, ter da gre pri tem za bogastvo, s katerim Evropa ne sme ravnati razsipno.
PREDLOGI SPREMEMB
Odbor za kulturo in izobraževanje poziva Odbor za industrijo, raziskave in energetiko kot pristojni odbor, da v svoje poročilo vključi naslednje predloge sprememb:
Besedilo, ki ga predlaga Komisija
Še neobjavljeno v UL.
Predlogi sprememb Parlamenta
Predlog spremembe
1
Uvodna izjava 8
(8) Raziskovalne dejavnosti, izvedene v okviru tega programa, spoštujejo temeljna etična načela, vključno s tistimi iz Listine Evropske unije o temeljnih človekovih pravicah.
(8) Raziskovalne dejavnosti, ki se izvajajo znotraj tega programa, morajo upoštevati temeljna etična načela, vključno s tistimi, ki so izražena v Listini Evropske unije o temeljnih človekovih pravicah , ter poudarjati državljanski in humanistični pomen raziskav, ob upoštevanju etične in kulturne raznolikosti.
Obrazložitev
Napetost, ki vlada na področju raziskav – včasih plodna, včasih rušilna, ki po eni strani izhaja iz prepričljivih uspehov na raziskovalnem področju, po drugi strani pa iz družbenih zahtev na gospodarskem, političnem in kulturnem področju, je večja kot kdajkoli prej in zahteva odmor za razmislek o etičnih vprašanjih ter o vprašanjih, povezanih s kulturno raznolikostjo, ki se porajajo v zvezi z raziskovalno dejavnostjo.
Predlog spremembe
2
Uvodna izjava 9
(9) Okvirni program mora prispevati k spodbujanju trajnostnega razvoja.
(Ne zadeva slovenske različice.)
Predlog spremembe
3
Uvodna izjava 10 a (novo)
10 (a) Za poenostavitev in zmanjšanje stroškov razpisa bi morala Komisija vzpostaviti podatkovno zbirko kot predpogoj za obveščanje udeležencev razpisa.
Obrazložitev
Poenostavitev dostopa do programa za evropske raziskovalne ustanove in lažji dostop do razpisov za vse zainteresirane.
Predlog spremembe
4
Člen 8, odstavek 5
5. Komisija odbor redno obvešča o splošnem napredku izvajanja posebnega programa in mu predloži podatke o vseh ukrepih RTR, ki se financirajo v okviru tega programa.
5. Komisija odbor in pristojni odbor Evropskega parlamenta redno obvešča o splošnem napredku izvajanja posebnega programa in mu predloži podatke o vseh ukrepih za raziskave in tehnološki razvoj, ki se financirajo v okviru tega programa.
Obrazložitev
S tem predlogom spremembe Komisija predstavi predpise za postopek komitologije v okviru sodelovanja s Svetom. Primerno je, da se o izvajanju programa obvešča tudi drugo vejo proračunskega organa.
Predlog spremembe
5
Člen 8, odstavek 5 a (novo)
5(a) Komisija pravočasno predloži to odločbo in poročilo o izvajanju posebnega programa pristojnim organom v pregled, da se postopek o spremembi odločbe lahko zaključi pred koncem leta 2010.
Obrazložitev
Preverjanje odločbe v predvidenem času (vmesni pregled) bo v okviru ocenjevanja in morebitnih popravnih ukrepov omogočilo odziv na ovire pri izvajanju ali na druge dogodke. Zaradi v praksi obstoječe faze uvajanja programa, se preverjanje izvede v letu po preteku polovice trajanja programa, da bi se tako zagotovilo zanesljivejše ocenjevanje.
Predlog spremembe
6
Priloga, Uvod, odstavek 1
Količina in kakovost človeških virov predstavljata glavno konkurenčno prednost na področju znanosti in tehnologije. Splošni strateški cilj tega programa, kot predpogoj za povečano zmogljivost in učinkovitost Evrope na področju raziskav in tehnološkega razvoja ter za uskladitev in nadaljnji razvoj Evropskega raziskovalnega prostora, je narediti Evropo privlačnejšo za raziskovalce. To se bo uresničilo z dosego znatnega strukturnega vpliva v vsej Evropi na organizacijo, zmogljivost in kakovost usposabljanja na področju raziskav, na aktivni poklicni razvoj raziskovalcev, izmenjavo znanja med raziskovalci iz različnih sektorjev in raziskovalnimi organizacijami ter na močno udeležbo žensk na področju raziskav in razvoja.
Človeški viri so pomembni za konkurenčnost in za razvoj, ki na področju znanosti in tehnologije vedno bolj temeljita na znanju . Splošni strateški cilj tega programa, kot predpogoj za povečano zmogljivost in učinkovitost Evrope na področju raziskav in tehnološkega razvoja ter za uskladitev in nadaljnji razvoj Evropskega raziskovalnega prostora, je narediti Evropo privlačnejšo za raziskovalce. To se bo uresničilo z dosego znatnega strukturnega vpliva v vsej Evropi na organizacijo, zmogljivost in kakovost usposabljanja na področju raziskav, na aktivni poklicni razvoj raziskovalcev, izmenjavo znanja med raziskovalci iz različnih sektorjev in raziskovalnimi organizacijami ter na močno udeležbo žensk na področju raziskav in razvoja.
Predlog spremembe
7
Priloga, Uvod, odstavek 2
Program se bo izvajal s sistematičnimi naložbami v človeške vire, predvsem s skladnim nizom „aktivnosti Marie Curie“, ki so namenjene raziskovalcem v zvezi z razvojem njihovih sposobnosti in znanja ter zmogljivosti na vseh stopnjah njihove poklicne poti, od začetnih usposabljanj raziskovalcev do poklicnega razvoja in vseživljenjskega učenja. Nadnacionalna in medsektorska mobilnost, priznavanje izkušenj, pridobljenih v različnih sektorjih in državah, ter primerni delovni pogoji so ključni elementi vseh „aktivnosti Marie Curie“.
Program se bo izvajal s sistematičnimi naložbami v človeške vire, predvsem s skladnim nizom „aktivnosti Marie Curie“, ki so namenjene raziskovalcem v zvezi z razvojem njihovih sposobnosti in znanja ter zmogljivosti na vseh stopnjah njihove poklicne poti, od začetnih usposabljanj raziskovalcev do poklicnega razvoja in vseživljenjskega učenja. Nadnacionalna in medsektorska mobilnost, priznavanje izkušenj, pridobljenih v različnih sektorjih in državah, ter primerni delovni pogoji so ključni elementi vseh „aktivnosti Marie Curie“. Mobilnost raziskovalcev je bistvenega pomena pri pridobivanju in prenosu znanja. Spodbujati je treba mobilnost evropskih raziskovalcev v druge dele sveta ter omogočiti sprejemanje in prihod raziskovalcev iz tretjih držav v Evropsko unijo.
Predlog spremembe
8
Priloga, Uvod, odstavek 3
„Aktivnosti Marie Curie“ se lahko izvajajo na vseh področjih raziskav in tehnološkega razvoja, ki so navedena v Pogodbi. Kandidati sami izberejo raziskovalno področje. Vendar še vedno obstaja možnost usmerjanja nekaterih dejavnosti v okviru programa, npr. na znanstvene discipline in tehnološka področja, sodelujoče regije, vrste raziskovalnih organizacij in raziskovalne skupine, da bi se odzvali na razvoj potreb Evrope na področju raziskovalnega usposabljanja, mobilnosti, poklicnega razvoja in širjenja znanja. To vključuje možnost skupnih pozivov z drugimi deli okvirnega programa.
„Aktivnosti Marie Curie“ se lahko izvajajo na vseh področjih raziskav in tehnološkega razvoja, ki so navedena v Pogodbi. Kandidati sami izberejo raziskovalno področje. Vendar še vedno obstaja možnost usmerjanja nekaterih dejavnosti v okviru programa, npr. na znanstvene discipline in tehnološka področja, sodelujoče regije, vrste raziskovalnih organizacij in raziskovalne skupine, da bi se odzvali na razvoj potreb Evrope na področju raziskovalnega usposabljanja, mobilnosti, poklicnega razvoja in širjenja znanja. Sistem štipendij „Marie Curie“ za razvoj bi moral prispevati k razvoju novih sposobnosti v raziskovalnih organizacijah, ki se nahajajo na območjih z omejenimi možnostmi. To vključuje možnost skupnih razpisov z drugimi deli okvirnega programa.
Predlog spremembe
9
Priloga, Uvod, odstavek 4
Močna udeležba podjetij, vključno z MSP, se šteje za ključno dodano vrednost tega programa. Krepitev sodelovanja med podjetji in univerzami v zvezi z raziskovalnim usposabljanjem, poklicnim razvojem in širjenjem znanja se spodbuja v vseh „aktivnostih Marie Curie“, medtem ko je posebna aktivnost namenjena mostovom in partnerstvom med podjetji in univerzami.
Udeležba podjetij, vključno z MSP, se šteje za ključno dodano vrednost tega programa. Krepitev sodelovanja med podjetji in univerzami v zvezi z raziskovalnim usposabljanjem, poklicnim razvojem in širjenjem znanja se spodbuja v vseh „aktivnostih Marie Curie“, medtem ko je posebna aktivnost namenjena mostovom in partnerstvom med podjetji in univerzami. V okviru sodelovanja med podjetji in univerzami je treba ohraniti akademsko svobodo raziskovalcev.
Obrazložitev
Partnerstva med akademskim okoljem in podjetji ne smejo postati predmet političnih in finančnih pritiskov.
Predlog spremembe
10
Priloga, Uvod, odstavek 6
Upoštevati bo treba načela trajnostnega razvoja in enakosti spolov. Cilj programa je zagotoviti integracijo načela enakosti spolov s spodbujanjem enakih možnosti v vseh „aktivnostih Marie Curie“ in primerjavo udeležbe glede na spol (cilj najmanj 40-odstotne udeležbe žensk). Poleg tega bodo aktivnosti zasnovane tako, da bodo raziskovalcem omogočile doseči primerno ravnotežje med delom in zasebnim življenjem ter raziskovalcem, ki začenjajo poklicno pot po premoru, olajšale ponovno vključitev na delovno mesto. Nadalje se bo v okviru tega posebnega programa po potrebi obravnavalo upoštevanje etičnih, družbenih, pravnih in širših kulturnih vidikov raziskav, ki se bodo izvajale, in njihovih možnih uporab, kakor tudi socialno-ekonomskih učinkov znanstvenega in tehnološkega razvoja ter predvidevanja.
Upoštevati bo treba načela trajnostnega razvoja in enakosti spolov. Cilj programa je zagotoviti integracijo načela enakosti spolov s spodbujanjem enakih možnosti v vseh „aktivnostih Marie Curie“ in primerjavo udeležbe glede na spol (cilj najmanj 40-odstotne udeležbe žensk). Sprejmejo se ukrepi za uvedbo učinkovitejšega sistema spremljanja pobud na področju enakosti med spoloma ter sorodnih dejavnosti za spodbujanje enakih možnosti za moške in ženske v celotnem programu. Finančna podpora raziskovalkam preko štipendij Marie Curie je pomemben dejavnik, zlasti za tiste, ki se vračajo v sektor po odsotnosti zaradi materinstva. Poleg tega bodo aktivnosti zasnovane tako, da bodo raziskovalcem omogočile doseči primerno ravnotežje med delom in zasebnim življenjem ter raziskovalcem, ki začenjajo poklicno pot po premoru, olajšale ponovno vključitev na delovno mesto. Nadalje se bo v okviru tega posebnega programa po potrebi obravnavalo upoštevanje etičnih, družbenih, pravnih in širših kulturnih vidikov raziskav, ki se bodo izvajale, in njihovih možnih uporab, kakor tudi socialno-ekonomskih učinkov znanstvenega in tehnološkega razvoja ter predvidevanja.
Obrazložitev
Za spodbujanje žensk na področju raziskav je potrebna inovativna politika. Na poklicno pot na raziskovalnem področju ne smemo gledati, kot da ni združljiva z družinskimi obveznostmi. Spodbujati je treba dobre prakse, kot je prožnost delovnega časa.
Predlog spremembe
11
Priloga, Uvod, odstavek 8 a (novo)
Ključnega pomena bo okrepiti vezi med raziskavami in procesom reforme in konvergence univerze (bolonjski proces), da se spodbudi mobilnost raziskovalcev in zagotovi, da ta proces ne bo vodil do sistema, katerega edini namen bo zagotavljati hiter zaključek univerzitetnega študija na račun izkušenj, pridobljenih na tujem.
Predlog spremembe
12
Priloga, Dejavnosti, Mednarodna razsežnost, odstavek 2, točka i)
i) z izhodnimi mednarodnimi štipendijami (z obveznim povratkom) za izkušene raziskovalce v okviru vseživljenjskega učenja in raznolikosti sposobnosti, da bi pridobili nove spretnosti in znanje;
i) z izhodnimi mednarodnimi štipendijami za izkušene raziskovalce v okviru vseživljenjskega učenja in raznolikosti sposobnosti, da bi pridobili nove spretnosti in znanje, pri čemer te štipendije spremljajo ukrepi za odpravo ovir pri vrnitvi v države izvora in za zagotavljanje neprekinjenosti dela, ali z obveznim vračilom denarja, če bivanje v tujini postane dolgotrajno, vendar samo če je raziskovalec vnaprej sprejel ta pogoj.
Obrazložitev
Raziskovalci (kot tudi druge osebe) ne morejo biti pravno zavezani k vrnitvi v državo izvora.
Predlog spremembe
13
Priloga, Posebni ukrepi
V podporo oblikovanju resničnega evropskega trga dela za raziskovalce se bo izvajal skladen niz spremljevalnih ukrepov z odstranjevanjem ovir, ki preprečujejo mobilnost, in z izboljšanjem možnosti glede poklicne poti, ki jo imajo evropski raziskovalci. Cilj teh ukrepov bo zlasti povečati ozaveščenost zainteresiranih strani in splošne javnosti, tudi s podeljevanjem nagrad „Marie Curie“, spodbujati in podpirati ukrepe na ravni držav članic ter dopolnjevati ukrepe Skupnosti.
V podporo oblikovanju resničnega evropskega trga dela za raziskovalce se bo izvajal skladen niz spremljevalnih ukrepov z odstranjevanjem ovir, ki preprečujejo mobilnost, in z izboljšanjem možnosti glede poklicne poti, ki jo imajo evropski raziskovalci. Cilj teh ukrepov bo zlasti povečati ozaveščenost zainteresiranih strani in splošne javnosti, tudi s podeljevanjem nagrad „Marie Curie“, spodbujati in podpirati ukrepe na ravni držav članic ter dopolnjevati ukrepe Skupnosti. Vse aktivnosti „Marie Curie“ morajo zagotavljati enake možnosti in odpraviti vse ovire za invalidne raziskovalce.
POSTOPEK
Naslov
Posebni program „Človeški viri“, s katerim se bo izvajal sedmi okvirni program (2007 do 2013) Evropske skupnosti za raziskave, tehnološki razvoj in predstavitvene dejavnosti
Referenčni dokumenti
( KOM(2005)0442 – C­6‑0383/2005 – 2005/0187(CNS) )
Pristojni odbor
ITRE
Mnenje pripravil Datum razglasitve na zasedanju
CULT 17.11.2005
Okrepljeno sodelovanje – datum razglasitve na zasedanju
Pripravljavec/-ka mnenja Datum imenovanja
Giovanni Berlinguer 4.10.2005
Nadomeščeni/-a pripravljavec/-ka mnenja
Obravnava v odboru
23.1.2006
23.2.2006
0.0.0000
Datum sprejetja
21.3.2006
Izid končnega glasovanja
+: 25
–: 1
0: 0
Poslanci, navzoči pri končnem glasovanju
Maria Badia I Cutchet, Christopher Beazley, Ivo Belet, Giovanni Berlinguer, Guy Bono, Marie-Hélène Descamps, Claire Gibault, Vasco Graça Moura, Lissy Gröner, Luis Herrero-Tejedor, Ruth Hieronymi, Manolis Mavrommatis, Marianne Mikko, Ljudmila Novak, Doris Pack, Rolandas Pavilionis, Zdzisław Zbigniew Podkański, Christa Prets, Karin Resetarits, Nikolaos Sifunakis, Helga Trüpel, Henri Weber, Thomas Wise
Namestniki, navzoči pri končnem glasovanju
Gyula Hegyi, Mario Mauro, Jaroslav Zvěřina
Namestniki (člen 178(2)), navzoči pri končnem glasovanju
Pripombe (na voljo samo v enem jeziku)
...
22.3.2006
MNENJE Odbora za pravice žensk in enakost spolov
za Odbor za industrijo, raziskave in energetiko
o predlogu odločbe Sveta o posebnem programu „Človeški viri“, s katerim se bo izvajal sedmi okvirni program (2007 do 2013) Evropske skupnosti za raziskave, tehnološki razvoj in predstavitvene dejavnosti
(KOM((2005)0442) – C6‑0383/2005 – 2005/0187(CNS) )
Pripravljavka mnenja:
Amalia Sartori
SHORT JUSTIFICATION
Sedmi okvirni program (2007 do 2013) Evropske skupnosti za raziskave, tehnološki razvoj in predstavitvene dejavnosti je del celostne strategije človeških virov na raziskovalnem in razvojnem področju Evropske unije.
Glede na načelo enakosti med moškimi in ženskami želi Odbor za pravice žensk in enakost spolov Evropskega parlamenta opozoriti na slabo izkoriščen potencial žensk v znanstvenih vedah in poziva k bolj specifičnim ukrepom za spodbujanje njihovega sodelovanja. V večini evropskih držav je število žensk z visoko izobrazbo sorazmerno višje od števila moških. Kljub uspehu z vidika izobrazbe pa na trgu delovne sile na znanstvenem področju še vedno prevladujejo moški, ženske pa so v manjšini v znanstvenih vedah in v organih odločanja, ki se ukvarjajo z znanstvenimi vprašanji. Okvirni program naj bi ljudi spodbujal, da se odločijo za študij na znanstvenih fakultetah, zlasti s prepričevanjem žensk, naj se odločajo za znanstvene in tehnološke smeri študija, prav tako naj bi spodbujal enakopravno udeležbo žensk na v vseh področjih in na vseh ravneh znanosti.
Raziskovalne dejavnosti, izvedene v okviru tega programa, naj bi tako spoštovale temeljna etična načela, vključno s tistimi iz Listine Evropske unije o temeljnih človekovih pravicah, na primer pravico do človekove nedotakljivosti, enakost žensk in moških in možnost usklajevanja družinskega in poklicnega življenja.
Okvirni program je sestavljen iz štirih vrst dejavnosti: ena od teh, ki se imenuje "Človeški viri" podpira usposabljanje in razvoj poklicne poti raziskovalcev. Menimo, da je zagotavljanje vključevanja vidika spola v program "človeški viri" ključnega pomena, na primer s spodbujanjem podjetnic k novim projektom in inovacijam. Zelo pomembno je tudi, da se takšne pobude ustrezno odražajo v finančnem okviru.
PREDLOGI SPREMEMB
Odbor za pravice žensk in enakost spolov poziva Odbor za industrijo, raziskave in energetiko kot pristojni odbor, da v svoje poročilo vključi naslednje predloge sprememb:
Besedilo, ki ga predlaga Komisija
Še neobjavljeno v UL.
Predlogi sprememb Parlamenta
Predlog spremembe
1
Uvodna izjava 2
(2) Okvirni program je sestavljen iz štirih vrst dejavnosti: nadnacionalno sodelovanje pri politično določenih temah („Sodelovanje“), raziskave, ki jih izvajajo raziskovalci in ki temeljijo na pobudah raziskovalne skupnosti („Zamisli“), podpora usposabljanju in poklicnemu razvoju raziskovalcev („Človeški viri“) in podpora raziskovalnim zmogljivostim („Zmogljivosti“). Dejavnosti v okviru „Človeških virov“ je glede posrednih ukrepov treba izvajati v okviru tega posebnega programa.
(2) Okvirni program , ki je namenjen raziskovalkam in raziskovalcem, je sestavljen iz štirih vrst dejavnosti: nadnacionalno sodelovanje pri politično določenih temah („Sodelovanje“), raziskave, ki jih izvajajo raziskovalke in raziskovalci in ki temeljijo na pobudah raziskovalne skupnosti („Zamisli“), podpora usposabljanju in poklicnemu razvoju posameznih raziskovalk in raziskovalcev („Človeški viri“) in podpora raziskovalnim zmogljivostim („Zmogljivosti“). Dejavnosti v okviru „Človeških virov“ je glede posrednih ukrepov treba izvajati v okviru tega posebnega programa.
Obrazložitev
Ob upoštevanju dejstva, da namerava predlog Komisije posebej obravnavati integracijo načela enakosti spolov, je treba pojasniti, kjer je to potrebno, da bodo dejavnosti zadevale tako ženske kot moške.
Predlog spremembe
2
Uvodna izjava 4
Okvirni program dopolnjuje dejavnosti, ki se izvajajo v državah članicah ter tudi druge ukrepe Skupnosti, ki so nujno potrebni pri celotnih strateških prizadevanjih za uresničevanje lizbonskih ciljev, zlasti ukrepe na področju strukturnih skladov, kmetijstva, izobraževanja, usposabljanja, konkurenčnosti in inovacij, industrije, zdravja, varstva potrošnikov, zaposlovanja, energetike, prometa in okolja.
Okvirni program dopolnjuje dejavnosti, ki se izvajajo v državah članicah ter tudi druge ukrepe Skupnosti, ki so nujno potrebni pri celotnih strateških prizadevanjih za uresničevanje lizbonskih ciljev, zlasti ukrepe na področju strukturnih skladov, kmetijstva, izobraževanja, usposabljanja, zaposlovanja, enakih možnosti in enake obravnave, konkurenčnosti in inovacij, industrije, zdravja, varstva potrošnikov, zaposlovanja, energetike, prometa in okolja.
Obrazložitev
Načeli enakih možnosti in enake obravnave sta bistveni načeli Skupnosti, ki se morata izvajati za dosego lizbonskih ciljev, k čemur mora prispevati okvirni program.
Predlog spremembe
3
Uvodna izjava 5
(5) Inovacije in z MSP povezane dejavnosti, ki jih podpira ta okvirni program, morajo dopolnjevati tiste dejavnosti, ki se izvajajo z okvirnim programom za konkurenčnost in inovacije.
(5) Inovacije in z MSP povezane dejavnosti, ki jih podpira ta okvirni program, morajo dopolnjevati tiste dejavnosti, ki se izvajajo z okvirnim programom za konkurenčnost in inovacije , in prispevati k podpori malih družinskih podjetij ter malih in srednjih podjetij, ki jih vodijo ženske .
Obrazložitev
Težave pri dostopu do ustreznih oblik financiranja lahko predstavljajo oviro za sodelovanje pri raziskavah, tehnološkem razvoju in predstavitvenih dejavnostih, kar velja zlasti za MSP in mala družinska podjetja ter mala podjetja, ki jih vodijo ženske.
Predlog spremembe
4
Uvodna izjava 7
(7) Mednarodna razsežnost je temeljna sestavina človeških virov na področju raziskav in razvoja v Evropi. Kakor predvideva člen 170 Pogodbe, lahko v tem posebnem programu sodelujejo države, ki so v ta namen sklenile potrebne sporazume, na ravni projekta in na podlagi vzajemnih koristi pa lahko v njem sodelujejo tudi subjekti iz tretjih držav in mednarodne organizacije za znanstveno sodelovanje. Poleg tega lahko pri vseh ukrepih kot tudi posebnih ukrepih v okviru tega posebnega programa sodelujejo posamezni raziskovalci iz tretjih držav.
(7) Mednarodna razsežnost je temeljna sestavina človeških virov na področju raziskav in razvoja v Evropi. Kakor predvideva člen 170 Pogodbe, lahko v tem posebnem programu sodelujejo države, ki so v ta namen sklenile potrebne sporazume, na ravni projekta in na podlagi vzajemnih koristi pa lahko v njem sodelujejo tudi subjekti iz tretjih držav in mednarodne organizacije za znanstveno sodelovanje. Poleg tega lahko pri vseh ukrepih kot tudi posebnih ukrepih v okviru tega posebnega programa sodelujejo posamezne raziskovalke in raziskovalci iz tretjih držav brez kakršne koli diskriminacije. Zato se je treba prizadevati za pospeševanje vzajemnega priznavanja poklicnih kvalifikacij, pridobljenih v tretjih državah.
Obrazložitev
Sodelovanje v programu ne sme biti predmet kakršne koli oblike diskriminacije. Za pritegnitev tujih raziskovalcev je treba tudi pospešiti vzajemno priznavanje kvalifikacij, pridobljenih v tretjih državah, da se polno izkoristi človeški potencial za raziskave in tehnologijo v Evropi in da se ne ovira prostega pretoka raziskovalcev na ozemlju Skupnosti.
Predlog spremembe
5
Uvodna izjava 8
(8) Raziskovalne dejavnosti, izvedene v okviru tega programa, spoštujejo temeljna etična načela, vključno s tistimi iz Listine Evropske unije o temeljnih človekovih pravicah.
(8) Raziskovalne dejavnosti, izvedene v okviru tega programa, spoštujejo temeljna etična načela, vključno s tistimi iz Listine Evropske unije o temeljnih človekovih pravicah , na primer pravico do človekove nedotakljivosti, enakost žensk in moških ali možnost usklajevanja družinskega in poklicnega življenja .
Obrazložitev
Ob upoštevanju dejstva, da namerava predlog Komisije posebej obravnavati vključevanje načela enakosti spolov, je treba pojasniti, kjer je to potrebno, da bodo dejavnosti zadevale tako ženske kot moške.
Predlog spremembe
6
Uvodna izjava 9 a (novo)
(9 a) Okvirni program naj bi ljudi spodbujal, da se odločijo za študij znanstvenih predmetov, zlasti s prepričevanjem žensk, da izberejo znanost in tehnologijo.
Obrazložitev
Pomembno je ukrepati na različnih ravneh raziskovalnega dela (akademski študij, poklicna pot itd.), če želimo resnično doseči politiko enakega dostopa in enakih možnosti na področju raziskav. Predlog spremembe je usklajen z uvodno izjavo 13 a, ki jo je predlagala pripravljavka mnenja.
Predlog spremembe
7
Uvodna izjava 13
(13) Pri izvajanju tega programa je treba primerno pozornost posvetiti integraciji načela enakosti spolov ter med drugim tudi delovnim pogojem, preglednosti postopkov zaposlovanja in poklicnemu razvoju v zvezi z raziskovalci, zaposlenimi pri projektih in programih, ki se financirajo v okviru ukrepov tega programa, za katere nudi referenčni okvir Priporočilo Komisije z dne 11. marca 2005 o Evropski listini za raziskovalce ter o Kodeksu ravnanja pri zaposlovanju raziskovalcev.
(13) Pri izvajanju tega programa je treba primerno pozornost posvetiti enaki obravnavi in enakim možnostim za moške in ženske, enakim pravicam in dodeljevanju primernih sredstev ter med drugim tudi delovnim pogojem, predvsem zaradi usklajevanja poklicnega in družinskega življenja, preglednosti in nediskriminacije v postopkih zaposlovanja in poklicnemu razvoju v zvezi z raziskovalkami in raziskovalci, zaposlenimi pri projektih in programih, ki se financirajo v okviru ukrepov tega programa, za katere nudi referenčni okvir Priporočilo Komisije z dne 11. marca 2005 o Evropski listini za raziskovalce ter o Kodeksu ravnanja pri zaposlovanju raziskovalk in raziskovalcev , in pri tem še posebej upoštevati potrebe invalidnih raziskovalcev .
Obrazložitev
Glede na to, da namerava predlog Komisije posebej obravnavati integracijo načela enakosti spolov, je treba z ustreznimi besedami pojasniti, kjer je to potrebno, da bodo dejavnosti zadevale tako ženske kot moške, ter zagotoviti, da se bo to načelo odražalo v dodeljenih finančnih sredstvih. Poleg tega je treba invalidnim osebam zagotoviti, da bodo imele enak dostop do katerih koli dejavnosti, zato jim je treba dati na razpolago posebno infrastrukturo. Pri izvajanju programa je treba upoštevati tudi usklajevanje poklicnega in družinskega življenja ter spoštovanje načela nediskriminacije pri izbiri raziskovalcev.
Predlog spremembe
8
Uvodna izjava 13 a (novo)
(13 a) V večini evropskih držav je število žensk z visoko izobrazbo sorazmerno višje od števila moških. Kljub temu na znanstvenem področju na trgu dela prevladujejo moški: razlika med ženskami in moškimi v starostni skupini od 20 do 24 let, ki uspešno dokončajo visokošolski študij, je bila leta 2004 pet odstotnih točk 1 . Zato je treba spodbujati zastopanost žensk na različnih stopnjah v raziskovalnem sektorju ob spoštovanju integracije načela enakosti spolov, razen v posebnih primerih.
__________
1 Poročilo Komisije Svetu, Evropskemu parlamentu, Evropskemu ekonomsko-socialnemu odboru in Odboru regij o enakosti žensk in moških iz leta 2005 KOM (2005)0044.
Obrazložitev
Zastopanost žensk je treba spodbujati na vseh ravneh raziskovalnega sektorja ter pri tem upoštevati, da uresničevanje politike enakih možnosti na nekaterih področjih še danes ni možno zaradi nizkega deleža zastopanosti žensk.
Predlog spremembe
9
Uvodna izjava 14
(14) Ta program je v skladu s prihodnjim razvojem in izvajanjem celostne strategije o človeških virih na področju raziskav in razvoja v Evropi ter jo podpira na osnovi „Strategije mobilnosti raziskovalcev ERP“ ter sporočila Komisije „Raziskovalci v ERP: en poklic, več poklicnih poti“ ter upošteva sklepe Sveta o človeških virih na področju raziskav in razvoja z dne 18. aprila 2005.
(14) Ta program je v skladu s prihodnjim razvojem in izvajanjem celostne strategije o človeških virih na področju raziskav in razvoja v Evropi ter jo podpira na osnovi „Strategije mobilnosti raziskovalcev ERP“ , ki v zvezi z načelom enakosti žensk in moških jasno kaže na dejstvo, da v Evropi potencialen prispevek žensk v znanstvenih disciplinah ni dovolj upoštevan, ter sporočila Komisije „Raziskovalci v ERP: en poklic, več poklicnih poti“ ter upošteva sklepe Sveta o človeških virih na področju raziskav in razvoja z dne 18. aprila 2005.
Obrazložitev
Namen tega predloga spremembe je, da program konkretno usmeri v odpravljanje pomanjkljivosti, ugotovljenih v okviru Strategije mobilnosti raziskovalcev v ERP.
Predlog spremembe
10
Člen 2, pododstavek 1
Posebni program spodbuja dejavnosti v zvezi s „Človeškimi viri“ s količinsko in kakovostno krepitvijo človeških potencialov na področju raziskav in tehnologije v Evropi. Dejavnosti v podporo usposabljanju in poklicnemu razvoju raziskovalcev, imenovane „aktivnosti Marie Curie“, bodo okrepljene in bolj osredotočene na ključne vidike razvoja spretnosti in znanja ter poklicnega razvoja in na okrepljene povezave z nacionalnimi sistemi.
Posebni program spodbuja dejavnosti v zvezi s „Človeškimi viri“ s spodbujanjem opravljanja raziskovalnega poklica in s količinsko in kakovostno krepitvijo človeških potencialov , zlasti ženskih, na področju raziskav in tehnologije v Evropi ter s spodbujanjem enakega dostopa do področja tako žensk kot moških, pri čemer še posebej upošteva potrebe invalidnih raziskovalk in raziskovalcev. Dejavnosti v podporo usposabljanju in poklicnemu razvoju raziskovalk in raziskovalcev, imenovane „aktivnosti Marie Curie“, bodo okrepljene in bolj osredotočene na ključne vidike razvoja spretnosti in znanja ter poklicnega razvoja in na okrepljene povezave z nacionalnimi sistemi.
Predlog spremembe
11
Člen 4, odstavek 1
1. Vse raziskovalne dejavnosti, ki se izvajajo v okviru posebnega programa, se izvedejo v skladu s temeljnimi etičnimi načeli.
1. Vse raziskovalne dejavnosti, ki se izvajajo v okviru posebnega programa, se izvedejo v skladu s temeljnimi etičnimi načeli. Raziskave se financirajo samo, če so v skladu s človekovimi pravicami in še posebej s človeškim dostojanstvom.
Predlog spremembe
12
Člen 4, odstavek 3, točka 1
– raziskovalne dejavnosti, ki so prepovedane v vseh državah članicah,
– raziskovalne dejavnosti, ki so prepovedane v državah članicah iz razlogov v zvezi s temeljnimi pravicami in ustavnimi načeli ,
Predlog spremembe
13
Člen 6, odstavek 3
3. Delovni program bo določil merila, v skladu s katerimi se ocenjujejo predlogi za posredne ukrepe v okviru shem financiranja in izbirajo projekti. Merila bodo tista, ki ocenjujejo kakovostne vidike predlagateljev (raziskovalci/organizacije) in njihov potencial za nadaljnji napredek, po potrebi vključno z njihovo zmogljivostjo izvajanja, kakovostjo predlagane dejavnosti v zvezi z znanstvenim usposabljanjem in/ali prenosom znanja, dodano vrednostjo Skupnosti in strukturnimi vplivi predlagane dejavnosti v zvezi s prispevkom k ciljem posebnega programa in delovnega programa. Ta merila ter vsi morebitni ponderji in mejne vrednosti se lahko nadalje opredelijo ali dopolnijo v delovnem programu.
3. Delovni program bo določil merila, v skladu s katerimi se ocenjujejo predlogi za posredne ukrepe v okviru shem financiranja in izbirajo projekti. Merila bodo tista, ki ocenjujejo kakovostne vidike predlagateljev (raziskovalci/organizacije) in njihov potencial za nadaljnji napredek, po potrebi vključno z njihovo zmogljivostjo izvajanja, kakovostjo predlagane dejavnosti v zvezi z znanstvenim usposabljanjem in/ali prenosom znanja, dodano vrednostjo Skupnosti in strukturnimi vplivi predlagane dejavnosti v zvezi s prispevkom k ciljem posebnega programa in delovnega programa ter izvajanjem načela enake obravnave in enakih možnosti žensk in moških . Ta merila ter vsi morebitni ponderji in mejne vrednosti se lahko nadalje opredelijo ali dopolnijo v delovnem programu.
Obrazložitev
Usklajen z uvodno izjavo 13 predloga Komisije z uporabo ustreznih izrazov.
Predlog spremembe
14
Priloga, Uvod, odstavek 1
Količina in kakovost človeških virov predstavljata glavno konkurenčno prednost na področju znanosti in tehnologije. Splošni strateški cilj tega programa, kot predpogoj za povečano zmogljivost in učinkovitost Evrope na področju raziskav in tehnološkega razvoja ter za uskladitev in nadaljnji razvoj Evropskega raziskovalnega prostora, je narediti Evropo privlačnejšo za raziskovalce. To se bo uresničilo z dosego znatnega strukturnega vpliva v vsej Evropi na organizacijo, zmogljivost in kakovost usposabljanja na področju raziskav , na aktivni poklicni razvoj raziskovalcev, izmenjavo znanja med raziskovalci iz različnih sektorjev in raziskovalnimi organizacijami ter na močno udeležbo žensk na področju raziskav in razvoja.
Količina in kakovost človeških virov predstavljata glavno konkurenčno prednost na področju znanosti in tehnologije. Splošni strateški cilj tega programa, kot predpogoj za povečano zmogljivost in učinkovitost Evrope na področju raziskav in tehnološkega razvoja ter za uskladitev in nadaljnji razvoj Evropskega raziskovalnega prostora, je narediti Evropo privlačnejšo za raziskovalce. To se bo uresničilo z dosego znatnega strukturnega vpliva na organizacijo, zmogljivost in kakovost usposabljanja raziskovalk in raziskovalcev , na izmenjavo znanja med raziskovalci iz različnih sektorjev in raziskovalnimi organizacijami , na aktivni poklicni razvoj raziskovalcev s še posebnim upoštevanjem udeležbe žensk na področju raziskav in razvoja , pri čemer se bo spodbujalo usklajevanje poklicnega in družinskega življenja .
Obrazložitev
Glede na to, da namerava predlog Komisije posebej obravnavati integracijo načela enakosti spolov, je treba pojasniti, da bodo te dejavnosti zadevale tako ženske kot moške. Poleg tega je treba zagotoviti ustrezne pogoje, ki bodo ženskam omogočili aktivnejšo udeležbo pri raziskovalnih dejavnostih, z možnostjo usklajevanja poklicnega in družinskega življenja.
Predlog spremembe
15
Priloga, Uvod, odstavek 2
Program se bo izvajal s sistematičnimi naložbami v človeške vire, predvsem s skladnim nizom „aktivnosti Marie Curie“, ki so namenjene raziskovalcem v zvezi z razvojem njihovih sposobnosti in znanja ter zmogljivosti na vseh stopnjah njihove poklicne poti, od začetnih usposabljanj raziskovalcev do poklicnega razvoja in vseživljenjskega učenja. Nadnacionalna in medsektorska mobilnost, priznavanje izkušenj, pridobljenih v različnih sektorjih in državah, ter primerni delovni pogoji so ključni elementi vseh „aktivnosti Marie Curie“.
Program se bo izvajal s sistematičnimi naložbami v človeške vire, predvsem s skladnim nizom „aktivnosti Marie Curie“, ki so namenjene raziskovalkam in raziskovalcem v zvezi z razvojem njihovih sposobnosti in znanja ter zmogljivosti na vseh stopnjah njihove poklicne poti, od začetnih usposabljanj raziskovalcev do poklicnega razvoja in vseživljenjskega učenja. Nadnacionalna in medsektorska mobilnost, priznavanje izkušenj in kvalifikacij , pridobljenih v različnih sektorjih in državah, ter primerni delovni pogoji ob upoštevanju načela enakosti žensk in moških ter posebnih pripomočkov za invalidne raziskovalce so ključni elementi vseh „aktivnosti Marie Curie“.
Obrazložitev
Glede na to, da namerava predlog Komisije posebej obravnavati integracijo načela enakosti spolov, je treba pojasniti, da bodo te dejavnosti zadevale tako ženske kot moške. Poleg tega je treba invalidnim osebam zagotoviti, da bodo imele enak dostop do katerih koli dejavnosti, zato jim je treba dati na razpolago posebne pripomočke. Da bi omogočili udeležbo raziskovalcev in raziskovalk iz tretjih držav, je treba nujno sprejeti ukrepe za priznavanje kvalifikacij, pridobljenih v teh državah. Poleg tega bodo „aktivnosti Marie Curie“ podpirale vzpostavitev delovnih pogojev, ki poleg enakosti spolov upoštevajo tudi potrebo po usklajevanju poklicnega in družinskega življenja.
Predlog spremembe
16
Priloga, Uvod, odstavek 4
Močna udeležba podjetij, vključno z MSP, se šteje za ključno dodano vrednost tega programa. Krepitev sodelovanja med podjetji in univerzami v zvezi z raziskovalnim usposabljanjem, poklicnim razvojem in širjenjem znanja se spodbuja v vseh „aktivnostih Marie Curie“, medtem ko je posebna aktivnost namenjena mostovom in partnerstvom med podjetji in univerzami.
Močna udeležba podjetij, vključno z MSP, se šteje za ključno dodano vrednost tega programa. Krepitev sodelovanja med podjetji in univerzami v zvezi z raziskovalnim usposabljanjem, poklicnim razvojem in širjenjem znanja se spodbuja v vseh „aktivnostih Marie Curie“, medtem ko je posebna aktivnost namenjena mostovom in partnerstvom med podjetji in univerzami s spodbujanjem ustanavljanja novih podjetij in podjetniškega duha žensk .
Obrazložitev
Digitalno vrzel zlasti občutijo v MSP, kar ne pripomore h konkurenčnosti MSP, v katerih je zastopanih veliko žensk. V okviru izvajanja programa je treba temu nameniti posebno pozornost.
Predlog spremembe
17
Priloga, Uvod, odstavek 5
Mednarodna razsežnost kot temeljna sestavina človeških virov na področju raziskav in razvoja v Evropi se bo obravnavala v zvezi s poklicnim razvojem kot tudi krepitvijo in bogatenjem mednarodnega sodelovanja s pomočjo raziskovalcev ter privabljanjem nadarjenih raziskovalcev v Evropo. Mednarodna razsežnost bo vključena v vse „aktivnosti Marie Curie“, poleg tega pa bo tudi predmet neodvisnih aktivnosti.
Mednarodna razsežnost kot temeljna sestavina človeških virov na področju raziskav in razvoja v Evropi se bo obravnavala v zvezi s poklicnim razvojem tako žensk kot moških kot tudi krepitvijo in bogatenjem mednarodnega sodelovanja s pomočjo raziskovalk in raziskovalcev ter privabljanjem nadarjenih raziskovalcev v Evropo. Mednarodna razsežnost bo vključena v vse „aktivnosti Marie Curie“, poleg tega pa bo tudi predmet neodvisnih aktivnosti.
Obrazložitev
Ob upoštevanju dejstva, da namerava predlog Komisije posebej obravnavati integracijo načela enakosti spolov, je treba pojasniti, kjer je to potrebno, da bodo dejavnosti zadevale tako ženske kot moške.
Predlog spremembe
18
Priloga, Uvod, odstavek 6
Upoštevati bo treba načela trajnostnega razvoja in enakosti spolov. Cilj programa je zagotoviti integracijo načela enakosti spolov s spodbujanjem enakih možnosti v vseh „aktivnostih Marie Curie“ in primerjavo udeležbe glede na spol (cilj najmanj 40-odstotne udeležbe žensk). Poleg tega bodo aktivnosti zasnovane tako, da bodo raziskovalcem omogočile doseči primerno ravnotežje med delom in zasebnim življenjem ter raziskovalcem, ki začenjajo poklicno pot po premoru, olajšale ponovno vključitev na delovno mesto. Nadalje se bo v okviru tega posebnega programa po potrebi obravnavalo upoštevanje etičnih, družbenih, pravnih in širših kulturnih vidikov raziskav, ki se bodo izvajale, in njihovih možnih uporab, kakor tudi socialno-ekonomskih učinkov znanstvenega in tehnološkega razvoja ter predvidevanja.
Upoštevati bo treba načela trajnostnega razvoja in enakosti spolov. Cilj programa je zagotoviti integracijo načela enakosti spolov s spodbujanjem enakih možnosti v vseh „aktivnostih Marie Curie“ in primerjavo udeležbe glede na spol (cilj najmanj 40-odstotne udeležbe žensk). Poleg tega bodo aktivnosti zasnovane tako, da bodo raziskovalcem in predvsem raziskovalkam omogočile doseči primerno ravnotežje med delom in družinskim življenjem ter raziskovalcem, ki začenjajo poklicno pot po premoru, olajšale ponovno vključitev na delovno mesto, zlasti po porodniškem dopustu ali starševskem dopustu, pri čemer se bo upošteval tudi demografski razvoj . Nadalje se bo v okviru tega posebnega programa po potrebi obravnavalo upoštevanje etičnih, družbenih, pravnih in širših kulturnih vidikov raziskav, ki se bodo izvajale, in njihovih možnih uporab, kakor tudi socialno-ekonomskih učinkov znanstvenega in tehnološkega razvoja ter predvidevanja.
Obrazložitev
Na področju raziskav ženske nimajo enakih možnosti napredovanja kot moški. Zato je treba sprejeti ukrepe, ki jim bodo omogočili, da bodo po premoru lažje nadaljevale poklicno pot, zlasti po starševskem ali porodniškem dopustu.
Predlog spremembe
19
Priloga, Uvod, odstavek 7
Da bi v celoti izkoristili potencial Evrope in jo tako naredili privlačnejšo za raziskovalce, bodo „aktivnosti Marie Curie“ ustvarile dejanske sinergije z drugimi aktivnostmi v okviru raziskovalne politike Skupnosti kot tudi v okviru aktivnosti drugih politik Skupnosti, npr. v izobraževanju, koheziji in zaposlovanju . Takšne sinergije se bodo iskale tudi z aktivnostmi na nacionalni in mednarodni ravni.
Da bi v celoti izkoristili potencial Evrope in jo tako naredili privlačnejšo za raziskovalke in raziskovalce, bodo „aktivnosti Marie Curie“ ustvarile dejanske sinergije z drugimi aktivnostmi v okviru raziskovalne politike Skupnosti kot tudi v okviru aktivnosti politik Skupnosti z integracijo načela enakosti moških in žensk na področja, kot so izobraževanje, kohezija in zaposlovanje. Takšne sinergije se bodo iskale tudi z aktivnostmi na nacionalni in mednarodni ravni.
Obrazložitev
Glede na to, da namerava predlog Komisije posebej obravnavati integracijo načela enakosti spolov, je treba pojasniti, da bodo te dejavnosti zadevale tako ženske kot moške.
Predlog spremembe
20
Priloga, Etični vidiki, odstavek 1
Med izvajanjem tega posebnega programa in raziskovalnih dejavnosti, ki iz njega izhajajo, je treba spoštovati temeljna etična načela. Sem med drugim sodijo načela iz Listine Evropske unije o temeljnih človekovih pravicah, vključno z naslednjimi: varstvo človekovega dostojanstva in življenja, varstvo osebnih podatkov in zasebnosti, kakor tudi živali in okolja v skladu s pravom Skupnosti in najnovejšimi različicami ustreznih mednarodnih konvencij, smernic in kodeksov ravnanja, npr. Helsinške deklaracije, Konvencije Sveta Evrope o človekovih pravicah in biomedicini, podpisane v Oviedu dne 4. aprila 1997, in njenih dodatnih protokolov, Konvencije ZN o otrokovih pravicah, Splošne deklaracije o človeškem genomu in človekovih pravicah, ki jo je sprejel Unesco, Konvencije ZN o biološkem in toksičnem orožju (BTWC), Mednarodne pogodbe o rastlinskih genskih virih za kmetijstvo in prehrano ter ustreznih resolucij Svetovne zdravstvene organizacije (WHO).
Med izvajanjem tega posebnega programa in raziskovalnih dejavnosti, ki iz njega izhajajo, je treba spoštovati temeljna etična načela. Sem med drugim sodijo načela iz Listine Evropske unije o temeljnih človekovih pravicah, vključno z naslednjimi: varstvo človekovega dostojanstva in življenja, varstvo osebnih podatkov in zasebnosti, kakor tudi živali in okolja v skladu s pravom Skupnosti in najnovejšimi različicami ustreznih mednarodnih konvencij, smernic in kodeksov ravnanja, npr. Helsinške deklaracije, Konvencije Sveta Evrope o človekovih pravicah in biomedicini, podpisane v Oviedu dne 4. aprila 1997, in njenih dodatnih protokolov, Konvencije ZN o otrokovih pravicah, Splošne deklaracije o človeškem genomu in človekovih pravicah, ki jo je sprejel Unesco, resolucije 59/280, ki jo je Generalna skupščina Združenih narodov sprejela 8. marca 2005, Konvencije ZN o biološkem in toksičnem orožju (BTWC), Mednarodne pogodbe o rastlinskih genskih virih za kmetijstvo in prehrano ter ustreznih resolucij Svetovne zdravstvene organizacije (WHO).
Predlog spremembe
21
Priloga, Etični vidiki, odstavek 3
V skladu z načelom subsidiarnosti in zaradi raznolikosti v Evropi obstoječih pristopov morajo udeleženci v raziskovalnih projektih spoštovati trenutne zakonske in podzakonske predpise ter etična merila v državah, kjer raziskave potekajo. V vsakem primeru se uporabljajo nacionalni predpisi in nobena raziskava, ki je prepovedana v kateri koli dani državi članici ali drugi državi, se ne bo podpirala s financiranjem Skupnosti, ki se bo izvajalo v tej državi članici ali državi.
V skladu z načelom subsidiarnosti in zaradi raznolikosti v Evropi obstoječih pristopov morajo udeleženci v raziskovalnih projektih spoštovati trenutne zakonske in podzakonske predpise ter etična merila v državah, kjer raziskave potekajo. V vsakem primeru se uporabljajo nacionalni predpisi in nobena raziskava, ki je prepovedana v kateri koli dani državi članici ali drugi državi, se ne bo podpirala s financiranjem Skupnosti, ki se bo izvajalo v tej državi članici ali državi. Skupnost načeloma financira raziskave le, če so v skladu s človekovimi pravicami in še posebej s človeškim dostojanstvom.
Predlog spremembe
22
Priloga, Dejavnosti, Začetno usposabljanje raziskovalcev, odstavek 1
Ta aktivnost podpira začetno usposabljanje raziskovalcev, usmerjeno predvsem na prva štiri leta poklicne poti raziskovalcev ter po potrebi še eno dodatno leto za zaključitev začetnega usposabljanja. S pomočjo nadnacionalnega mehanizma za povezovanje v mreže, ki je namenjen oblikovanju znatnega deleža visoko kakovostne zmogljivosti začetnega usposabljanja na področju raziskav v vseh državah članicah ter pridruženih državah v javnem in zasebnem sektorju, je cilj aktivnosti izboljšanje poklicnih perspektiv raziskovalcev v obeh sektorjih, s tem pa tudi večje privabljanje mlajših raziskovalcev v raziskovalne vode.
Ta aktivnost podpira začetno usposabljanje raziskovalcev, usmerjeno predvsem na prva štiri leta poklicne poti raziskovalcev ter po potrebi še eno dodatno leto za zaključitev začetnega usposabljanja , ob spodbujanju pravične, uravnotežene zastopanosti obeh spolov . S pomočjo nadnacionalnega mehanizma za povezovanje v mreže, ki je namenjen oblikovanju znatnega deleža visoko kakovostne zmogljivosti začetnega usposabljanja na področju raziskav v vseh državah članicah ter pridruženih državah v javnem in zasebnem sektorju, je cilj aktivnosti izboljšanje poklicnih perspektiv raziskovalcev v obeh sektorjih, s tem pa tudi večje privabljanje mlajših raziskovalcev v raziskovalne vode, zlasti žensk .
Obrazložitev
Ob upoštevanju dejstva, da namerava predlog Komisije posebej obravnavati integracijo načela enakosti spolov, je treba pojasniti, kjer je to potrebno, da bodo dejavnosti zadevale tako ženske kot moške.
Predlog spremembe
23
Priloga, Dejavnosti, Vseživljenjsko učenje in razvoj poklicne poti, odstavek 1
Ta aktivnost je namenjena izkušenim raziskovalcem na različnih stopnjah njihove poklicne poti in krepi raznolikost njihovih individualnih sposobnosti v zvezi s pridobivanjem multi- ali interdisciplinarnega znanja in spretnosti ali medsektorskih izkušenj. Njen cilj je spodbujati raziskovalce k doseganju in/ali krepitvi neodvisnega vodilnega položaja, npr. glavnega raziskovalca, profesorja ali drugega visokega položaja na področju izobraževanja ali v podjetju. Prav tako bo pomagala pri ponovni vključitvi raziskovalcev, ki začenjajo poklicno pot po premoru, ali pri (ponovni) vključitvi raziskovalcev na raziskovalne položaje v državah članicah in pridruženih državah, vključno v njihovi matični državi, po obdobju bivanja v tujini.
Ta aktivnost je namenjena izkušenim raziskovalcem in raziskovalkam na različnih stopnjah njihove poklicne poti in krepi raznolikost njihovih individualnih sposobnosti v zvezi s pridobivanjem multi- ali interdisciplinarnega znanja in spretnosti ali medsektorskih izkušenj. Njen cilj je spodbujati raziskovalce in raziskovalke k doseganju in/ali krepitvi neodvisnega vodilnega položaja, npr. glavnega raziskovalca, profesorja ali drugega visokega položaja na področju izobraževanja ali v podjetju. Prav tako bo pomagala pri ponovni vključitvi raziskovalcev, ki začenjajo poklicno pot po premoru, zlasti po porodniškem ali starševskem dopustu, ali pri (ponovni) vključitvi raziskovalcev na raziskovalne položaje v državah članicah in pridruženih državah, vključno v njihovi matični državi, po obdobju bivanja v tujini , in pri tem spodbujala boljše usklajevanje družinskega in poklicnega življenja med drugim ob upoštevanju demografskega razvoja . Za to je treba izboljšati vzajemno priznavanje kvalifikacij, pridobljenih na ozemlju Skupnosti in v tretjih državah.
Obrazložitev
Glede na to, da namerava predlog Komisije posebej obravnavati integracijo načela enakosti spolov, je treba po potrebi pojasniti, da bodo dejavnosti zadevale tako ženske kot moške.
Predlog spremembe
24
Priloga, Dejavnosti, Vseživljenjsko učenje in razvoj poklicne poti, odstavek 2
Raziskovalci, obravnavani v okviru te aktivnosti, morajo imeti najmanj štiri leta delovnih izkušenj s polnim delovnim časom na področju raziskav; glede na to, da je aktivnost usmerjena v vseživljenjsko učenje in poklicni razvoj, se pričakuje, da bodo imeli raziskovalci visok položaj in veliko izkušenj.
Raziskovalci, obravnavani v okviru te aktivnosti, morajo imeti skupno štiri leta delovnih izkušenj na področju raziskav; glede na to, da je aktivnost usmerjena v vseživljenjsko učenje in poklicni razvoj, se pričakuje, da bodo imeli raziskovalci visok položaj in veliko izkušenj.
Obrazložitev
Raziskovalci morajo imeti skupno štiri leta delovnih izkušenj z upoštevanjem vseh pridobljenih izkušenj, zlasti pred in po starševskem dopustu v primeru žensk, ki se ukvarjajo z raziskovalno dejavnostjo.
Predlog spremembe
25
Priloga, Dejavnosti, Posebni ukrepi, odstavek 1
V podporo oblikovanju resničnega evropskega trga dela za raziskovalce se bo izvajal skladen niz spremljevalnih ukrepov z odstranjevanjem ovir, ki preprečujejo mobilnost, in z izboljšanjem možnosti glede poklicne poti, ki jo imajo evropski raziskovalci. Cilj teh ukrepov bo zlasti povečati ozaveščenost zainteresiranih strani in splošne javnosti, tudi s podeljevanjem nagrad „Marie Curie“, spodbujati in podpirati ukrepe na ravni držav članic ter dopolnjevati ukrepe Skupnosti.
V podporo oblikovanju resničnega evropskega trga dela za raziskovalke in raziskovalce se bo izvajal skladen niz spremljevalnih ukrepov z odstranjevanjem ovir, ki preprečujejo mobilnost, in z izboljšanjem možnosti glede poklicne poti, ki jo imajo evropski raziskovalci, ter z olajšanjem usklajevanja poklicnega in družinskega življenja . Cilj teh ukrepov bo zlasti povečati ozaveščenost zainteresiranih strani in splošne javnosti, tudi s podeljevanjem nagrad „Marie Curie“, spodbujati in podpirati ukrepe na ravni držav članic ter dopolnjevati ukrepe Skupnosti.
Obrazložitev
Glede na to, da namerava predlog Komisije posebej obravnavati integracijo načela enakosti spolov, je treba pojasniti, da bodo te dejavnosti zadevale tako ženske kot moške. Poleg tega je treba zagotoviti ustrezne pogoje, ki bodo ženskam omogočili aktivnejšo udeležbo pri raziskovalnih dejavnostih, z možnostjo usklajevanja poklicnega in družinskega življenja.
POSTOPEK
Naslov
Predlog odločbe Sveta o posebnem programu „Človeški viri“, s katerim se bo izvajal sedmi okvirni program (2007 do 2013) Evropske skupnosti za raziskave, tehnološki razvoj in predstavitvene dejavnosti
Referenčni dokumenti
KOM(2005)0442 – C6‑0383/2005 – 2005/0187(CNS)
Pristojni odbor
ITRE
Mnenje pripravil Datum razglasitve na zasedanju
FEMM 17.11.2005
Okrepljeno sodelovanje – datum razglasitve na zasedanju
Pripravljavec(-ka) mnenja Datum imenovanja
Amalia Sartori 30.11.2005
Nadomeščeni(-a) pripravljavec(-ka) mnenja
Obravnava v odboru
24.1.2006
Datum sprejetja
21.3.2006
Izid končnega glasovanja
+:
–:
0:
19
0
0
Poslanci, navzoči pri končnem glasovanju
Edit Bauer, Hiltrud Breyer, Edite Estrela, Ilda Figueiredo, Věra Flasarová, Lissy Gröner, Zita Gurmai, María Esther Herranz García, Rodi Kratsa-Tsagaropoulou, Pia Elda Locatelli, Astrid Lulling, Angelika Niebler, Siiri Oviir, Teresa Riera Madurell, Amalia Sartori, Britta Thomsen, Corien Wortmann-Kool, Anna Záborská
Namestniki, navzoči pri končnem glasovanju
Lidia Joanna Geringer de Oedenberg
Namestniki (člen 178(2)), navzoči pri končnem glasovanju
Pripombe (na voljo samo v enem jeziku)
POSTOPEK
Naslov
Predlog Odločbe Sveta o posebnem programu „Človeški viri“, s katerim se bo izvajal sedmi okvirni program (2007 do 2013) Evropske skupnosti za raziskave, tehnološki razvoj in predstavitvene dejavnosti
Referenčni dokumenti
KOM(2005)0442 – C6-0383/2005 – 2005/0187(CNS)
Datum posvetovanja z EP
14.11.2005
Pristojni odbor Datum razglasitve na zasedanju
ITRE 17.11.2005
Odbori, zaprošeni za mnenje Datum razglasitve na zasedanju
BUDG 17.11.2005
EMPL 17.11.2005
CULT 17.11.2005
FEMM
17.11.2005
Odbori, ki niso dali mnenja Datum sklepa
Okrepljeno sodelovanje Datum razglasitve na zasedanju
Poročevalec(-ka) Datum imenovanja
Umberto Pirilli 5.10.2005
Nadomeščeni(-a) poročevealec(-ka)
Poenostavljeni postopek – Datum sklepa
Oporekanje pravni podlagi Datum mnenja JURI
Popravek finančne ocene sredstev Datum mnenja BUDG
Posvetovanje EP z Ekonomsko-socialnim odborom – datum sklepa na zasedanju
Posvetovanje z Odborom regij – datum sklepa na zasedanju
Obravnava v odboru
31.1.2006
21.2.2006
4.5.2006
30.5.2006
20.6.2006
13.7.2006
Datum sprejetja
3.10.2006
Izid končnega glasovanja
+:
–:
0:
45
0
0
Poslanci, navzoči pri končnem glasovanju
Šarūnas Birutis, Philippe Busquin, Jerzy Buzek, Jorgo Chatzimarkakis, Giles Chichester, Gianni De Michelis, Den Dover, Nicole Fontaine, Adam Gierek, Umberto Guidoni, András Gyürk, David Hammerstein Mintz, Rebecca Harms, Erna Hennicot-Schoepges, Ján Hudacký, Romana Jordan Cizelj, Werner Langen, Anne Laperrouze, Vincenzo Lavarra, Pia Elda Locatelli, Eugenijus Maldeikis, Eluned Morgan, Reino Paasilinna, Umberto Pirilli, Miloslav Ransdorf, Vladimír Remek, Teresa Riera Madurell, Mechtild Rothe, Paul Rübig, Andres Tarand, Patrizia Toia, Catherine Trautmann, Claude Turmes, Nikolaos Vakalis, Alejo Vidal-Quadras Roca, Dominique Vlasto
Namestniki, navzoči pri končnem glasovanju
Alexander Alvaro, Jean-Pierre Audy, María del Pilar Ayuso González, Peter Liese, Erika Mann, Lambert van Nistelrooij, Vittorio Prodi, John Purvis
Namestniki (člen 178(2)), navzoči pri končnem glasovanju
Iles Braghetto
Datum predložitve
16.10.2006
Pripombe (na voljo samo v enem jeziku)
...
