Evropski sklad za prilagoditev globalizaciji za pomoč ob krizi
Predstavitve
Socialna politika
2009-05-06 - 18:04
Europarl danes: Evropska sredstva bodo pomagala žrtvam globalizacije Z uredbo, ki jo je Evropski parlament v sredo sprejel v prvem branju, se bodo merila za dodelitev pomoči iz sklada za prilagoditev globalizaciji začasno razširila, da bi lahko Unija hitreje in učinkoviteje reagirala na gospodarsko in finančno krizo.
Namen spremenjene zakonodaje, ki so jo poslanci potrdili s 538 glasovi za, 35 proti in 37 vzdržanimi glasovi, je po besedah poročevalke Gabriele STAUNER (EPP-ED, DE) dodelitev pomoči odpuščenim delavcem, ki so delo izgubili zaradi gospodarske krize.
Države, ki bodo zaprosile za pomoč iz sklada, bodo morale dokazati neposredno in jasno povezavo med odpuščanji in finančno krizo. To izjemno dodatno merilo se bo upoštevalo pri vseh prošnjah, vloženih med 1. majem 2009 in 31. decembrom 2011.
Dosedanji strogi pogoji za dodeljevanje sredstev so po mnenju poslancev preprečevali, da bi se možnosti, ki jih sklad ponuja za pomoč odpuščenim delavcem, izkoristile v celoti. V obdobju do sredine leta 2008 je pomoč v povprečni višini 4500 evrov dobilo le 15 tisoč delavcev. Merilo za dodelitev pomoči se bo zato s sedanjih 1000 odpuščenih delavcev v podjetju znižalo na 500.
Sofinanciranje iz sredstev sklada naj sicer ne bi preseglo 50 odstotkov celotnega zneska pomoči, vendar je za prošnje pred 31. decembrom 2011 ta delež povečan na 65 odstotkov.
Evropski sklad za prilagoditev globalizaciji je bil sicer oblikovan leta 2006 in ima predvidena sredstva za delovanje do konca leta 2013. S pomočjo iz sklada naj bi se dopolnila pomoč delavcem, ki so odpuščeni zaradi prestrukturiranja gospodarskih panog kot posledice globalizacije. Letni proračun znaša 500 milijonov evrov, sredstva pa so namenjena za prekvalifikacije in večjo mobilnost delavcev.
Poročilo: Gabriele Stauner (A6-0242/2009) - Evropski sklad za prilagoditev globalizaciji
Postopek soodločanja, 1. branje
Razprava: torek, 5. maj 2009
Glasovanje: sreda, 6. maj 2009
20090505IPR55091 Poročilo: Gabriele Stauner (A6-0242/2009) - Evropski sklad za prilagoditev globalizaciji
SL
1
EUROPARL-TV
http://www.europarltv.europa.eu/swf/EmbedPlayer.swf?vid=c767201b-a0af-45f3-b5ad-87df5d59c2aa&cid=0c8dedcf-1098-46c9-9b85-6f2b0f0b120d&lang=sl&bitrate=256&loop=off&autoplay=off&startVolume=medium&showTitle=on&showBottom=on
-//EP//TEXT REPORT A6-2009-0242 0 NOT XML V0//SL
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
