Film "Tujka" dobitnik nagrade LUX 2010
Kultura
Splošno
2010-11-29 - 14:38
Na slovesnosti v sredo opoldne v Strasbourgu je predsednik Evropskega parlamenta ustvarjalcem nemškega filma "Die Fremde" ("Tujka") podelil letošnjo nagrado LUX. Zmagovalni film režiserke Feo Aladağ opozarja na problem tako imenovanih "ubojev iz časti" v turški družini, ki živi v Nemčiji.
Nagrajeni film je zbral največ glasov evropskih poslancev, ki so si ogledali tri dela v ožjem izboru. Predsednik Jerzy Buzek je nagrado LUX 2010 predal režiserki Feo Aladağ ,ki je bila tudi prva ženska nominirana za filmsko nagrado Evropskega parlamenta. Slovesnosti se je udeležila tudi glavna igralka Sebil Kekilli, kakor tudi člani ekip preostalih dveh filmov iz ožjega izbora, grškega Akadimia Platonos (režija: Filippos Tsitos) in belgijskega Illégal (režija Olivier Masset-Depasse).
Na podelitvi je predsednik Buzek med drugim dejal:
"Vsi trije filmi se na zelo pretanjen način ukvarjajo z vprašanjem identitete in predvsem z razliko med kolektivno identiteto in identiteto posameznika. To je pomembna tema, saj bomo v vedno bolj povezani Evropi prej ali slej morali odgovoriti na vprašanje, kaj dejansko pomeni biti Evropejec in kaj naše različne identitete - lokalna, regionalna, nacionalna in evropska - pomenijo na tej združeni celini. Če želimo ustvariti pravi evropski demos , moramo biti sposobni resnično razumeli drug drugega. In kaj je boljši način kot s pomočjo kulture, umetnosti, glasbe in, seveda, filmov?"
Nagrajena režiserka je na podelitvi v zahvalnem govoru dejala: "Film sem naredila zato, ker verjamem, da živimo v večkulturni družbi, ki ne more več delovati samo s spodbujanjem konsenza, ampak mora najti nove načine, kako se soočiti z vse večjim razkorakom. Nagrada LUX je nepogrešljiva povezava med nacionalnimi identitetami in še čez. Zato je zavezanost Evropskega parlamenta kulturi in izobraževanju zame še toliko bolj pomembna."
Nagrajeni film bo dobil finančno podporo Evropskega parlamenta v vrednosti 90 tisoč evrov za prevod in podnaslavljanje v vse uradne jezike EU, predelavo v verziji za slušno prizadete in slepe gledalce ter izdelavo 35 mm filmskih kopij ali izdajo na DVD za prodajo v vseh državah članicah Unije.
Parlament svojo vsakoletno filmsko nagrado podeljuje filmom, ki prikazujejo ali postavljajo pod vprašaj temeljne vrednote evropske identitete, kažejo kulturno raznolikost Evrope in prinašajo nova razmišljanja o integraciji EU.
Trije predhodni zmagovalci so Na drugi strani (2007, režiser Fatih Akin), Lornin molk (2008, režiserja Jean-Pierre in Luc Dardenne) in Dobrodošli (2009, režiser Philippe Lioret).
20101124IPR99468 More information about the LUX Prize
SL
1
LINK
http://www.luxprize.eu
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
