16.5.2007
PREDLOG RESOLUCIJE
v skladu s členom 113 Poslovnika,
ki ga vlaga Cristiana Muscardini
o spremljanju mošej in zanesljivosti imamov
Predlog resolucije Evropskega parlamenta o spremljanju mošej in zanesljivosti imamov
Evropski parlament ,
–
ob upoštevanju člena 113 svojega poslovnika,
A.
ker v sredstvih javnega obveščanja pogosto beremo o številnih imamih, ki, namesto da bi pridigali o pravilih Korana, spodbujajo sovraštvo do „nevernikov“ in silijo mlade, naj se javijo za teroristična dejanja in samomorilske napade,
B.
ker takšno pridiganje ne obsoja dejanj, kot so infibulacija, poligamija in nasilje nad ženskami, ki so v EU, kjer se varuje dostojanstvo ljudi in človekove pravice, nezakonita,
C.
ker bi morale mošeje svobodno izvajati verska opravila, čemur so namenjene, ne pa spodbujati terorizma in sovraštva ali dejanj, ki so v nasprotju z zakoni držav gostiteljic,
D.
ker upa, da se bodo v okviru medkulturnega dialoga imami izbirali izmed oseb, ki so usposobljene za izvajanje bogoslužja,
E.
z zahtevo, naj bodo mošeje le mesta, ki so resnično namenjena molitvi,
sprašuje Komisijo, ali ne meni, da bi bilo treba
1.
spremljati delovanje obstoječih mošej v posameznih državah članicah EU;
2.
zahtevati zaprtja prostorov, ki nimajo nobenih značilnosti bogoslužnih mest;
3.
pozvati muslimanskih držav, naj opredelijo pogoje za akreditacijo imamov na evropskem ozemlju.
