VPRAŠANJE ZA USTNI ODGOVOR Z RAZPRAVO O-0108/09/rev.2
v skladu s členom 115 Poslovnika
predložila
Malcolm Harbour
,
Andreas Schwab
,
Evelyne Gebhardt
,
Cristian Silviu Buşoi
,
Heide Rühle
,
Adam Bielan
in
Kyriacos Triantaphyllides
, v imenu Odbora za notranji trg in varstvo potrošnikov
za Komisijo
Zadeva: Izvajanje direktive 2005/36/ES
Prosto gibanje strokovnjakov v EU je bistveno za delujoč notranji trg in spodbuja konkurenčnost EU, obenem pa izboljšuje osebni in poklicni profil teh državljanov. Zato bi bilo vzajemno priznavanje poklicnih kvalifikacij, kar ureja direktiva 2005/36/ES , korak naprej na tem področju. Kljub temu pa nobena država članica te direktive ni prenesla do roka – 20. oktobra 2007.
Po tem datumu vse države članice niso prenesle direktive in vse kršitve še niso odpravljene. Več kot 20 % pritožb, ki jih je leta 2008 prejela mreža SOLVIT za reševanje težav, se je nanašalo na priznavanje poklicnih kvalifikacij.
S katerimi težavami se države članice najpogosteje srečujejo pri prenašanju direktive 2005/36/ES?
S katerimi poklici so povezane te težave?
Ali Komisija priznava, da je treba prosto gibanje strokovnjakov v EU izboljšati; kaj načrtuje, da bo postal sistem bolj dostopen, in kako bo zagotovila, da bodo vse številnejši novi strokovnjaki priznani v vsej EU?
S katerimi največjimi ovirami se srečuje SOLVIT?
Ali vse države članice učinkovito in ustrezno uporabljajo orodja za učinkovito izvajanje vzajemnega priznavanja poklicnih kvalifikacij, na primer nacionalne kontaktne točke in informacijski instrument za notranji trg (IMI) – in če ne, kako bi se jih dalo izboljšati?
Ali lahko Komisija predstavi časovni načrt glede izvajanja direktive 2005/36/ES ter morebitnih potrebnih prihodnjih reform?
UL L 255, 30.9.2005, str. 22..