Evropski poslanci za svobodo izražanja in za spoštovanje verskih čustev
Temeljne pravice
2006-02-16 - 14:09
Evropski parlament odločno za svobodo govora
Svoboda izražanja in neodvisnost medijev sta univerzalni pravici, ki pa ju je treba izvajati odgovorno in s spoštovanjem verskih čustev ter prepričanj. Resolucija, ki jo je Evropski parlament sprejel v četrtek, še izraža solidarnost z Dansko ob trgovinskem bojkotu in protestih, ki jih je sprožila objava spornih karikatur muslimanskega preroka Mohameda ter obsoja napade na veleposlaništva držav EU.
Dokument, ki so ga poslanci podprli z veliko večino, najstrožje obsoja požige veleposlaništev držav članic EU, pa tudi grožnje, naperjene proti evropskim državljanom. Poslanci obžalujejo, da nekatere vlade niso mogle preprečiti nasilja in da so nekatere druge vlade dopustile nasilne napade ter poziva države, kjer so se zgodili incidenti, naj jasno pokažejo, da takšnih izpadov v prihodnosti ne bodo dopustile. Ob tem parlament dodaja, da " močno obžaluje, da, kot vse kaže, obstajajo organizirane skupine skrajnežev tako v Evropi kot tudi v muslimanskem svetu, ki vidijo korist v povečevanju sedanje napetosti in ki karikature uporabljajo kot izgovor za hujskanje k nasilju in diskriminaciji" in ugotavlja, da so bili nekateri nasilni protesti organizirani.
Poslanci izražajo polno podporo ter solidarnost Danski in državam ter ljudem, ki so utrpeli škodo zaradi teh nezaslišanih in težkih okoliščin. Ob tem opozarja na klavzulo solidarnosti v 11. členu Pogodbe o EU, ki od držav članic pričakuje, da bodo dejavno in brez zadržkov podpirale skupno zunanjo in varnostno politiko Unije v duhu lojalnosti in vzajemne solidarnosti.
Resolucija pa obžaluje tudi vnovične pojave protitisemitske propagande v nekaterih arabskih državah in Iranu ter " opozarja, da se v teh državah redno tiskajo sramotne in poniževalne karikature o Judih, kar kaže, da te države ne uporabljajo enakih standardov za vse verske skupnosti" . Parlament še ugotavlja, da je Evro-sredozemska parlamentarna skupščina (EMPA) primeren forum za skupno delo s partnerji na južnem bregu Sredozemskega morja za demokratično, pluralistično in strpno družbo, temelječo na vrednotah človekovih pravic in zahteva, da se na zasedanju 26. in 27. marca ta problem obravnava prednostno.
20060214IPR05267 Pravica do svobode izražanja in spoštovanje verskega prepričanja
SL
1
PHOTO
20060215PHT05305.jpg
-//EP//TEXT MOTION P6-RC-2006-0136 0 NOT XML V0//SL
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
