Evropska mladinska nagrada Karla Velikega: nov rok za prijave na izbor!
Mladi
Slovenija
2009-01-12 - 18:07
Rok za prijave na izbor Evropske mladinske nagrade Karla Velikega je podaljšan do 16. februarja. Morebitni kandidati imajo tako več možnosti za sodelovanje v drugem izboru nagrade, postopek za prijave pa je zalo enostaven.
Evropska mladinska nagrada Karla Velikega je namenjena mladim od 16 do 30 let, ki sodelujejo v projektih za boljše razumevanje med narodi Evrope.
Nagrado podeljujeta Evropski parlament in Fundacija za mednarodno nagrado Karla Velikega iz Aachna. Dobitniki nagrade bodo prejeli od 2000 do 5000 evrov sredstev za projekte, ki jih izvajajo z namenom spodbujanja evropske identitete in sodelovanja. Predstavniki najboljših projektov iz vseh 27 držav članic Evropske unije bodo povabljeni na slavnostno podelitev, ki bo v nemškem mestu Aachen 19. maja 2009.
Poleg spodbujanja medsebojnega razumevanja v Evropi in svetu lahko izbrani projekti služijo za vzor mladim po vsej Evropi. Organizatorji so še posebej pozorni na praktične primere skupnega sobivanja in življenja Evropejcev, prireditve za mlade, mladinske izmenjave in projekte z evropskimi razsežnostmi.
Leta 2008 je bil prvi prejemnik Evropske mladinske nagrade Karla Velikega madžarski projekt "Študentje brez meja". V okviru projekta se vsako leto zbere več kot sto študentov iz Madžarske, Romunije, Slovaške in drugih držav, ki na delavnicah obravnavajo evropske teme. Druga nagrada je šla v Veliko Britanijo, tretja pa v Grčijo.
Obrazci za prijavo so na voljo na posebni spletni strani Evropskega parlamenta ter na spletni strani Informacijske pisarne EP za Slovenijo.
20090109IPR45812 Evropsko mladinsko tekmovanje za nagrado Karla Velikega Informacijska pisarna Evropskega parlamenta za Slovenijo
SL
1
LINK
http://cyp.adagio4.eu/view/sl
SL
2
LINK
http://www.europarl.si/
-//EP//DTD IM-PRESS 20050901 AVI DOC XML V0//EN
-//EP//STYLESHEET IM-PRESS 20050901 AVI DOC XML V0//EN
