SEDE Pozdravne besede
„Vse od svojih začetkov leta 1999 skupna varnostna in obrambna politika omogoča, da Evropska unija učinkovito in koristno dokazuje svojo zmogljivost ukrepanja v svetu. Unija je opravila več kot dvajset civilnih in vojaških misij in prispevala k stabilnosti in ohranjanju miru na Balkanu, v južnem Kavkazu, Afriki, Bližnjem vzhodu in Aziji.
Da pa je določena evropska politika popolnoma legitimna, torej razumljena in sprejeta med državljani držav članic ter da jo ti celo zahtevajo, je nujno, da je pri odločitvah soudeležen Evropski parlament.
Vlogo pododbora za „varnost in obrambo“ vidim ravno v tem, da proučuje najnovejši razvoj skupne varnostne in obrambne politike na institucionalni, zmogljivostni in operativni ravni ter zagotavlja, da varnostna in obrambna vprašanja ne ostajajo omejena na razprave strokovnjakov, ampak da odgovarjajo tudi na dvome, ki jih izražajo evropski državljani.“
Arnaud Danjean
Predstavitev in pristojnosti
Pododbor za varnost in obrambo je pododbor Odbora za zunanje zadeve (AFET). Njegove pristojnosti so opisane v prvem odstavku mandata Odbora AFET:
"Odbor, pristojen za: skupno zunanjo in varnostno politiko (SZVP) in evropsko varnostno in obrambno politiko (EVOP); v zvezi s tem odboru pomaga pododbor za varnost in obrambo."
20101118CDE96008 MEP Arnaud Danjean © EU A presentation of the Subcommittee on Security and Defence by the Chair