Evropski ombudsman Evropsko komisijo obtožil nesodelovanja
Peticije
2010-05-04 - 18:28
Nikiforos Diamandouros, evropski varuh človekovih pravic Zavlačevanje Komisije pri posredovanju dokumentov Diamandouros zahteva boljše sodelovanje v prihodnosti Evropski varuh človekovih pravic Nikiforos Diamandouros je v današnji predstavitvi posebnega poročila o pomanjkljivem sodelovanju Evropske komisije z institucijo varuha v Evropskem parlamentu dejal, da je preglednost zelo pomembno načelo delovanja Evropske unije. Omenjeno poročilo je sicer prvo, v katerem obravnava katero od ustanov EU, Diamandouros pa je menil, da se Komisija predolgo obotavlja s posredovanjem podatkov, ki jih varuh potrebuje za sprejem svoje odločitve.
Hitri avtomobili, počasna Komisija
Gre za primer nevladne organizacije Prijatelji Zemlje (Friends of Earth Europe), ki je marca 2007 od Komisije zahtevala dostop do dopisovanja o izpustih toplogrednih plinov med uradniki Komisije in proizvajalci avtomobilov. V skladu z odločitvijo evropskega varuha človekovih pravic je Komisija nevladni organizaciji dala na voljo vse dokumente, razen treh pisem nemškega avtomobilskega koncerna Porsche, naslovljenih na Guenterja Verheugna, nemškega podpredsednika komisije, odgovornega tudi za industrijsko politiko.
Ombudsman je od Komisije zahteval, naj Prijateljem Zemlje omogoči dostop tudi do teh pisem. Komisija je šestkrat zaprosila za podaljšanje trimesečnega roka, v katerem bi to morala storit, češ da se mora s tem strinjati tudi Porsche, na koncu pa jih je s 15-mesečnim zamikom vendarle posredovala nevladni organizaciji, pri čemer so bili nekateri deli pisem izbrisani.
Komisija se je s tem želela izogniti temu, da bi prizadela finančne interese podjetja, čeprav je Diamandouros takšno obrazložitev že zavrnil. "Trudimo se vse dokumente vsaj delno dati na vpogled javnosti, vendar so nekateri interesi občutljivi," je ob tem dejal Gerard Legris, ki je v Komisiji odgovoren za vprašanja preglednosti.
Posebno poročilo za posebne primere
Diamandouros je zaradi takšnega ravnanja Komisije Evropskemu parlamentu poslal posebno poročilo, kar se zgodi le v primerih grobih kršitev načel EU, v tem primeru načela preglednosti in dostopa javnosti do dokumentov. V 15 letih je varuh obravnaval 33,000 primerov, a le 17 jih je prišlo do Parlamenta v obliki posebnega poročila.
Diamandouros tako poslancem predlaga, naj sprejmejo resolucijo, v kateri bodo Komisijo pozvali, naj prizna prevelike zamude pri posredovanju podatkov v omenjenem primeru in naj se zaveže k iskrenemu sodelovanju z varuhom v prihodnje.
Gerald Häfner (Zeleni, DE) je ob tem opozoril, da so bila razkrita pisma vseh proizvajalcev avtomobilov, razen tista od Porscheja. "Dejstvo je, da ima Porsche ene izmed največjih izpustov na svetu, hkrati pa je tudi eno izmed najbolj dobičkonosnih podjetij. In nato je v zadevo vpleten še komisar iz iste države. To je slaba uprava," je dejal poslanec.
Margrete Auken (Zeleni, DK) je opozorila, da je jasno, da Komisija ščiti veliko podjetje. "Vseeno pa se moramo držati pogodb. Če ne bomo ukrepali, se lahko zgodi marsikaj."
Kaj sledi?
Odbor EP za peticije, v katerem je Diamandouros danes predstavil svoje posebno poročilo, je imenoval poročevalko Chrysoulo Paliadeli, (S&D, EL) , sicer podpredsednico odbora, ki bo oblikovala predloge, kako naj ravna Parlament v tem primeru.
20100430STO73840 Evropski varuh človekovih pravic Odbor EP za peticije Posebno poročilo o ravnanju Komisije v primeru Porsche
SL
1
PHOTO
20100504PHT74111.jpg
SL
2
LINK
http://www.ombudsman.europa.eu/home.faces
SL
3
LINK
/activities/committees/homeCom.do;jsessionid=0C133A923EB03FE291A530A7FFC19B0A.node1?language=SL&body=PETI
SL
4
LINK
http://www.ombudsman.europa.eu/cases/specialreport.faces
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
